**Zápisnica zo zasadnutia PK B-CH-G**

zo dňa 24.6.2014

**Členovia PK**: RNDr. Lenka Škarbeková (vedúci PK)

Mgr. Renáta Faguľová

Mgr. Silvia Koišová

**Prítomní:** RNDr. Lenka Škarbeková (vedúci PK)

Mgr. Renáta Faguľová

**Neprítomní:**  Mgr. Silvia Koišová (PN)

**Program:**

1. Vyhodnotenie maturitných skúšok
2. Zhodnotenie práce a činnosti PK – výsledky v súťažiach a aktivitách – záverečná správa PK
3. Diskusia, rôzne, aktuálne

K jednotlivým bodom programu:

Stretnutie členov PK B-CH-G otvorila predsedníčka RNDr. Lenka Škarbeková.

1. V bode 1 predsedníčka informovala o výsledkoch dosiahnutých v jednotlivých predmetoch z maturitných skúšok. Z biológie maturovalo 20 študentov a priemerne dosiahnutý prospech bol 1,70. Z predmetu chémia maturovalo 9 študentov s prospechom 1,44 a z geografie 13 študentov s priemerným prospechom 2,46. Vyzdvihla dosiahnuté výsledky a poďakovala členom za prípravu študentov, trpezlivosť a prípravu a pomoc pri samotných maturitných skúškach.
2. V bode 2 predsedníčka zhodnotila činnosť a prácu členov PK a zhrnula aktivity a výsledky dosiahnuté v olympiádach a predmetových súťažiach ako podklad pre vypracovanie záverečnej správy činnosti PK a poďakovala za činnosť a spoluprácu počas školského roka ako aj pôsobenia na škole odchádzajúcej členke Mgr. Renáte Faguľovej. Ako zreteľný prínos pre školu, študentov a vyučujúcich skonštatovala skrášlenie a dovybavenie učební geografie, za ktoré vďačíme Mgr. Silvii Koišovej a tiež biológie a chémie, ktorých premeny boli realizované študentami sexty Vladimírom Plachetkom a Viliamom Kravecom pod vedením RNDr. Lenky Śkarbekovej v rámci projektu Iuventy KOMPRAX a tiež výstupy projektu Nadácie Orange S očami na stopkách prezentované na chodbe a v záhrade školy ako aj prostredníctvom webovej stránky.
3. V bode Rôzne predsedníčka upozornila a navrhla sprísnenie kritérií hodnotenia v predmetoch spadajúcich do PK so sledovaním a zakomponovaním účasti na vyučovaní a obsahu zošitov do celkového hodnotenia v percentuálnom vyjadrení a pri záverečnej klasifikácii v prípade neúčasti alebo nezáujme žiaka priklonenie sa k horšiemu výslednému hodnoteniu v danom predmete. Predsedníčka navrhla oboznámenie a súhlas žiaka s kritériami hodnotenia ošetriť podpisom žiakov na začiatku školského roka.

V Gelnici, 24.6.2014

Vypracovala: RNDr. Lenka Škarbeková

Vedúci PK