**IVAN KRASKO**

**Ivan Krasko** bol hlavným predstaviteľom **slovenskej literárnej moderny** (zač. 20.stor.). Stal sa zakladateľom modernej slovenskej lyriky.

Vlastným menom Ján Botto.

Prvú zbierku nazval **Nox et solitudo (Noc a samota)**.

Pre básne tejto zbierky sú charakteristické najmä **pocity smútku, samoty, opustenosti, beznádeje. Básnik uteká do samoty, je zúfalý, sklamaný. V jeho symbolicky ladených básňach sa stretávame s takými obrazmi prírody, ktoré vyjadrujú stav jeho duše** – čierna noc, šedá hmla, havran, topole bez lístia a pod. Ku Kraskovým najčastejším témam patria **ľúbostný cit** (Aminke, Plachý akord, Už je pozde), **spomienky na domov a na matku** (Vesper doinicae – Nedeľný večer), **príroda** (Topole, Zmráka sa ) a **úvahy nad vlastným ľudským osudom**. Svoj život prirovnáva k sivej mútnej kaluži a k pustej čiernej noci. Básne Ivana Krasku sú hlboko prežité a precítené. Sú to verše poznačené životom. Písal vždy iba o tom, čo sám osobne prežil, každá jeho báseň je úprimnou spoveďou.

Svoju druhú a zároveň poslednú básnickú zbierku vydal pod názvom **Verše**. Zbierku venoval svojej snúbenici. V týchto básňach je už menej smútku a pesimizmu, básnik sa už vyrovnal s dávnymi bolesťami a sklamaniami.

Do zbierky Verše zaradil Krasko i **niekoľko básní so sociálnym motívom – sú to básne Otrok, Otcova roľa.** **Aj tieto básne sú symbolicky ladené, otrok symbolizuje utrpenie národa, otcova roľa je symbolom domoviny.**

**Otrok**

Otrok z rovnomennej básne je symbolická postava, symbolizuje utrpenie národa, ktorý žil „pod bičom otrokára“: Som ten, ktorému v uši znela pieseň matky – otrokyne.

* **otrok – symbol útlaku, neslobody, utrpenia**

Tá pieseň z mojej duše nikdy, nikdy nevyhynie.

Tak smutno znela, divným bojazlivým bôľom

sa tíško niesla naším úhorový poľom,

až chytila sa v detskej trasúcej sa duši.

... no vo sklopenom zraku posiaľ skrytá iskra horí... – **symbol nádeje**

... Som ten, čo čaká na ston poplašného zvona,... – **čaká na zmenu**

**Otcova roľa**

V básni Otcova roľa sa básnik štylizuje do podoby tuláka, ktorý sa vracia z cudziny na rodnú pôdu a pritom cíti výčitky svedomia za to , že opustil starootcovskú roľu, čiže domovinu.

Pokojný večer na vŕšky padal,

na sivé polia.

v poslednom lúči starootcovská

horela roľa.

Z cudziny tulák kročil som na ňu

bázlivou nohou.

Slnko jak koráb v krvavých vodách

plá pod oblohou.

Strnište suché na vlhkých hrudách

pod nohou praská.

Zdá sa, že ktosi vedľa mňa kráča –

na čele vráska,

v láskavom oku jakoby krotká

výčitka nemá:

‒ prečo si nechal otcovskú pôdu?

Obrancu nemá!

* **otcova roľa – symbol domoviny**
* **motívy osobné, nadosobné, prírodné**
* **spomienka na otca**
* **obrana domoviny**

**Téma:** autor vyjadril smútok nad národným a spoločenským útlakom na zač. 20. stor.

**Kompozícia: ‒** zvolania, rečnícka otázka, neukončená výpoveď (apoziopéza), pomlčky

**‒** báseň sa skladá zo štyroch osemveršových strof ‒ spolu 32 veršov

‒ rýmujú sa iba párne verše (polia - roľa, nohou - oblohou)

‒ sylabotonický veršový systém, daktylotrochejská stopa:

Pokojný večer na vŕšky padal,

‒ U U /‒ U / ‒ U U/ ‒ U = daktyl, trochej, daktyl, trochej)

na sivé polia.

‒ U U/ ‒ U = daktyl, trochej

**Myšlienkový rozbor:**

1. sloha: tulák symbolizuje človeka, ktorý sa po rokoch vracia do rodného kraja ‒ na otcovu roľu. Prichádza večer, bojazlivo, krok má neistý.

2. sloha: je jeseň a vedľa neho ktosi kráča ‒ láskavý starší človek, možno otec... Ten mu vyčíta, že starootcovskú pôdu nechal bez ochrancu.

3. sloha: uvedomuje si, že ľudia v jeho kraji žili niekoľko storočí ako poddaní, a tak pôda je vlhká od ich sĺz. Slzy symbolizujú ťažký život a utrpenie, na ktoré nemôžu zabudnúť (darmo ich suší ohnivé slnko, dnes ešte bolia), a preto slzy nemôžu vyschnúť.

4. sloha: opiera sa o napoly zoschnutú hrušku a v jej tieni naberá dych. Pôda je napitá krvou jeho predkov a on v srdci cíti ich vzdychy. Pýta sa, či zo zeme vyklíčia dračie zuby (v gréckej mytológii symbol bojovníkov, ktorí by jeho zem obránili) a jeho krajina v budúcnosti bude prosperovať.

**Jazykové prostriedky:**

metafora: pokojný večer na vŕšky padal, v poslednom lúči starootcovská horela roľa, krvavé vody

prirovnanie: slnko jak koráb v krvavých vodách plá pod oblohou

poetizmus: koráb, jakoby, nemôž, bázlivou

epiteton: otcova roľa, pokojný večer, v láskavom oku

personifikácia: krotká výčitka nemá, krvou napitá pôda domov ma volá

symbol: otcova roľa, otcovská pôda, otcovská roľa (SK), tulák (autor)

ľubozvučnosť: opakovanie hlások: zotlelou spola, volá /o, a/; kráča, na čele, výčitka /č/, pokojný,

padal, polia, plá pod oblohou /p, I, a, o/

**Zmráka sa**

Zmráka sa, stmieva sa, k noci sa chýli.

Od hory, od lesa tak plače, kvíli...!

Výčitky neznámych duše sa chytia.

... Vyplniť nádeje nebolo sily

‒ zapadli, zapadli vo zhone žitia...

Oblaky nízko sú, tak letia, letia...!

Žaluje zúfalé žaloby márne

ktos’ príliš úbohý z šíreho sveta,

že veril, že čakal, že starne, starne...

Zmráka sa, stmieva sa.

Zhora i zdola havrany veslujú do noci spešne...

ktos’ príliš úbohý o pomoc volá,

do tvári hádže nám spomienky hriešne...

Zmráka sa, pôjdeme... Noc je už spola.

* osobná lyrika
* prírodné motívy
* symbol plynutia času
* premárnené životné šance
* neukončené výpovede

**Téma**: autor si uvedomuje si svoju starobu, hodnotí svoj život, vyčíta si, že svoje ciele nenaplnil. V

zhone života zabudol na svoje predsavzatia, ktoré si dal v mladosti. V starobe už na ich naplnenie

nemá dostatok síl.

**Myšlienkový rozbor**:

Báseň je rámcovaná ‒ rovnaká myšlienka na začiatku a na konci: Zmráka sa, stmieva sa, k noci sa chýli / Zmráka sa, pôjdeme... Noc je už spola.

**Báseň má dva motívy: 1. motív ‒ noc, prichádza zlo, 2. motív ‒ deň, niečo nové.**

**Zmráka sa, stmieva sa, k noci sa chýli ‒ náznak, že prichádza povestná noc (obavy, strach, pesimizmus, smútok). Prírodný motív strieda ľudským, autora trápia výčitky svedomia ‒ mal sny, nádeje, no nepodarilo sa mu ich naplniť. Nielen jeho nálada, ale aj atmosféra básne je pochmúrna.**

Uvedomuje si plynutie času a skutočnosť, že sny sa už nenaplnia.

Pochmúrnosť v závere vystupňuje symbolom noci a havranov.

V 3. strofe: let havranov ‒ zlá predzvesť, zlomová situácia v živote človeka, výčitky svedomia.

**Jazykové prostriedky:**

opakovacia figúra ‒ epizeuxa: zapadli, zapadli, tak letia, letia...!, že starne, starne...