**JAZYKOVEDA (LINGVISTIKA)**

**Jazykoveda (lingvistika)** je veda, ktorá sa zaoberá skúmaním a opisovaním jazyka, jeho používaním a jazykovými produktmi.

**Jazyk**je systém ustálených znakov a pravidiel, na základe ktorých vzniká konkrétna reč. Je to **dohodnutý kód, súbor znakov a pravidiel**, ktoré sa používajú na vyjadrenie, prenos a výmenu informácií.

Poznáme **prirodzené jazyky** (slovenčina, angličtina, nemčina) aj **umelé jazyky** (esperanto, programovacie jazyky).

**Reč** je konkrétne využitie jazyka v praxi.

**JAZYKOVEDNÉ DISCIPLÍNY**

**Fonetika** je jazykovedná disciplína, ktorá sa zaoberá zvukovou stavbou jazyka. Základnou jednotkou je hláska. Skúma, ako sa tvoria hlásky (artikulujú), ako ich počujeme, ako sa správajú v spojení s inými hláskami.

**Fonológia** je jazykovedná disciplína, ktorá sa zaoberá zvukovou stavbou jazyka. Základnou jednotkou je fonéma. Skúma, ktoré zvuky ľudskej reči sa využívajú na dorozumievanie v jazyku, pomocou ktorých zvukov sa v jazyku rozlišujú slová a tvary...

**Morfológia (tvaroslovie)** je jazykovedná disciplína, ktorá sa zaoberá gramatickými tvarmi, slovnými druhmi, gramatickými kategóriami a tvarotvornými postupmi.

**Syntax (skladba)** je jazykovedná disciplína, ktorá sa zaoberá spájaním slov do viet. Spájaním viet do textov sa zaoberá **nadvetná syntax**, resp. textová syntax.

**Lexikológia** je jazykovedná disciplína, ktorá sa zaoberá skúmaním slovnej zásoby súčasného jazyka.

**Ortoepia** je jazykovedná disciplína, ktorá stanovuje pravidlá spisovnej výslovnosti.

**Ortografia**je jazykovedná disciplína, ktorá stanovuje pravidlá slovenského pravopisu.

**Dialektológia** je jazykovedná disciplína, ktorá skúma teritoriálne dialekty (nárečia).

**Štylistika** je jazykovedná disciplína, ktorá skúma výrazové prostriedky a kompozíciu **textu**.

**Základné funkcie jazyka:**       1. Komunikatívna (dorozumievacia)  
         2. Reprezentatívna – jazyk nereprezentuje len človeka, ale aj samotný národ  
                                           napr. slang, nárečia majú svoju reprezentatívne funkciu  
         3. Estetická – či používame vulgarizmy, spisovné slová,....  
         4. Poznávacia – dôležitá v rannom detstve

**Kodifikácia**

Uzákonený súbor pravidiel a predpisov na používanie spisovného jazyka v určitom období.

Vzťahuje sa len na spisovný jazyk.

Zmeny v kodifikácii uskutočňuje kolektív odborníkov – jazykovedcov.

Inštitúciou, ktorá môže upravovať kodifikáciu slovenčiny, je **Jazykovedný ústav Ľudovíta Štúra Slovenskej akadémie vied (JÚĽŠ SAV).**

**Norma**

Ustálené prvky a zákonitosti jazyka, ktoré sú uvedomované a prijímané spoločnosťou ako záväzné. Na dynamiku normy môžu pôsobiť napríklad spoločenské zmeny (po revolúcii r. 1989 sa slová súdruh, zväzák, pionier a pod. stali historizmami). Norma sa opisuje aj ako **kodifikácia v praxi**.

**Úzus**

**Skutočný stav v používaní jazyka** (nielen v celej spoločnosti, ale aj v konkrétnej sociálnej skupine, rodine a pod.). Vyskytujú sa v ňom aj nespisovné prvky, napr. z nárečí alebo iných jazykov.

**Národný jazyk a jeho rozvrstvenie**

Je to súhrn výrazových a významových prostriedkov, ktoré používajú ako nástroj myslenia a dorozumievania príslušníci jedného národa alebo etnickej skupiny, pričom ich spája historická, spoločenská, kultúrna a politická spolupatričnosť

**- podoby národného jazyka:**

**Spisovný jazyk**

Spisovný jazyk je základný a najdôležitejší útvar národného jazyka. Slúži na verejnú, oficiálnu, celospoločenskú komunikáciu vo všetkých oblastiach verejného života. Spisovný jazyk je vlastne kodifikovaná forma jazyka – od výslovnosti, slovnej zásoby až po štylistiku.

**Štandardná forma jazyka**

Je nekodifikovaná forma jazyka, používa sa v bežnej komunikácii, dnes už veľmi často aj vo verejných prejavoch, kde by sa očakávala spisovná forma jazyka. Má odchýlky od spisovnosti.

Štandardná forma jazyka sa v praxi prejavuje napríklad tvrdou výslovnosťou spoluhlásky ľ v slabikách le, li, lí, lia, lie, liu, skracovaním dlhých samohlások...

**Subštandardná forma jazyka**

Je nespisovná forma národného jazyka, je regionálne podmienená (nárečím), subštandardné jazykové prostriedky sa používajú aj v komunikácii určitých sociálnych skupín, špeciálne slang (žiacky, internetový) a argot (zlodejský, narkomanský). Prenikajú doň prevzaté slová a slová s expresívnym odtienkom. Okrem argotu a slangu sa subštandard v praxi prejavuje nespisovnou výslovnosťou.

+kodifikácia, kodifikačné príručky