**Poviedka**

**Próza**

* **neviazaná forma reči** a pokladá sa za jednu zo základných **foriem** literárnej tvorby

**Znaky epiky**

-prevláda v nej rozprávanie

-má veršovanú alebo prozaickú podobu

-zakladá sa na deji, na rozprávaní príbehu, udalostí

-charakteristický znak je časová následnosť a postupnosť

- dôležitú úlohu zohráva rozprávač

- minulý čas, dynamické motívy

**Poviedka** je epický žáner malého alebo stredného rozsahu**. Príbeh má jednoduchý dej, nemá rýchly spád a napätie, a veľmi často sa v ňom objavuje opis. Spracúva len jednu udalosť a má jednu zápletku. Podľa obsahu môžeme rozlišovať -rôzne varianty poviedok (humoreska a pod.). Má vyhranené postavy - vystupuje tam malý počet postáv, ktorých charaktery sa nemenia.**

Kompozícia je usporiadanie tematických a jazykovo-štylistických prostriedkov do jednotného systému. V Epickom texte je hlavnou kategóriou rozprávač, v lyrickom lyrický subjekt.

**VONKAJŠIA KOMPOZÍCIA EPICKÉHO DIELA**

* v prozaickom texte to sú kapitoly a diely
* napr. román môže pozostávať z viacerých dielov – dilógia, trilógia...

**VNÚTORNÁ KOMPOZÍCIA EPICKÉHO DIELA**

Expozícia (úvod) - V úvode sa zoznamujeme s prostredím, časovým obdobím a s postavami

Zápletka (kolízia) - Vytvára napätie. Dej sa zauzľuje a vzniká konflikt.

Vyvrcholenie (kríza) - Konflikt dosahuje najvyšší stupeň.

Peripetia (obrat) - Dramatický zvrat v deji.

Rozuzlenie (záver, vyvrcholenie) – Vyriešenie konfliktu.

Významní autori poviedok:

**JOZEF GREGOR TAJOVSKÝ** (1874-1940) – kritický realizmus

K jeho najvýznamnejším dielam patrí MACO MLIEČ, APOLIENA, HORKÝ CHLIEB (poviedky), ŽENSKÝ ZÁKON, STATKY- ZMATKY (drámy).

Znaky Tajovského tvorby:

* zobrazuje chudobných ľudí, ktorí živorili a predsa boli naplnení bohatstvom ľudského citu (sluhov, učňov, siroty)
* kritizuje ľudí, ktorí si svoje nešťastie zapríčinili vlastnou vinou, nič neodpúšťa, pranieruje alkoholizmus
* útočí proti slovenskej pasivite, odnárodňovaniu, neochote prijať vzdelanie
* kritizuje sociálne pomery na dedine, útlak
* tvorí monografické poviedky, kde sa sústreďuje na jednu postavu, na jej utrpenie, biedu, vyjadruje súcit

Témy poviedok: spomienkové témy, maďarizácia, vysťahovalectvo, postavenie inteligencie v národnom živote, vojna, sociálna problematika

**Maco Mlieč**

**sociálne ladená poviedka, ktorú autor vyrozprával v prvej osobe (ja - rozprávanie), ale na deji sa nezúčastnil, tým vyvolal dojem skutočnej udalosti**

**Rozprávač: vševediaci vo forme ja rozprávania**

**Kompozícia: krátky príbeh bez zvratov a napätia**

* stretnutie rozprávača s Macom Mliečom
* vysvetlenie rozprávača, prečo zachytil stretnutie
* prerozprávanie života Maca Mlieča od dôb, keď začal pracovať - prerývaní opismi a charakteristikami

**Je to príbeh duševne chorého, čistého dedinského človeka.**

**Poviedka je robená v kontraste (svet sluhov - svet pánov), Maco je tiež kontrastná postava – jeho zovňajšok je odpudivý, ale jeho vnútro vyniká ľudskosťou a morálnymi hodnotami.**

**Autor v Macovi Mliečovi zachytáva život a životné podmienky najbiednejšieho človeka, ktorý sa nedokáže sám brániť. Kritizuje zdieranie pracovitého človeka a ľahostajnosť voči slabším.**

Charakteristika gazdu: „Gazda bol bohatý, doprial si nič nerobiť,- peši nevyšiel ani do poľa, brucho ako súdok a oči ako...

Charakteristika Maca Mlieča: „Na Macovi iba čierna ohorená chlpatá kožka, čaptavá noha a dokľavené prsty,"...

Príbeh sa odohráva v maštali aj mimo nej, Maco v maštali aj zomiera. Nikdy neprišlo ku konfliktu medzi pánom a sluhom. Maco pracoval celý život u gazdu, celá jeho postava je poznačená takýmto životom, je zanedbaný, špinavý, nahluchlý, u gazdu pracoval za stravu, kúsky odev, kalíšok pálenky a tabak; kým boli jeho rodičia nažive, tak mu gazda platil, ale keď mu pomreli, tak ostal slúžiť naďalej u gazdu iba za oblečenie, tabak a pálenku. Poctivo robí svoju robotu, často i navyše; nemá pocit, že ho gazda zdiera, naopak - myslí si, že s ním má veľa výdavkov. Nepozná cenu peňazí, lebo ich nepotrebuje. Tesne pred smrťou prichádza za gazdom, aby sa mu poďakoval za všetko, čo pre neho robil; gazda mu vystrojí pohreb, s kňazom a odobierkou, celá dedina chváli richtára, len sluhovia si šepkajú, že ho mali za čo pochovať.

**MARTIN KUKUČÍN (vlastným menom Matej Bencúr) – opisný realizmus**

**Je to majster poviedky.**

* jeho literárna činnosť je rozsiahla, píše poviedky, novely, romány, cestopisy, dramatickú tvorbu

**Keď báčik z Chochoľova umrie**

- poviedka je zo slovenského prostredia; je **humorne - satiricky ladená**

**- rozprávač: vševediaci vo forme on rozprávania**

**- dejová niť je veľmi slabá; zápletka sa točí okolo kúpy neexistujúceho jačmeňa**

**- zachytáva príbeh chudobného zemana, ktorý nemá nijaký majetok, prežíva zo dňa na deň, len vďaka obchodom, pričom sa spolieha na to, že bude dediť po báčikovi - dekanovi z Chochoľova**

**Téma — hospodársky a morálny úpadok zemianstva a nástup novej triedy — buržoázie**

Kukučín predstavuje ľahkovážneho zemana Aduša Domanického, ktorý vlastnou vinou nemá nijaký majetok, nemá nič, len plány a čaká na smrť svojho bohatého príbuzného, báčika z Chochoľova; v krčme sa stretne s Ondrejom Trávom, ktorý pozná báčika z Chochoľova; Aduš je opitý, Tráva tuší príležitosť dobre zjednať cenu obilia, ale zeman klame a zoberie preddavok za neexistujúcu pšenicu; po čase si Ondrej príde po dohodnuté obilie, ale na statku vidí iba biedu, špinu hnilobu a zistí, že ho Aduš oklamal; žiada od neho miesto zálohy stromy, ktoré stoja nad hrobmi zemianskych predkov a až vtedy si Aduš uvedomí, že by už neokrádal len živých, ale aj mstvych; dohodne sa s Trávom, že mu vráti peniaze a do týždňa sľub splní; po čase báčik umrie a nezanechá žiadne dedičstvo.

Záver -je typický „kukučínovský" – zmierlivý.

**Postavy autor charakterizuje ich menami.**

**Božena Slančíková – Timrava: Ťapákovci**

**Literárny druh:**epika

**Literárny žáner:**kritická poviedka

**Literárne obdobie:** 2. vlna realizmu v slovenskej literatúre

**Téma:** kritika zaostalosti a lenivosti Ťapákovcov, ktorí sa slepo držia odvekého spôsobu života a všetko moderné odmietajú

**Konflikt:** Ťapákovci – Iľa, Iľa – Paľo, Anča – Mara

**Miesto a čas deja:**dedina a dom Ťapákovcov, začiatok jari – začiatok leta

**Postavy:**

* Iľa - kráľovná, manželka Paľa
* Paľo - najstarší syn st. Ťapáka, Iľin manžel
* Anča - zmija, Paľova sestra, ktorá je mrzáčka – najtragickejšia postava
* Mišo - najmladší syn st. Ťapáka
* Jano Fuzákovie - bratanec Ťapákovcov
* Mara - manželka Jana Fuzáka
* Kata - slúžka u židov
* Zuza - manželka Čakaja
* Čakaj - ďalší súrodenec Ťapákovcov

**Charakteristika hlavných postáv:**

***Iľa -*** kráľovná, Paľova žena. Nepáči sa jej mľandravosť, lenivosť, apatia a domov Ťapákovcov. Pre svoje pokrokové názory ju nemá nikto z Ťapákovcov rád. Timravin prívlastok kráľovná dobre vystihol jej charakter a správanie. Je vzdelaná, sebavedomá a panovačná, no i trpezlivá a má veľmi pevnú vôľu. Jej pevná vôľa jej bude na úžitok, lebo nakoniec si uvedomí svoje nedostatky a presvedčí Paľa, aby sa s ňou odsťahoval preč a tým zmeniť svoj doterajší spôsob života.

***Paľo Ťapák -*** muž Ile. Flegmatik, lenivý, pokojný človek, ktorý nemal rád novoty´, spí v stodole

***Anča -*** mrzáčka, v rannom detstve ju postihla lámka, preto nechodí len sedí, vyšíva čepce a nikto ju pre jej povahu nechce (preto sa nazýva zmija). Sestra Paľa, nemala rada Iľu.

**Ťapákovci – obsah diela:**

**Dej: Nastáva jar, všetko sa budí k životu, ľud sa berie do jarných prác, iba u Ťapákovcov sa nič nedeje.** Chlapi len tak postávajú na dvore. Toto je klasický pohľad na dvor Ťapákovcov. Tentokrát iba nevedeli, či môžu ísť orať v stredu, lebo oni vždy začínajú v piatok. U Ťapákovcov je veľa ľudí, keď sa zídu, nestačia lavice. Štyria bratia so ženami a deťmi, najmladší brat Mišo, ktorý je ešte slobodný a jedna sestra Anča, ktorá už má 30 rokov. Je stále slobodná, lebo keď bola malá postihla ju kalika, nemôže chodiť. Inak je múdra, ako jediná sa postaví proti Ili. Iľa, braná od Jablonkovcov, je ženou Paľa. Myslí si, že je najmúdrejšia, lebo bola na školení pre pôrodné baby. Volajú ju kráľovná, Anču zasa zmija.  
 **Ťapákovci nemajú v dome človeka, ktorý by ich viedol.**Pokúša sa o to však Iľa. Iľa a Anča sa hádajú, ale všetky ženy stoja za Ančou. Iľa je ale nespokojná s tým, že ich je v dome 16 a začne sa sťažovať Paľovi. Už tam nechce bývať, chce sa osamostatniť, nepáči sa jej rozbitá studňa, ani Anča- zmija, chce nový dom. Paľo ju ignoruje a Iľu to moc hnevá. Nakoniec sa rozhodne trucovať a ukázať mužovi, že jej nakoniec vyhovie a to tak, že pôjde ako spoločnica ku pani učiteľke a hovorí si: „Počkaj, veď ty zvieš, keď v jednom oblečení za mesiac budeš chodiť, keď ťa nebude mať kto oprať, zvieš, či ti chybí žena!“ Tam sa jej moc nepáči, ale keď sa už raz dala na boj, tak to nevzdá.

**Každý večer čaká na Paľa, že sa pomeria, spolu odídu a postavia si dom v záhrade jej rodičov, ale situácia sa nevyvíja podľa predstáv.** Aj keď každý deň necháva otvorené zadné dvierka, Paľo nechodí. Zo začiatku mu to bolo jedno, neskôr odišiel pásť ovce niekde do susedných dedín a dlhšie nebol doma. Iľa vie, že pár domov od škôlky bývajú Ťapákovci a že Anča každý večer sedí na lavičke a šije. Preto nahlas vykrikuje ako je jej dobre, aj keď to nie je pravda, aby ju rozzúrila. Darí sa jej to. V dome Ťapákovcov sa zatiaľ nič nedeje.

**Mišo je smutný, lebo si nemôže vziať za ženu Katku.** Anča smúti, že jej jediná láska Jano Fúzakovie sa ide ženiť so škaredou Marou. Ešte má tú drzosť požiadať Anču, ktorá šije vence pre tri dediny, aby jej ušila svadobný veniec prednostne a dá jej peniaze dopredu. Práve v tom čase spomína Anča na svoje detstvo, keď ešte vedela normálne chodiť. Už vtedy sa jej páčil Jano. Potom dostala lámku a už sa nevystrela. Chodila s rodičmi po doktoroch, ale nič nepomohlo. Želá si, aby bola vtedy radšej zomrela. Na druhý deň prichádza do dediny po dlhom čase Paľo. Do Ili, akoby udrel blesk, tak vyletela zo školy.  
 **Ide namočiť metlu do potoka, ktorý tečie poza školu.** Vykrikuje, smeje sa, snaží sa, aby si ju Paľo všimol, ale on nič. Ide naspäť do školy. Anči vadí, že kráľovná ušla. Pri večeri to povie Paľovi, aj to že pri škôlke vidí chodiť nejakého chlapa, čo sa rozpráva s Iľou. Všetko márne. Nakoniec keď mu povie kamarát, že by sa patrilo ísť si po ženu, tak ide. Iľa sa robí, že spí. Príde ku nej muž a povie jej, aby išla domov. Vtom sa akože zobudí a nadáva mu, kde sa tu vzal. On jej chcel dať zaucho, ale ona sa mu zapriadla do líce, že mu tiekla krv. Jana to veľmi bolelo, prevrátil úľ so včelami a išiel naspäť.

**Nakoniec to vyrieši pán notár, ktorý povie, že Iľa nesmie byť aj slúžkou, aj pôrodnou babou v dedine.** Teda prestane slúžiť, pôjde ku rodičom domov, uprace tam a hovorí, ako s Paľom v lete postavia dom. Poviedka má šťastný koniec. Mišo už nespomína na Katku, a predsa Anča mrzáčka, keď večer sama ostane, pozerá očami plnými vášne a beznádejnosti do obloka, z ktorého vidno biely uhoj domu Jana Fúzakovie, spínajúc malé, nezrobené ruky, lká: „ Bodaj som nebola prišla na svet, bodaj nikdy nie..!“

**Všetky uvedené poviedky majú jednoduchý dej s jednou zápletkou, málo postáv a postavy sa počas deja nevyvíjajú.**