**Rozprávací slohový postup**

**Rozprávací slohový postup** – ide o sprostredkovanie (zachytenie) udalosti, zážitku, príbehu s dôrazom na dej a časovú postupnosť

**Uplatňuje sa v:**

* **umeleckom štýle** – román, novela, poviedka, rozprávka, povesť, báj, dráma, atď.
* **publicistickom štýle** – reportáž, fejtón - **hovorovom štýle**

**Znaky rozprávania: (čo musí rozprávanie obsahovať)**

**1. je tu dejová línia, ktorá sa odohráva v čase** (rok) **a v priestore** (dedina, mesto, hory, zahraničie, domov, škola, trieda, väzenie)

**2. jednotlivé komponenty nemôžeme ľubovoľne zamieňať** ako napr. v opise alebo v informač. sloh. postupe, musí tu byť sled udalostí, napr. osoba nemôže zomrieť skôr ako sa narodí – **musí tu byť časová postupnosť**

**3. je tu pásmo rozprávača a pásmo postáv**

**4. dej v rozprávaní postupuje takto: kompozícia:**

1. úvod – expozícia – opis prostredia, údaje o čase, zoznámenie sa s postavami

2. zauzlenie deja 3. vyvrcholenie deja

4. nečakaný obrat v deji, práve vo chvíli, keď sa zdá, že všetko sa vyrieši, peripetia

5. rozuzlenie, záver, v závere musí byť pointa – výrazné až prekvapivé vyvrcholenie textu, ktoré sa dosahuje náhlym a neočakávaným zvratom. Najmä vtip musí obsahovať pointu. Pointa môže obsahovať aj takmer nezmyselný, absurdný prvok. Pointa je prekvapivé, nečakané, vtipné, paradoxné vyvrcholenie deja.

**5. príbeh je jedinečný, neopakovateľný**

**6. využíva sa tu fantázia**

**Umelecké rozprávanie** – využíva dramatické stupňovanie:

Umelecké rozprávanie sa člení na **pásmo rozprávača** a **pásmo postáv**.

**Rozprávač v rozprávaní môže byť:**

* **autorský** – vševediaci, v 3.os.sg.
* **personálny** – vševediaci, ale sústreďuje sa zvyčajne len na jednu osobu, v 3.os.sg. (on-rozprávanie)
* **priamy –**úlohu rozprávača prevezme jedna z postáv diela, v 1.os.sg.
* **oko kamery**

**V pásme postáv sa nachádza:**

* **replika** –prehovor jednej postavy v dialógu - **monológ** – neprerušovaný prejav jednej postavy
* **vnútorný** **monológ** – myslený prehovor postavy
* **dialóg** – rozhovor najmenej dvoch postáv, ktorých repliky sa striedajú; repliky dialógu sa zapisujú priamou rečou

**Autorská reč:** autor sa stotožňuje s rozprávačom**rozvíja príbeh, komentuje konanie postáv, uvádza reč postáv, zobrazuje prostredie**

* používa aj opis, charakteristiku, úvahu - je v spisovnom jazyku v 1. alebo 3.osobe množného čísla

**Reč postáv:**

* je prostriedok ktorým autor dramatizuje, oživuje rozprávanie
* realizuje sa **dialógom –**rozhovor 2 alebo viacerých osôb
* jedna časť dialógu sa nazýva**replika**a vyjadruje sa**priamou rečou**

**Funkcie dialógu:**

* **rozvíjať príbeh** - **stupňovať konflikt** - **charakterizovať postavy**

**Dramatizujúce jazykové prostriedky:**

* **krátke vety** – Vyskočiť. Na zem. Vyskočiť. Na zem. - **nedokončené vety –**Keby Marta naozaj chcela...
* **historický prézent –**použitie prítomného času namiesto minulého času – Vyskočil zo stoličky a pomaly sa k nemu približuje.

**Rozlišujeme 3 základné druhy úvodov:**

* **expozícia** – úvodný opis prostredia - **in medias res** – vpadnutie priamo do deja
* **retrospektíva** – pohľad naspäť

**Kompozičné postupy:**

* **chronologický –**postupná dejová línia v slede, ako išli udalosti za sebou
* **retrospektívny –**dej sa odohráva pospiatky; poslucháč vie, ako sa príbeh skončil, ale nevie, čo všetko sa predtým odohralo (detektívky)
* **paralelný** – 2 alebo aj viac dejov sa odohráva súbežne; a to buď samostatne, alebo sa môžu preplietať (Vojna a mier)
* **reťazový** – na 1 udalosť nadväzujú mnohé nové udalosti, pričom väzby medzi nimi sú dosť uvoľnené a neraz ich spája len postava hlavného hrdinu (Osudy dobrého vojáka Švejka, Gróf Monte Christo). Častým prostriedkom je tu tzv. falošné rozuzlenie – čitateľ má v istej chvíli dojem, že jeden z príbehov sa už skončil, ale zakrátko sa ukáže, že sa mýlil, rozprávanie príbehu bolo len prerušené.

Základný útvar je **rozprávanie – jednoduché** – vyskytuje sa v bežnej komunikácii, v rodinnom, školskom prostredí, študent rozpráva príbeh.

**Umelecké rozprávanie –** je tu pásmo postáv a pásmo rozprávača

**Reprodukcia –** prerozprávanie knihy, filmu, divadelnej hry,

Malé útvary rozprávacieho sloh. postupu:

**epigram –** krátka satirická báseň s nečakaným záverom

**aforizmus** – výpoveď, ktorá niekoľkými slovami vtipne vyjadruje životnú pravdu.

**vtip** – je postavený na nečakanom zvrate, je to príbeh založený na humore, ukončený je vždy pointou

**anekdota** – vtip o známej osobnosti