**Výrazné ženské literárne postavy**

**Je vám životná filozofia týchto ženských hrdiniek blízka?**

**Žena v slovenskej literatúre** je zachytená z rôznych uhlov pohľadu.

1.Ženy hrdé, silné, vytrvalé: mamka Pôstková (Mamka Pôstková), Estera (Ežo Vlkolínsky)

2.Ženy trpiteľky: Eva Hlavajová (Živý bič), Magdaléna (3 gaštanové kone), Anča zmija (Ťapákovci), Kristína Habdžová (Červené víno)

3.Ženy buričky: Babenka (Červené víno), Iľa kráľovná (Ťapákovci), Ilčíčka (Živý bič)

**Jozef Gregor Tajovský:** predstaviteľ kritickej realistickej lit., narodil sa v Tajove, podľa rodiska si zvolil umelecké meno, najstarší z 10 detí, vyrastal u starého otca -bol to veľký dobrák, pracovitý, veselý, získal si jeho srdce, lásku, úctu - venuje mu najkrajšie zo svojich poviedok (Žliebky, Prvé hodinky, Do konca)

-pôsobil ako učiteľ -nechcel byť nástrojom pomaďarčovania SK detí, bol bankový chodník v peňažných ústavoch  
-počas 1.sv. vojny sa dostal do Ruského zajatia a vstúpil do ČS légií

**Všíma si osud najchudobnejších, súcití s ich osudom, ich pracovitosť (taký bol starý otec)**

**Diela:** Omrvinky, Z dediny, Do kúpeľa, Pastierča, Čo ho zabilo, Maco Mlieč, Apoliena, Mišo, Horký chlieb, Na chlieb, Mamka Pôstková, Tŕpky, Zbohom, Ženský zákon, Statky-zmätky, Nový život, Matka, Hriech, V službe, Blúznivci, Smrť Ďurka Langsfelda

**-zachytenie sociálnej situácie na dedine, keď už ani pracovitý a poctivý človek ako mamka Pôstková nemôže vyžiť**

**Mamka Pôstková**: poviedka, chudobná a čestná žena

* žena, kt. trpezlivo znáša svoj osud, odsťahuje sa od syna, zarába si pečením chleba, pomáha synovi a napokon je nútená požičať si z banky 12 korún, je pre ňu ťažké splácať dlh, no pokladala by za potupenie svojej cti, keby svoj dlh nesplatila - je to prejav mravnosti a počestnosti, jej drobná, útla postava a odev sú v protiklade s jej mravnou čistotou a dobrotou

**Dejová línia**: 65-ročná chudobná žena, ktorú autor stretol v banke, kde chodila splácať svoju dlžobu. Je to drobná žena, pracovitá a čestná, no postretol ju neľahký osud. Muž si rád vypil a nerád pracoval a syn, ktorý jej spočiatku pomáhal, odmietol prispievať na domácnosť. Po synovej svadbe sa rodiny Pôstkovcov rozrastie, syn spolu s otcom veľa pijú a domácnosť je na krku mamky Pôstkovej a jej nevesty. Po manželovej smrti sa jej syn vyhráža bitkou, nasťahuje sa do malého bytu, kde si zlomí ruku. Syn ju síce z nemocnice vezme, ale v ich vzťahu zmena nenastáva. Odchádza na zárobky, ale prichádza o peniaze a prosí banku, aby jej nechala aspoň perinku na zimu. Keď na jar prinesie poslednú splátku, vysvitne, že predala aj to posledné, čo mala – svoju perinu.

**- autor vystupuje v poviedke ako úradník a predstavuje hlavnú hrdinku v rozhovore s ním**

**B.Slančíková-Timrava: predstaviteľka kritického realizmu**, študovala na dievčenskej škole, v Dolnom Kubíne ako spoločníčka, pracovala ako učiteľka v materskej škole. Ona a jej súrodenci vydávali vl. časopis, Halúzka

- **odsudzovala lásku budovanú na majetkových záujmoch, písala poviedky zo života vidieckej inteligencie, dedinu opisuje reálne, postavy sú charakterizované menom**

**Diela:**Skúsenosť, Tá zem vábna, Ťapákovci, Skon Paľa Ročku, Hrdinovia

**poviedka Ťapákovci**

**V poviedke Ťapákovci majstrovsky vykreslila charaktery postáv (napr. charakteristika jedným slovom Anča-zmija, Iľa-kráľovná). Ženu - trpiteľku tu zastupuje postava Anči- zmiji.**

**Anča – zmija, najtragickejšia ženská postava v slovenskej literatúre**

- žije v jednom dome s ostatnými Ťapákovcami. Pomenovanie si vyslúžila nielen pre choré nohy, ale pre jazyk, kt. do každého zabŕdala. Odlišuje sa od Ťapákovcov svojím talentom, vie nádherne vyšívať, nie je málovravná, pohodlná a flegmatická ako oni. Nesúhlasí s akýmikoľvek zmenami v dome skôr zo vzdoru, aby sa ani ostatným nesplnili ich túžby. Svoju zlosť si často vybíja na Ili, pretože chcela byť gazdinou v dome.

**-jej charakter je poznačený vnútornou protirečivosťou (je citlivá, nežná, osobné ne­šťastie ju robí zádrapčivou a drsnou) i kontrastom (túži po láske a vl. rodine, ale zostáva jej len vyšívanie čepcov pre nevesty a bôľ z radosti iných)**

***ľa Kráľovná* – povýšenecká, ale ide si za svojim**

* žije v rodine Ťapákovcov ako Paľova žena, no na tomto mieste nie je spokojná. Jediná sa vymyká z tohto prostredia, chce všetko zmeniť, chce aby jej muž postavil dom, v ktorom by bývali

**Próza naturizmu – Margita Figuli – Tri gaštanové kone**

***Magdaléna*** – **jemná, citlivá, poslušná, pracovitá, verná, ochotná zniesť aj týranie manžela – ideál milujúcej ženy**

* miluje Petra, no vie, že sa nemôžu vziať, sľubuje mu, že ostane verná tri roky, pokým sa pre ňu nevráti na troch gaštanových koňoch. Po návrate Magdalény domov však na ňu čaká Zápotočný, ktorý ju znásilní a Magdaléna s ním otehotnie, čo ju prinúti vziať si ho. Porodí predčasne, dieťa im zomrie a Magdaléna chradne. Jano si uvedomuje, že tento vzťah bol vynútený, svoju zlosť si vyvŕšuje na Magdaléne a koňoch, ktoré symbolizujú jej lásku k Petrovi. Napriek tomu, že sa pre ňu Peter vracia, odmieta dodržať svoj sľub, lebo je vydatá. Svoje šťastie nachádzajú až po Zápotočného smrti, kedy sa v tichosti vezmú a Peter si ju odnesie do Turca.

**Staroveká literatúra - grécka dráma – Sofokles – *Antigona***

Postava Antigony je veľmi výraznou. Rovnako ako ostatné postavy v Sofoklových hrách, aj ona koná z vlastnej vôle a presvedčenia.

Po odchode kráľa Oidipa sa vlády ujali Eteokles a Polyneikos. Spočiatku vládli svorne, ale neskôr prišlo medzi nimi k zvade. Starší Eteokles vyhnal Polyneika, ale ten neskôr zaútočila na brata. V boji obaja zahynú. Trónu sa ujme kráľ Kreon, ktorý zakáže pochovať Polyneika.

Antigona tento príkaz odmieta poslúchnuť a chce svojho brata pochovať. Cíti sa byť nevinná za to, že tak spravila a nedá sa zastrašiť ani hrozbou smrti. Vysvetľuje Kreonovi, že by nemal rušiť dávno platné nepísané božie zákony. Hoci ju Kreon nepočúva a prikáže ju dať pochovať zaživa, prijíma Antigona svoj osud hrdo. Napokon v hrobke spácha samovraždu obesením za šál.

**Humanizmus a renesancia - anglická dráma – Shakespeare – Rómeo a *Júlia***

Júlia - 13 ročná mladá, dôverčivá, milá verná, oddaná, neskúsená, nerozhodná, počúva hlas svojho srdca, vážila si rodičov

Napriek tomu, že jej rodina (Cappuletovci) a rodina Rómeova (Montecchiovci) sú znepriatelené, rozhodne sa bojovať za svoju lásku a odmieta sa vydať za Parisa, ktorého jej vybral otec. Naschvál užije odvar, ktorý ju na 24 hodín uvedie do stavu bezvedomia, takže vyzerá ako mŕtva. Júliin brat Lorenzo má celú situáciu vysvetliť Rómeovi, no list, ktorý mu napísal sa k nemu nikdy nedostane. Ráno si všetci myslia, že Júlia zomrela, preto aj pre Rómea život stráca význam. Taktiež siahne po jede a v Júliinej hrobke ho vypije. Keď sa potom Júlia prebúdza, zisťuje tragickú skutočnosť a zabije sa jeho mečom.

**Slovenská medzivojnová próza – Milo Urban – Živý bič**

***Eva Hlavajová*** – veľmi ju viaže láska k manželovi Adamovi. Keď musí Adam narukovať na vojnu, rozhodne sa navštíviť notára Okolického a dúfa, že jej pomôže dostať Adama domov. Namiesto toho ju však Okolický znásilní a prikáže jej, aby to nikomu nehovorila, že inak jej muža domov nedostane. Eva pod hrozbou skutočne nič nepovie, no otehotnie a postupne sa voči nej obracia celá dedina. Postupne chradne, pretože musí sama pracovať s pluhom, celá dedina si na ňu ukazuje prstom a neustále drží v sebe obrovské tajomstvo. Napriek tomuto všetkému však neustále túži po tom, aby sa Adam vrátil domov, hoci vie, že by ho jej dieťa mohlo nahnevať. Keď kaplán odmieta pokrstiť jej syna, privedie ju to až na okraj jej psychiky a spácha samovraždu.

**Slovenská medzivojnová dráma – Július Barč Ivan – Matka**

Doma na dedine je matka a Jano. Matka cíti návrat syna Paľa z Ameriky presne tak ako aj cítila nešťastie, pri ktorom jej zomrel muž. Jano nemá rád Paľa, a preto sa neteší na jeho príchod. Paľo prichádza a donesie matke Modlitebník a Janovi nôž. Prichádza, no Jano ho nevíta nadšene. Berie ho ako príživníka a hrozbu. Jano chodí s Katou, to je dievča, s ktorým chodil predtým Paľo. Predtým než ho Jano vyhnal do Ameriky. Kata však dala slovo Janovi, lebo bola oklamaná, že ju tam Paľo nechal a že si našiel inú. Po návrate sa situácia mení a Kata vracia Janovi slovo, lebo stále ľúbi Paľa. Jano žiarli a nevie to prežiť, sľubuje bratovi pomstu. Matka prehovára Paľa, aby odišiel. Pri odchode sa mladí (Paľo + Kata) stretnú a Paľo odchádza napriek prehováraniu matky ku Kate a ohlásia zasnúbenie. Matka má vidinu, že jeden syn zabije druhého. Pochopí, že záchranou synov je vzbura, búri sa osudu a mení ho.

Kata, Paľo, Jano a matka sa stretnú doma. Konflikt sa vyostrí a Jano chce bodnúť Paľa, matka zhasne svetlo a zakričí, že Paľo je v kúte. Jano pribehne a bodne, no bodne matku, ktorá mu vletí do rany, aby zachránila syna.