**Klasicizmus a osvietenstvo**

**Pierre Corneille – Cid**

* francúzska literatúra

**žáner: veršovaná dráma,** tragédia **miesto:**španielske mesto Sevilla **čas:**polovica 11. stor.

**téma: vnútorná rozorvanosť hrdinu: rozhodnúť sa pre lásku alebo česť a povinnosť**

**kompozícia:**5 dejstiev

**Postavy:**

Don Rodrigo =Cid, Jiménin milý

Jiména– milujúca žena a dcéra

Don Diego – otec Rodriga

Don Goméz – gróf, otec Jimény

Don Fernando – kastílsky kráľ, spravodlivý vládca, má pochopenie pre utrpenie a lásku Rodriga a Jimény

**dej:**Prostredníctvom rozhovoru Jimény s Elvírou sa dozvedáme, že Jiména je zaľúbená do Rodriga. Rodiny so vzťahom súhlasia, ale medzi Diegom a Gomézom vznikne konflikt (Goméz nie je spokojný s tým, že Diego bol poverený výchovou princa; má pocit, že to miesto by malo patriť jemu) a gróf dá Diegovi zaucho. Diego žiada syna, aby pomstil jeho česť.  Rodrigo sa ťažko rozhoduje (ak bude brániť česť otca, stratí lásku Jimény), ak sa nepostaví na obranu cti svojho otca, bude ním opovrhovať spoločnosť. Nakoniec vyzve do boja Goméza a zabije ho. Jiména, hoci ľúbi Rodriha, požaduje, aby vrah jej otca bol potrestaný. Rodrigo odchádza bojovať proti Maurom, zvíťazí, získa titul Cid. Jiména stále trvá na treste. Uskutoční sa súboj Rodriga so Sanchom. Víťaz získa Jiménu. Rodrigo víťazí, ale Jiména má stále pocit, že si ho nemôže vziať, lebo smrť jej otca nebolo potrestaná, tak jej kráľ dá rok na osušenie sĺz → zmierlivý koniec

**Znaky klasicistickej drámy, kt. tu nachádzame:**

* **konflikt v mravnej oblasti: konflikt medzi láskou a povinnosťou, citom a cťou (pri Rodrigovi – očistiť česť otca ↔ Jiménina láska; Jiména – bojovať za to, aby bola otcova smrť potrestaná ↔ láska k Rodrigovi)**
* **uprednostnenie rozumu pred citmi, víťazí tu česť (Rodrigo nakoniec vyzve Goméza do boja)**
* **tragédia – hrdinovia sú šľachtici; dej zdôrazňoval konflikt medzi láskou a povinnosťou, ukončil ho kráľ (zásah kráľa)**

**Moliere – Lakomec**

Moliere, vlastným menom Jean Baptiste Poquelin (poklén) 1622 -1673) patrí do obdobia francúzskeho klasicizmu. Pôsobil ako autor hier, herec, režisér, riaditeľ divadla. Moliere znamená pre komédiu to, čo Shakespeare pre tragédiu.

Napísal veľa komédií: Lakomec, Zdravý nemocný, Meštiak šľachticom, Tartuffe, Mizantrop atď.

**Lakomec: námet pochádza z antiky, autor sa vysmieva z lakomstva, ktoré deformuje charakter človeka, ničí medziľudské vzťahy v rodine.**

V klasicizme, čo je obdobie 17. až 18. storočia, sa literárne žánre delia na vysoké a nízke. Komédia patrila medzi nízke, lebo bola napísaná vo forme prózy, jazyk mala hovorový a postavy pochádzali z meštianskych vrstiev.

Komédia Lakomec zachováva jednotu miesta, času a deja.

Odohráva sa v dome Harpagona, v Paríži za 1 deň a celý príbeh je analýzou lakomého človeka. **Autor hyperbolizuje - zveličuje vlastnosť lakomstvo. Autor využíva zámenu postáv ako zdroj komična/humoru.**

**Vonkajšia kompozícia**: 5 dejstiev

**Vnútorná kompozícia**: zápletka nie je dôležitá, dôležitý je pohľad na lakomca zo všetkých strán. Rozuzlenie je nečakané.

**Postavy:** v postave Harpagona autor vytvoril charakterový typ postavy.

**Harpagon** (arpagon): je to skupáň, má 56 rokov, je vdovec, otec dvoch dospelých detí: Kleant, Eliza. Je lakomý, sebecký, podozrievavý, nespoločenský. Okrem peňazí ho nič nezaujíma, nedopraje nič sebe, ani deťom, ani sluhom. Bojí sa, že príde o peniaze. Je úžerníkom, to je človek, ktorý požičiava za vysoký úrok. Sluhovia sú hladní, Harpagon dokonca kradne ovos koňom, takže sú vychudnuté, hladné. Harpagon dôveruje správcovi Valérovi, lebo mu neustále lichotí a poklonkuje. Harpagon sa mieni oženiť s mladým dievčaťom Marianou a žiada od nej aj veno. Zápletka spočíva v tom, že mu zmizne truhlička s peniazmi. Takmer stratí rozum a až po nájdení peňazí sa upokojí. Nakoniec súhlasí so sobášmi svojich detí hlavne preto, že ich nemusí financovať.

**Valér**: pracuje v dome Harpagona ako sluha, ale v skutočnosti je to šľachtic, ktorý je zaľúbený do Elizy. Je bystrý, vie si získať Harpagona.

**Kleant**: syn Harpagona, je na nože s otcom, nemieni ho počúvať. Hrá hazardné hry, chce si požičať peniaze od úžerníka a vysvitne, že ním je jeho otec. Miluje Marianu, je teda sokom v láske vlastnému otcovi.

**Eliza**: dcéra Harpagona, krásna, nesmelá, miluje Valéra, ale otec ju chce vydať za starca.

**Frozína:** parížska dohadzovačka. Je majsterka v lichôtkach, v pretvarovaní.

**Dej:** Valér pracuje v dome Harpagona, lebo chce byť v blízkosti Elizy, ktorú miluje. Kleant sa zdôverí sestre Elize, že ľúbi chudobné dievča Marianu. Harpagon o citoch svojich detí nič nevie, lebo ho zaujímajú iba peniaze. Oznámi deťom, že sa mieni oženiť s Marianou. Kleantovi našiel vdovu a Elize postaršieho pána Anzelma. Deti sú proti. Večer má prísť na návštevu Mariana, opäť sa prejaví jeho skupánstvo. Mariana na návšteve spoznáva, že jej milý Kleant je synom jej budúceho ženícha. Klent sa preriekne a jeho otec pochopí, že má v synovi soka v láske. Zmizne Harpagonova truhlička s peniazmi, krádež vyšetruje komisár a Harpagon žiada zavrieť celé mesto. Truhličku vzal sluha Šidlo a odovzdal ju Kleantovi. Do domu prichádza Anzelm. Valér priznáva, že miluje Elizu a že do Paríža prišiel hľadať otca, ktorý si myslí, že jeho deti zahynuli pri stroskotaní lode. Vysvitne, že Valér a Mariana sú stratené deti Anzelma, ktorý je to v skutočnosti neapolský šľachtic. Keď Anzelm sľúbi, že vystrojí obe svadby svojich detí, Harpagon im dá požehnanie. Je rád hlavne preto, že sa našli jeho peniaze, ktoré mu vrátil Kleant pod podmienkou, že bude súhlasiť, aby si on i jeho sestra mohli vziať partnerov, ktorých milujú.