**Grécke mýty**

**Mýtus - báj**

* epický útvar, v ktorom sa odráža primitívny názor človeka na svet
* hlavnými postavami sú nadprirodzené bytosti (bohovia, víly, škriatkovia,…), ktoré majú ľudské vlastnosti a ktorým sú pripisované vtedy nevysvetliteľné prírodné javy
* jeho pôvod je anonymný
* najstaršia podoba epiky

**Podľa námetu sa rozdeľujú mýty do štyroch skupín:**

* o pôvode neba a zeme
* o pôvode človeka, zvierat a rastlín
* o objavoch vecí, remesiel, vied a umení
* hrdinské (o predkoch, kultúrnych hrdinoch, obrancoch rodu)

Najznámejšie sú grécke mýty (o Daidalovi a Ikarovi, Prometeovi, Herkulovi,…), podľa ktorých si vytvorili mytológiu aj Rimania (bohovia však majú iné mená). Prvky slovanskej mytológie sa zachovali v slovenskom folklóre (vítanie jari, topenie Moreny a pod.). Ľudové mýty spracúva aj J. Botto a Ľ. Podjavorinská (Čakanka).

**Mýty boli východiskom pre vznik eposov, spracovali ich alebo sa nimi inšpirovali mnohí autori, sú zdrojom frazeologizmov.**

**Frazeologizmy vychádzajúce z gréckej mytológie –**

Pandorina skrinka - zdroj nešťastí, katastrof

Sizifovská práca – zbytočné, opakované úsile

Achilova päta – zraniteľnosť

Danajský dar – nechcený, nevyžiadaný dar, dar so zlým úmyslom

**ANTICKÁ LITERATÚRA**

**Homér**

* hrdinský epos Ilias- opisuje vojnu medzi Trójou a Spartou; do konania hrdinov zasahujú aj bohovia (Zeus, Afrodita)
* hrdinský epos Odysea- zobrazuje putovanie Odysea domov po víťaznej bitke pri Tróji, bohovia mu po ceste kladú prekážky

**EPOS:**

**rozsiahla epická veršovaná skladba. Má uvoľnenú stavbu, jej témou je buď významná historická udalosť, alebo významný problém doby. Spravidla zobrazuje hrdinské činy.**

**Aischylos**

* tragédia Pripútaný Prometeus- predstavuje Prometea ako vzbúrenca proti bohom a bojovníka za šťastie ľudstva

**Ovídius**

* rozsiahla básnická skladba Metamorfózy; spracovanie gréckych aj rímskych mýtov, v ktorých je motív premeny

**Sofokles**

* tragédia Antigona, ktorá spracúva mytologický námet vojny „siedmich proti Tébam“
* tragédia Kráľ Oidipus; vychádza z mýtu o Oidipovi, ktorý nešťastnou náhodou zabije svojho otca a ožení sa s vlastnou matkou

**Sofokles – Antigona**

* antická grécka literatúra (9.stor.pr.n.l. – 5.stor.n.l.)
* dráma, tragédia
* boj jednotlivca proti nepriateľským silám; výnimočný hrdina

+ papier

**Ezop – bájky**

+ spracované v téme 4