**DRÁMA**

**Dráma** je popri lyrike a epike jedným zo základných druhov umeleckej literatúry. Vznikla v starovekom [Grécku](http://sk.wikipedia.org/wiki/Gr%C3%A9cko) z náboženských osláv [Dionýza](http://sk.wikipedia.org/wiki/Dion%C3%BDzos), boha plodnosti a vína. Vyvinula sa z dialógu medzi hercom a zborom.

Základným znakom drámy je neprítomnosť rozprávača.

Základ tvoria monológy a dialógy (veršované alebo neveršované).

**Dramatický monológ** je súvislý prehovor, reč jednej postavy na scéne. Využíva sa na vyjadrenie vnútorných pocitov a myšlienok hrdinu v diele. Je vyjadrený nahlas.

**Dialóg** je rozhovor, reč medzi dvoma alebo viacerými postavami.

Prehovor jednej z postáv v dialógu sa nazýva **replika**.

Okolnosti, za ktorých sa monológy a dialógy realizujú – popis scény, miesto deja, konanie, pohyb postáv atď. – naznačuje autor v autorskom komentári, ktorý sa nazýva **scénické** **poznámky**. Sú to poznámky v zátvorkách pri menách postáv. Od monológov a dialógov sa zvyčajne odlišujú aj iným typom písma. Nahrádzajú reč rozprávača.

* Ďalšie znaky: sujetovosť, dejovosť, prítomný čas, dynamické motívy, hovorovosť, dianie

Dramatické literárne diela sú určené na realizáciu na scéne.

**Inscenácia je premena literárneho diela na divadelnú alebo televíznu hru.**

**Divadelná hra je dramatické literárne dielo, ktoré je vhodné na divadelné predvádzanie. Realizuje sa najmä na javisku.**

INSCENAČNÉ FORMY DRÁMY: DIVADELNÉ PREDSTAVENIE, FILM, TELEVÍZNA HRA, ROZHLASOVÁ HRA

Základné žánre dramatického literárneho druhu sú **tragédia, komédia (veselohra) a činohra.**

**Tragédia** vznikla v antickom Grécku. Je to najstarší dramatický žáner. Zobrazuje boj jednotlivca, alebo skupiny s nepriateľom. Hlavnou postavou je zväčša výnimočný človek, ktorý bojuje za svoje ideály a jeho boj často končí tragicky.

**Komédia** – jej cieľom je vyvolať smiech. Na rozdiel od [tragédie](http://sk.wikipedia.org/wiki/Trag%C3%A9dia), postavy komédie sú zo skromných pomerov, komédia má šťastné rozuzlenie a jej zámerom je rozosmiať divákov. Už samotný konflikt je komický. Zobrazuje smiešnosť a nezmyselnosť niektorých stránok ľudského života (negatívne vlastnosti človeka, záporné javy spoločnosti). Venuje sa každodennej realite ľudí.

**Činohra** je literárne dielo patriace do [dramatického](http://sk.wikipedia.org/wiki/Dr%C3%A1ma) žánru, hra zobrazujúca vážne spoločenské problémy, nemusí končiť tragicky.

**SÚČASNÉ DRAMATICKÉ ŽÁNRE**

**Veselohra –** zakladá sa na humore, kt. sa v texte realizuje prostredníctvom žartu a situačnej komiky. Vo veselohre postavy vedia o svojej smiešnosti, preto si “strieľajú“ aj zo seba. Do centra pozornosti stavia jednoduchého, prostého človeka, kt. sa dostáva do smiešnych situácií bez vl. pričinenia.

**Fraška** je druh komédie, v kt. prevláda situačná komika a nadsádzka. Má korene až v antike. Humor rieši problémy, kt. samy osebe vyvolávajú smiech u diváka. Štýl je nízky, často až vulgárny, dôraz sa kladie na repliku.

**Groteska - p**očas predstavenia sa vytvárajú groteskné situácie prostredníctvom situačnej komiky.

**Ďalšie dramatické žánre:** muzikál, opera, opereta, bábkové divadlo, gag

**Vonkajšia kompozícia drámy:**

Autori členia svoje dramatické diela na menšie úseky, ktoré sa nazývajú **dejstvá** - akty. Dramatické dielo, skladajúce sa len z jedného dejstva, sa nazýva **jednoaktovka**. Medzi jednotlivými dejstvami sú prestávky – dlhšie alebo kratšie. Sú určené na premenu javiska a vyvolávajú u diváka dojem uplynutia istého času.

Dejstvá sa členia na **výstupy**. Výstup je úsek dejstva, v ktorom sa na javisku nezmení počet postáv.

Slávnostné uvedenie hry sa nazýva **premiéra**, ďalšie predstavenia sú **reprízy** a posledné predstavenie je **derniéra**.

**Vnútorná kompozícia drámy:**

Najdôležitejšou súčasťou vnútornej výstavby drámy je **dej.** Klasické dramatické diela majú záväznú kompozíciu, rozlišujú v deji tieto základné fázy:

1. expozícia - úvodná časť – uvádza diváka do čias deja, oboznamuje ho s prostredím, s hlavnými predstaviteľmi,

2. kolízia - zauzľovanie deja – udalosť, ktorá má rozhodujúci vplyv na ďalší vývin a priebeh deja,

3. kríza – vyvrcholenie – konflikt medzi hlavnými postavami deja,

4. peripetia – nečakaný obrat v deji,

5. katastrofa – rozuzlenie, tragické riešenie konfliktu.

Na tvorbe divadelného predstavenia sa zúčastňuje: dramatik, **dramaturg, režisér, herci,** scénický výtvarník, hudobný skladateľ a ďalší zamestnanci divadla.

**Sofokles – Antigona**

* staroveká antická grécka literatúra
* dráma, tragédia

+ zadanie 5

**S. Štepka – Kúpeľná sezóna**

- slovenská literatúra po roku 1945

- je slovenský spisovateľ, dramatik, režisér, scenárista, herec, textár, vedúca osobnosť Radošinského naivného divadla – autorské divadlo (novátorské divadlo, využíva humor a satiru, typická je improvizácia, herci sú aj autormi textov)

- v divadelných predstaveniach okrem spisovnej reči využívajú aj radošinské nárečie

**W. Shakespeare - Hamlet**

**- najväčší renesančný dramatik (humanizmus a renesancia 13. – 16.stor.)**

- anglická literatúra

- **Tragédie**: Rómeo a Júlia, Macbeth, Hamlet, Othello, Kráľ Lear, Antonius a Kleopatra..  
-  **Komédie**: Dvaja šľachtici z Verony, Veselé panie windsdorské, Oko za oko, Komédia omylov, Mnoho kriku pre nič, Skrotenie zlej ženy, Sen noci svätojánskej,..  
-  **Hry historické**. Kráľ Ján, Richard II., Henrich IV., V., VI., VIII., Richard III.

**Hamlet**

Hamlet, celý názov **Tragédia o Hamletovi, Princovi dánskom**

Zrejme najznámejšou scénou z hry je Hamletov monológ o zmysle života z tretieho dejstva, začínajúci otázkou „Byť, a či nebyť?“

**- je to päťdejstvová veršovaná tragédia o hľadaní zmyslu ľudského života**

- **autor zobrazuje idealistický boj osamoteného jednotlivca (Hamlet) vo svete intríg a zločinu**

- **Miesto a čas deja**: dánsky kráľovský hrad Elsinor (12. storočie)

**Dejové východisko**: Claudius zavraždí svojho brata (Hamletovho otca), aby získal ruku kráľovnej Gertrúdy a dánsky trón...

- **dej je založený na motíve vraždy a pomsty**

**Postavy:**

Hlavná postava: Hamlet - syn zosnulého kráľa (taktiež Hamleta) a synovec Claudia

**- typický renesančný hrdina, veril v dobro, ale keď spoznal drsnú skutočnosť, stal sa pesimistom a všetko v ňom vyvolávalo sklamanie. Napriek tomu sa nevzdáva vznešených ideálov.**

**-** Hamlet chce žiť čestne, spravodlivo, slobodne, statočne – ale žije vo svete, kde je podlosť, zlo a faloš. Preto hľadá zmysel života a kladie si otázku, či je lepšie byť, či nebyť. Či je lepšie bojovať proti zlu na svete, alebo si zvoliť pokojný život v pretvárke. Rozmýšľa aj nad samovraždou, no uvedomí si, že samovraždou sa nič nevyrieši.

**-** chce potrestať otcovu smrť - na jednej strane trpí pocitom nespravodlivosti, na druhej strane váha, či je on ten pravý, kto môže napraviť krivdu a potrestať vraha. Neodváži sa zasiahnuť skôr, kým sa nepresvedčí, že jeho podozrenie je správne.

**Ďalšie postavy:**

Claudius, dánsky kráľ

Gertrúda, dánska kráľovná, Claudiova manželka a Hamletova matka

duch Hamletovho otca

Polónius, kráľovský radca

Laertes, Polóniov syn

Ofélia, Polóniova dcéra

Horácio, Hamletov priateľ

Hamletovi dávni priatelia: Rosencrantz, Guildenstern

dvaja hrobári

Fortinbras, nórsky princ

* vzťahy boli natoľko komplikované, rozvrátené, že zomierajú všetci