Orientované úsečky


**Vypracovala:**PaedDr. Elena Šimová

S pojmom orientovaná úsečka sme sa stretli okrem matematiky i na fyzike, kde predstavuje vektorové fyzikálne veličiny, na ktorých určenie treba poznať nielen ich veľkosť, ale i smer.

Orientovanú úsečku **označujeme** **AB (v literatúre len tučným písmom)**.

**Úsečka** **AB** je množina všetkých bodov, ktoré ležia na priamke medzi dvomi bodmi A a B, vrátane nich.

**DEF:** **Orientovaná úsečka *AB*** je úsečka AB, ktorej krajné body A a B majú určené poradie. Bod **A** nazývame **počiatočný bod** (začiatočný bod, začiatok), bod **B** nazývame **koncový bod** (koniec).

[](https://oskole.detiamy.sk/media/userfiles/image/Zofia/Okt%C3%B3ber%20-%202012/Matematika/a1.jpg)

**Nulová orientovaná úsečka AA** má začiatočný a koncový bod totožný, teda A.

**DEF: Veľkosť orientovanej úsečky AB**nazývame veľkosť │AB│ úsečky AB (pri zvolenej jednotkovej úsečke).**Nulovej orientovanej úsečke**priraďujeme veľkosť**nula**.**Veľkosť úsečky AB** je nezáporné reálne číslo, ktoré vyjadruje akým násobkom zvolenej jednotkovej úsečky je úsečka AB.

**Pozn.:** Veľkosť orientovanej úsečky AB môžeme vypočítať ako **vzdialenosť bodov A, B v danej súradnicovej sústave.**