**Obchodné záväzkové vzťahy**

**Obchodné záväzkové vzťahy** - sú záväzkové vzťahy, ktoré sa riadia *Obchodným zákonníkom.*

- pojem záväzkový vzťah nie je v Obchodnom zákonníku definovaný, platí definícia z Občianskeho zákonníka, podľa ktorého je **záväzkový vzťah** taký právny vzťah, z ktorého veriteľovi vzniká právo na plnenie od dlžníka a dlžníkovi vzniká povinnosť splniť záväzok

**Uzatvorenie zmluvy**

- zmluva je súhlasný prejav vôle medzi navrhovateľom a prijímateľom

- v prípade, že obe strany nedohodnú, zmluva sa neuzavrie

**Miesto a čas plnenia zmluvy**

- miesto a čas plnenia sú zvyčajne určené v zmluve

V zmluve sa môže určiť čas plnenia – najčastejšie sa používajú výrazy:

a) **začiatok obdobia** ..... rozumie sa prvých 10 dní tohto obdobia

b) v**polovici mesiaca** ........je to od 10. do 20. dňa v mesiaci

**c) v polovici štvrťroka** ......je druhý mesiac štvrťroka

d) **koncom obdobia** .......... je posledných 10. dní obdobia

e) **ihneď** ...................... je pri potravinách a surovinách do 2 dní, pri strojárskych

výrobkoch 10 dní, pri ostatnom tovare 5 dní

- ak v zmluve nie je určený čas plnenia, je veriteľ oprávnený požadovať plnenie záväzku ihneď po uzavretí zmluvy a dlžník je povinný záväzok splniť bez zbytočného odkladu

**Odstúpenie od zmluvy**

- od zmluvy možno odstúpiť iba v prípadoch, ktoré stanovuje zmluva, Obchodný zákonník, Občiansky zákonník alebo iný zákon

- ak predmet kúpnej zmluvy (vec) má chyby, je predávajúci upozorniť na tieto chyby (ak to neurobí, má kupujúci právo na primeranú zľavu z dojednanej ceny a ak je chyba neodstrániteľná – od zmluvy odstúpiť)

Zmluvné vzťahy upravujú tieto právne normy:

1. **Obchodný zákonník** - upravuje záväzkové vzťahy:

* Medzi podnikateľmi – ak sa týkajú ich podnikateľskej činnosti
* Medzi štátom alebo samosprávnou územnou jednotkou a podnikateľmi pri ich podnikateľskej činnosti – ak sa týkajú zabezpečovania verejných potrieb
* Medzi zakladateľmi obchodných spoločností, medzi spoločníkom a obchodnou spoločnosťou, ako aj medzi spoločníkmi navzájom – ak sa týkajú účasti na spoločnosti
* Medzi zakladateľmi družstva a medzi členom a družstvom
* Pri predaji podniku alebo jeho časti

1. **Občiansky zákonník** – upravuje občianskoprávne vzťahy:

* Majetkové vzťahy medzi fyzickými a právnickými osobami
* Majetkové vzťahy medzi týmito osobami a štátom
* Vzťahy vyplývajúce z práva na ochranu osôb

**KÚPNA ZMLUVA**

Kúpna zmluva – obojstranný záväzok kupujúceho a predávajúceho, ktorý obsahuje záväzok predávajúceho odovzdať kupujúcemu predmet kúpy – *tovar* v dohodnutom množstve a druhu, a umožniť mu, aby k nemu nadobudol vlastnícke práva, ako aj záväzok kupujúceho zaplatiť kúpnu cenu.

Kúpna zmluva je teda obojstranným záväzkom predávajúceho a kupujúceho.

**Uzatvorenie kúpnej zmluvy**

Existujú dva zásadné spôsoby uzatvorenia kúpnej zmluvy:

* **Prvý spôsob:**

Predávajúci (dodávateľ) →→→→→ záväzná ponuka →→→→→→ kupujúci (odberateľ)

Kupujúci (odberateľ) →→→→→→ objednávka →→→→→→ predávajúci (dodávateľ)

* **Druhý spôsob:**

Kupujúci (odberateľ) →→→→→→ objednávka →→→→→→ predávajúci (dodávateľ)

Predávajúci (dodávateľ) →→→→→ potvrdenie objednávky a dodávka ihneď →→→

→→→→→→ kupujúci (odberateľ)

Jednotlivé kroky pri uzatváraní zmluvy sa môžu uskutočniť:

* Ústne – keď sa objednávky opakujú a nie sú pochybnosti o kvalite, cene a platobných podmienkach
* Písomne – najistejšia forma
* Telegraficky – iba v súrnych prípadoch
* Medzi prítomnými stranami
* Medzi neprítomnými stranami

**Ústne uzatvorená kúpna zmluva**

- dlhé stáročia sa kúpne zmluvy uzatvárali len na základe ústnej dohody

- nevýhodou ústne uzavretej zmluvy je, že môže dôjsť k nesplneniu ústne dohodnutých podmienok

**Písomne uzatvorená kúpna zmluva**

- zmluve predchádza osobné rokovania alebo stretnutia

- má formu dokumentu a podpisujú ju obe strany

- takýto typ kúpnej zmluvy sa uzatvára najmä pri rozsiahlych obchodoch

Dojednanie medzi neprítomnými stranami

- najtypickejší spôsob vzniku kúpnej zmluvy

- podnetom pre jej vznik môže byť dopyt kupujúceho (prípadne zaslanie objednávky) alebo ponuka predávajúceho

**Náležitosti kúpnej zmluvy**

- obsah zmluvy sa prevažne ponecháva na dohodu zmluvných strán

- obe strany sa zvyčajne snažia zachovať všeobecné predajné a dodacie podmienky ako:

* Predmet kúpy (výrobky, tovar, služby)
* Čas plnenia
* Popis a množstvo tovaru
* Balenie a označenie
* Cenu
* Dokumentáciu – vyžaduje sa hlavne pri strojárskych výrobkoch
* Záruky – t. j. čas trvania záruky i záruku na akosť použitého materiálu
* Dodacie podmienky
* Platobné podmienky, spôsob fakturácie
* Prepravu – t. j. spôsob použitia prepravy, miesto prepravy na odovzdanie tovaru
* Poistenie
* Ostatné obchodné podmienky (napr. zmena zmluvy, sankcie pri omeškaní dodávky, sankcie pri omeškaní platby za prijatý tovar, náhrada prípadne vzniknutej škody)
* Dátum a podpisy za obe strany

- tieto podmienky sú záväzné len vtedy, ak s nimi obe strany súhlasia a súhlas prejavia podpisom kúpnej zmluvy

Ku každej kúpnej zmluve môže byť písomný dodatok (ide o spresnenie, ale aj prípadné zmeny v pôvodnom texte uzavretej zmluvy)

- dodatok sa potom stáva súčasťou pôvodnej zmluvy, musí byť podpísaný oboma stranami

- ak je dodatkov viac, musia byť očíslované a podpísané

**VZOR KÚPNEJ ZMLUVY**

**KÚPNA ZMLUVA v zmysle ustanovení § 409 a nasl. Obchodného zákonníka**

uzatvorená medzi týmito zmluvnými stranami :

**Predávajúci:** ........................................................................................

........................................................................................

........................................................................................

**Kupujúci:** ........................................................................................

........................................................................................

........................................................................................

1. **Predmet zmluvy**

Predmetom kúpnej zmluvy je osobné motorové vozidlo s nasledovnými základnými údajmi: Typ (model):

**Rok výroby:**

**Číslo podvozka:**

**Číslo motora:**

**Farba:**

**Stav tachometra:**

**Výbava:**

1. **Dohodnutá cena**

Cena vozidla: (slovom ................................................................................................. Eur).

1. **Dodacia lehota**

Dodacia lehota predmetu kúpy je ihneď po podpísaní kúpnej zmluvy a zaplatení dohodnutej ceny.

**IV. Dodacie podmienky**

1. Predmetom zmluvy je motorové vozidlo uvedené v čl. I. tejto zmluvy.

2. Odovzdanie - prevzatie vozidla sa vykoná u .......................... v deň podpisu kúpnej zmluvy.

**V. Povinnosti predávajúceho**

1. Vyzvať kupujúceho k prevzatiu predmetu kúpnej zmluvy.

2. Odovzdať predmet kúpnej zmluvy v čase a mieste určenom v tejto zmluve.

3. Odovzdať kupujúcemu doklady, ktoré sú potrebné na jeho prevzatie a užívanie ( podľa bodu 1 Protokolu o prevzatí vozidla ).

**VI. Povinnosti kupujúceho**

1. Zaplatiť za predmet kúpnej zmluvy cenu v zmysle bodu II. a prevziať dodaný predmet v zmysle bodu IV tejto zmluvy.

2. Vykonať prepis vlastníctva predmetu kúpnej zmluvy na dopravnom inšpektoráte do 10 dní od podpisu zmluvy.

**VII. Záverečné ustanovenia**

1. Predávajúci vyhlasuje, že kupujúcemu nezamlčal žiadne skryté vady, resp. skutočnosti o technickom stave predmetu kúpy.

2. Kupujúci vyhlasuje, že s technickým stavom predmetu kúpy sa oboznámil a súhlasí s ním. 3. Táto kúpna zmluva je vyhotovená v štyroch rovnopisoch, z ktorých každá zmluvná strana obdrží dva.

4. Táto zmluva nadobúda účinnosť dňom jej podpísania oboma zmluvnými stranami.

5. Túto zmluvu môžu zmluvné strany zmeniť alebo zrušiť len formou písomných dodatkov podpísaných oprávnenými zástupcami obidvoch zmluvných strán.

6. Pokiaľ v tejto zmluve nie je stanovené inak, riadia sa právne pomery zmluvných strán príslušnými ustanoveniami Obchodného zákonníka a ďalšími súvisiacimi právnymi predpismi platnými v Slovenskej republike.

V ....................................... dňa .................................

............................................ .......................................................

predávajúci kupujúci

**OBJEDNÁVKA**

**Objednávka** – písomné vyjadrenie kupujúceho k predloženej ponuke predávajúceho.

Nakoľko sa objednávka považuje za návrh na uzavretie kúpnej zmluvy, mala by obsahovať všetky potrebné náležitosti a skutočnosti, aby sa predišlo nedorozumeniam.

V praxi sa využívajú viaceré formy objednávania tovaru:

* Písomná objednávka – uskutočňuje sa formou:
* Individuálnym listom (žiadosťou)
* Formulárom
* Ústnou formou
* Elektronickou poštou

Náležitosti objednávky:

* Číslo objednávky
* Názov a sídlo kupujúceho, IČO, DIČ, IČ DPH
* Názov a sídlo predávajúceho, IČO, DIČ, IČ DPH
* Označenie druhu a kvality tovaru
* Množstvo tovaru
* Hmotnosť a veľkosť balenia
* Spôsob balenia
* Dodací termín
* Platobné a dodacie podmienky
* Bankové spojenie
* Iné skutočnosti (kontaktná osoba, telefónne číslo)
* Pečiatka a podpis

Vysvetlenie pojmov:

IČO – identifikačné číslo organizácie (ide o 8 – miestne číslo, napr. 31370161)

DIČ – daňové identifikačné číslo (ide o 10 – miestne číslo, napr. 2020913202)

IČ DPH – daňové identifikačné číslo pre DPH .... napr. SK2020913202)

**DODACÍ LIST**

Dodací list – doklad vyhotovený dodávateľom (predávajúcim) a sprevádza zásielku až do jej prevzatia

- dodací list nie je daňovým dokladom

Náležitosti dodacieho listu:

* Číslo dodacieho listu
* Názov a sídlo dodávateľa, IČO, DIČ, IČ DPH
* Názov a sídlo odberateľa, IČO, DIČ, IČ DPH
* Číslo objednávky, dátum
* Miesto určenia, spôsob dopravy, číslo a označenie dopravného prostriedku, meno vodiča
* Druh tovaru, množstvo (hmotnosť)
* Jednotková ceny
* Cena bez DPH, s DPH a DPH v SK
* Meno a priezvisko pracovníka, ktorý dodací list vystavil)
* Meno a priezvisko pracovníka, ktorý dodávku prevzal)
* Pečiatka, podpis (dodávateľa, odberateľa)

**FAKTÚRA**

**Faktúra** – najčastejšie používaný doklad v odberateľsko-dodávateľských vzťahoch.

- musí obsahovať predpísané náležitosti, aby faktúra mohla slúžiť ako účtovný a daňový doklad

Náležitosti faktúry:

* Označenie faktúra
* Číslo faktúry
* Názov a sídlo dodávateľa, IČO, DIČ, IČ DPH
* Názov a sídlo odberateľa, IČO, DIČ, IČ DPH
* Číslo účtu dodávateľa
* Dátum vyhotovenia
* Dátum splatnosti
* Druh tovaru alebo poskytovanej služby
* Dátum a spôsob expedície tovaru
* Číslo dopravného prostriedku
* Cena za jednotku tovaru
* Množstvo tovaru, cena za celkové množstvo
* Percentuálna i absolútna výška DPH
* Prípadné poplatky, výška rabatu, skonto
* Skutočná suma požadovanej úhrady v príslušnej mene (s centovým vyrovnaním)
* Meno a priezvisko pracovníka, ktorý vystavil faktúru
* Podpis a pečiatka zodpovednej osoby

- v prípade, ak faktúra slúži zároveň ako dodací list, dôležitou súčasťou je podpis a pečiatka odberateľa

SKONTO = zľava, ktorú poskytne dodávateľ odberateľovi (predávajúci kupujúcemu) za skorú platbu za dodávku. V prípade, že odberateľ uhradí faktúru pred termínom splatnosti, poskytne mu dodávateľ percentuálnu zrážku z ceny tovaru uvedenej na faktúre.