**Príprava na vyučovaciu hodinu**

**I. Didaktická analýza učiva:**

**Vyučujúci:**

**Dátum:** 24.3.2021

**Škola:** Gymnázium Gelnica

**Ročník:** 1.A.

**Predmet:** Geografia

**Vzdelávacia oblasť:** Človek a spoločnosť

**Tematický celok:** Zákonitosti litosféry

**Téma:** Planetárne členenie litosféry

**Kľúčové slová:** platformy, stabilné časti pevnín, mobilné orogénne zóny, štíty, jednotky oceánskeho dna

**Typ vyučovacej hodiny:** hodina výkladu a osvojovania si nových vedomostí

**Ciele:**

**A, Kognitívne:**

Žiak vie: - uviesť na aké základné typy sa delí zemská litosféra

* uviesť delenie stabilných častí a mobilných častí litosféry
* stručne charakterizovať pevninské štíty, pevninské tabule a oceánske platformy
* vymenovať jeden pevninský štít a jednu pevninskú tabuľu
* stručne opísať orogénne mobilné zóny

**B, Afektívne:**

Žiak: - dokáže rešpektovať názory svojich spolužiakov

- vie sústredene počúvať výklad učiteľky bez rušenia ostatných

- vie klásť otázky ak niečomu nerozumie

**C, Psychomotorické:**

Žiak : - rozvíja pracovnú hodnotu výchovy prostredníctvom zápisu poznámok do zošita

**Metódy:** monologická (výklad), práca s technikou ( počítač), vysvetľovanie

**Organizačné formy:** online, frontálna práca žiakov, skupinová práca žiakov

**Medzipredmetové vzťahy:** Informatika- IKT, Slovenský jazyk- čítanie s porozumením

**Pomôcky:** notebook, zošit, pero

**Spôsob hodnotenia:** slovné, pochvala, sebahodnotenie

**II. Organizácia vyučovacej hodiny:**

|  |  |
| --- | --- |
| **Organizačná časť:**  - kontrola signálu pre online vyučovanie  - prezencia žiakov  - oboznámenie žiakov s témou vyučovacej hodiny  **Motivačná časť:**  Úloha „šifrovanie“: Dešifrujte tému hodiny z poprehadzovaných písmen  NETRÁALPNE LENČENIE SOFTÉRYLI, ANGEAP  **Expozičná časť:**  Zemská litosféra sa člení na 2 základné typy: pevninskú a oceánsku. Pevninská má hrúbku 150 – 250 km a tvorí základ pevnín, je staršia ako oceánska. Pod usadenými horninami sa nachádza žulová a čadičová vrstva. Oceánska je tenšia a mladšia, hrúbka je 150 km a je pokrytá vodou. Tvoria ju usadené horniny a čadičová vrstva. najstaršie oblasti zemskej kôry tvoria **stabilné časti**  - pevninské platformy ( tabule a štíty). **Štíty** sú budované z veľmi starých vyvretých a metamorfovaných hornín. Pevninská litosféra tvorí podklad starých prvohorných štítov, napr. Kanadského, Baltského či Brazílskeho.  **Tabule**- usadené horniny, ktoré vznikli prevažne na okraji štítov. **Tabule** sú usadené horniny, ktoré vznikli prevažne na okraji štítov, napr. Východoeurópska tabuľa tvorí okraj Baltského štítu. Štíty a tabule sú súčasťou platforiem. Orogénne zóny (mobilné časti) sú plošne rozsiahle oblasti zemského povrchu pretiahnutého tvaru. Vznikali na okrajoch platforiem alebo medzi nimi. Po dlhom poklese a hromadení sedimentov, ich vyvrásnení a zdvihu z nich vznikli pásmové pohoria. Pri vyvrásnení sedimentov v prvohorách – kaledónske a várijské vrásnenie; koncom druhohôr a treťohôr – alpské vrásnenie (Alpy, Himaláje). Platformy a pásmové pohoria sú hlavné časti pevnín. Oceánske platformy zaberajú najväčšiu časť oceánskeho dna v hĺbke 3 až 6 km. Tvoria ich oceánske panvy (Argentínska a Brazílska panva v juhozápadnej časti Atlantického oceánu). Oceánske mobilné zóny predstavujú oceánske chrbty (Stredoatlantický, Východopacifický) a dlhé morské pohoria miestami vynorené ako ostrovy a hlbokomorské priekopy.  **Pangea a jej členenie**: Rodínia ako prvá prapevnina rozpadla pred 750 miliónmi rokov v dôsledku horných tokov tepla v zemskom plášti, ktoré nafúkli jednotlivé oblasti superkontinentu, roztiahli kôru a spôsobili jej lámanie na týchto miestach. Pred vyše 300 miliónmi rokov tvorila všetka súš Zeme jediný kontinent s názvom Pangea. Ten sa potom asi pred 150 - 220 miliónmi rokov rozdelil na dva kontinenty nazývajúce sa Gondwana (zhromaždená z modernej Južnej Ameriky, Afriky, Antarktídy, Austrálie a ostrova Hindustan) a Laurázia (Eurázia a Severná Amerika, o ktorých je známe, že existujú dodnes). Po ďalších 30 miliónov rokov sa Gondwana rozdelila na Antarktídu, Afriku, Južnú Ameriku, Austráliu a Indiu, ktorá je subkontinentom, teda má svoju vlastnú kontinentálnu dosku. Pohyb kontinentov pokračuje dodnes. Pravdepodobne sa naše kontinenty opäť zrazia a vytvoria nový superkontinent, ktorý už dostal meno – Pangea Proxima. Kontinenty sú v neustálom pohybe, horniny zemskej kôry vznikajú a zanikajú v nekončiacom cykle, ktorý mení tvár Zeme. Za 250 miliónov rokov sa tak vytvorí tento nový superkontinent. Atlantický oceán zanikne a zmení sa na vnútrozemské more, Austrália a Ázia budú spojené vysokým pohorím, rovnako aj Antarktída s Južnou Amerikou  Otázka: čo by sa stalo žiaci, ak by sa Pangea nerozpadla? Po ich myšlienkach a názoroch im pustím video s názvom „Čo keby sa Panega nerozpadla?“  <https://www.interez.sk/pangea-prakontinent/>  **Fixačná časť:**  **-**ako fixáciu, použijem otázky na zopakovanie z témy, ktorú sme preberali  **Diagnostická časť (kontrola a hodnotenie):**  - zhodnotenie priebehu vyučovacej hodiny  - slovné hodnotenie aktivity študentov  **Poďakovanie**  Ďakujem vám za vašu aktivitu. Dúfam, že ste sa dozvedeli veľa zaujímavých vecí. | **Poznámky**  2 minúty  6 minút  výklad nového učiva pomocou prezentácie v power pointe  -žiaci zapisujú do zošita stručné poznámky  30 minút    5 minút  2 minúty |