# Atraktívnosť filozofie vo verejnom priestore

Chýba abstrakt

Najväčšíproblém tohto textu je, že je písaný ako blog, nie ako štúdia. Týka sa to štruktúry textu aj samotného vyjadrovania, ktoré je veľmi neformálne. S tým súvisí aj nevhodná štruktúra textu. Chcete povedať všetko, čo Vás trápi, ale o tom nie je štúdia. Zadefinujte si problém – ten uveďte v úvode, spolu s metodológiou, ako k nemu pristupujete. Hlavne treba uvádzať argumenty, nie názory.

**Kľúčové slová:** jazyková bariéra, propagácia filozofie, definícia filozofie

**Úvod**

V tejto práci sa pozrieme na súčasný stav mienky o filozofii v spoločnosti. Určenie základných problémov, prečo je verejná mienka o filozofii taká aká je, je prvým krokom k zlepšeniu povedomia o filozofii. Taktiež sa pokúsime nájsť odpoveď na to, prečo by vlastne mala byť filozofia populárnejšia vo verejnom povedomí. ~~V tejto práci~~ sa zameriame hlavne na propagovanie a úpravu filozofickej literatúry z hľadiska atraktívnosti. Berieme to ako prvý krok k zlepšeniu verejného povedomia o filozofii.

**1 Prečo je FILOZOFIA málo populárna?**

Filozofia je v dnešnej spoločnosti vnímaná rôznymi spôsobmi. Pravda je však taká, že samotné povedomie o filozofii klesá. Problémov, ktoré nastávajú je viacero. Avšak podstatné problémy neatraktívnosti filozofie sú podľa nás odzrkadlené v troch slovách: jazyk, propagácia a verejná mienka. Tieto tri aspekty, ktoré ovplyvňujú povedomie o filozofii, sú dlhodobým problémom.

**1.1 Prezentovanie filozofie filozofickou komunitou**

Jeden z problémov je to, ako je filozofia prezentovaná spoločnosti. Bohužiaľ vo veľkej miere sa na negatívnej mienke podieľajú aj samotní filozofi. Definície filozofie sú často orientované príliš vedecky a odborne na to, aby mohli zaujať verejnosť. V priebehu histórie sa vytvorili dva smery v rámci filozofickej spoločnosti. Prvý prezentuje filozofiu ako vednú disciplínu zaoberajúcu sa problémami a otázkami existencie. V druhom prípade ide o odporcov názoru nazývať filozofiu vedou. Ak sa pozrieme do slovníka, nájdeme tam niečo takéto: filozofia

1. pôvodne láska k múdrosti alebo hľadanie múdrosti,

2. teória alebo logická analýza princípov, o ktoré sa opiera konanie, myslenie, poznanie a na ktorých spočíva povaha sveta: filozofia zahrnuje etiku, estetiku, logiku, epistemológiu, metafyziku, ontológiu a ďalšie filozofické disciplíny.

3. všeobecné princípy alebo zákony takých oblastí, ako poznanie, činnosť atď. (filozofia ekonómie).

Hoci sa filozof necháva viesť poznatkom, že nemožno vedieť nič definitívne zaručené, predsa len sa oduševňuje želaním priblížiť sa k pravde alebo múdrosti. Lenže filozofia nikdy neopúšťa pochybovanie, či dosiahne tento cieľ.

Filozofia je myšlienkové úsilie, ktoré sa zameriava na najvšeobecnejšie princípy bytia a usiluje sa určiť tieto princípy v ich všeobecnosti.[[1]](#footnote-1)

Ako môžeme vidieť, definície filozofie sú v slovníku vysvetlené síce viac-menej správne, avšak dosť zložito. Pri vedeckej definícii teda môže panovať mienka, že filozofia je určená len úzkej skupine ľudí, ktorá sa filozofii venuje na akademickej pôde. Verejnú mienku teda tvoria názory, ktoré sú buď vedené smerom k tomu, že filozofia je nepotrebná či nezmyselná alebo je pre spoločnosť príliš zložitá. Práve s týmito dvoma názormi sme sa stretli pri našom mikroprieskume. Pre lepší prehľad v tom, ako je to s názorom na filozofiu na akademickej pôde, sme vytvorili krátky dotazník (30 respondentov, 18 – 25 rokov), v ktorom sme sa zamerali na študentov vysokých škôl z rôznych odborov. V dotazníku im boli položené 4 otázky. V prvej sme sa pýtali na to, čo je podľa nich filozofia. Ako sme už uviedli, odpovede smerovali buď k vedeckosti alebo nezmyselnosti filozofie.

Uvedomujeme si, že na vzorke 30 ľudí sa nedá určiť verejná mienka, avšak dá sa tu zamyslieť nad jednou otázkou. Ak majú takúto skreslenú a svojim spôsobom negatívnu mienku študenti na akademickej pôde, ako môže mať verejnosť lepšie povedomie? Ak nemajú dostatočne vysvetlenú podstatu filozofie na vysokých školách, ako jej majú chápať bežní ľudia? V tomto prípade propagácie filozofie sa vyskytuje niečo, čo som si laicky pomenoval “filozofická arogancia”. Ide o to, že sa niektoré texty snažia silou pretlačiť filozofiu nad všetky vedecké (a častokrát aj nevedecké) disciplíny a aj samotní filozofi sa ju snažia posadiť na pomyselný “Aristotelovský trón” kráľovnej vied. My osobne sa teda prikláňame k názoru, že filozofia by mala byť zbavená statusu vedy. Ako nevedecká disciplína by mohla osloviť väčšiu skupinu ľudí a ukázať svoje pozitíva pre spoločnosť ako aj pre jednotlivcov.

**1.2 Zložitosť jazyka –** je toto problém? Konkrétne, že filozofia používa zložitý jazyk?

Zásadný problém sa nachádza vo filozofickej literatúre. Jeden problém, ktorý je dosť ťažko riešiteľný je ten, že dosť značná časť literatúry je písaná resp. prekladaná len do cudzích jazykov. V našom dotazníku druhá otázka znela takto: ,,Do akej miery rozhoduje jazyk knihy pri Vašom výbere literatúry?” Pri tejto otázke odpovedalo 27 študentov, že jazyk je dôležitý a čítajú prevažne slovenskú prípadne českú literatúru. Samozrejme, že tento mikro prieskum neodzrkadľuje všeobecnú verejnú mienku ani zďaleka, ale je to dobrý príklad náhodnej skupiny ľudí, na ktorej sa ukazuje potreba prekladateľov. Dnešný trh je bohužiaľ zameraný komerčne a prekladá sa prevažne literatúra, ktorá sa predáva vo veľkom množstve. Samotní prekladatelia viac prekladajú komerčné knihy, ktoré posúvajú trh nejakým ekonomickým alebo minimálne psychologickým spôsobom. Tieto knihy sú ~~naozaj~~ často propagované a prekladané do rôznych jazykov. Čitateľom sú teda viac dostupné moderné literárne diela často bez umeleckého zážitku a dovolíme si povedať, že často aj úplne nezmyselné publikácie.

Druhý problém, s ktorým sme sa stretli aj my pri našom štúdiu je štýl, akým sú napísané filozofické texty. Netvrdíme, že filozofia sa nemá vyjadrovať odborne, avšak v mnohých interpretáciách nám chýbajú vysvetlivky pojmov použitých v texte. Neraz sme zažili situáciu, že interpretačná literatúra bola napísaná zložitejšie ako primárny text. Dá sa pochopiť, že autori sa snažia ukázať svoju odbornosť, a tým aj právo vyjadrovať sa k danej problematike, avšak nemalo by sa to diať na úkor zrozumiteľnosti textu.

Cieľom autorov dnešnej doby, ktorí majú myšlienku hodnú zamyslenia, by malo byť osloviť čo najväčšiu časť verejnosti. To, že text nebude preplnený odbornými pojmami neznamená, že nemá odbornú hodnotu. Tak ako hovorí Rousseau (1949, s. 64): ,,Každý umělec chce sklidit úspěch. Chvála současníků je největší částí jeho odměny”.

Uznanie verejnosťou a následné diskusie či otázky, ktoré autorovo dielo vytvorí, je tým pravým úspechom autora. Aby čitateľa text zaujal, musí byť písaný tak, aby mu rozumel. To čo by mohlo na začiatok zlepšiť pochopiteľnosť textov, sú vysvetlivky odborných pojmov používaných v samotnej literature, ako aj vysvetlivky zložitých myšlienok laicky. Obetovať jednu či dve strany na to, aby bol text pochopiteľný nie je podľa nás pre autorov až taká záťaž.

**1.3 Propagácia**

Najzávažnejším problémom filozofie je jej „utajenie“. Filozofia je propagovaná spoločnosti naozaj veľmi málo. Mohli by sme argumentovať, že ten kto má záujem, tak si filozofickú literatúru vyhľadá. Áno, to je samozrejme pravda, no nie je to vôbec ľahké. Pri našom štúdiu sme mali viac krát problém dohľadať potrebnú literatúru k našim prácam. Okrem problému nedostatku výtlačkov sme sa stretli aj s problémom potreby kníh, ktoré nemajú potrebnú interpretačnú literatúru. Aby sme zistili, ako je propagovaná filozofia a ako vyzerá vizuálna a estetická stránka literatúry, urobili sme malý prieskum. Navštívili sme 5 predajní najznámejších kníhkupectiev Martinus a Panta Rhei a urobili sme prieskum aj na internetových portáloch na predaj kníh. Zistili sme, že filozofia nemá vlastné oddelenie a vo väčšine prípadov je zaradená pod oddelenie humanitných vied ako v predajniach tak aj na e-shope. Príde nám dosť nefér, že pohľadnice majú v kníhkupectvách vlastný stôl a filozofická literatúra je bezmyšlienkovite hodená do regála k psychológii alebo iným humanitným vedám. V dnešnej dobe sociálnych sietí a internetu by sme mali viac využívať propagáciu aj týmto spôsobom. Filozofia by si mohla zlepšiť reputáciu, ak ju ukážeme v tom pravom svetle a hlavne ak ju vysvetlíme takým spôsobom, aby jej dokázala prísť na chuť široká verejnosť. Inštruktážne videá a prednášky o zaujímavých filozofických otázkach by mohli zaujať aj mladých ľudí, ktorý by mohli šíriť povedomie o filozofii ďalej.

**2 Zatraktívnenie publikácií –** dlhý odsek

V našom krátkom dotazníku sme taktiež dali respondentom na výber z 9 kníh. Zoznam obsahoval tieto knihy : a) J. K. Rowling - Harry Potter a väzeň z Azakabanu, b) Rozprávky P. Dobšinského, c) Antoine de Saint- Exupéry Malý princ, d) Dan Brown - Da Vinciho kód, e) Tomáš Jahelka - Masarykova filozofia na Slovensku, f) Jozef Michalov - Filozofia osvietenstva, romantimu a idealizmu, g) Kolektív autorov - Filozofia - Veľké filozofické myšlienky, h) G. W. F. Hegel - the Phenomenology of Spirit, i) Jane Austenová - Pýcha a predsudok. Respondenti si mali vybrať z tohto zoznamu 3 knihy. Iba v jednom z 30 prípadov sa v tomto výbere 3 kníh vyskytla jedna z poskytnutých filozofických diel. V poslednej otázke sme sa pýtali, či čítajú resp. čítali nejakú filozofickú publikáciu. Aj v tomto prípade to dopadlo rovnako a len jeden mal skúsenosti s filozofickou literatúrou. Kde je teda problém a ako docieliť, aby bola filozofická literatúra atraktívnejšia? V prvom rade si musíme uvedomiť, že žijeme v dobe, keď je prvý dojem veľmi dôležitý a častokrát zásadný. Ľudia jednoducho súdia knihu podľa obalu. Ako sme už spomínali, filozofické publikácie nemajú vo väčšine prípadov vlastné oddelenie v kníhkupectvách, a tak by mali nejako zaujať medzi tou horou humanitnej literatúry. V prvom rade by sme sa mali pozrieť na samotné názvy kníh. Takmer v každom druhom názve sa nachádza slovo ,,filozofia”. To súvisí s už spomínanou “aroganciou filozofie”. Je naozaj nutné hneď v nadpise privlastňovať publikáciu filozofii? Ak je mienka o filozofii taká aká je, tak predsa nemôžeme čakať, že človeka zaujme kniha, ktorá má už v názve pojem, ktorému nechápe alebo o ktorom má negatívnu mienenku. Skúsme sa trochu zamyslieť and tým, čo je podstatnou myšlienkou knihy. Vezmime túto myšlienku a skúsme z nej vytvoriť pútavý názov, ktorý donúti čitateľa vziať knihu do ruky. Napríklad namiesto názvu Kantova filozofia prirodzenosti človeka skúsme položiť v názve rečnícku otázku: Čo je prirodzenosť človeka? Otázka z psychologického hľadiska vyvoláva v čitateľovi potrebu nájsť odpoveď. A druhým aspektom je samotná obálka knihy. Filozofická literatúra je často v nevýrazných farbách a s absolútne neatraktívnymi obrázkami. Vytvorme niečo jedinečné. Poskytnime myšlienku publikácie niekomu, kto ju dokáže pretvoriť na obrazové umenie a vložme výsledok na obálku. Veríme, že pútavý názov, pestrá či nezvyčajná farba spolu so zaujímavou titulnou stranou môžu pomôcť zlepšiť predaj a následný dopyt po filozofickej literatúre. Možno bude práve zmena postoja k literatúre odpoveďou na otázku: „Ako sa môžu pravdy filozofie stať univerzálnejšími a užitočnejšími pre ľudí?”[[2]](#footnote-2)

**3 Prečo by mala byť filozofia viac popularizovaná?**

3.0 chýba názov

Otázka, ktorá sa nám otvára, je, prečo by vlastne mala byť filozofia viac sprostredkovaná verejnosti? Čím sa poznatky filozofie odlišujú od ostatných poznatkov, napríklad z fyziky? Čo nám vlastne filozofia môže dať? Odpoveď je jednoduchá a nájdeme ju v tejto definícii filozofie: ,,Filozofia je spôsob myslenia (kritického myslenia)“ ZDROJ? Poznatky z fyziky sú podstatné najmä či výlučne pre tú úzku skupinu ľudí, ktorá prichádza do styku s fyzikálnym skúmaním. Na druhej strane to, čo ponúka filozofia, môžeme využiť v každodennom živote. Fyzikálny vzorec môžeme uplatniť len vo fyzike a s ňou súvisiacich vedách. Kritické myslenie nadobudnuté štúdiom filozofie môžeme použiť takmer na všetko. Od bežného každodenného rozhodovania až po vážne rozhodnutia ako sú napríklad voľby prezidenta. Filozofické myslenie nás učí novej perspektíve, novému pohľadu na otázky a problémy, ktoré nás obklopujú.

**3.1 Negatíva vplyvu filozofie**

Tak ako všetko, aj pri filozofii môžeme nájsť nie len svetlú, ale aj tienistú stránku. Z histórie vieme, že nesprávne pochopenie istej vyslovenej idey môže viesť ku katastrofe. Práve preto je dôležité, aby interpretácie boli dostatočne zrozumiteľné. Otázka, ktorú si musíme bezpodmienečne položiť je, či je dobrý nápad propagovať všetky filozofické myšlienky a idey? Niektoré filozofické smery či dokonca filozofické spôsoby života[[3]](#footnote-3) by nemuseli byť spoločnosťou pochopené ako vhodné. Práve preto je dôležité vytýčiť tie aspekty filozofie, ktoré budú na prospech spoločnosti. Zle pochopené filozofické myšlienky by mohli viesť ku konaniu proti spoločenskej norme, čo by popularite filozofie rozhodne nepomohlo. Čo je teda pre spoločnosť správne a čo nie? Je to naozaj ťažká otázka, avšak celej spoločnosti sa vyhovieť nedá. Možno by sme sa mali pri propagácii sústrediť na tie aspekty filozofie, ktoré rozvíjajú kritické myslenie, než na filozofické spôsoby života.

Výber publika?

**3.2 Aristokratickosť filozofie**

Niektoré názory tvrdia, že by filozofia mala ostať len akousi „aristokratickou“ disciplínou, pretože nie každý je schopný filozofiu pochopiť. V tomto prípade z polovice súhlasíme. Niektoré otázky a niektoré filozofické teórie by nemali opustiť akademickú pôdu. Z jednoduchého dôvodu, pretože nie sú atraktívne alebo sú príliš odborné. Problémom však je, že aj témy a otázky, na ktoré by ľudí názor filozofov mohol mať pozitívny dopad, ostávajú uzavreté len medzi „ filozofickou aristokraciou“. Netvrdím, že by filozofia nemala mať hranice, avšak jej názor by mohol vo početných prípadoch problém vyriešiť alebo aspoň posunúť k riešeniu. Napríklad v politike by sme ocenili trocha kritického nadhľadu na problematiku či už ekonomiky, hospodárstva alebo spoločenských problémov. Avšak tak, ako to tvrdia mnohí autori, úlohou filozofie nie je vládnuť ale vláde/aristokracii radiť. Predstavme si na chvíľu filozofiu ako všeobecne rozhľadeného človeka. Za onú všeobecnú rozhľadenosť považujme práve kritické myslenie, ktoré sa dá aplikovať na akúkoľvek otázku. Tak ako si človek občas necháva svoj názor pre seba, tak by to mala robiť aj filozofia. Pretože panujú len dva extrémy v rámci filozofickej komunity. Ten prvý je ten, keď majú filozofi pocit, že sa môžu vyjadrovať ku všetkému, pretože je to práve filozofia, ktorá sa venuje otázkam a problémom. A tým druhým extrémom je to, keď sa filozofi od všetkého naopak dištancujú, hoci by ich pohľad na vec priniesol pozitívne výsledky. V dnešnej dobe môžeme vidieť, že oproti minulosti sa nikto nejde poradiť za filozofom, ale obracia sa buď na vedu alebo na náboženských predstaviteľov. Podstatnou úlohou je teda rozlišovať situácie, v ktorých je dobré sa oficiálne vyjadriť a v ktorých nie.

**Záver**

Filozofia má jednoznačne spoločnosti čo povedať a má ju čo naučiť. Ak dokážeme ukázať tú prospešnú stránku filozofie, môžeme docieliť pozitívnu zmenu. Filozofia sa môže stať populárnou aj vďaka spomínanej univerzálnosti jej použitia. Práve preto by sme mali túto stránku univerzálnosti ukázať ako metódu nového postoja k mysleniu. Je jasné, že všetkým sa vyhovieť nedá. Asi sa nepodarí osloviť celú spoločnosť, avšak môžeme sa pokúsiť aspoň o čo najväčšiu časť. Kritické myslenie, ktoré filozofia poskytuje, by mohlo zmeniť malé veci. Od každodenného rozhodovania až po veľké zmeny v prípade politiky či ekonomiky. Podporiť by sme mali taktiež vyučovanie filozofie na školách, a tak priviesť k filozofickému skúmaniu novú generáciu. Generáciu, ktorá možno zmení svet.

**Zoznam bibliografických odkazov**

Veľmi málo zdrojov.

Anonym, 2017. *Johann Gottfried Herder* [online]. [cit. 2021-06-08]. Dostupné z: https://plato.stanford.edu/entries/herder/

ROUSSEAU, J. J., 1949. *O původu nerovnosti mezi lidmi*. Praha: Svoboda.

1. http://dai.fmph.uniba.sk/~filit/fvf/filozofia.html [↑](#footnote-ref-1)
2. Cenová otázka položená spoločnosťou vo švajčiarskom Berne. Na túto otázku reagovala aj esej J. G. Herdera. Táto otázka bola koncipovaná v duchu *Popularphilosophie*, ktorá v tom čase konkurovala školskej filozofii v nemecky hovoriacom svete. (<https://plato.stanford.edu/entries/herder/>) [↑](#footnote-ref-2)
3. Ako je napríklad kynizmus, ktorý by v modernej spoločnosti bol označený v určitých aspektoch ako antispoločenský smer porušujúci sociálne normy. [↑](#footnote-ref-3)