17. november 1989, 25 rokov slobody, práve včera uplynulo 25 rokov, kedy sme my občania vzali moc do svojich rúk a nedovolili nikomu aby nám vnútil svoju predstavu života a svoje myslenie. Mnohí z vás o tomto roku už len čítali, či počuli z rozprávania iných. Nech už sú vaše predstavy akékoľvek, nikdy by ste nemali zabudnúť, že právo si myslieť a povedať čokoľvek vďačíte práve tomuto roku.   
 Sloboda je pre vás už samozrejmosťou, beriete ju ako každodenný prostriedok ako sa realizovať, ako sa presadiť v tomto inak neľahkom živote.   
 Pred 25 rokmi vyšli študenti do ulíc, aby si pripomenuli obete nacistickej okupácie v roku 1939, spomienkový akt sa zmenil na demonštráciu proti totalitnej moci, za slobodu a demokraciu. K študentom, ktorých len na chvíľu umlčali obušky a sila moci sa pridali i umelci a pracujúci. Každým dňom rástli davy ľudí na uliciach a komunistická strana si už nedovolila zasiahnuť. Sila národa bola tak veľká, že vzdorovať jej si už nikto nechcel. Tribúny zapĺňali známi i menej známi protagonisti revolúcie. K tým najznámejším určite patril Václav Havel, neskôr i prezident Česko - slovenskej federatívnej republiky, herec Milan Kňažko, Ján Budaj, Alexander Dubček, Fedor Gál a iný... V Čechách vzniklo Občianske fórum a na Slovensku verejnosť proti násiliu ako prvé opozičné hnutia proti dovtedy jedinej vládnej strane . Situácia sa už nedala zvrátiť na reformu komunizmu, nasledovali prvé slobodné voľby a od vtedy už občania sami rozhodujú, kto im bude vládnuť. Neskôr sa spoločný štát rozpadol, vznikli dve samostatné suverénne republiky, to je už ale iná kapitola našich dejín. November 1989 priniesol ideály a hodnoty , ktoré sú nadčasové, no sloboda, demokracia a ľudské práva nie sú samozrejmosťou, musíme si ich vážiť a brániť ich.

Ďakujem za pozornosť