**SUVÁKOVÁ Nikola M11bBOŠ**

**17.november**

Nežná revolúcia ? Deň študentstva? Práve s týmito dvoma pojmami sa spája dátum 17.november. Práve vtedy sa uskutočnil prevrat v demokratickú spoločnosť, ktorý nám mohol závidieť celý svet. Historické výročia nemusíme práve milovať, ale v prípade oboch novembrov – 1939 aj 1989 pravdepodobne každý pocíti ich zvláštnu ľudskú hodnotu. Netýkajúcu sa inštitúcií, ale mladých ľudí, ktorí boli ochotní preferovať ideály nad svoje osobné a kariérne záujmy.

V Prahe sa konala manifestácia študentov za zvrhnutie komunizmu a za demokraticky slobodný štát. Bol to deň uctenia pamiatky smrti Jána Palacha, ktorý sa pred dvadsiatimi rokmi na protest sovietskej okupácie upálil. Robil sa pochod, ktorý bol plánovaný niekoľko mesiacov vopred a bol povolený mestským výborom KSČ. Táto revolúcia znamenala veľkú zmenu pre obyvateľov Československa a má následky aj v súčasnosti, ktoré si neuvedomujú hlavne občania mladšej generácie. Študentská manifestácia sa začala prejavom Martina Klímy, ktorý zastupoval nezávislých študentov. Vo svojom prejave prehlásil, že pochod nemá cieľ upozorniť na boj za slobodu v minulosti, ale že je veľmi potrebné sa upriamiť na prítomnosť a budúcnosť.

Nežná revolúcia. Rok 1989. Dôležitý názov a rok, ktoré sa navždy zapísali veľkým písmom do histórie Slovenskej republiky. Práve v tento spomínaný rok sa vo vtedajšom Československu ukončila viac než 40-ročná vláda komunistického režimu. Iniciátormi revolúcie boli študenti vysokých škôl, ku ktorým sa pridali známe osobnosti z divadelných dosiek, neskôr i ďalší obyvatelia. Vyšli do ulíc a na námestia s nádejou a vierou v lepšiu budúcnosť a bez jediného výstrelu a kvapky krvi položili na lopatky režim, ktorý desaťročia kontroloval vlastných obyvateľov pod hrozbou násilia. Slobodu sme nezískali za jeden deň, aj keď si ju najväčšmi pripomíname 17. novembra.

Dnes si málokto uvedomuje, že prevratový 17. november 1989 bol vlastne spomienkou na november 1939. Vtedy v Prahe do ulíc vyšli tisíce študentov, ktorí protestovali proti nacistickej okupácii a zastreleniu študenta medicíny Jana Opletala. Deviatich vodcov protestnej akcie popravili, viac ako 1 200 študentov deportovali do koncentračných táborov a v noci zo 16. na 17. novembra 1939 zavreli všetky vysoké školy. O dva dni v Londýne vyhlásili 17. november ako Medzinárodný deň študentstva.

"Prehlásenie spojeneckých študentov k 17. novembru" začínalo nasledovne: "My, študenti Veľkej Británie, všetkých jej dominií a Indie, Severnej a južnej Ameriky, Sovietskeho zväzu, Belgicka, Československa, Francúzska, Grécka, Číny, Holandska, Nórska, Poľska, Juhoslávie a všetkých slobodných krajín, aby sme si uctili pamiatku popravených a umučených študentov, ktorí ako prví zdvihli svoj hlas na znamenie odporu proti nacistickým utlačovateľom v roku 1939 prehlasujeme 17. november za Medzinárodný deň študentstva“.  
 Nežná alebo Zamatová revolúcia - udalosti, ktorými sa 17. novembra 1989 začal koniec totalitnej éry vtedajšej Československej socialistickej republiky. Začalo sa to spomienkovou slávnosťou pražských študentov k 50. výročiu Sedemnásteho novembra 1939. Brutálny policajný zákrok proti účastníkom v Prahe vyvolal rozhorčenie verejnosti a protestné akcie: okupačný štrajk na vysokých školách v Československu, ku ktorému sa pripojili herci všetkých divadiel.

V oboch prípadoch sa študenti postavili proti totalitnej moci. Generácie študentov v roku 1939 a 1989 nemali žiadnu skupinovú ideológiu, ale mimoriadne je práve ich prepojenie so záujmami celku a identifikácia s hodnotami, na ktorých stála myšlienka demokratickej a humánnej štátnosti.