**Etika spravodlivosti**

* dlhoročná tradícia: Aristoteles – Etika Nikomachova (spravodlivosť ako hlavná cnosť, trvalá schopnosť poskytovať ľuďom to, čo im patrí a spája ju s dvoma zásadami – zásada rovnosti a rešpektovania zákonov)
* súčasná morálna a politická filozofia charakterizuje spravodlivosť ako požiadavku, aby ľudia dostali to, čo im patrí, či už ide o prideľovanie slobody, statkov, apod. (pozor nie to, čo ľudia žiadajú pretože to sa nezhoduje s tým, čo ľuďom patrí).
* teória spravodlivosti je teóriou, ktorá rieši situáciu nedostatku
* najvplyvnejšia teória spravodlivosti druhej polovice 20. Storočia – John Rawls. Liberálne nedostatky tejto teórie analyzujú libertariáni (Robert Nozick), komunitaristi (Charles Taylor), kritickí teoretici (Axel Honneth).

Pojmy spravodlivosť a spravodlivé na jednej strane môžeme chápať úzko ako súlad s právom. V eticko-filozofickej reflexii však uvažujeme o spravodlivosti širšie – ako atribút určitého konania, určitých podmienok či určitých entít

**Spravodlivosť - distributívna**

**vyrovnávacia**

**výmenná**

**Distibutívna spravodlivosť** je teória hľadajúca spôsob, akým by mala spoločnosť alebo skupina jednotlivcov prerozdeliť svoje obmedzené zdroje alebo produkty medzi jednotlivcov s odlišnými potrebami a nárokmi. (John Rawls – teória spravodlivosti)

**Vyrovnávacia spravodlivosť** sa vzťahuje predovšetkým k problému trestania. Zaoberá sa otázkami: Prečo trestať? Za čo trestať? Koho trestať? Odvetná VS. nápravná argumentácia.

**Výmenná spravodlivosť** sa zaoberá férovou výmenou produktov a férovou participáciou predávajúcich a kupujúcich v systéme výmeny produktov prostredníctvom peňazí.

**Etika sociálnych dôsledkov -** teória spravodlivosti je adekvátna na makrosociálnej úrovni, je však potrebné sa venovať aj mikrosociálnej rovine (mravný subjekt na individuálnej úrovni).

* princíp spravodlivosti ako objekt spoločenskej zmluvy (T. Hobbes, J. Locke, J.J. Rousseau, I. Kant) – identifikovanie spravodlivých inštitúcií a princípov, ktoré by subjekty spoločnosti mohli akceptovať
* dôvod vzniku myšlienky spoločenskej zmluvy: potreba ochrany a uskutočňovania základných hodnôt života jednotlivca