19. Fenomén bolesti vo fyzioterpaií

Bolesť

* Nepríjemný pocit alebo emocionálny zážitok spojený so skutočným alebo potenciálnym poškodením tkanív, resp. popisovaný termínmi takéhoto poškodenia

Prah bolesti

* Najnižšia intenzita podnetu pôsobiaceho na tkanivá organizmu, ktorú človek vníma ako bolestivú
* Definovaný intenzitou (kvalitou) podnetu, ktorý vedie ku pocitu bolesti
* Medzi zdravými ľuďmi, a u jedinca počas života nie sú veľké rozdiely v prahu bolesti

Tolerancia bolesti

* Vyjadruje schopnosť jedincazniesť bolesť určitej intenzitybez vzniku výrazných emocionálnych a somatických prejavov
* Ovplyvnená - úrovňou zdravia

- kultúrnymi tradíciami

- očakávaným správaním sa jedinca

- pohlavím

Delenie bolesti

NA ZÁKLADE ČASOVÉHO PRIEBEHU MÔŽEME ROZDELIŤ BOLESŤ NA :

1.AKÚTNU

Je to v podstate cenná informácia, ktorá chráni organizmus pred ďalším poškodením. Jej nástup je rýchly, bolesť je intenzívna, ale ustupuje okamžite po odstránení vyvolávajúcej príčiny. S akútnou bolesťou sa spája aj strach a obava, ktoré vyplývajú z minulej skúsenosti. Akútna bolesť mobilizuje jednotlivca k okamžitej akcii, ktorej cieľom je túto bolesť odstrániť. Dobre reaguje na analgetiká.

2.CHRONICKÚ

je stála, trvajúca najmenej 3 – 6 mesiacov. Môže sa začať ako akútna, pretrváva však dlho potom, ako poškodenie skončilo, prestáva byť symptómom a stáva sa samostatnou chorobou. Jej príčina je často neznáma a bolesť nereaguje na liečbu. Nástup chronickej bolesti môže byť náhly, ale častejšie sa objavuje postupne. Často sa spája s pocitom beznádeje, bezmocnosti, pacient upadá do depresií, trpí poruchami spánku, stratou chuti do jedla, najmä ak liečba neprináša žiadúci efekt.

Podľa charakteru bolesti delíme na

1. SOMATICKÚ

Nastáva po aktivácii periférnych nociceptorov a to v oblastiach, ktoré sú inervované miechovými a hlavovými nervami. Periférne nociceptory sú uložené v koži, svaloch, na povrchu hlavy a tváre, na stenách telových dutín. Je to bolesť, ktorá je ostrá a dá sa presne lokalizovať.

2. VISCERÁLNU ( ÚTROBNÚ)

Jej zdroj je v útrobách ( orgánoch ), kktoré sú inervované vegetatívnymi nervami ( sympatické a parasympateické ). Je to bolesť tupá, pulzujúca, nedá sa presne lokalizovať.

3. NEUROPATICKÚ

Vzniká pri poškodení nervov v periférii alebo v centrálnom nervovom systéme. Je vyvolaná nerovnováhou medzi procesom podráždenia a útlmu v nervovom systéme a nevyžaduje podráždenie špeciálnych nervových zakončení – nociceptorov. Význam neuropatickej bolesti nie je ochranný a príčina nebýva ihneď jasná . Ak bolestivé podnety prúdia do mozgu dlhšie, môže vzniknúť stav trvalého podráždenia. Dôsledkom je skreslené vnámanie podnetov na organizmus, kedy sú dosiaľ nebolestivé podnety vnímané ako bolestivé. Je ťažko ovplyvniteľná analgetikami.

4. NEURALGICKÁ

Vzniká prudkým podráždením hlavových a periférnych nervov.

5. PRENESENÁ

Zväčša ide o viscerálnu bolesť, ktorá sa nedá presne lokalizovať. Nepociťuje sa v časti tela, ktorá je jej zdrojom, ale na inom vzdialenom mieste. Jej príčinami sú zväčša zápaly alebo nádory.

6. FANTÓMOVA

týka sa chirurgicky odstránenej končatiny alebo inej časti tela. Je lokalizovaná do miesta chýbajúcej časti tela . Je to nenormálny fenomén, vzniká okamžite alebo v priebehu jedného roka po amputácii. Môže vzniknúť po amputácii ktorejkoľvek časti tela, aj po deštrukcii senzorických nervových koreňov a po poškodení spinálnej miechy. Najčastejšie vzniká po amputacii končatiny vo vyššom veku .

