# Učebné osnovy

|  |  |
| --- | --- |
| **Názov predmetu** | Anglický jazyk |
| **Časový rozsah výučby** | 3h./týž./ 99hodín ročne |
| **Ročník** | 3. |
| **Škola** (názov, adresa) | ZŠ Nám. L. Novomeského 2, 040 01 Košice |
| **Stupeň vzdelania** | primárne vzdelávanie |
| **Názov Školského vzdelávacieho programu** | ŠKOLA S TRADÍCIOU – ŠKOLA  S BUDÚCNOSŤOU |
| **Dĺžka štúdia** | 4 |
| **Forma štúdia** | Denná |
| **Vyučovací jazyk** | Slovenský |
| **Prehľad tematických celkov** | 1. Rodina a spoločnosť, Osobné údaje, Rodina – vzťahy v rodine; 2. Náš domov,   Môj dom/byt, Domov a jeho okolie; 3. Ľudské telo, starostlivosť o zdravie,  Ľudské telo, Fyzické charakteristiky; 4. Vzdelávanie, Škola a jej zariadenie, Učebné predmety; 5. Človek a príroda  Dopravné prostriedky; 6. Voľný čas a záľuby, Záľuby; 7. Výživa a zdravie,  Zdravé stravovanie, Jedlá; 8. Uprostred multikultúrnej spoločnosti, Cudzie jazyky, Rodinné sviatky, Zbližovanie kultúr; 9. Odievanie a móda, Základné druhy oblečenia |

1. **Charakteristika predmetu**

Vyučovací predmet anglický jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia.

Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a

činnostne zameraný prístup. Komunikácia v cudzích jazykoch je podľa Európskeho

referenčného rámca (ES, 2007, s. 5) založená na schopnosti porozumieť, vyjadrovať

myšlienky, pocity, fakty a názory ústnou a písomnou formou v primeranej škále

spoločenských a kultúrnych súvislostí podľa želaní a potrieb jednotlivca.

Charakteristika ovládania anglického jazyka na úrovni A1 podľa SERR je nasledujúca:

Rozumie známym každodenným výrazom a najzákladnejším slovným spojeniam, ktorých účelom je uspokojenie konkrétnych potrieb, a tieto výrazy a slovné spojenia dokáže používať. Dokáže predstaviť seba aj iných a dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná, a o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť (SERR, 2013, s. 26).

1. **Ciele predmetu**

Všeobecné ciele vyučovacieho predmetu anglický jazyk vychádzajú z modelu

všeobecných kompetencií a komunikačných jazykových kompetencií, ako ich uvádza

Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie

komunikačných úloh sa žiaci musia zapájať do komunikačných činností a ovládať

komunikačné stratégie.

**Cieľom vyučovacieho predmetu anglický jazyk je umožniť žiakom:**

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie, aby sa realizoval komunikačný zámer vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ,
* v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

## Vzdelávací štandard

|  |  |  |
| --- | --- | --- |
| **Tematický celok** | **Obsahový štandard** | **Výkonový štandard** |
| Rodina a spoločnosť, Osobné údaje, Rodina – vzťahy v rodine | Upútať pozornosť.  Pozdraviť,  Odpovedať na pozdrav, Poďakovať sa a vyjadriť uznanie,  Rozlúčiť sa,  Vypočuť a podať informáciu, privlastňovanie pomocou ´s,  Vymenovať a pomenovať členov rodiny,  Poznať číslovky 1-10, farby, dni v týždni. Rozširovanie slovnej zásoby. | Žiak vie pozdraviť, odpovedať na pozdrav, poďakovať sa a vyjadriť uznanie, rozlúčiť sa. Vie sa správne predstaviť, povedať svoje meno a vek. Žiak vie vyjadriť vlastníctvo. Žiak vie menovať a pomenovať členov rodiny. Žiak pozná číslovky 1-10, farby, dni v týždni. |
| Náš domov, Môj dom/byt, Domov a jeho okolie | Otázky s opytovacím zámenom, predložky miesta, tvorba otázok. Vypočuť a podať informáciu. Rozširovanie slovnej zásoby.  Vyjadriť svoj súhla, nesúhlas  Vybrať z ponúknutých možnosti. Použitie saského genitívu | Žiak vie použiť zámeno môj, tvoj, písať podľa pokynov. Žiak vie určiť miesta podľa predložiek, žiak vie tvoriť otázky. Žiak vie použiť otázku s Where? V básni nájsť špeciálnu informáciu, vie písať veľké písmená pri menách. Žiak vie povedať o čom sa píše v texte a reagovať na vypočutý text |
| Ľudské telo, starostlivosť o zdravie, fyzické charakteristiky | Vybrať z ponúknutých možností, začleniť informáciu This is...  These are..., sloveso to be v sg. a pl. | Žiak vie reagovať na obrázok, opísať časti tela, písať podľa pokynov |
| Vzdelávanie, škola a jej zariadenia, učebné predmety. | Vypočuť a podať informáciu, pomenovať veci v škole, pomenovať učebné predmety, základné otázky a odpovede What ´s this?  It ´s ... | Žiak vie pomenovať veci v triede, pomenovať predmety, písať podľa pokynov |
| Človek a príroda ,zvieratá, počasie, rastliny | Pomenovať zvieratá, prídavné mená I like, I don ´t like..., vyjadriť svoj názor, súhlas, nesúhlas | Žiak vie označiť špecifické informácie v texte, označiť preferencie, opísať zvieratá, vyjadriť svoj názor. Žiak vie písať text podľa pokynov. |
| Voľný čas a záľuby | Reagovať pri prvom stretnutí, vybrať z možností, sloveso mať v 3. Os. Sg. She has got..., He has got..., It has got..., Vyjadriť schopnosť, reagovať na ponuku, plnovýznamové slovesá, modálne sloveso can, rozkazovací spôsob pomocou Let´s... | Žiak vie označiť špecifické detaily z textu, reagovať na prečítaný text – zvieratká z textu, opis zvieratka, zachytiť detaily pri opise textu. Žiak vie tvoriť otázku, zápor slovesa can. Žiak vie vyjadriť zákaz a písať podľa pokynov. |
| Výživa a zdravie, zdravé stravovanie, jedlá | Vybrať si možností, I have got, I haven´t got ...identifikovať a opísať jedlá, použitie členu a, an, pomenovať jedlá, vyjadriť názor – I like, I don´t like, | Žiak vie označiť predmety z prečítaného textu, reagovať na prečítaný text, vyjadriť čo mám, nemám rád. Žiak vie tvoriť otázku a zápor slovesa mať rád. Žiak vie nájsť špecifické informácie v texte, identifikovať rôzne jedlá v texte, pýtať sa a odpovedať What do you like?, písať podľa pokynov. |
| Uprostred multikultúrnej spoločnosti, cudzie jazyky, rodinné sviatky, zbližovanie kultúr | Rodinné sviatky Halloween, Christmas, Valentine ´s day, Mother ´s day, Easter | Žiak pozná rodinné sviatky v iných krajinách, vie ich pomenovať v inom jazyku, vie vytvoriť poster. |
| Odievanie a móda, základné druhy oblečenia | Základné druhy obliekania, vypočuť a podať informáciu, opis oblečenia, priradiť oblečenie, privlastňovacie zámená This is his/her , Are these his? No, they aren ´t... | Žiak vie rozlíšiť komu patrí oblečenie, zaradiť oblečenie podľa opisu, písať podľa pokynov. |

***3.Hodnotenie a klasifikácia***

Hodnotenie a klasifikácia prospechu a správania žiakov a opatrenia vo výchove v ZŠ bude realizovaná v súlade so zákonom č.245/2008 Z.z. o výchove a vzdelávaní ( školský zákon) a o zmene a doplnení niektorých zákonov, v súlade s metodickým pokynom č.22/2011.

Žiak je hodnotený klasifikáciou :

1 – výborný,

2 – chválitebný,

3 – dobrý,

4 – dostatočný,

5 – nedostatočný.

**Stupeň 1 / výborný /**

Žiak ovláda základné a rozširujúce učivo ucelene, presne a úplne. Získané vedomosti a poznatky vie prakticky uplatniť, pracuje samostatne s učebnými pomôckami. Je aktívny, učí sa svedomite a so záujmom. Výsledky jeho činnosti sú kvalitné s presnou istotou. Je schopný samostatne logicky myslieť a prejavuje záujem o získanie nových vedomostí.

**Stupeň 2 / chválitebný**/

Žiak ovláda základné a rozširujúce učivo takmer presne a úplne. Uplatňuje osvojené vedomosti pri samostatnej práci, prejavujú sa nepresnosti v ústnom a grafickom prejave i v praktických činnostiach. Je schopný samostatne myslieť a má záujem o získanie nových vedomostí.

**Stupeň 3 / dobrý/**

Žiak základné učivo v podstate ovláda. Nedostatky v písomnom a ústnom prejave je schopný korigovať sám, alebo za pomoci učiteľa. Prekonáva prekážky a odstraňuje chyby, ktorých sa častejšie dopúšťa. I keď sa často mýli, je schopný s pomocou učiteľa pracovať s pomôckami a má záujem o získanie nových informácií.

**Stupeň 4 / dostatočný**/

Žiak ovláda základné učivo so značnými medzerami. Je odkázaný na pomoc učiteľa pri spracovaní základných úloh, je nesamostatný. V písomnom a ústnom prejave sa vyskytujú závažné nedostatky a chyby. Žiak často potrebuje usmernenie svojej práce, prejavuje malú aktivitu pri získaní nových informácií.

**Stupeň 5 /nedostatočný/**

Žiak neovláda základné učivo požadované učebnými osnovami. Má závažné nedostatky v ústnom a písomnom prejave i v praktických činnostiach. Prejavuje slabšie vyjadrovacie schopnosti, je nesamostatný. Pri využívaní poznatkov potrebuje sústavnú pomoc, neprejavuje záujem o získanie informácií.

**Hodnotenie kontrolných prác:**

Stupnica hodnotenia: 100% - 90% = 1

89% - 75% = 2

74% - 50% = 3

49% - 30% = 4

29% - 0% = 5

**Obsah hodnotenia**

**Počúvanie s porozumením:** hodnotia sa rôzne čiastkové spôsobilosti - rozlišovanie a porovnávanie hlások, slabík a slov.

Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie).

**Ústny prejav:** úlohy, ktoré sú určené na hodnotenie ústneho prejavu, musia byť realistické, zmysluplné. Výroky žiakov v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného zámeru. Osobitnú pozornosť je potrebné venovať správnej výslovnosti a náležitej intonácii.

**Spôsoby hodnotenia:**

* **Hodnotenie učiteľom:** ústnou formou alebo písomnou formou ako napr. pečiatkami: jeho cieľom je ohodnotiť vedomosti žiaka a jeho spôsobilosti, pomáhať učiteľom aj žiakom monitorovať pokrok žiaka v učení. Forma a obsah hodnotenia by mali reflektovať skúsenosti detí z vyučovania (typy úloh sú žiakom známe z vyučovacieho procesu).
* **Hodnotenie spolužiakmi:** má mať motivačnú funkciu, viesť žiakov k väčšej vzájomnej tolerancii a naučiť ich všímať si pozitíva práce spolužiakov, čo môže pozitívne ovplyvniť atmosféru v triede, pretože žiaci sa učia rešpektovať jeden druhého.
* **Sebahodnotenie:** rozvíja kognitívne spôsobilosti žiaka, ako je napríklad monitorovanie vlastného pokroku v učení, uvedomovanie si svojich schopností, štýlov učenia a kladenia si vlastných cieľov. Proces hodnotenia prebieha zo začiatku v materinskom jazyku. Medzi najčastejšie metódy sebahodnotenia patria: portfólio a rozhovory s učiteľom. Portfólio obsahuje zbierku prác, ktoré žiak vytvorí počas určitého obdobia. Súčasťou portfólia môžu byť písomné práce, kresby, projekty a pod., ktoré si do portfólia vyberá žiak podľa vlastného uváženia.

**4.Učebné zdroje**

Naomi Simmons: *Family & Friends 1 Class Book, 2009.* Oxford: Oxford University Press. 1st edition. 2009. ISBN: 978 0 19 4812078.

Naomi Simmons: *Family & Friends 1 Workbook, 2008.* Oxford: Oxford University Press. 1st edition. 2008. ISBN: 978 0 19 4812016.

English One – Core Curriculum for English

**ŠKVP je otvorený dokument, ktorý je možné meniť v priebehu školského roka podľa potreby**

Hodnotenie predmetu bolo prerokované na zasadnutí PK dňa ………….