**ODBOJOVÉ HNUTIA**

**Nemecký protinacistický odboj**

**Sophie Schollová** - bola nemecká študentka a protinacistická bojovníčka. Spolu so svojím bratom a inými študentmi bola členkou Mníchovského protinacistického odboja [Biela ruža](https://sk.wikipedia.org/w/index.php?title=Biela_ru%C5%BEa&action=edit&redlink=1). V Nemecku je jednou z najuznávanejších historických postáv - stala sa symbolom boja proti [nacionálnemu socializmu](https://sk.wikipedia.org/wiki/Nacizmus), ako i symbolom samotného hnutia Biela ruža (možno aj preto, že bola jedinou ženskou členkou hnutia).

**Claus von Stauffenberg**

**Stauffenbergov pokus o prevrat** bolo rozsiahle sprisahanie, ktorého cieľom bola likvidácia [Adolfa Hitlera](https://sk.wikipedia.org/wiki/Adolf_Hitler) a odstavenie jeho spolupracovníkov od moci. Aktéri sprisahania plánovali, prevzatie moci a začiatok rokovaní o mieri so západnými [Spojencami](https://sk.wikipedia.org/wiki/Spojenci_(druh%C3%A1_svetov%C3%A1_vojna)). Akcia predstavovala jeden z vrcholov [nemeckého protinacistického odboja](https://sk.wikipedia.org/w/index.php?title=Nemeck%C3%BD_protinacistick%C3%BD_odboj&action=edit&redlink=1).

Dlho pripravovaný pokus o prevrat spustil [20. júla](https://sk.wikipedia.org/wiki/20._j%C3%BAl) [1944](https://sk.wikipedia.org/wiki/1944) atentát na Hitlera, ktorý uskutočnil osobne jeden z vodcov sprisahania, plukovník [Claus von Stauffenberg](https://sk.wikipedia.org/wiki/Claus_von_Stauffenberg" \o "Claus von Stauffenberg). Neúspech atentátu, z ktorého Hitler vyviazol len s ľahkými zraneniami, znamenal fakticky neúspech celého sprisahania, keďže sa jeho organizátori po explózií neubezpečili, či je Hitler naozaj mŕtvy a pokúšali sa prevziať moc.

Po atentáte nasledovalo masové zatýkanie, procesy pred Ľudovým súdom a likvidácia väčšiny podozrivých z účasti na atentáte. Nakoniec bola zlikvidovaná väčšina opozície medzi najvyššími armádnymi dôstojníkmi a Hitler si zabezpečil vládu až do úplného konca vojny.

**Mordechaj Anielewicz** - bol vodca [Židovskej bojovej organizácie](https://sk.wikipedia.org/wiki/%C5%BDidovsk%C3%A1_bojov%C3%A1_organiz%C3%A1cia) počas [povstania vo varšavskom gete](https://sk.wikipedia.org/wiki/Povstanie_vo_var%C5%A1avskom_gete) od januára do mája [1943](https://sk.wikipedia.org/wiki/1943).

Generálmajor **Stanisław Franciszek Sosabowski** - bol [poľský](https://sk.wikipedia.org/wiki/Po%C4%BEsko) [generál](https://sk.wikipedia.org/wiki/Gener%C3%A1l) z [2. svetovej vojny](https://sk.wikipedia.org/wiki/2._svetov%C3%A1_vojna) a veliteľ [1. poľskej slobodnej výsadkovej brigády](https://sk.wikipedia.org/w/index.php?title=1._po%C4%BEsk%C3%A1_slobodn%C3%A1_v%C3%BDsadkov%C3%A1_brig%C3%A1da&action=edit&redlink=1).

**Armia Krajowa** (AK) doslova *Krajinská armáda* bola najväčšia ozbrojená odbojová organizácia v [Poľsku](https://sk.wikipedia.org/wiki/Po%C4%BEsko) v období [2. svetovej vojny](https://sk.wikipedia.org/wiki/Druh%C3%A1_svetov%C3%A1_vojna). Hlavnou úlohou AK bolo vedenie ozbrojeného boja proti nemeckým okupantom a príprava na celopoľské povstanie, ktoré malo vypuknúť vo vhodnom okamihu.

**Mladá garda** bola podzemná [odbojová](https://sk.wikipedia.org/wiki/Odboj) organizácia, ktorá bojovala v roku [1942](https://sk.wikipedia.org/wiki/1942), počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna), proti [nacistom](https://sk.wikipedia.org/wiki/Nacizmus) v okupovanom [ukrajinskom](https://sk.wikipedia.org/wiki/Ukrajina) meste [Krasnodone](https://sk.wikipedia.org/w/index.php?title=Krasnodon&action=edit&redlink=1" \o "Krasnodon (stránka neexistuje)).

**Židovská bojová organizácia** - bolo [židovské](https://sk.wikipedia.org/wiki/%C5%BDidia) [odbojové](https://sk.wikipedia.org/wiki/Odboj) hnutie počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna), ktoré zohralo kľúčovú úlohu v [povstaní vo varšavskom gete](https://sk.wikipedia.org/wiki/Povstanie_vo_var%C5%A1avskom_gete). Hnutie sa zapojilo aj do mnohých ďalších odbojových aktivít. Ďalším zoskupením, ktoré sa znateľne zapojilo do židovského ozbrojeného boja bol [Židovský vojenský zväz](https://sk.wikipedia.org/w/index.php?title=%C5%BDidovsk%C3%BD_vojensk%C3%BD_zv%C3%A4z&action=edit&redlink=1), ktorý tvorili bývalí dôstojníci [Poľskej armády](https://sk.wikipedia.org/w/index.php?title=Po%C4%BEsk%C3%A1_arm%C3%A1da&action=edit&redlink=1).

**Židovská brigáda** - bolo vojenské zoskupenie pôsobiace v rámci armády [Spojeného kráľovstva](https://sk.wikipedia.org/wiki/Spojen%C3%A9_kr%C3%A1%C4%BEovstvo), ktoré na strane Spojencov bojovalo v priebehu [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna) v [Európe](https://sk.wikipedia.org/wiki/Eur%C3%B3pa). Hoci brigáda bola vytvorená až v roku [1944](https://sk.wikipedia.org/wiki/1944), časť vojenského personálu mala za sebou boje proti silám [Osi](https://sk.wikipedia.org/wiki/Os_Berl%C3%ADn-R%C3%ADm-Tokio) v [Grécku](https://sk.wikipedia.org/wiki/Gr%C3%A9cko), na [Strednom východe](https://sk.wikipedia.org/wiki/Stredn%C3%BD_v%C3%BDchod) a v [Afrike](https://sk.wikipedia.org/wiki/Afrika). Do britskej armády sa dobrovoľne prihlásilo viac ako 30 000 palestínskych Židov, 734 ich počas vojny padlo.

Židovská brigáda aj jej predchodca, [Palestínsky regiment](https://sk.wikipedia.org/w/index.php?title=Palest%C3%ADnsky_regiment&action=edit&redlink=1) boli vytvorené prevažne zo [Židov](https://sk.wikipedia.org/wiki/%C5%BDidia) z Blízkeho východu. V brigáde ale slúžili aj nežidovskí vojaci.

**Diana Budisavljevićová** -  bola [humanitárna pracovníčka](https://sk.wikipedia.org/wiki/Charita) [rakúskeho](https://sk.wikipedia.org/wiki/Rak%C3%BAsko) pôvodu, ktorá počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna) viedla záchrannú akciu na záchranu 15 336 detí z [ustašovských](https://sk.wikipedia.org/w/index.php?title=Usta%C5%A1ovci&action=edit&redlink=1" \o "Ustašovci (stránka neexistuje)) [táborov smrti](https://sk.wikipedia.org/wiki/Koncentra%C4%8Dn%C3%BD_t%C3%A1bor) v [nezávislom štáte Chorvátsko](https://sk.wikipedia.org/wiki/Nez%C3%A1visl%C3%BD_%C5%A1t%C3%A1t_Chorv%C3%A1tsko). Záchranná akcia bola jednou z najťažších a počtom zachránených detí jednou z najrozsiahlejších humanitárnych akcií súvisiacich s koncentračnými tábormi počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna).

**Résistance** - boli viaceré francúzske hnutia odporu proti nemeckej okupácii a kolaboračnej francúzskej vláde počas druhej svetovej vojny od 22. júna 1940 až do oslobodenia v roku 1944.

**SPRAVODAJSKÉ SLUŽBY**

**Abwehr** - Bola [nemecká](https://sk.wikipedia.org/wiki/Nemecko) vojenská spravodajská služba založená v roku [1920](https://sk.wikipedia.org/wiki/1920); do [1944](https://sk.wikipedia.org/wiki/1944) pomenovanie pre pracoviská armádnych silových zložiek [Reichswehr](https://sk.wikipedia.org/wiki/Reichswehr" \o "Reichswehr) a neskôr [Wehrmacht](https://sk.wikipedia.org/wiki/Wehrmacht" \o "Wehrmacht) ([Nacistické Nemecko](https://sk.wikipedia.org/wiki/Nacistick%C3%A9_Nemecko)), ktoré zodpovedali za protišpionážnu službu, [špionáž](https://sk.wikipedia.org/wiki/%C5%A0pion%C3%A1%C5%BE) a [sabotáž](https://sk.wikipedia.org/wiki/Sabot%C3%A1%C5%BE). Organizačne bol Abwehr skupinou [ríšskeho](https://sk.wikipedia.org/wiki/Tretia_r%C3%AD%C5%A1a) ministerstva obrany *[Reichswehrministerium](https://sk.wikipedia.org/w/index.php?title=Reichswehrministerium&action=edit&redlink=1" \o "Reichswehrministerium (stránka neexistuje))*.  
Od januára [1935](https://sk.wikipedia.org/wiki/1935) do februára [1944](https://sk.wikipedia.org/wiki/1944) bol náčelníkom Abwehru admirál [Wilhelm Canaris](https://sk.wikipedia.org/wiki/Wilhelm_Canaris" \o "Wilhelm Canaris).   
  
**Special Operations Executive** **(SOE) -** bola organizácia v [Spojenom kráľovstve](https://sk.wikipedia.org/wiki/Spojen%C3%A9_kr%C3%A1%C4%BEovstvo) počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna). Založil ju premiér [Winston Churchill](https://sk.wikipedia.org/wiki/Winston_Churchill" \o "Winston Churchill) a minister pre hospodárske sankcie [Hugh Dalton](https://sk.wikipedia.org/w/index.php?title=Hugh_Dalton&action=edit&redlink=1" \o "Hugh Dalton (stránka neexistuje)) [22. júla](https://sk.wikipedia.org/wiki/22._j%C3%BAl) [1940](https://sk.wikipedia.org/wiki/1940). Úlohou organizácie bolo viesť [partizánsku vojnu](https://sk.wikipedia.org/wiki/Partiz%C3%A1nska_vojna) proti [osi Berlín-Rím-Tokio](https://sk.wikipedia.org/wiki/Os_Berl%C3%ADn-R%C3%ADm-Tokio), podporovať a cvičiť miestne jednotky [odboja](https://sk.wikipedia.org/wiki/Odboj). Zabezpečovali [špionáže](https://sk.wikipedia.org/wiki/%C5%A0pion%C3%A1%C5%BE), [sabotáže](https://sk.wikipedia.org/wiki/Sabot%C3%A1%C5%BE) a [prieskum](https://sk.wikipedia.org/wiki/Prieskum_(vojenstvo)) na nepriateľskom území a v začiatkoch mali slúžil ako pomocné jednotky v prípade nemeckej [invázie do Británie](https://sk.wikipedia.org/wiki/Oper%C3%A1cia_Seel%C3%B6we).

**Umenie počas 2. svetovej vojny  
  
 Leni Riefenstahlová** - bola [nemecká](https://sk.wikipedia.org/wiki/Nemecko) [filmová](https://sk.wikipedia.org/wiki/Film) [režisérka](https://sk.wikipedia.org/wiki/Re%C5%BEis%C3%A9r), športová šampiónka, tanečnica, [herečka](https://sk.wikipedia.org/wiki/Here%C4%8Dka), [fotografka](https://sk.wikipedia.org/wiki/Fotograf). Osoba a tvorba Riefenstahlovej často vzbudzovali kontroverzné reakcie, keďže filmy, ktoré nakrútila počas hitlerovského obdobia boli označované za [propagandistické](https://sk.wikipedia.org/wiki/Propaganda). Do kinematografie priniesla nový druh filmového umenia  
  
**Marlene Dietrichová** - bola nemecká herečka a speváčka. Odsťahovala sa do USA.  Počas [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna) bola angažovaná ako umelkyňa, pomáhala pri zvyšovaní vojnových dlhopisov a aj ako prekladateľka.