**Akadémia ozbrojených síl**

**generála Milana Rastislava Štefánika**

**KATEGORIZÁCIA RIZÍK A HROZIEB V PODMIENKACH OZBROJENÝCH SÍL   
SLOVENSKEJ REPUBLIKY**

**Bakalárska práca**

**Študijný program:** Manažment vojenskej organizácie

**Študijný odbor:** 8.4.1 Manažment vojenských systémov

**Vedúci záverečnej práce:** doc. Ing. Jaroslav VARECHA, PhD.

**Školiace pracovisko:** Katedra bezpečnosti a obrany

**Liptovský Mikuláš, 2018**

**voj. 1. st. Richard FRDLÍK**

**Akadémia ozbrojených síl**

**generála Milana Rastislava Štefánika**

**Katedra bezpečnosti a obrany**

Študijný program: **Bezpečnosť a obrana štátu**

Schvaľujem

vedúci garantujúcej katedry:

**prof. Ing. Vojtech JURČÁK, CSc.**

**ZADANIE ZÁVEREČNEJ PRÁCE**

Študent (hodnosť, titul, meno, priezvisko): **voj. 1. st. Richard FRDLÍK**

Téma: **Kategorizácia rizík a hrozieb v podmienkach Ozbrojených síl Slovenskej republiky.**

Vedúci bakalárskej/ diplomovej práce: **doc. Ing. Jaroslav VARECHA, PhD.**

Konzultant bakalárskej/ diplomovej práce:

Dátum spracovania zadania a podpis vedúceho záverečnej práce: **23.5.2017**

Zadanie prijal (dátum, podpis študenta): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lehota na odovzdanie záverečnej práce (dátum): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Záverečná práca odovzdaná vedúcemu garantujúcej katedry dňa: \_\_\_\_\_\_\_\_\_\_\_\_\_\_\_\_

1. **Obsah záverečnej práce:**
   1. **čo sa vyžaduje spracovať** (štúdia, úvaha, teoretický konspekt s aplikáciou na konkrétne podmienky, obvodový, systémový alebo iný inžiniersky projekt, cvičenie).

Záverečnú prácu spracujte ako teoretický konspekt o možnostiach kategorizácie rizík a hrozieb s aplikáciou na konkrétne podmienky Ozbrojených síl Slovenskej republiky.

* 1. **cieľ záverečnej práce, na čo sa zamerať a ako majú byť využité výsledky práce:**

Cieľom záverečnej práce je preukázať schopnosť analyzovať teoretické poznatky zo strategických dokumentov a odbornej literatúry a na základe analýzy spracovať vhodné odporúčania pre potreby prípravy príslušníkov Ozbrojených síl SR v súčasnosti. V práci sa zamerajte na aspekty spôsobilostí OS SR.

Výsledkom záverečnej práce by mali byť získané poznatky a odporúčania, ktoré sú použiteľné na príslušnej úrovni aj inými užívateľmi výstupov práce.

* 1. **základná štruktúra riešenia:**

V hlavnej časti záverečnej práce, okrem úvodu, záveru a zoznamu použitej literatúry, riešte v jadre práce:

Bod I. Súčasný stav pohľadov na kategorizáciu rizík a hrozieb.

Bod II. Uveďte cieľ (ciele) práce. Vzhľadom na rozsah problematiky uveďte aj obmedzujúce podmienky.

Bod III. Uveďte metodiku práce a použité metódy skúmania.

Bod IV. Výsledky práce. Vlastným výsledkom práce má byť analýza súčasného pohľadu na kategorizáciu rizík a hrozieb a vhodné odporúčania pre potreby prípravy príslušníkov Ozbrojených síl SR v súčasnosti.

Bod V. Diskusia. V diskusii vyjadrite vlastný názor na danú problematiku a to v súvislosti s nadobudnutými skúsenosťami v priebehu vojskových stáži, prípadne z účasti na vojskových cvičeniach.

**II. Pokyny na úpravu záverečnej práce:**

Záverečnú prácu upravte v zmysle „Smernice o náležitostiach záverečných prác, ich bibliografickej registrácii, kontrole originality, uchovávaní a sprístupňovaní“ vydanej Akadémiou ozbrojených síl dňa 31. 3. 2016 a evidovanej pod č. Q-465.

**III. Odporúčaná literatúra:**

Bezpečnostná stratégia Slovenskej republiky (2017), Obranná stratégia Slovenskej republiky (2017), Biela kniha o obrane Slovenskej republiky (2016), Doktrína ozbrojených síl Slovenskej republiky (D) 2017.

Využitie aj ďalšie odborné publikácie a webstránky, ktoré pojednávajú o problematike rizík a hrozieb i spôsobilostiach OS SR čeliť im.

**ČESTNÉ VYHLÁSENIE**

**Čestne vyhlasujem, že som bakalársku prácu vypracoval samostatne a uviedol v nej všetky informačné zdroje, ktoré som použil. Som si vedomý následkov nepravdivosti týchto údajov**.

Liptovský Mikuláš, dňa 1. júna 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

voj. 1. st. Richard FRDLÍK

**POĎAKOVANIE**

**Touto cestou by som chcel vysloviť úprimné poďakovanie vedúcemu mojej bakalárskej práce doc. Ing. Jaroslavovi VARECHOVI, PhD., za cenné odborné rady, ochotu a konzultácie, ktoré mi poskytol počas spracovania bakalárskej práce. Poďakovanie patrí aj mojej rodine, ktorá ma pri vypracovávaní práce   
po celý čas podporovala.**

Liptovský Mikuláš, dňa 1. júna 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

voj. 1. st. Richard FRDLÍK

**A B S T R A K T**

FRDLÍK, Richard: Kategorizácia rizík a hrozieb v podmienkach Ozbrojených síl Slovenskej republiky [Bakalárska práca]. Akadémia ozbrojených síl generála Milana Rastislava Štefánika (Liptovský Mikuláš, Slovensko). Katedra bezpečnosti a obrany. Vedúci bakalárskej práce: doc. Ing. Jaroslav Varecha, PhD. Stupeň odbornej kvalifikácie: bakalár. Liptovský Mikuláš: Akadémia ozbrojených síl generála Milana Rastislava Štefánika, 2018. 49 s.

Hlavným cieľom bakalárskej práce bolo navrhnúť kategorizáciu rizík a hrozieb v podmienkach Ozbrojených síl Slovenskej republiky. Vzhľadom na rozsiahlosť problematiky boli stanovené určité obmedzenia. V práci je riešená problematika hrozieb a rizík, ktoré môžu vplývať na bezpečnostné prostredie Slovenskej republiky, so zameraním na Ozbrojené sily Slovenské republiky, vychádzajúc z pohľadov na súčasný stav riešenia danej problematiky. Výsledkom bakalárskej práce je rozdelenie hrozieb do skupín, ich následná definícia, ako aj možné prístupy riešenia eliminácie vplyvov daných hrozieb tak, aby spôsobovali čo najmenšie, respektíve žiadne škody. Dôraz bol položený na vytypovanie dôležitých skupín hrozieb, definovanie ich vplyvov a možných následkov na obyvateľstvo žijúce na území Slovenskej republiky. V práci sú uvedené aj vlastné názory autora na bezpečnostné hrozby a riziká, čo vyplýva z poznatkov získaných zo štúdia na Akadémii ozbrojených síl v Liptovskom Mikuláši. Návrhom kategorizácie hrozieb a rizík pre podmienky Ozbrojených síl Slovenskej republiky a prijatím záverov, považujeme hlavný cieľ bakalárskej práce za splnený.

**Kľúčové slová**: Akadémia ozbrojených síl, bezpečnostné prostredie, bezpečnosť, hrozba, kategorizácia, Ozbrojené sily Slovenskej republiky, riziko

**A B S T R A C T**

FRDLÍK, Richard: Categorization of risks and threats in conditions of the Slovak Armed Forces [Bachelor thesis]. Academy of Armed Forces of General Milan Rastislav Štefánik (Liptovský Mikuláš, Slovakia). Department of security and defence. Thesis supervisor: doc. Ing. Jaroslav Varecha, PhD. Degree of professional qualification: Bachelor. Liptovský Mikuláš: Academy of Armed Forces of General Milan Rastislav Štefánik, 2018. 49 p.

The main goal of the bachelor thesis was to create a categorization of risks and threats in conditions of the Slovak Armed Forces. In view of the scale of the issue, certain limitations have been set. The thesis deals with issues of threats and risks, which may affect the security environment of the Slovak republic, focusing on the Armed Forces of the Slovak republic, based on the current state of the solution of the given issue. The result of the bachelor thesis is the division of threats into groups and their subsequent definition, as well as possible approaches to solving and eliminating threats in order to minimize any damage. Emphasis was placed on identifying groups of threats, their impacts and consequences on the population in the territory of the Slovak republic. The thesis also presents own views on the security threats and risks, which have been elaborated on the basis of knowledge gained during the study at the Armed Forces Academy in Liptovský Mikuláš. By developing categorization of risks and threats in conditions of the Slovak Armed Forces from a number of sources with the adoption of conclusions, we consider the main goal of bachelor thesis to be fulfilled.

**Key words**: Armed Forces Academy, security enviroment, security, threat, categorization Slovak Armed Forces, risk

**OBSAH**

[ZOZNAM OBRÁZKOV 10](#_Toc508007369)

[ZOZNAM POUŽITÝCH SKRATIEK 11](#_Toc508007370)

[ÚVOD 12](#_Toc508007371)

[1 SÚĆASNÝ STAV RIEŠENIA PROBLEMATIKY 13](#_Toc508007372)

## Definícia pojmov súvisiacich s riešenou problematikou.......................................13

## Vyvodenie vlastných záverov na danú problematiku ...........................................16

## Kategorizácia hrozieb a rizík podľa profesora Volnera ........................................20

[2 CIEĽ PRÁCE 30](#_Toc508007373)

[3 METODIKA PRÁCE A POUŽITÉ METÓDY SKÚMANIA 31](#_Toc508007374)

[4 VÝSLEDKY PRÁCE 32](#_Toc508007375)

4.1 Hrozby a riziká pôsobiace na OS SR z vonkajšieho prostredia..............................33

4.2 Hrozby a riziká vychádzajúce z vnútorného prostredia OS SR..............................40

[5 DISKUSIA 45](#_Toc508007376)

[ZÁVER 46](#_Toc508007377)

[ZOZNAM BIBLIOGRAFICKÝCH ODKAZOV 47](#_Toc508007378)

**ZOZNAM PRÍLOH**

Príloha 1 – CD s kópiou bakalárskej práce

# **ZOZNAM OBRÁZKOV**

*Obrázok 1*: Vývoj krízy....................................................................................................14

*Obrázok 2*: Pôsobenie hrozby na vnútorné bezpečnostné prostredie OS SR....................17

*Obrázok 3*: Kategorizácia hrozieb a rizík od profesora Volnera ......................................21

*Obrázok 4:* Hrozby a riziká vychádzajúce z vnútorného prostredia OS SR.....................33

*Obrázok 5:* Hrozby a riziká, pôsobiace na OS SR z vonkajšieho prostredia.....................33

# **ZOZNAM POUŽITÝCH SKRATIEK**

AOS Akadémia ozbrojených síl

CEFME Central European forum on military education

DKAVŠ Dôstojnícky kurz absolventov vysokých škôl

EÚ Európska únia

ISOC International Staff Officer´s Course

NATO North Atlantic Treaty Organization (Organizácia Severoatlantickej zmluvy/Severoatlantická aliancia)

OBSE Organizácia pre bezpečnosť a spoluprácu v Európe

OSN Organizácia Spojených národov

OS SR Ozbrojené sily Slovenskej republiky

SR Slovenská republika

USA United states of America (Spojené štáty americké)

WTC World Trade Center (Svetové obchodné centrum)

# **ÚVOD**

Každodenná situácia a udalosti vo svete, Slovenskú republiku nevynímajúc, prinášajú okamihy, ktoré potvrdzujú prítomnosť bezpečnostných hrozieb, ktoré môžu prerásť do ohrození. Bezpečnostné hrozby a ohrozenia sa dotýkajú všetkých sfér života, či už sa jedná o ekonomické, ekologické, vojenské, politické, alebo spoločenské prostredie. Dôležitým predpokladom na prijatie opatrení, ktorými sa dá znížiť miera rizika vzniku bezpečnostných hrozieb a ohrození, je poznanie a identifikácia samotných hrozieb ako takých. Vychádza sa pritom z definícií pojmov riziko, hrozba, ohrozenie či napadnutie.

Správna kategorizácia danej hrozby umožňuje aj v podmienkach Ozbrojených síl Slovenskej republiky prijímať opatrenia, ktorými by sa znížila miera rizika vzniku danej hrozby, alebo po vzniku danej hrozby znížil negatívny vplyv na činnosť OS SR, respektíve celého bezpečnostného prostredia Slovenskej republiky. Nadobudnutiu schopnosti na identifikovanie hrozieb a ohrození, ako aj schopnosti prijímať účinné opatrenia na elimináciu negatívnych vplyvov bezpečnostných hrozieb a ohrození, musí byť v podmienkach Ozbrojených síl Slovenskej republiky venovaná pozornosť personálu OS SR prostredníctvom odbornej prípravy, získavaním skúseností praxou a cvičeniami.

Dôsledná príprava personálu, teoretická a praktická, umožní Ozbrojeným silám Slovenskej republiky zabezpečiť bezpečnosť štátu, prevenciu od vypuknutia ohrozenia a v konečnom dôsledku bezpečné prostredie pre občanov štátu.

# **1 SÚČASNÝ STAV RIEŠENIA PROBLEMATIKY**

## **1.1 Definícia pojmov súvisiacich s riešenou problematikou**

## 

Pojmy, ktoré je potrebné rozobrať z viacerých pohľadov a definovať ich pravú podstatu, sú hrozba, riziko, bezpečnosť a kríza. Pojmy, ktoré s danou problematikou úzko súvisia, sú bezpečnostné prostredie, konflikt a vojna, preto je ich definícia tiež dôležitá.


Základné pojmy **hrozba** a **riziko** sú v rôznych zdrojoch definované viacerými autormi, no záver je rovnaký. Profesor Volner sa prostredníctvom práce *Bezpečnosť, riziká a hrozby 21. storočia*[[1]](#footnote-1) vyjadril a poznamenal, že najčastejší rozdiel medzi týmito pojmami sa definuje tak, že pojem „hrozba“ vyjadruje objektívne existujúce ohrozenia a javy, následne pojem „riziká“ sú subjektívnym vyjadrením, respektíve odrazom hrozby, ako objektívneho fenoménu v ľudskom vedomí.

Definoval tým pojem **hrozba** ako javy a procesy, ktoré svojou prezenciou negatívne pôsobia na prírodu, spoločnosť vo vedeckom, vedecko-technickom, informačnom a spoločenskom prostredí na rôznych úrovniach. Riziko označil tak, že za určitých podmienok, v určitej sfére, za určitých podmienok správania sa a určitým prístupom sa môže zmeniť na hrozbu. Za hlavný rozdiel medzi pojmami riziko a hrozba pokladá fakt, že hrozba je objektívny jav, je otvorenejší, rýchlejší, hmatateľnejší a jasne sa dá identifikovať pri pôsobení na určitý systém alebo konkrétny stav.

Profesor Belan sa prostredníctvom práce *Identifikácia rizík v Ozbrojených silách SR*[[2]](#footnote-2) vyjadril, že správnym vytypovaním si rizík, ich analýzou a porovnaním s vopred stanovenými a akceptovateľnými rizikami patrí medzi základ pre hľadanie a stanovenie si voliteľných opatrení pre zaobchádzanie s rizikami.

Ku **kríze** sa vyjadril prostredníctvom práce *Kríza a jej aspekty*[[3]](#footnote-3), kde uvádza, že kríza sa môže definovať ako séria udalostí, zvyčajne neočakávaných, ktoré tvoria veľmi skutočný potenciál pre nepriaznivé až katastrofické následky. Je to rozhodujúci okamih alebo časový úsek, po ktorom môže nasledovať zásadná zmena vo vývoji daného deja alebo systému. Je to rozhodujúci obrat, prelom, moment zreteľnej nerovnováhy, prechodné štádium medzi dvomi rozlíšiteľnými fázami, keď nejaká premena speje   
k rozhodnutiu, ale nie je ešte rozhodnuté. Kríza označuje javy spoločenského života, je objektívna a sprevádza nás či chceme alebo nechceme. Čo existuje ľudstvo, existuje aj kríza.

Konkurencia a obchodný partner dokáže krízovú situáciu využiť vo svoj prospech a úžitok cez finančné, materiálne alebo ľudské zdroje. Incident alebo situácia obsahujúca hrozbu Slovenskej republiky, jej obyvateľov, ozbrojených síl, majetku alebo životných záujmov, ktorá sa vyvíja rýchlo a vytvára podmienky takej ekonomickej, politickej, diplomatickej alebo vojenskej dôležitosti, ktoré si vyžadujú zaangažovanie ozbrojených síl[[4]](#footnote-4).



*Obrázok 1*: Vývoj krízy[[5]](#footnote-5)

Obrázok zreteľne zobrazuje vývoj a jednotlivé fázy krízy, pričom červenou farbou je zobrazená eskalácia krízy, jej prudký nárast a zelenou farbou je zobrazená deeskalácia krízy a jej návrat do obdobia pokoja a mieru. Posun jednotlivých etáp na ďalšiu fázu prudko záleží od časovej normy.

**Bezpečnosť** je stav spoločenského, prírodného, technického, technologického systému alebo iného systému, ktorý v konkrétnych vnútorných a vonkajších podmienkach umožňuje plnenie stanovených funkcií a ich rozvoj v záujme človeka a spoločnosti[[6]](#footnote-6).

Všeobecne ju možno charakterizovať aj ako stav bez reálnej hrozby nebezpečenstva[[7]](#footnote-7).

**Bezpečnosť** je stav, ktorý zabezpečuje ochranu pred nebezpečenstvom, poškodením a kriminálnymi živlami. Všeobecne pod bezpečnosťou rozumieme to, že to čo robíme alebo s čím sa stretávame nám nespôsobí ujmu, respektíve že možnosť vzniku tejto ujmy je minimalizovaná na akceptovateľnú mieru. Týmto sa profesor Belan jasne vyjadril, že bezpečnosť je takzvaný obranný komplex, v ktorom prevláda rovnovážny stav, stabilita a celková rovnováha v prírode a spoločnosti[[8]](#footnote-8).

**Bezpečnostné prostredie** definuje *Vojenský terminologický slovník Ozbrojených síl Slovenskej republiky*[[9]](#footnote-9) ako vonkajšie prostredie ovplyvňujúce bezpečnostnú politiku štátu. Dá sa tým rozumieť priestor mimo štátnych hraníc (zvonku), v ktorom sa realizujú hlavné záujmy štátu so záujmami iných, ostatných aktérov medzinárodných vzťahov.

Podľa teoretika medzinárodných vzťahov [Petra Wallensteena](https://sk.wikipedia.org/w/index.php?title=Peter_Wallensteen&action=edit&redlink=1), je pri štúdiu konfliktu potrebné zamerať sa na tri hlavné zložky tohto fenoménu: aktérov, proces (konanie) a inkompatibilitu (záležitosti, o ktoré sa hrá). Konflikt je potom sociálny stav, v ktorom sa aspoň dvaja aktéri (strany) pokúšajú získať v rovnakom čase možnú množinu nedostatočných zdrojov[[10]](#footnote-10).

**Konflikt** vzniká ako výsledok nedorozumenia medzi ľuďmi, ktoré je spôsobené rozporom v ich názoroch, potrebách a prioritách[[11]](#footnote-11). Každý človek má právo na svoj vlastný názor, no rozdielnosť názorov môže prerásť do konfliktu.

**Vojna** je najextrémnejšia forma konfliktu záujmov a vzťahov medzi štátmi alebo spoločenskými skupinami vo vnútri štátu, ktoré v dôsledku prehlbujúcich sa rozporov používajú na ich prekonanie, prelomenie a dosiahnutie politických cieľov ozbrojené násilie so zámerom rozhodnúť takto o výsledku konfliktu, presadiť svoju vôľu a vnútiť ju nepriateľovi[[12]](#footnote-12).

Vojna sa dá ďalej definovať ako ozbrojený boj na dosiahnutie politických cieľov. Nezačína sa slovom, ale začína sa, až keď slová končia.

Vyhlásenie vojnového stavu v súlade s medzinárodným právom pri tom   
z technického hľadiska nehrá rozhodujúcu úlohu[[13]](#footnote-13).


### 

## **1.2 Vyvodenie vlastných záverov na danú problematiku**

**Hrozba** má negatívny vplyv na ľudské zdroje prostredníctvom strachu a obavy pred nebezpečenstvom, ktoré sa môžu konkrétne preniesť na spôsobenú škodu, nežiadúci účinok či dokonca stratu, respektíve odcudzenie veci, ktorá patrí danej osobe, alebo spoločnosti. Môže byť identifikovaná aj ako aktivita s cieľovým úmyslom poškodenia. Hrozba je vždy hlavný, nezávisle existujúci fenomén, ktorý chce, alebo s veľkou pravdepodobnosťou môže poškodiť nejakú určitú chránenú hodnotu. Jedná sa o vnútorný fenomén (činiteľ), existujúci bez túžby človeka. Závažnosť hrozby je (priamo) úmerná povahe chránenej hodnoty a tomu, ako si danú hodnotu ceníme[[14]](#footnote-14).

S týmto názorom nachádzame stotožnenie a súhlas, pretože hrozba je v prvom rade fenomén, spôsobujúci negatívne a nežiadúce účinky v spoločnosti.

Na nasledujúcom obrázku červená šípka definuje prenikanie hrozby do vnútorného bezpečnostného prostredia OS SR. Žltá hviezda predstavuje nalomenú hranicu daného bezpečnostného prostredia OS SR, ktoré je zobrazené modrou elipsou. Čiernou hrubou farbou sú zvýraznení jednotlivci vo vnútornom bezpečnostnom prostredí OS SR.



*Obrázok 2*: Pôsobenie hrozby na vnútorné bezpečnostné prostredie OS SR[[15]](#footnote-15)

Zobrazenie prieniku hrozby do vnútorného bezpečnostného prostredia, kde dochádza k nalomeniu bezpečnostnej hranice a následné ohrozenie bezpečnosti jednotlivcov.

**Riziko** môže byť definovanéako matematický predpoklad, respektíve číselná istota, ktorá odzrkadľuje pravdepodobnosť určitej negatívnej udalosti, ako je napríklad hrozba, od jej vzniku, vypuknutia a dopadu na spoločnosť. Riziko môže byť potlačené úsilím pripravenosti a poznaním hrozieb, čím môže byť samotná hrozba aj úplne odstránená a preventívne zahubená. Poznaním pravdepodobnosti rizika je ďalej možné si uvedomiť, ktorá hrozba má na Ozbrojené sily Slovenskej republiky najväčší dopad a ktorá môže spôsobiť najväčšie škody v jej radoch. Preto sa stotožňujeme s názorom, že poznaním tohto rizika je potom možné sústrediť sa na tie hrozby, ktoré majú najväčšiu mieru rizika, respektíve majú najväčší dopad na OS SR a spôsobia najväčšie škody. Na elimináciu takýchto hrozieb je potrebné nasadiť väčší objem zdrojov.

Osobná definícia pojmu **kríza** je, že tento pojem znamená určitý formát napätia, ktoré môže vytvárať nepredvídateľné udalosti a následky, ktoré dokážu úplne zmeniť stav na iný, respektíve opačný. Súhlasíme a stotožňujeme sa s definíciou na riziko a krízu od profesora Belana, ktorá sa nachádza v predchádzajúcej podkapitole a dodávame, že kríza môže mať negatívny dopad, no jej prevencia si vyžaduje nadmerné úsilie, podobne ako identifikácia rizika.

**Ohrozením** sa môže chápať postavenie jednotlivca, alebo skupiny v situácii, ktorá postupom času môže priniesť samotnú hrozbu. Je to teda prostredie, respektíve stav, v ktorom figurujú hrozby. Výstupom z tejto zóny ohrozenia sa tak dokážeme ubrániť samotnej hrozbe. Preto sa prikláňame k názoru profesora Volnera, že ohrozenie je nutné chápať z pohľadu jednotlivca, ale aj skupiny. Ohrozenie môže byť chápané objektívne, alebo subjektívne, pričom objektívne ohrozenia sa riešia aj prostredníctvom koalície medzi štátmi a vytvorením určitej formy aliancie medzi nimi.

**Bezpečnosť**, respektíve pocit bezpečia je stav a pocit, kedy jedinec pociťuje stav uvoľnenia, lebo vie, že v jeho blízkom okolí nie je žiadna hrozba ani riziko, ktoré by ho mohli ovplyvniť, respektíve vytlačiť zo stavu bezpečnosti. Dá sa odsúhlasiť definícia od profesora Belana a dodávame, že to je pocit izolácie od všetkých vonkajších negatívnych vplyvov za takzvanou imaginárnou stenou, cez ktorú nedokáže preniknúť nič, čo si jedinec nepraje, o čom všetkom si myslí a má dojem, že by na neho vplývalo negatívne a nedovolí mu to. Profesor Hofreiter definoval bezpečnosť vo vysokoškolskej učebnici *Securitológia*[[16]](#footnote-16) z dvoch aspektov. Prvý aspekt definoval tým, že ľudia pociťovali bezpečnosť ako ochranu pred nebezpečenstvami prírodnej povahy. Druhý aspekt podľa profesora Hofreitera vnímali ľudia ako javy a hrozby sociálnej povahy, preto mu bol prikladaný väčší význam.

**Napadnutie** by sa dalo chápať ako zaútočenie jednotlivca, skupiny alebo štátu na druhého jednotlivca, skupinu alebo štát so záujmom poškodiť, zničiť alebo vytvoriť stratu danému protivníkovi. Ide o jav, ktorý protivník neočakáva, preto môže mať deštruktívny charakter, ak je napadnutie vopred dobre pripravené a napádajúca strana si je vedomá protivníkových slabých stránok, čím by použila všetky svoje sily a prostriedky práve na to najslabšie a najzraniteľnejšie miesto, aby protivníkovi vytvorila čo najväčšie poškodenie a straty, či už fyzické alebo materiálne.

Pridefinícií **bezpečnostného prostredia** sa stotožňujeme s profesorom Jurčákom, ktorý sa prostredníctvom vysokoškolskej učebnice *Mierové operácie vybraných organizácií medzinárodného krízového manažmentu*[[17]](#footnote-17) vyjadril, že globálne bezpečnostné prostredie sa dá v súčasnej dobe charakterizovať vysokou nestabilitou, no na druhej strane však vysokou dynamikou zmien a vzájomnou podmienenosťou procesov bezpečnostného charakteru. Dodávame, že v tomto prostredí sa dokážu všetky prvky systému formovať, tvarovať a prosperovať bez útočných vplyvov kríz a hrozieb, ktoré by tento rast a rozvoj určitým spôsobom ohrozovali a deformovali. Bezpečnostné prostredie sa mení čoraz častejšie, mení svoj tvar a ovplyvňujú ho vnútorné a vonkajšie faktory. Krízové situácie môžu zavítať bez akéhokoľvek varovania vopred, aby dali čas aktérom sa na danú krízu pripraviť. Jedným z hlavných cieľov bezpečnostného prostredia by mala byť aj schopnosť čo najviac si strážiť svoje hranice, čo sa však nie vždy darí.


**Konflikt** je to udalosť medzi dvoma alebo viacerými aktérmi, ktorí medzi sebou riešia nezhody, majú odlišné názory, ciele, potreby a každý si stojí za tým svojím, pričom nerešpektuje názory, ciele a potreby toho druhého. Týmto sa prikláňame k názoru Rozálie Sulíkovej a dodávame, že o sfére konfliktu je vždy jasne dané, o čo bojujú dané strany, čo chcú medzi sebou presadiť a akým spôsobom to chcú dosiahnuť. Medzinárodný krízový manažment rieši konflikty diplomatickým spôsobom, čiže bez použitia zbraní a násilia. Snaží sa o uzatvorenie mieru medzi aktérmi, aby nastal takzvaný kompromis, v ktorom si všetky strany konfliktu povedia, že ich názory, ciele a potreby boli naplnené a v tom prípade nie je potrebné ďalej pretrvávať v tejto udalosti a riešiť konflikt. Konflikty na medzinárodnej sfére, ktoré riešia štáty majú oveľa silnejší charakter, keďže môžu vyústiť do absolútnej vojny, kde by trpeli ľudia konkrétnych krajín.

**Prímerie** je fáza konfliktu, kedy sa aktéri, ktorí medzi sebou riešia konflikt, dohodnú na kompromise a zaručia sa uzatvoriť dohodu o neútočení na seba. V medzinárodnom krízovom manažmente je to obdobie, kedy krízový manažment vykonal svoju prácu a tým tu je jeho úloha prevencie vojny naplnená. Nastupuje fáza udržiavania prímeria a vytrvania tohto stavu aj do budúcnosti. Prímerie sa definuje aj ako stav pokoja a neútočenia.

**Vojna** je ozbrojený konflikt medzi proti sebe bojujúcimi stranami, kde snaha medzinárodného krízového manažmentu o odstránenie konfliktu a nastolenie prímeria zlyhala. V predchádzajúcej podkapitole je definovaná vojna podľa Vojenského terminologického slovníka. S danou definíciou súhlasíme, ale je nutné dodať, že ide o boj medzi stranami, ktoré sú schopné na seba použiť svoje najlepšie, najsilnejšie, najúčinnejšie a najviac zdrvujúce prostriedky, len aby dosiali svoje ciele, ambície a potreby. Jedným z typických rysov vojny je fakt, že strany, ktoré na seba útočia sú presvedčené, že použitie vojenskej sily je jedinou možnosťou, ako riešiť vzájomné spory.

## **1.3 Kategorizácia hrozieb a rizík podľa profesora Volnera**

**Kategorizáciou**, čiže rozdeľovaním si prvkov do skupín, tried a vrstiev sa dá smerovať ku prehľadnému a jasnému odlíšeniu si rozsiahlych tém a činiteľov. Vytvorením si vlastných rebríčkov, skupín a tried, čiže kategorizovaním si pojmov je možné ušetriť čas, lepšie poznať danú problematiku a zaoberať sa len tou určitou časťou prvku, o ktorý je záujem. Vytvoriť si kategorizáciu na základe svojich vlastných noriem a požiadaviek môže každý. Kategorizácia hrozieb a rizík môže mať veľmi rozsiahly charakter čo sa týka skupín a podskupín. Dajú sa rozdeliť na veľký počet kategórií až do úplného detailu, kde by jediný rozdiel medzi jednou a druhou skupinou hrozieb a rizík bol taký malý, že by bolo až ťažké ich od seba rozlíšiť pri danej prezentácii a definovaní si každej jednej skupiny. Hrozby a riziká sa delia na základe rôznych odlišností, ktoré práve vďaka svojmu rôznorodému charakteru sa dajú rozdeliť do vlastných oblastí. Môže to byť na základe miesta dopadu danej hrozby, typu hrozby, ktorá vypukne, spôsobu a časovej norme jej vypuknutia, respektíve jej periodickosti, spôsobu poznania hrozby, veľkosti hrozby, spôsobu vyvinutia rizika a tak ďalej. Pri kategorizácii rizík a hrozieb sa zobrala za príklad kategorizácia od profesora Volnera, ktorú použil v práci *Bezpečnosť, riziká a hrozby 21. storočia[[18]](#footnote-18)*, kde sa vyjadril, že hrozby a riziká môžeme vnímať z rôznych aspektov, prístupov a úrovní. Jeho dvanásť kategórii sa použilo ako základ, respektíve vzor a možný príklad členenia hrozieb a rizík, kde bola následne prezentovaná definícia a podstata danej skupiny.



*Obrázok 3*: Kategorizácia hrozieb a rizík od profesora Volnera[[19]](#footnote-19)

**1. Globálne a individuálne.** Medzi hrozby a riziká s globálnym charakterom patria financie, bieda, migrácia a terorizmus. To znamená že tieto hrozby a riziká ovplyvňujú veľký počet jednotlivcov, dokonca to môže ovplyvniť aj každého jedného. Ak ta daná hrozba ohrozuje iba jednotlivca, respektíve malú skupinu, ide o individuálne rozdelenie, no pri veľkom počte individuálnych hrozieb, ktoré ohrozujú malé skupiny jednotlivcov sa dokážu navzájom prepojiť, môže vzniknúť až globálna hrozba. Napríklad individuálna hrozba vtačej chrípky, respektíve pohlavnej choroby ktorá nakazí len jedného alebo malú skupinu jednotlivcov, alebo podobná nákaza, či ochorenie môže pri zlej prevencii nakaziť celú populáciu, pri čom by sa z individuálnej hrozby stala globálna hrozba. Zvrátením a potlačením menších individuálnych hrozieb je možné potlačiť hrozby, ktoré by v budúcnosti po určitom čase mohli nadobudnúť globálny charakter. Tieto dve kategórie medzi sebou veľmi tesne súvisia a prelínajú sa medzi sebou. Globálna hrozba je v tom prípade hrozba všetkých prepojení individuálnych hrozieb, ktoré sa spojili navzájom a vytvorili takzvanú globálnu sieť hrozieb. Globálne hrozby ovplyvňujú fungovanie spoločnosti celosvetovo, no individuálne hrozby ovplyvňujú systém jednotlivca, no pri ovplyvnení systému viacerých jednotlivcov môže nastať stav globálneho ovplyvnenia. Finančná neistota, chudoba a hlad jednotlivca neovplyvní globálnu bezpečnosť ľudstva, no globálna finančná neistota a chudoba ovplyvňuje bezpečnosť každého jednotlivca. Tým pádom je globálna kategória vyšším a nadriadeným stupňom nad individuálnou kategóriou, aj keď sú to dva fenomény, ktoré majú medzi sebou veľmi tenkú hranicu. Bezpečnosť jednotlivcov zabezpečuje bezpečnosť globálneho charakteru a globálna bezpečnosť nefunguje, ak sú v ohrození všetci jednotlivci danej skupiny, alebo štátu. Primárnou úlohou OS SR pri globálnych ale aj individuálnych hrozbách je zasiahnutie a zvrátenie stavu ohrozenia a navrátenie stavu bezpečia v krajine.

**2. Subjektívne a objektívne**. Ide o členenie v ktorom dôležitú úlohu odohrávajú subjekty a objekty. Medzi subjektívne ohrozenia a riziká môže patriť napríklad vedomie občanov, ktorí sa cítia bezpečne ak ich nič konkrétne neohrozuje. Nemajú za potrebu brániť sa pred javmi, ktoré nevidia, alebo ich necítia. V krajine vtedy nevládne panika a neohrozuje sa tým bezpečnosť štátu ako takého, ktorý patrí medzi objekt a chápe hrozby objektívne. Ak štát verejne oznámi, že výsledkom jeho hľadania je určitý druh hrozby medzi jeho subjekty, čiže občanov, narastie aj riziko strachu a napätia medzi občanmi. Niekedy objekt vie o hrozbe, pozná ju a cíti jej pôsobenie, ale subjekty ju necítia. Objekt v tom prípade chráni svoje subjekty pred narastajúcou panikou a nechce vyvolávať určitú dávku stresujúcich situácií, ktoré by mohli nastať a vykonať ešte väčšie hrozby, než sú doteraz. Ak objekt je dostatočne vycvičený, pozná spôsob útočenia hrozieb, vie, na ktoré faktory hrozba siahne, a aká je jej intenzita, tak si s ňou dokáže poradiť bez vyhlásenia stavu nebezpečenstva. Otáznym faktorom je aj poznatok, že ak sa subjekty dozvedia o možnej hrozbe a forme rizika, ako objekt ako celok zareaguje. Buď vydá všeobecné vyhlásenie o tom, že nie je potrebné vykonávať určitý druh prevencie medzi subjektami alebo priamo v celom objekte, alebo na druhej strane pripraví svoje subjekty na ohrozenie. Vtedy ale nemusí mať dostatok času na to, aby čelil hlavným hrozbám, nedostatok subjektov, ktoré by objekt podporovali a hrozba môže mať deštruktívne následky. Objektívne ohrozenia sa riešia aj prostredníctvom koalície medzi štátmi a vytvorením určitej formy aliancie medzi nimi. Typickými príkladmi sú Severoatlantická koalícia NATO, Organizácia pre bezpečnosť a spoluprácu v Európe OBSE , Organizácia spojených národov OSN alebo Európska únia EÚ, ktoré patria do medzinárodných bezpečnostných organizácii a spolu zahŕňajú medzi sebou určitý počet štátov na prevenciu hrozieb a riešenie problémov diplomatickou formou.

**3. Vonkajšie a vnútorné**. Pri tomto členení je dôležité s uvedomiť, že medzi nimi figuruje istá hranica, ktorá ani nemusí byť pomyselná ale skutočná, reálna. Do vnútorného prostredia môžu patriť občania daného štátu a do vonkajšieho prostredia okolité štáty, ktoré spolu zdieľajú alebo nezdieľajú hranice. Pri tomto členení je potrebné skúmať komunikačné vzťahy, ktoré medzi sebou vykonávajú štáty alebo jednotlivci. Narušením vonkajšieho prostredia štátu, pri ktorom napríklad štát zaútočí na druhý štát, môže byť výsledok narušenia vnútornej bezpečnosti. Medzi príklady vnútornej hrozby môžu patriť skupiny jednotlivcov, ktorí nie sú spokojní s daným režimom v krajine, respektíve majú svoje potreby, ciele a nároky, ktoré im v danom systéme nevyhovujú, alebo nie sú dopriate a chcú to zmeniť za cenu konfliktu v danom štáte. Týmto spôsobom môže byť narušená celková štruktúra hranice, ale aj systému a bezpečnosti. Úloha OS SR je pri týchto hrozbách brániť neporušiteľnosť a celistvosť hraníc štátu z vonkajších, ale aj vnútorných hrozieb. Ďalším príkladom vnútornej bezpečnosti môžu byť finančné alebo personálne hrozby. Vonkajšie hrozby dokážu svojim pôsobením preniknúť do danej krajiny a vnútorné hrozby sa zase dokážu rozšíriť a preniknúť za hranice. Tak isto ako individuálne a globálne hrozby, patria vonkajšie a vnútorné hrozby do istého blízkeho súvisu, ktoré oddeľuje len určitá hranica.

**4. Aktuálne a potenciálne (latentné)**. Každá hrozba pôsobí určitou mierou intenzity, sily a rýchlosti. Niektoré hrozby sú jasne dané a poznáme ich charakter, ako sa prejavujú, aké majú účinky a na ktorú konkrétnu vrstvu pôsobia. Označujeme ich ako aktuálne hrozby. Pri týchto hrozbách zohráva dôležitú úlohu čas, lebo je potrebné konať okamžite k jej eliminácii, respektíve aby spôsobila čo najmenšie škody. Tieto hrozby by už mal mať ľudský faktor presne naštudované a nacvičené, ako s nimi jednať a zaobchádzať. Potencionálne hrozby je len ťažko poznať, lebo sa ešte úplne neprejavili, sú niekde vo fáze zárodku a ešte sa len chystá čas na ich poznanie a vycvičenie spoločenskej vrstvy na boj proti ním. Až po určitom dozretí potencionálnej hrozby sa z nej stane aktuálna hrozba, ktorá bude označená za riešiteľnú, alebo neriešiteľnú. Je potrebné pozorovať všetky prejavy týchto hrozieb, učiť sa ich a poznať ich, aký nasledujúci krok by mohli spraviť, tak aby forma zastavenia a eliminácie tejto hrozby bola dva kroky pred danou hrozbou a rizikom. Preventívny nácvik na elimináciu potencionálnej hrozby a zvládnutie problematiky danej hrozby a rizika môže zabezpečiť v určitom smere aj úplnú elimináciu hrozby, ktorá nespôsobí žiadne škody, straty alebo zmenu stavu. Správnym výcvikom profesionálnych vojakov OS SR sa dajú postupom času získať skúsenosti a znalosti na efektívne a rýchle vyriešenie spôsobených problémov a hrozieb v krajine.

**5. Systémové a nesystémové (hrozby a riziká**). Systémová hrozba sa opiera vnútornej bezpečnosti daného systému, ktorá môže byť zastaraná, nefunkčná alebo opotrebovaná a jej prevenciou môže byť kontrola alebo nástup nového, lepšieho typu, ktorý by všetky diery starej vnútornej bezpečnosti zalepil. Prehlbovaním, respektíve množením maličkých dier v systéme sa nemusí vnútorná bezpečnosť ešte ohroziť, no je to len alarmujúca výstraha na jej prevenciu a dáva najavo, aby sa s danou hrozbou riešilo a aby nastúpili určité opatrenia. Pri efektívnej kontrole systému vnútornej bezpečnosti je zabezpečený chod danej vnútornej sféry a jej neporušenosť. Krajiny si môžu samé vybrať, aký systém si vyberú na svoje vlastné fungovanie prostredníctvom napríklad volieb politikov do politickej sféry a výberom si svojej hlavy štátu, čiže prezidenta, ktorý riadi štát buď totalitným, demokratickým alebo byrokratickým spôsobom. Nedokonalosť istého spoločenského systému môže vytvoriť chyby v spoločenskom systéme iného štátu, respektíve ho úplne zničiť. Preto je potrebná neustála kontrola daných systémov štátov na spoločných diplomatických stretnutiach, kde sa diskutuje aj o týchto veciach na zabezpečenie globálnej bezpečnosti. Medzi nesystémové hrozby patria hrozby a riziká, ktoré ohrozujú daný systém buď z vonkajšej, alebo z vnútornej strany. Sú to buď skupiny, ktoré sa snažia o presný opak toho, čo má štát v pláne a snaží sa prosperovať vo svoje vlastné obohatenie na úkor iných, nerešpektovaním pravidiel ostatných a takzvaným podvádzaním. K vonkajším hrozbám sa dá priradiť napríklad teroristický útok, ktorý sa snaží narušiť vnútornú bezpečnosť daného štátu a konať veci vo svoj prospech, aby bol viditeľný vo svete alebo prejavil svoje požiadavky nahlas takýmto radikálnym a neetickým spôsobom. Dobré vzťahy s obyvateľmi krajiny, ich bezpečnosť a zamedzenie pocitu ohrozenia môže mať veľký vplyv na nesystémové hrozby, pretože každý by sa cítil bezpečne, neukrivdene a žil by v harmónii štátu.

**6. Symetrické a asymetrické**. Symetria, čiže rovnováha a asymetria, čiže nerovnováha sú dvojice pojmov, ktoré vyjadrujú istý pomer vo veciach, ktoré sa medzi sebou dajú porovnať a v určitom spôsobe vyvážiť tak, že sa dá určiť, ktorá strana má v tomto pomere nadvládu a ktorá má týchto zdrojov menej. Pri prenesení týchto pojmov na štáty, ako územné celky, môže patriť do symetrického členenia počet hmatateľnej vojenskej techniky štátov, zdrojov na jej opravu, technologických zdrojov, celková vyspelosť a ich vzájomná komparácia. Ide o matematickú istotu, kedy sa matematické funkcie nemenia a sú jasne dané. Napríklad ide o porovnanie počtu tankov medzi krajinami Slovenska a Spojených štátov amerických. Pri výsledku je hneď jasné, že počet amerických tankov je prevažne väčší ako počet slovenských, tým pádom tu je nerovnomerná sila pri bránení štátu. Na druhej strane si treba ale porovnať veľkosť a rozsiahlosť hraníc týchto krajín. Preto je možné porovnávanie vyjadriť v priemernom počte tankov na počet osádky alebo vojakov na počet techniky v závislosti od veľkosti daného územného celku. Medzi podobné porovnávania môžu patriť počty techniky ako vojenských lietadiel, obrnených transportérov, vrtuľníkov, delostreleckých systémov alebo počet príslušníkov a personálu v ozbrojených silách. V asymetrickom členení sú veci, ktoré sa medzi sebou nedajú porovnať a nedá sa tým pádom určiť ich vzájomná komparácia. Medzi príklady asymetrického členenia patrí ľudský faktor, ako je napríklad činnosť občanov v stave totálnej vojny a ich chovanie. Ide tu totiž o psychologický stav, ktorý je v každom jedincovi iný a nedokáže sa tým pádom určiť ich reakcia na rôzne situácie, ktoré môžu ovplyvniť výsledok vojny, ako aj stav bezpečnosti samotného jednotlivca. Môže tu patriť aj celkový počet informácií, ktoré sú k dispozícii danej krajine a ako s nimi narába. Utajované skutočnosti a informácie patria medzi tie najcennejšie zdroje štátov, ktoré si ich dôkladne chránia a strata týchto cenných informácii môže viesť k totálnej likvidácii a rozpadu bezpečnostnej hranice štátu. Strata informácií, respektíve ukradnutie informácií a dôležitých utajovaných skutočností o OS SR môže mať kritický dopad na OS SR a celkovú bezpečnosť štátu.

**7. Stabilné a nestabilné**. Stabilita, čiže udržiavanie faktorov a javov v takých normách, kde dochádza k stálemu, stabilnému potenciálu, ktorý sa s istou intenzitou opakuje. Stabilné hrozby, ako sú napríklad kriminalita sa v určitej intenzite opakujú a vykonávajú negatívne prvky v bezpečnostnom systéme spoločnosti. Uplatňovanie vlastných osobných záujmov pred tie ostatné, čiže egoizmus, tak isto patrí do skupiny stabilných hrozieb. V posledných rokoch sa čím ďalej, tým viac spája egoizmus s politickou sférou krajiny, kde prevládajú názory, že istý počet politikov hrá v prospech seba, nie v celkový prospech štátu a to môže viesť k frustrácii občanov, ich nasledovnému nezáujmu vybrať si svojich zástupcov v parlamente a celkovej početnosti ľudí vo voľbách. Potom to môže spôsobiť aj presadenie menších strán, ktoré majú svoju pevnú spoločenskú základňu a dokážu sa dostať do parlamentu. Typickým príkladom je pravicová politická strana Ľudová strana Naše Slovensko (ĽSNS), ktorá sa presadila v parlamentných voľbách v marci 2016 a dostala sa do parlamentu. Mnohí to však označujú iba za protest mladých občanov, ktorí už sú frustrovaní zo súčasnej politickej situácie na Slovensku a tak svoj hlas daliz nespokojnosti. Pri rôznych druhoch nepokojoch v uliciach štátu, či už to s voľbami alebo politickou situáciou celkovo, OS SR stabilizačnými aktivitami prezentujú svoju silu medzi účastníkmi nepokojov a snažia sa o zmiernenie celkovej situácie aj použitím donucovacích prostriedkov, ak sa vylúčili všetky ostatné možnosti zmierenia rozbúreného davu.

**8. Pravidelné a chaotické**. Túto kategorizáciu reprezentuje fakt, že sa dá z daných hrozieb určiť, či sa opakujú pravidelne, alebo zasahujú chaoticky a nedá sa odhadnúť ďalší časový úsek, kedy sa daná hrozba vyskytne znova. Pri pravidelných hrozbách je potrebné hovoriť hlavne o prírodných kalamitách a typických sezónnych prírodných živloch, ako sú potopy, kalamity a sopečná erupcia, lebo sa dá podľa minulosti a rôznych prírodných a meteorologických faktorov predpokladať, kedy znova daná hrozba vypukne a tak je jej prevencia o čosi jednoduchšia, no nie však ľahká a ľahko zvládnuteľná, lebo tieto hrozby, ako aj ďalšie iné majú deštruktívny charakter. Nemajú konkrétne ciele, ktoré zasahujú, ale útočia na určitých miestach a obete si vyberajú podľa perimetra, v ktorom sa nachádzajú. Ak je daný cieľ mimo ich perimetra, tak ho nedokážu ohroziť a zaútočiť na neho, lebo naň nemajú potrebný dosah. Vytvorením istej hranice, napríklad bariéry alebo barikády pri rôznych vodných živloch sa dá tento rozsah a perimeter ustrážiť, respektíve zmenšiť na čo najmenší, aby mala táto hrozba menšie pôsobenie a spôsobila čo najmenšie škody na majetku alebo na ľudskom živote. Postupom času si ľudia dokážu určiť zóny, v ktorých je riziko vypuknutia tejto hrozby väčšie, respektíve isté a zóny, do ktorých táto hrozba nezasiahne. Chaotická hrozba sa svojou intenzitou výskytu a pravidelným opakovaním pôsobenia môže postupom času zmeniť na pravidelnú. Medzi chaotickú hrozbu patrí riziko vypuknutia hrozby, kde sa to čo najmenej očakáva. Ide teda o hrozbu, ktorá by vo svete zaútočila na región, kde sa to čo najmenej očakáva. Dá sa to vyjadriť aj ako úder hrozby pod pás. Patria sem rôzne náboženské konflikty, konflikty pre vieru, nespokojnosť ľudí v systéme a následné demonštrácie, ich vyhnanie do ulíc a následne vypuknutie chaosu, nepokojov a znehodnocovania okolitého prostredia. Sledovanie pravidelných a chaotických hrozieb patrí medzi najaktuálnejšie sledovanie 21. storočia.

**9. Opakovateľné a neopakovateľné, respektíve vratné a nevratné.** Pod podmienkou hrozby, ktorá je buď vratná, alebo nevratná sa rozumie jej opätovné vytvorenie a šírenie. Prírodné katastrofy, ktoré spôsobujú ničivé následky ako tajfúny, záplavy a tornáda sa radia do kategórie vratných, pretože sa opakujú tak isto, ako ročné obdobia, v ktorých sa tieto hrozby nachádzajú. Medzi nevratné hrozby patrí napríklad otrokárstvo. Vyskytovalo sa na svete v dávnych časoch, ale v súčasnosti už nepretrváva a neočakáva sa ani jeho návrat. To znamená, že táto hrozba je neopakovateľná a nevratná. Ďalším príkladom môžu byť prvá a druhá svetová vojna. Už sa odohrali, skončili a nemôžeme sa vrátiť v čase aby sme im zabránili. To znamená, že sú nevratné ale zároveň vždy je tu riziko, že sa vyskytne nová svetová vojna, ktorá by mala s narastajúcim počtom jadrových zbraní a nárastom sily jednotlivých popredných krajín ako je Rusko, Čína, Japonsko, Severná Kórea, Spojené štáty americké a podobne oveľa horšie následky a väčší počet ranených, alebo dokonca mŕtvych, ako prvá a druhá svetová vojna kombinovane. To by znamenalo, že svetová vojna je nevratná, ale môže byť opakovateľná. Hrozby, ktoré sa vracajú v pravidelných intervaloch môžu byť ľahšie zvládnuteľné pre OS SR, pretože sa na nich dokážu OS SR vopred pripraviť a trénovať na ich zvládnutie, aby spôsobili čo najmenšie škody. Opačne to platí pri nových, doposiaľ neznámych hrozbách.

**10. Spoločenské a prírodné**. Pri tomto type hrozieb si musíme hneď zo začiatku uvedomiť, či má hrozba spoločenský charakter, prírodný charakter, alebo súvisí s oboma kategóriami. Na zrode prírodnej hrozby stojí samotná príroda a jej javy, ktoré ovplyvňuje napríklad zemská gravitácia, príťažlivosť, vplyv mesiaca, slnka a podobne. Pri spoločenských hrozbách je tvoriacim činiteľom človek, jedinec alebo celá spoločnosť, ktorá svojím pôsobením vyvíja aktivitu na začatie tejto hrozby. Častým zasahovaním a pôsobením do prírody môže spoločenský faktor vytvoriť a prinútiť prírodu k vytvoreniu prírodných hrozieb. Na druhej strane správny zásah do prírodných zdrojov dokáže zlepšiť situáciu jedinca na zemi. Typickým pozitívnym príkladom môže by vytvorenie vodnej elektrárne alebo na druhú stranu negatívnym vplyvom môže byť vyrúbanie obrovského počtu hektárov stromov a tým zničenie domova veľkého počtu zvierat daného lesa alebo narastanie skládok s nevyužitým odpadom. Ľudia do prírody zasahujú postupom času čím ďalej, tým viac hlavne v negatívnej miere na vlastné seba-obohacovanie sa a čerpanie nenahraditeľných prírodných zdrojov, ako je napríklad ropa. Tým pádom je príroda rok čo rok viac ohrozená ľudskou rukou a môže sa stať, že takýmto negatívnym pôsobením a zasahovaním do prírodných zdrojov raz úplne príroda zanikne. Aj keď je táto hrozba verejne prezentovaná v rôznych formách, ako napríklad komunikačné kanály, internet, televízia, rádia, aktivisti, aj tak to vyzerá ako by to ľudské pokolenie až tak netrápilo a nepozeralo sa na budúcnosť. Tak isto sa predlžuje hranica medzi bohatou vrstvou obyvateľstva a tou chudobnou. Medzi ďalšie spoločenské hrozby patrí napríklad hladomor, ktorý prevláda v krajinách tretieho sveta, kde aj napriek vysielaniu pomoci a zdrojov jedla z bohatších regiónov táto hrozba naďalej úraduje. Každým rokom sa na svete narodí viac jedincov, ako ich zomrie a týmto postupom bude čoskoro na planéte deväť miliárd ľudí, no nie všetci budú schopní nájsť si potravu, zamestnanie a stály príjem, respektíve žiť spoločenský život. OS SR môžu byť nasadené aj pri likvidácií nebezpečných situácií, ako sú povodne, zemetrasenia alebo požiare.

**11. Superkritické a subkritické**. Tu patria javy, stavy a procesy, ktoré sa pevne dotýkajú bezpečnostného systému, štátnej hranice, právnych noriem a ľudským faktorom jedinca. Patria sem aj elementy, ktoré zabezpečujú štátny rast vo vnútri jej hraníc a je to aj taká obranná sféra pred rôznymi živelnými katastrofami a pôsobením prírody ako takej, ktorá by mohla ohroziť bezpečnostný systém a hranicu daného územného celku.

**12. Unipolárne, bipolárne a multipolárne**. Pri týchto členeniach na tri typy je potrebné sa zamerať na krajiny, ktoré pôsobia ako hegemón, čiže majú nadriadenú funkciu nad ostatné štáty, kontroluje ich činnosť a má väčšie slovo v zložitých rozhodovaniach. Tieto štáty sú väčšinou typické svojou rozsiahlosťou hraníc a priestorom, ktorý zaberajú. Bipolárne hrozby produkujú dvaja hegemóni, ktorí kontrolujú spoločne menšie krajiny, no tak isto kontrolujú seba navzájom a pri riešení konfliktov by mohla vzniknúť pri najhoršom až totálna vojna, ktorá by nie len ohrozila životnosť jedného alebo obidvoch hegemónov, no ale aj ostatných krajín, ktoré vlastne s danou problematikou nemajú nič spoločné. Bipolarita hegemónov je takzvaná rovnosť, respektíve sledovanie, či má jeden aj druhý celok rovnaké pravidlá hry a nesnaží sa zvýhodňovať nad druhý hegemón. Každý hegemón má svoje vlastné, prioritné záujmy, ciele a podmienky, ktoré sa snaží naplniť najviac ako sa dá, a až potom sleduje záujem väčšiny. Najoptimálnejším typom bezpečnostného modelu je podľa profesora Volnera multipolárny typ, kde sa sledujú záujmy, ciele a potreby viacerých aktérov naraz, celkovej skupine a globálnemu systému a nie len dvoch alebo troch hlavných a najväčších[[20]](#footnote-20).

# **2 CIEĽ PRÁCE**

Základným cieľom záverečnej práce je, v súlade s jej zadaním, navrhnúť kategorizáciu rizík a hrozieb so zameraním na podmienky Ozbrojených síl Slovenskej republiky.

Na splnenie základného cieľa boli stanovené tieto čiastočné ciele:

* objasniť definície hrozba, ohrozenie, riziko, ktoré môžu vplývať na Ozbrojené sily Slovenskej republiky,
* popísať kategorizáciu hrozieb podľa profesora Volnera,
* navrhnúť a popísať vlastnú kategorizáciu hrozieb a rizík v podmienkach Ozbrojených síl Slovenskej republiky,
* porovnať pohľady viacerých autorov na riešenú problematiku, s vyvodením záverov.

Vzhľadom na rozsah problematiky a vzhľadom na stanovený rozsah tejto záverečnej práce boli zvolené tieto obmedzenia:

* možné riziká a hrozby riešiť len z pohľadu využitia Ozbrojených síl Slovenskej republiky.

# **3 METODIKA PRÁCE A POUŽITÉ METÓDY SKÚMANIA**

Spracovanie bakalárskej práce bolo charakterizované pracovným postupom, ktorý možno vyjadriť takto:

* prevzatie zadania a ujasnenie si cieľa (konzultácia),
* zhromaždenie dostupných zdrojov na štúdium problematiky (konzultácia),
* štúdium odporúčanej a inej literatúry (konzultácia),
* spracovanie konspektu analytickej časti bakalárskej práce (konzultácia) a zapracovanie pripomienok vedúceho bakalárskej práce,
* spresnenie základného cieľa práce, štúdium a zhromažďovanie základných poznatkov o predmetnej problematike (konzultácia),
* vykonanie vojskovej stáže, zhromaždenie poznatkov a konspekt hlavnej časti práce (konzultácia),
* spracovanie čistopisu bakalárskej práce a jej odovzdanie.

Na splnenie stanovených cieľov boli zvolené nasledujúce metódy. Ako základné boli použité **metódy analýzy a komparácie,** ktoré sa prakticky prelínajú v celej práci. Ďalej boli predovšetkým použité tieto metódy:

* metóda syntézy,
* metóda zovšeobecňovania,

**Metóda komparácie** bola využitá hlavne v kapitole 1. Bola vykonávaná pri získavaní základných informácií o možných prístupoch k definovaniu pojmov ako sú hrozba, riziko a ohrozenie. Následne boli využité **metódy syntézy a komparácie** pri možnej kategorizácii rizík a hrozieb v kapitole 4.


**Metódu zovšeobecňovania** bola využitá predovšetkým v záveroch bakalárskej práce.

# **4 VÝSLEDKY PRÁCE**


Kategorizácia rizík a hrozieb v podmienkach Ozbrojených síl Slovenskej republiky sa dá definovať z viacerých hľadísk. My sme si pre našu kategorizáciu vybrali hľadisko toho typu, odkiaľ daná hrozba, respektíve riziko pôsobí. Môžu na Ozbrojené sily Slovenskej republiky pôsobiť z vonkajšieho prostredia, čiže prenikajú do vnútorného bezpečnostného prostredia štátu. Na druhej strane vychádzajú priamo z OS SR, ktoré ich svojou nepripravenosťou alebo zanedbateľnosťou nechcene vytvárajú a produkujú do vonkajšieho prostredia štátu, alebo aj za hranicu štátu. Jednotlivý počet rizík, ktoré pôsobia buď to z OS SR alebo do prostredia OS SR nemusí byť rozhodujúci faktor, ktoré hrozby sú viac závažné pre celkovú stabilitu systému a neporušiteľnosť hraníc, pretože jedna závažná hrozba môže spôsobiť oveľa väčší rozsah škôd, ako napríklad tri hrozby, ktoré OS SR definovali ako hrozby malého charakteru, respektíve menej rozsiahleho, ktoré postupom času nenapáchajú až také škody ako hrozba závažne primárna, ktorá by sa mala eliminovať ako prvá. Určením si primárnych cieľov a primárnych hrozieb sa naskytuje možnosť nasadiť na dané hrozby určitý percentuálny a matematický počet zdrojov na dané hrozby. Preto v tomto ohľade nezáleží na počte hrozieb a rizík pôsobiacich na OS SR, ale na ich závažnosť, ktorá je nižšie opísaná pri každom konkrétnom členení. Hrozby a riziká v podmienkach Ozbrojených síl Slovenskej republiky môžeme teda deliť na dve skupiny.

**Hrozby a riziká pôsobiace na OS SR z vonkajšieho prostredia**: teroristické, kybernetické, náboženský fanatizmus, živelné pohromy, extrémistické, finančné, migračné, pripravenosť zahraničných armád

**Hrozby a riziká vychádzajúce z vnútorného prostredia OS SR** : materiálnosť, početnosť, vycvičenosť (zanedbateľnosť prípravy), medzinárodná spolupráca



*Obrázok 4*: Hrozby a riziká vychádzajúce z vnútorného prostredia OS SR[[21]](#footnote-21)



*Obrázok 5*: Hrozby a riziká, pôsobiace na OS SR z vonkajšieho prostredia[[22]](#footnote-22)

**4.1. Hrozby a riziká pôsobiace na OS SR z vonkajšieho prostredia**

Tieto hrozby a riziká sa dajú definovať ako javy, ktoré ovplyvňujú Ozbrojené sily Slovenskej republiky zo sveta za hranicou štátu, respektíve smerujú zo štátu priamo do jeho vnútra za bezpečnostný perimeter OS SR. OS SR sú systémom, respektíve celkom, preto do vonkajšieho prostredia OS SR patrí ako vonkajšie, tak aj vnútorné prostredie Slovenskej republiky. Je preto dôležité skúmať vonkajšie prostredie OS SR a tak isto vnútorné, ale aj vonkajšie prostredie štátu, aby sa zamedzilo preniknutiu čo najväčšieho počtu hrozieb do vnútra OS SR. Niektoré rizikové faktory sa dajú odstrániť už v zárodku a tým pádom je celá hrozba eliminovaná. Poznaním viacerých druhov hrozieb je z hľadiska obrany hraníc a bezpečnostnej hranice OS SR lepšie, pretože sa tým dá nadobudnúť schopnosť poznania, ako sa pred danými hrozbami brániť a ako s nimi bojovať, respektíve eliminovať ich čo v najkratšom čase, s použitím optimálneho počtu zdrojov, či už to materiálnych, ľudských, technických, alebo finančných.

**Teroristické:** Forma zastrašovania a hrozenia síl v rôznych formách, či už individuálne alebo skupinovo sa v Slovenskej republike neprejavuje až tak ako v zahraničí ako je Francúzsko, Veľká Británia, či Španielsko, no to ale neznamená, že sa v budúcnosti nemôže takáto forma násilia vyskytnúť aj na tomto území. Bezpečnostná stratégia Slovenskej republiky[[23]](#footnote-23) hovorí, že teroristické hrozby predstavujú hlavne násilné aktivity a činy, ktoré sú činom zradikalizovaných jednotlivcov alebo menších buniek, ktorí konajú na pokyn pôsobiacich teroristických organizácií. Ide o takzvanú ideologickú hrozbu pre demokratické zriadenie, pretože výsledkom a hlavným cieľom je predovšetkým šíriť strach, paniku a nenávisť v štáte. Profesor Hofreiter vo vysokoškolskej učebnici *Securitológia*[[24]](#footnote-24)definoval, že terorizmus, ako metóda zastrašovania a násilného potlačovania existuje dlho. Ďalej spomína, že terorizmus sa stal najmä po útoku na WTC novým aktérom svetovej politiky. Terorizmus tak isto poškodzuje cestovný ruch pretože častými útokmi v danej krajine, či meste klesá aj návštevnosť turistov. Teroristické skupiny si vyberajú dôležité politické ciele, miesta, kde sa stretáva veľký počet ľudí na meter štvorcový alebo pôsobia na popredné známe osobnosti, na takzvaných lídrov krajiny. Ich cieľom je upútať pozornosť pomocou masmédií, pretože prostredníctvom novín sa dá veľmi ľahko, rýchlo a efektívne zviditeľniť v globálnom prostredí. Zničením dôležitých budov, významných miest a miest, ktoré sú preplnené občanmi sa stávajú obeťami väčšinou nevinní obyvatelia štátu, ktorí za nič nemôžu. Teroristu, ktorý je pripravený na samovraždu odpálením bomby, pripnutej priamo na svojom vlastnom tele je len veľmi ťažko rozpoznať od náhodného okoloidúceho. Ešte ťažšie je rozpoznať skupinu, ktorá pri sebe nemá žiadne bomby a chystá sa uniesť automobil, alebo lietadlo a vykonať s týmito prostriedkami útoky na ľudí a dôležité objekty formou priameho nárazu. Letiskové kontroly zvýšili svoju ostražitosť po udalostiach z 11. septembra 2001, po tom ako teroristická skupina al-Káida uniesla štyri lietadlá a namierila ich na Svetové obchodné centrum a Pentagon. Krajiny, ktoré zasiahol terorizmus, sú pripravené na ďalšie útoky oveľa viac ako Slovenská republika, ktorá by v prípade teroristického útoku mohla utrpieť oveľa väčšie straty na ľudských životoch ako krajiny, ktoré už tieto útoky zažili, majú väčší počet pripravených zdrojov a zložiek na okamžité zasiahnutie a podobne. Najvýhodnejším bodom útoku na Slovensku by mohli byť jadrové elektrárne, vodné diela, alebo chemické závody. Tieto miesta je potrebné strážiť ozbrojenými silami a zložkami, aby sa prípadnému útoku zamedzilo.

Slovenská republika odsudzuje terorizmus vo všetkých jeho formách a podobách a aj naďalej bude pokračovať v dôslednej realizácii opatrení, ktoré sú nevyhnutné   
k zamedzeniu teroristických útokov a odstraňovaniu príčin terorizmu na domácej pôde, ale aj v zahraničí[[25]](#footnote-25).

**Kybernetické:** Do tejto kategórie patria kybernetické útoky, ktoré sa neprejavujú fyzicky silou, kde oproti teroristickým hrozbám väčšinou priamo cítime ohrozenie nepriateľa a vieme presne definovať jeho polohu, ale pri tomto type sa nedá vždy zistiť, odkiaľ daný jednotlivec alebo skupina jednotlivcov pôsobí. Kybernetický útok sa dá pokladať za snahu jednotlivcov, takzvaných počítačových pirátov, ktorí sa snažia pomocou svojich vymožeností prelomiť hranice bezpečnosti systému cez rôzne online systémy v sieti. Pôsobia cez kybernetický priestor, čo je vlastne označenie virtuálneho sveta, do ktorého sa dá dostať prostredníctvom moderných technológií ako je počítač, internet, mobilný telefón a podobne. Majú dostatok času na prelomenie bezpečnostnej hranice daného systému, alebo softvéru, respektíve na poznanie, kde ma systém trhliny a odkiaľ by sa dalo preniknúť do vnútra a napáchať škody. Pôsobia z miest, ktoré je ťažké vypátrať, lebo pôsobia na diaľku a môžu byť na miestach, ktoré sú vzdialené od hraníc štátu. Niekedy im ide len o dokazovanie si svojich schopností, ako sú na tom a čo konkrétne by dokázali napáchať, no v tom horšom prípade dokážu prelomiť bezpečnostné hranice systému, respektíve softvéru a objaviť tajné informácie, pozmeniť ich, odcudziť alebo vymazať. Môže to mať kritické následky, pretože informácie majú nevyčísliteľnú hodnotu. S ich stratou je potrebné začínať odznova, čo zaberie určitý čas ale aj zdroje. Pri odcudzení informácii ide o riziko, že sa dostanú do nesprávnych rúk, a môžu byť použité proti danému systému, odkiaľ boli ukradnuté. Pri pozmenení informácii je možné napáchanie hrozieb z vlastnej nerozvážnosti alebo môžu mať za následok pád celého systému.

**Náboženský fanatizmus:** Oddanosť, respektíve až najvyššia forma, alebo stupeň presvedčenia o správnosti názorov na vieru jedného a opovrhovanie viery druhého, kedy nie je jednotlivec schopný prijať kritiku k svojmu vlastnému presvedčeniu môže presiahnuť a presiahne až k vyhrotenému konfliktu náboženských skupín, ktoré si svoje presvedčenia budú brániť v uliciach, kde sa ale bude nachádzať aj veľký počet nevinných občanov, ktorí s týmto presvedčením nemajú nič spoločné. Trpieť bude celé okolie, respektíve zasiahnutá zóna a iba policajná a vojenská sila bude môcť nastoliť mier medzi bojujúcimi stranami. U takýchto jednotlivcov je Boh, alebo najvyššia bytosť, ktorú fanatik uctieva na prvom mieste, dokonca aj pred rodinou. Nepochybujú o svojich autoritách ani len sekundu a sú presvedčení, že práve to ich vnímanie sveta je správne. Ich posadnutosť dodržiavania noriem, pravidiel a kódexu presvedčenia z nich robí robotov, ktorí nemyslia racionálne, alebo konajú v mene presvedčenia, čo v nich vyvoláva určitú formu rizika alebo priamej hrozby pre spoločnosť. Títo jednotlivci sa postupne izolujú od okolitého sveta, v ktorom žijú až nakoniec prerušia všetky svoje vzťahy s rodinou a známymi.

**Živelné pohromy:** Živelná pohroma, čižeistá forma mimoriadnej udalosti, kde nepriaznivo pôsobia prírodné sily, kde dôsledkom môžu byť straty na ľudských životoch, majetku alebo ničenie životného prostredia. Tieto hrozby nijako nemá na svedomí ľudský faktor. Vyvoláva ich zemetrasenie, povodeň, extrémne výkyvy počasia, teplo alebo chlad. Rizikové faktory v životnom prostredí zapríčiňujú na Slovensku odpadové vody a toxické látky alebo zlé zaobchádzanie so škodlivými látkami. Jedna z najznámejších živelných pohrôm na Slovensku je víchrica vo Vysokých Tatrách z roku 2004, kedy za sebou táto hrozba zanechala zničené, zlámané najsilnejšie stromy. Poškodené boli aj národné parky a chránené oblasti. Ako častá hrozba v podobe živelnej pohromy na Slovensku sa prejavuje povodeň. Táto prírodná katastrofa zasiahla v roku 2002 územie Slovenska, ale aj časť strednej Európy. Na Slovensku boli zasiahnuté dva kraje, Prešovský a Žilinský. Veľa rodín ostalo bez strechy nad hlavou, kedy im stúpanie vodnej hladiny z brehu spôsobilo nemalé škody na majetku. Táto pohroma dokáže zasiahnuť viacero obcí zároveň v priebehu niekoľkých minút, alebo hodín na viacerých miestach, preto je potrebné dôkladné monitorovanie každej významnej meteorologickej zmeny, hlavne v obdobiach predpokladu vznikov týchto povodní[[26]](#footnote-26).

**Extrémistické**: V oblasti prevencie sa Slovenská republika musí zamerať na zvyšovanie povedomia verejnosti o nebezpečenstve, ktoré extrémizmus a s ním súvisiace javy predstavujú pre spoločnosť, zároveň musí prijať preventívne opatrenia v sociálnej oblasti a na podporu tolerancie v spoločnosti. Slovenská republika naďalej bude vytvárať a podporovať mechanizmy obmedzujúce šírenie extrémistických a nenávistných prejavov na internete[[27]](#footnote-27).

Čím ďalej, tým viac sa v médiách alebo na sociálnych sieťach stretávame so slovom extrémizmus. Pri označení jednotlivca, ako extrémistu si väčšina občanov vybavuje v pamäti násilie, agresivitu a netolerantnosť. Extrémista je rasovo zaujatý, netolerantný voči inej farby pleti, je zástancom xenofóbie a presadzuje bielu farbu pleti za tú nadriadenú voči ostatným farbám pleti. V Slovenskej republike sa často s týmto pojmom v posledných rokoch spája Ľudová strana Naše Slovensko a Marián Kotleba, ktorý sa bráni, že len odsudzuje etnickú menšinu Rómov, konkrétne tých, ktorí nepracujú. Nepracujúcim by odmietol poskytnúť sociálne dávky a tým by chcel rómske obyvateľstvo na Slovensku prinútiť, hľadať si zamestnanie, prácu a tým mať stály príjem. Extrémizmus je nutné zamedziť v čo najširšom možnom smere prostredníctvom zapojenia Ozbrojených síl pri protestoch a pochodoch extrémistov, kontrolovaním celej situácie a prípadným zamedzením násilia na nevinných ľuďoch. Extrémistické komentáre je možnosť prostredníctvom internetu sledovať na viacerých sociálnych sieťach, pod príspevkami s politikou alebo migráciou. Tieto komentáre majú násilný charakter, niekedy až nacistický. Blokovaním týchto užívateľov, respektíve ich vyhľadávaním a odchytom cez komunikačné kanály je možné zamedziť týmto útočným prejavom a vyhubiť extrémistické prejavy z internetu[[28]](#footnote-28).

**Finančné**: „Definícia finančných kríz nie je ukončená. Finančné inovácie prinášajú nové, doteraz nepreskúmané riziká, ktoré vyvolávajú vznik nových kríz. Niekedy sa tieto riziká prejavia v jednom segmente trhu, inokedy len na určitom indikátore, ktorý však vďaka prepojenosti finančných vzťahov vyvolá reťazovú reakciu. Tá spôsobí zhoršenie ostatných indikátorov, negatívne trendy sa presunú na ostatné segmenty trhu (tak reálnej ekonomiky, ako aj finančného sektora) a ekonomika riadená autoritami sledujúcimi rôzne zámery nedokáže odolávať prudkým reakciám účastníkov trhu‘‘[[29]](#footnote-29).

Autor tým chcel povedať, že nové inovácie a vylepšenia sú doteraz nepreskúmané a nemusí byť poznaný ich charakter. Následné zapojenie finančných inovácii do komplexného systému finančných vzťahov môže vyvolať pád celého systému alebo zhoršenie chodu u ostatných indikátorov. Následne sa vyskytne nová hrozba, ktorá bude putovať z jedného segmentu na druhý, až si podmaní celý systém a bezpečnostná hranica ekonomiky bude prelomená, čo vyvolá novú krízu v krajine.

Verejný dlh, čiže dlh štátu a deficity štátneho rozpočtu sa dajú definovať ako finančné záväzky sektora verejnej správy, čiže obyvateľov danej krajiny[[30]](#footnote-30).

„Systémová kríza predstavuje potenciálne vážne zlyhanie finančných trhov. Môže zahŕňať menovú krízu, ale menová kríza nemusí vyústiť do systémovej krízy. Do určitej miery ju môže spôsobovať neefektívnosť nástrojov riadenia a kontroly určitého segmentu hospodárskej politiky. Je to najhorší druh krízy, lebo sa prepájajú problémy na trhu aktív (akcií a nehnuteľností) so spomalením rastu reálnej ekonomiky. Prejavuje sa rastom nezamestnanosti, poklesom ekonomickej aktivity a rastom verejného dlhu“[[31]](#footnote-31).

Verejný dlh Slovenska ku koncu tretieho štvrťroka roku 2014 predstavoval 55,4% hrubého domáceho produktu (HDP). No Slovensko je na tom oproti ostatným krajinám relatívne dobre, keďže len desať krajín únie ma nižší dlh v pomere k hrubému domácemu produktu ako Slovenská republika. Medzi krajiny s najvyšším dlhom patria Írsko, Taliansko, Belgicko a Veľká Británia[[32]](#footnote-32).

**Migračné**: Nelegálna nekontrolovateľná migrácia predstavuje hrozbu pre bezpečnosť Slovenskej republiky, súdržnosť a stabilitu Európskej únie a funkčnosť celého schengenského systému. Aktivizuje domáce extrémistické zoskupenia, zvyšuje mieru populizmu a intolerancie, dopomáha k presadeniu sa extrémistických hnutí   
v politickom súboji, je živnou pôdou pre organizovaný zločin profitujúci na pašovaní ľudí, vnáša rozpory medzi členské štáty EÚ a ohrozuje fungovanie schengenského systému[[33]](#footnote-33).

Migrácia ako zmena trvalého pobytu za hranicu štátu, alebo v rámci daného štátu patrí medzi hrozby 21. storočia aj na Slovenku. V súčasnosti sa kríza vyskytuje hlavne z politických a sociálnych dôvodov. Podľa definície OSN, emigrant je osoba, ktorá sa zdržuje dobrovoľne mimo vlastnej krajiny[[34]](#footnote-34).

Migranti smerujú do zahraničia hlavne z finančných dôvodov, že si chcú v zahraničí privyrobiť a vrátiť sa späť do krajiny. Ide o takzvanú krátkodobú a hlavne legálnu migráciu. K nelegálnej migrácii patria utečenci, ktorí so sebou nemajú žiadne papiere, doklady totožnosti a väčšinou ani finančnú hotovosť. Cestujú buď ako jednotlivci alebo celé rodiny, aby sa usadili v zahraničí, pretože ich krajinu sužuje buď občianska vojna alebo iné formy nepokoja. S prudkým nárastom migrantov v krajine narastá aj riziko vzniku extrémistického útoku na daných jednotlivcov. Ďalším rizikom môže byť aj bezpečnosť obyvateľov krajiny a ich konfrontácia s imigrantmi. V médiách je často naznačované, že práve migranti robia v zahraničí, kde sa prišli skryť pred vojnou a nepokojmi, no na druhej strane robia problémy, kradnú, ničia majetok alebo dokonca znásilňujú. Dôležitým faktorom pre vyriešenie migračnej krízy by preto mala byť spolupráca krajín EÚ. Ide o kľúčovú spoluprácu a presadenie spoločného názoru na túto problematiku a následne nastolenie bezpečnostnej politiky. Obyvatelia krajiny pociťujú imigrantov aj prostredníctvom sociálnych sieť ako hrozbu a možné ohrozenie. Medzi veľké riziko nepatrí jednotlivec imigrant, ale skupina zhromažďujúcich sa imigrantov, keďže skupina dokáže napáchať oveľa väčšie škody ako jednotlivec. Najnovší imigranti putujú do Európy zo Sýrie, kde pretrváva občianska vojna, no nezdržuje sa tam veľa novinárov, aby sledovali danú situáciu a následne dali vedieť, ako sa daná situácia vyvinula. Preto môžu byť niektoré najnovšie správy o udalostiach zo Sýrie skreslené.

Migrácia je dnes jednou z hlavných svetových tém, ktorá v sebe zahŕňa veľké množstvo podnetov pre diskusiu. Táto kontroverzná téma nie je novým fenoménom, pretože migranti smerovali do EÚ už dlho, avšak hrozbou je označovaná až od roku 2015, kedy vznikla obrovská migračná vlna ľudí putujúcich z vojnou zmietanej Sýrie[[35]](#footnote-35).

Je preto potrebné riešiť ako imigrantom na našom území pomôcť, alebo prečo sa sem dostali ? Náš osobný názor je ten, že je potrebné riešiť obidve otázky a dávať váhu dôležitosti rovnako na obidve problematiky.

**Pripravenosť zahraničných armád**: Pripravenosť, čiže činnosť, ktorou sa umožňuje dať vec do stavu vhodného na použitie, formou výcviku, učenia a skúseností. Zahraničné armády sa po rokoch skúseností s hrozbami rôzneho charakteru pripravujú postupne časovo čím ďalej tým viac obozretnejšie na rôzne hrozby, ktoré sa môžu vyskytnúť na ich území. Väčší počet teroristických útokov, živelných hrozieb alebo migračných hrozieb dokáže zoceliť prípravu, respektíve ju vylepšiť a pripraviť na ďalšiu vlnu rizík. Hrozby ľudskou rukou, čiže hlavne teroristické skupiny, potom môžu postupne identifikovať všetky krajiny, napríklad v rámci NATO, a porovnať si počet príslušníkov daných armád, celkové zásoby materiálnych a finančných zdrojov a rozhodnúť sa, kde je schopnosť zastavenia rizika najmenšia. Nájdu si miesto, kde je krajina najviac otvorená, respektíve kde je forma zabezpečenia a pripravenosť na vonkajšie hrozby najmenšia a využijú to na svoj vpád do vnútra krajiny, kde môžu napáchať veľký počet škôd. Preto je potrebné komunikovať s krajinami v rámci NATO, EÚ, OBSE a OSN, a podávať si informácie na čo najlepšiu prípravu a zdieľať svoje poznatky pred hrozbami, riešením rizikových situácií a zvládaním stavu ohrozenia.

**4.2 Hrozby a riziká vychádzajúce z vnútorného prostredia OS SR**

Táto skupina je špecifická v tom, že hrozby dokážu produkovať samotné OS SR svojou nepripravenosťou alebo zanedbaním určitých dôležitých faktorov. Hrozby prenikajú z vnútra OS SR a môžu spôsobiť škody. Je teda potrebné nezanedbávať svoje hlavné úlohy, ciele a priority, mať prehľad v tabuľkových počtoch a byť informovaný o daných situáciách, ako sa konkrétne vyvíjajú, či subjekty prosperujú alebo je potrebné zmeniť prístup k daným cieľom, aby sa z prosperujúcej úlohy nestala hrozba pre štát, alebo dokonca globálna hrozba. Pri tejto skupine hrozieb sú uvedené štyri základné hrozby a riziká, určené z vlastného, osobného pohľadu a následne je každé členenie konkrétne rozpísané.

**Početnosť**: Množstvo, alebo celkový počet živej sily, ale aj techniky, výstroje a výzbroje určuje silu Ozbrojených síl Slovenskej republiky. Čím väčšia teda početnosť, tým lepšia, výhodnejšia a efektívnejšia obrana štátu pred hrozbami. Nedostatkom financií sa ale postupom času môže technika a materiál opotrebiť na toľko, že nebude mať kto ho opraviť a ani za čo. Klesá tým početnosť a možný spôsob obrany alebo výcviku. V súčasnosti je aj nové vyskytujúce sa riziko v OS SR a to celkový počet profesionálnych vojakov. Záujem ľudí o vstup do armády klesá, klesá aj ich kvalita. Zároveň sa zvyšuje počet vojakov odchádzajúcich do zálohy. Výsledkom toho je, že sa počet vojakov znižuje. Minister obrany Peter Gajdoš informoval, že výsledkom ako zvýšiť početnosť vojakov môže byť zvýšenie platu. Postupne sa však každým štvrťrokom hlási do armády čím ďalej, tým menej občanov a situácia začína byť až alarmujúca. Znižujúci sa počet záujemcov navyše nedokáže pokryť ani počet každoročne odchádzajúcich profesionálnych vojakov. Preto začína byť vysoko pravdepodobné, že negatívny trend z roku 2016, keď bolo celkovo z OS SR viac prepustených ako prijatých profesionálnych vojakov, bude pokračovať aj v ďalších rokoch. Je preto potrebné nájsť čo najskôr adekvátne opatrenia na zabezpečenie ľudských zdrojov. Nízka početnosť môže byť výsledkom zníženej atraktivity povolania, alebo zvýšením rizikovosti v posledných rokoch[[36]](#footnote-36).

To isté platí aj pri prijímacom konaní na dôstojnícku vysokú vojenskú školu Akadémiu ozbrojených síl generála Milana Rastislava Štefánika v Liptovskom Mikuláši, kde sa rok po roku hlási menej a menej študentov po absolvovaní stredných škôl. Zmenou denného bakalárskeho štúdia z troch rokov denného štúdia naspäť na päť rokov môže byť jedna z príčin poklesu záujmu. Bakalárske štúdium na tri roky kadetom zaručuje bakalársky titul, ale aj prvú dôstojnícku hodnosť poručík a následné externé magisterské alebo inžinierske štúdium v závislosti od študijného odboru. Pri novom päťročnom dennom štúdiu, dostane kadet prvú dôstojnícku hodnosť až po absolvovaní piatich rokoch na vojenskej akadémii[[37]](#footnote-37).

**Materiálnosť:** Do tejto skupiny sa radí druh materiálu, s ktorým OS SR narába, jeho odolnosť, ale aj celková použiteľnosť a využiteľnosť. Nachádza sa tu výzbroj, výstroj, technika a systémy. Nevyužívaním nových výstrojných súčastí môže pri obrane štátu, ale aj pri výcviku spôsobiť riziká nepripravenosti a nie veľmi efektívnej vycvičenosti. Moderná doba je čím ďalej, tým drahšia a finančná stránka OS SR je limitovaná. V súčasnosti je stav alarmujúci, pretože profesionálni vojaci si musia niektoré výstrojné súčiastky kupovať samostatne po bazároch alebo medzi sebou, pretože neboli kompletne vystrojení. Na Akadémií ozbrojených síl generála Milana Rastislava Štefánika je situácia podobná, kde si kadeti musia na vojenský program zakupovať taktické rukavice, taktické helmy a podobné doplnky samostatne za vlastné peniaze, pričom sa nejedná o lacný materiál.

**Vycvičenosť**: Nesprávna vycvičenosť, slabé vojenské návyky alebo nezvládnutie témy vo vojenskom systéme a nízka účasť podrobenia sa výcviku môže vyústiť k slabej príprave a sile armády, respektíve OS SR. Inštruktori, ktorí učia svojich podriadených musia dbať na presnosť cvičenia a kontrolovať svojich cvičiacich, či dané cvičenia vykonávajú správne a chápu ich. Cvičenie jednotiek by malo pozostávať z teoretickej časti, kde si vojaci danú problematiku naštudujú pomocou literatúry, bibliografie a pomocou rôznych knižných foriem. Následne by si danú problematiku rozobrali prakticky na konkrétnom cvičení vo výcvikovom priestore za účasti a dozoru inštruktorov výcviku, respektíve veliteľov čiat, alebo rôt. Správne objasnenie pojmov, ich definícia a naučenie je veľmi zložitý systém, ktorý trvá určitý čas a preto správna vycvičenosť je jedna z najdôležitejších častí vojenských jednotiek, ktorá sa nesmie zanedbávať. Medzi základne témy na cvičenie patria taktické prípravy, topografické prípravy a strelecké prípravy, kde sa cvičí obrana a útok družstva, respektíve čaty, prepad, pasca, práca s mapou a buzolou, čiže orientácia v teréne a zaujatie vlastného stanoviska. Pri streleckej príprave to sú streľby z ručných zbraní na ciele v kľaku, stoji alebo v ľahu pri rôznych cvičeniach. Zdravotnícka a poradová príprava tak isto patrí k základným učiacim sa témam vojaka. Z týchto základných znalostí sa dajú odvíjať rôzne kombinované cvičenia na zopakovanie alebo zdokonalenie vojenských morálnych a vôľových vlastností vojaka a správnych veliteľov družstiev, čiat, rôt, práporov alebo celkovo útvarov.

**Medzinárodná spolupráca**: Dobré vzájomné vzťahy a spolupráca medzi armádami je základ úspechu, pripravenosti, vycvičenosti a celkový počet skúseností odovzdaných ale aj prijatých v každej armáde. Profesionálni vojaci si medzi sebou môžu zdieľať odborné rady, triky a ukazovať možné prístupy k daným cvičeniam, ako sa cvičí konkrétne cvičenie v rôznych krajinách. Spoločné cvičenia utužujú kolektív a profesionálni vojaci sa tak medzi sebou lepšie spoznajú a nadobudnú nové užitočné rady. Zanedbaním medzinárodnej spolupráce môže mať za následok nedostatok informácií, zlé vzťahy medzi ľudskými zdrojmi a celkovú nepripravenosť armád. Napríklad rokovanie konferencie CEFME (Európske fórum o vojenskom vzdelávaní), o hodnotení spolupráce a jej medzinárodných aktivít v oblasti vzdelávania, vedy a výcviku na vojenských školách alebo pracovné rokovanie Medzinárodného vyšehradského fondu o skvalitnení prípravy programu kadetov a o využívaní kooperácie v nadnárodných vojenských štruktúrach patria medzi typické rokovania na prepojenie získaných skúseností, odovzdaní a prijatí nových vedomostí, rád a poznatkov medzi účastníkmi zasadnutia[[38]](#footnote-38).

Vojenský program kadetov vrcholí záverečným dvojtýždňovým cvičením vo vojenskej oblasti centra výcviku Lešť, kde si kadeti precvičujú svoje skúsenosti a dosiahnuté odborné rady v oblastiach taktiky mechanizovaných jednotiek, delostreleckých jednotiek, ale aj ženijnej podpory za pomoci a kontroly inštruktorov. Každý rok sa k nim na týždeň pripoja profesionálni vojaci z Českej republiky a rozdelením do družstiev, kombináciou českých vojakov so slovenskými precvičujú danú problematiku. Vojenský program je súbor vojenských vzdelávacích činností, kde sa prehlbujú znalosti z vojenských tém, ale aj spolupráca medzi vojakmi zo zahraničných armád.

**International Staff Officer´s Course: ISOC**, čiže Medzinárodný kurz pre štábnych dôstojníkov, ktorý prebieha na pôde Akadémie ozbrojených síl generála Milana Rastislava Štefánika v Liptovskom Mikuláši. Strategickým cieľom kurzu je podporiť rozšírenia doktríny a operačné postupy NATO takým spôsobom, aby prispeli k rozvoju dôstojníkov profesionálnym spôsobom a prípadne k ich kariérnemu postupu po úspešnom absolvovaní tohto kurzu. Absolventi kurzu získajú teoretickú znalosť organizačnej štruktúry na taktickej úrovni velenia, znalosť základných princípov plánovania operácií v úplnom operačnom spektre, ale aj schopnosť využiť získané poznatky z kurzu vo vojenskom rozhodovacom procese pod štandardom NATO. Kurz trvá deväť týždňov, počas ktorých je intenzívna príprava vyvrcholená záverečným cvičením. Je to nesmierne významné vojenské vzdelávanie v NATO, ktorého Medzinárodný kurz pre štábnych dôstojníkov a samozrejme AOS je neoddeliteľnou súčasťou. Kurzu sa zúčastňujú dôstojníci v hodnostiach nadporučík až major zo všetkých druhov vojsk, ktorí slúžia na funkciách na úrovni roty, alebo práporu. Kurzu sa zúčastňujú dôstojníci z rôznych krajín, napríklad zo Slovenskej republiky, Českej republiky, Poľska, Lotyšska, Moldavska, Gruzínska, Ukrajiny alebo USA[[39]](#footnote-39).

# **5 DISKUSIA**

Kapitola slúži na posúdenie teoretickej pripravenosti kadetov AOS a kadetov DKAVŠ, v súvislosti s nadobudnutými vedomosťami z vojenských cvičení a účasti na vojskovej stáži na problematiku rizík a hrozieb v Ozbrojených silách Slovenskej republiky a základné otázky o Pozemných silách Ozbrojených síl Slovenskej republiky.

Medzi najčastejšie kladené otázky z našej strany patrili otázky o štruktúre Pozemných síl Ozbrojených síl Slovenskej republiky, materiálne a technické vybavenie mechanizovaných, ženijných, delostreleckých a logistických jednotiek daných útvarov, celková miera zapojenia a úlohy jednotiek počas riešenia úloh pre OS SR. Následne sa preberali otázky k možnej definícii pojmov hrozba, riziko, ohrozenie a následne sa prešlo na možnú kategorizáciu hrozieb a rizík v podmienkach OS SR.

Je možné kladne hodnotiť teoretickú pripravenosť a teoretickú stránku kadetov, čo sa týka záujmu o diskusiu pri riešení danej problematiky. Teoretická pripravenosť kadetov 3. ročníka AOS je zreteľne na vyššej úrovni, ako teoretická pripravenosť a rozhľad k danej problematike kadetov 2. a 1. ročníka. Najväčší rozdiel je badateľný medzi kadetmi 3. ročníka AOS a kadetmi DKAVŠ. Ukázalo sa, že tri roky na dennom bakalárskom štúdiu na AOS, sa nedajú nahradiť niekoľkými mesiacmi prípravy kadetov DKAVŠ, čo sa týka porozumenia problematiky a dôležitosti krízového manažmentu, možnosťami kategorizácie rizík a hrozieb, alebo objasnením štruktúry Pozemných síl Ozbrojených síl Slovenskej republiky. Teoretickú pripravenosť na danú problematiku kadeti AOS zvládajú podstatne na vyššej úrovni, ako kadeti DKAVŠ.

Každopádne veľmi oceňujeme snahu všetkých zapojených kadetov, či už to kadetov AOS, alebo DKAVŠ formou pripojenia sa do diskusie, ktorú v rámci svojich možností a vedomostí vynaložili.

# **ZÁVER**

Kategorizovaním si potencionálnych hrozieb a rizík, ktoré vplývajú na územie Slovenskej republiky, či už to z vonkajšieho prostredia, alebo z vnútorného, je možné predísť deštrukčným následkom týchto nebezpečenstiev. S vlastnením čo najväčšieho počtu vycvičeného personálu, s dostatočnými skúsenosťami a materiálom na zabezpečenie vnútornej bezpečnosti štátu, sa tak isto aj zvyšuje šanca a celkové percento na odstránenie všetkých ohrození na území Slovenskej republiky.

Dôležitým faktorom je aj členstvo v organizáciách medzinárodného krízového manažmentu ako je NATO, OSN, OBSE a EÚ, na vytvorenie kolektívnej obrany na svete, čiže pomoc štátom, na ktoré pôsobia hrozby z vonkajšieho, alebo z vnútorného prostredia. Čím väčší počet zapojených krajín, tým sa naskytuje aj väčší počet profesionálnych vojakov, schopných brániť neporušiteľnosť hraníc štátu, no tak isto aj celkové prepojenie skúsenosti jednotlivcov všetkých krajín, zapojených do organizácií medzinárodného krízového manažmentu, čo udáva zvyšujúcu sa šancu na zamedzenie prenikania hrozieb do územia štátu.

Záverom chceme vyjadriť presvedčenie, že v podmienkach OS SR sú vytvorené podmienky na teoretické zvládnutie problematiky riešenia určitých krízových situácií a hrozieb, chýba však, podľa nášho názoru, dostatočný časový priestor na zvládnutie činností, ich komplexné precvičenie, ako aj materiálna zložka, či ľudské zdroje. V tomto smere by v OS SR malo v budúcom období dôjsť k náprave.

# **ZOZNAM BIBLIOGRAFICKÝCH ODKAZOV**

AOS.sk. (2012). *Medzinárodný kurz pre štábnych dôstojníkov*. [online]. Získané 10. februára 2018 z <http://www.aos.sk/cv/index.php?go=aim-sk>

AOS.sk. (2017). *Rokovanie konferencie CEFME*. [online]. Získané 10. februára 2018 z <http://www.aos.sk/?stranky=aktuality17/CEFME.php>

BELAN, Ľ. 2008. *Bezpečnosť a krízové javy*. 58 s. [PowerPoint]

BELAN, Ľ. 2008. *Identifikácia rizík v Ozbrojených silách SR*. 7 s. Rukopis

BELAN, Ľ. 2009. *Kríza a jej aspekty*. 49 s. [PowerPoint]

Bezpečnostná stratégia Slovenskej republiky. 2017. Bratislava

BUZÁSSYOVÁ, K. a kol., 2006. *Slovník súčasného slovenského jazyka*, A – G, Bratislava. ISBN [978-80-224-0932-4](https://sk.wikipedia.org/wiki/%C5%A0peci%C3%A1lne:Kni%C5%BEn%C3%A9Zdroje/8022409324)

HOFREITER, L. 2006*. Securitológia*. Liptovský Mikuláš. Akadémia ozbrojených síl gen. M. R. Štefánika. 138 s. ISBN 80-8040-310-4

HORÁČEK, J. et al., 2006. *Terminologický slovník krízového manažmentu*, Fakulta špeciálneho inžinierstva Žilinskej univerzity v Žiline, ISBN [80-88829-75-5](https://sk.wikipedia.org/wiki/%C5%A0peci%C3%A1lne:Kni%C5%BEn%C3%A9Zdroje/8088829755)

IVANČÍK, R. a JURČÁK, V. 2013. *Mierové operácie vybraných organizácií medzinárodného krízového manažmentu*. Vysokoškolská učebnica. Liptovský Mikuláš: Akadémia ozbrojených síl gen. M. R. Štefánika 230 s. ISBN 978-80-8040-469-7

KOTLEBOVÁ, J. a CHOVANCOVÁ, B. 2010 *Medzinárodné finančné centrá*, Bratislava. ISBN 978-80-8078-299-3

KŘÍŽ, Z. a URBANOVSKÁ, J. 2014. *Examining armed conflict: theoretical reflections on selected aspects*. Brno: Masaryk university. [ISBN 978-80-210-7035-6](https://sk.wikipedia.org/wiki/%C5%A0peci%C3%A1lne:Kni%C5%BEn%C3%A9Zdroje/9788021070356)

KUBIŠOVÁ, K. (13. november 2015). Čo znamená migrácia pre európsku bezpečnosť ? [online]. Príspevok zaslaný na <http://www.cafeeuropa.sk/index.php/ke/138-co-znamena-migracia-pre-europsku-bezpecnost>

SALAK, D. (2017, 17. október). *Bezpečnosť a obrana štátu*. [online]. Portalvs.sk. Získané 4. januára 2018 z <https://www.portalvs.sk/sk/studijny-program/bezpecnost-a-obrana-statu3>

SAŽP. *Správa o stave životného prostredia Slovenskej republiky v roku 2014*. [online]. Získané 5. januára 2018 z <https://www.enviroportal.sk/uploads/report/2014-06-4-havarie.pdf>

SITA (2015, 26. január). *Verejný dlh Slovenska klesol na 55,4 percenta*. [online]. SME.sk Získané z <https://ekonomika.sme.sk/c/7610063/verejny-dlh-slovenska-klesol-na-554-percenta.html>

SITA (2017, 27. september). *Armáda trpí nedostatkom vojakov, stále viac ich odchádza do zálohy*. [online]. SME.sk. Získané z <https://domov.sme.sk/c/20658657/slovensko-nato-armada-nabor-zaloha-ozbrojene-sily.html>

SKOK, L. 2015. *Bezpečnostní hrozby 21. století v podmínkách České republiky*: bakalárska práca. Zlín: UTB

SULÍKOVÁ, R. 2017. *Komunikácia a interpersonálne zručnosti*. Bratislava. ISBN 978-80-89-037–58-2

TINKA, J. (11. apríl 2016) *Ako Kotleba o Cigánoch cigáni*. [online]. Príspevok zaslaný na : <https://tinka.blog.sme.sk/c/413744/ako-kotleba-o-ciganoch-cigani.html>

UNESCO.org. (1998). Migrant/Migration: Measures to improve the situation and ensure the human rights and dignity of all migrant workers. [online]. Získané 6.januára 2018 z <http://www.unesco.org/new/en/social-and-human-sciences/themes/international-migration/glossary/migrant/>

VDOVIAK, V. 2008. *Vojenský terminologický slovník OS SR.* Bratislava

VEJMELKA, O. a kol., 2005. *Vojenský výkladový slovník vybraných operačních pojmů*. Správa doktrín, Ředitelství výcviku a doktrín, Vyškov

VOLNER, Š. 2005. *Bezpečnosť, riziká a hrozby 21. storočia.* [online]. Získané z <http://www.obranaastrategie.cz/cs/archiv/rocnik-2005/2-2005/bezpecnost-rizika-a-hrozby-21-storocia.html#.WszSEbWsbIU>

**Analytický list**

Autor: voj. 1.st. Richard FRDLÍK

Názov práce: Kategorizácia rizík a hrozieb v podmienkach Ozbrojených síl Slovenskej republiky

Jazyk práce: slovenský

Typ práce: bakalárska práca

Akademický titul: bakalár

Počet strán: 49

Univerzita: Akadémia ozbrojených síl generála Milana Rastislava Štefánika so sídlom v Liptovskom Mikuláši

Katedra: Katedra bezpečnosti a obrany

Študijný odbor: Manažment vojenských systémov

Študijný program: 8.4.1 Manažment vojenskej organizácie

Mesto: Liptovský Mikuláš

Vedúci bakalárskej práce: doc. Ing. Jaroslav Varecha, PhD.

Dátum odovzdania:

Dátum obhajoby:

Kľúčové slová v SJ: hrozba, riziko, bezpečnosť, kategorizácia, bezpečnostné prostredie, Akadémia ozbrojených síl, Ozbrojené sily Slovenskej republiky

Názov práce v AJ: Categorization of risks and threats in conditions of the Slovak Armed Forces

Kľúčové slová v AJ: threat, risk, security, categorization, security environment, Armed Forces Academy, Slovak Armed Forces

1. VOLNER, Š. *Bezpečnosť, riziká a hrozby 21. storočia*. 2005. [↑](#footnote-ref-1)
2. BELAN, Ľ. *Identifikácia rizík v Ozbrojených silách SR*. 2008. 7 s. [↑](#footnote-ref-2)
3. BELAN, Ľ. *Kríza a jej aspekty*. 2009. 49 s. [↑](#footnote-ref-3)
4. VDOVIAK, V. *Vojenský terminologický slovník OS SR*. 2008. [↑](#footnote-ref-4)
5. Zdroj: vlastné spracovanie [↑](#footnote-ref-5)
6. HORÁČEK, J. *Terminologický slovník krízového manažmentu*. 2006. [↑](#footnote-ref-6)
7. BUZÁSSYOVÁ, K. *Slovník súčasného slovenského jazyka*. 2006. [↑](#footnote-ref-7)
8. BELAN, Ľ. *Bezpečnosť a krízové javy*. 2008. 58 s. Prezentácia. [↑](#footnote-ref-8)
9. VDOVIAK, V. *Vojenský terminologický slovník OS SR*. 2008. [↑](#footnote-ref-9)
10. KŘÍŽ, Z. *Examining armed conflict: theoretical reflections on selected aspoects.* 2014. [↑](#footnote-ref-10)
11. SULÍKOVÁ, R. *Komunikácia a interpersonálne zručnosti*. 2007. [↑](#footnote-ref-11)
12. VDOVIAK, V. *Vojenský terminologický slovník OS SR*. 2008. [↑](#footnote-ref-12)
13. VEJMELKA, O. Vojenský výkladový slovník vybraných operačních pojmů. 2005. [↑](#footnote-ref-13)
14. SKOK, L. *Bezpečnostní hrozby 21. století v podmínkách České republiky*. 2015. [↑](#footnote-ref-14)
15. Zdroj: vlastné spracovanie [↑](#footnote-ref-15)
16. HOFREITER, L. *Securitológia*. 2006. [↑](#footnote-ref-16)
17. IVANČÍK, R. a JURČÁK, V. *Mierové operácie vybraných organizácií medzinárodného krízového manažmentu*. 2013. [↑](#footnote-ref-17)
18. VOLNER, Š. *Bezpečnosť, riziká a hrozby 21. storočia*. 2005. [↑](#footnote-ref-18)
19. Zdroj: vlastné spracovanie [↑](#footnote-ref-19)
20. VOLNER, Š. *Bezpečnosť, riziká a hrozby 21. storočia*. 2005. [↑](#footnote-ref-20)
21. Zdroj: vlastné spracovanie [↑](#footnote-ref-21)
22. Zdroj: vlastné spracovanie [↑](#footnote-ref-22)
23. *Bezpečnostná stratégia Slovenskej republiky*. 2017. [↑](#footnote-ref-23)
24. HOFREITER, L. *Securitológia*. 2006. [↑](#footnote-ref-24)
25. *Bezpečnostná stratégia Slovenskej republiky*. 2017. [↑](#footnote-ref-25)
26. https://www.enviroportal.sk/uploads/report/2014-06-4-havarie.pdf [↑](#footnote-ref-26)
27. *Bezpečnostná stratégia Slovenskej republiky*. 2017. [↑](#footnote-ref-27)
28. https://tinka.blog.sme.sk/c/413744/ako-kotleba-o-ciganoch-cigani.html

    [↑](#footnote-ref-28)
29. KOTLEBOVÁ, J. *Medzinárodné finančné centrá*. 2010. [↑](#footnote-ref-29)
30. https://ekonomika.sme.sk/c/7610063/verejny-dlh-slovenska-klesol-na-554-percenta.html [↑](#footnote-ref-30)
31. KOTLEBOVÁ, J. *Medzinárodné finančné centrá*. 2010. [↑](#footnote-ref-31)
32. https://ekonomika.sme.sk/c/7610063/verejny-dlh-slovenska-klesol-na-554-percenta.html [↑](#footnote-ref-32)
33. *Bezpečnostná stratégia Slovenskej republiky*. 2017. [↑](#footnote-ref-33)
34. http://www.unesco.org/new/en/social-and-human-sciences/themes/international-migration/glossary/migrant/ [↑](#footnote-ref-34)
35. http://www.cafeeuropa.sk/index.php/ke/138-co-znamena-migracia-pre-europsku-bezpecnost [↑](#footnote-ref-35)
36. https://domov.sme.sk/c/20658657/slovensko-nato-armada-nabor-zaloha-ozbrojene-sily.html [↑](#footnote-ref-36)
37. https://www.portalvs.sk/sk/hladat?university=712000000 [↑](#footnote-ref-37)
38. http://www.aos.sk/?stranky=aktuality17/CEFME.php [↑](#footnote-ref-38)
39. http://www.aos.sk/cv/index.php?go=aim-sk [↑](#footnote-ref-39)