**Učebné osnovy predmetu viac ako peniaze**

|  |  |
| --- | --- |
| Názov predmetu | Viac ako peniaze |
| Ročník | ISCED 2, ISCED 3 |
| Časový rozsah výučby | 1 - 2 hodiny týždenne, spolu 33 - 66 hodín |
| Stupeň vzdelania | ISCED 2 – nižšie sekundárne vzdelávanie ISCED 3 – vyššie sekundárne vzdelanie |
| Forma štúdia | denná |
| Vyučovací jazyk | slovenský |

Charakteristika vyučovacieho predmetu

Voliteľný predmet viac ako peniaze, rozvíja u žiakov spôsobilosti, ktoré sú potrebné pre orientáciu v súčasnom finančnom svete. Žiaci majú možnosť nadobudnúť znalosti, schopnosti a rozvíjať hodnotové postoje potrebné k tomu, aby mohli efektívne reagovať na osobné udalosti v neustále sa meniacom ekonomickom prostredí.

Opodstatnenosť vzdelávania v oblasti finančnej gramotnosti úzko súvisí s potrebou pripraviť žiakov na jednotlivé etapy života jednotlivca a rodiny v spoločnosti, na ktoré mu súčasné rodinné prostredie a obsah vzdelávania neposkytuje dostatok podnetov a príležitostí. Obsah vzdelávania a ciele vyučovacieho predmetu nadväzujú na Národný štandard finančnej gramotnosti, z ktorého vyplývajú ciele a výkonové štandardy.

Zaradenie predmetu do vyučovania vytvára predpoklady pre naplnenie Národného štandardu finančnej gramotnosti. Škola má možnosť vybrať si, do ktorého ročníka predmet zaradí. Vhodné je zaradenie v jednom ročníku v rámci ISCED 2 a v jednom ročníku v rámci ISCED 3, rovnako je možné vyučovať predmet ako nepovinný.

Výučba bude realizovaná s podporou interaktívneho vzdelávacieho portálu, ktorý je prispôsobený potrebám žiakov na úrovni ISCED 2 a rovnako potrebám žiakov na úrovni ISCED 3. Osvojenie vedomostí a získanie spôsobilostí bude prebiehať formou online aplikácií, konkrétnych úloh z reálneho života, hier, cvičení, pracovných listov a aktivít realizovaných s konzultantom z finančnej inštitúcie. S podporou on-line vzdelávania bude mať žiak možnosť komunikovať na konkrétne témy s tútorom.

# Ciele vyučovacieho predmetu

Predmet rozvíja schopnosť žiakov orientovať sa vo sfére peňazí, chápať potrebu zabezpečenia peňazí pre uspokojovanie životných potrieb, prijímať finančné rozhodnutia a finančnú zodpovednosť, plánovať tok peňazí a hospodáriť s nimi v každodenných životných situáciách.

***Všeobecné ciele predmetu***

Cieľom predmetu viac ako peniaze je, aby žiak vedel vysvetľovať príčiny a súvislosti z oblasti financií, kriticky a selektívne spracovávať informácie, diskutovať o nich a zaujímať k nim stanoviská. Žiak dokáže aplikovať vedomosti a zručnosti pri každodenných finančných rozhodnutiach a činnostiach.

***Špecifické ciele predmetu***

Žiak je schopný:

* porozumieť základným pojmom v oblasti sveta peňazí, vedieť ich používať,
* nájsť, kriticky vyhodnotiť a použiť finančné informácie,
* poznať základné pravidlá riadenia vlastných financií,
* naučiť sa rozoznávať riziká v riadení vlastných financií,
* stanoviť si finančné ciele a naplánovať si ich dosiahnutie,
* rozvíjať potenciál získania vlastného príjmu a schopnosť sporiť,
* vyhľadávať a efektívne používať finančné služby,
* plniť svoje finančné záväzky,
* porozumieť a orientovať sa v zabezpečovaní základných potrieb,
* vysvetliť význam financií v život jedinca, rodiny a spoločnosti,
* byť schopný hodnotiť možnosti a úspešnosť vlastnej sebarealizácie,
* poznať príklady úspešných jednotlivcov a inšpirovať sa nimi na profesijnej ceste,
* vedie vysvetliť význam vzdelávania pre uplatnenie sa na trhu práce,
* poznať podmienky, vylučujúce neúspešnosť jednotlivca a rodiny,
* vysvetliť základné príčiny a prejavy chudoby a podstatu bohatstva,
* orientovať sa v oblasti finančných inštitúcií (banky, poisťovne a pod.),
* orientovať sa v problematike ochrany práv spotrebiteľa a byť schopný uplatňovať ich,
* vysvetliť vzťah morálky a peňazí a význam zodpovedného správania sa.

# Výkonové štandardy

V súlade s Národným štandardom finančnej gramotnosti žiak dokáže:

* vysvetliť vzťah medzi zachovaním životných hodnôt a uspokojovaním životných potrieb,
* objasniť funkciu peňazí ako prostriedku na zabezpečenie potrieb človeka, rodiny,
* vyjadriť hodnotu vecí ako výsledku práce,
* pomenovať základné charakteristiky bohatstva a chudoby vo vzťahu k peniazom,
* popísať fungovanie jednotlivca a rodiny v ekonomickej oblasti,
* aplikovať zásady hospodárnosti v životných situáciách,
* robiť osobné finančné rozhodnutia na základe zváženia alternatív a niesť za ne zodpovednosť,
* nájsť a vyhodnotiť informácie z rozmanitých zdrojov,
* vyhľadať a uplatniť nástroje na ochranu spotrebiteľov,
* zosúladiť životné potreby jednotlivca a rodiny s možnosťami ich zabezpečenia,
* vysvetliť vzdelanostné a pracovné predpoklady z hľadiska uspokojovania životných potrieb,
* identifikovať zdroje osobných príjmov,
* opísať faktory ovplyvňujúce výšku čistej mzdy a možnosti zabezpečenia jedinca a rodiny,
* diskutovať s úspešnými osobnosťami vo finančnej oblasti a možnosti inšpirovať sa nimi,
* vypracovať osobný finančný plán a systém finančných záznamov,
* popísať spôsob používania rôznych metód platenia,
* uplatniť spotrebiteľské zručnosti pri rozhodovaní o nákupe,
* vysvetliť význam a možnosti príspevkov na darcovstvo a filantropiu,
* získať základné informácie o jednotlivých druhoch spotrebných úverov,
* identifikovať náklady a prínosy jednotlivých typov úverov,
* opísať spôsoby, ako sa vyhnúť problémom so zadlžením alebo ako ich zvládnuť,
* diskutovať o možnostiach a význame sporenia,
* vysvetliť možnosti investovania a význam investovania a budovania majetku,
* vysvetliť spôsob regulácie a dohľadu nad finančnými trhmi,
* vysvetliť pojem riziko, vedieť identifikovať základné druhy rizík,
* vysvetliť systém zabezpečenia jedinca a rodiny pre prípad nepriaznivej situácie a staroby,
* popísať možnosti poistenia a vysvetliť rozdiel medzi nimi,
* vysvetliť podstatu a význam poistenia.

# Výchovno-vzdelávacie stratégie

Vo vyučovacom predmete viac ako peniaze, sú pre utváranie a rozvíjanie kľúčových kompetencií potrebných pre osobný rozvoj, spoločenské začlenenie a zamestnanosť a aktívne občianstvo využívané výchovné a **vzdelávacie stratégie**, ktoré žiakom umožňujú:

### komunikatívne a sociálno-interakčné spôsobilosti - kriticky hodnotiť zdroje informácii, vyhľadávať, a vytvárať informácie, analyzovať aktuálne životné situácie, zapamätať si podstatné fakty, sprostredkovať informácie vhodným spôsobom, správne interpretovať fakty a vyvodzovať z nich závery, vyjadrovať sa zrozumiteľne, výstižne  prezentovať svoje názory, zdôvodňovať ich, argumentovať a diskutovať na aktuálnu tému, chápať význam učenia sa ako sociálneho procesu.

interpersonálne a intrapersonálne spôsobilosti - zapájať sa do spoločných aktivít, podieľať sa na tímovej práci, stanoviť si krátkodobé a dlhodobé ciele, predkladať návrhy, preukázať zodpovednosť za vymedzené úlohy a za seba samého, uznávať ľudské práva, objasňovať a aplikovať hodnotový systém a postoje, niesť zodpovednosť za vlastný rozvoj a možnosť aktívneho zapojenia sa do spoločnosti.

## schopnosť tvorivo riešiť problémy - identifikovať problémy a formulovať ich, kriticky posúdiť informácie, zvoliť vhodné informačné zdroje a metódy na riešenie problému, stanoviť kritériá pre voľbu a realizáciu vhodného riešenia, operatívne korigovať postupy pri riešení problému, vedieť vyhodnocovať dopady uvážených a nerozvážnych rozhodnutí, využívať nadobudnuté poznatky v osobnom živote.

## podnikateľské spôsobilosti - orientovať sa v rôznych informačných zdrojoch a údajoch a vedieť ich využívať, preukázať zodpovedný postoj k vlastnej profesijnej budúcnosti a ďalšiemu vzdelávaniu, poznať podstatu finančného zabezpečenia jedinca, rodiny a spoločnosti, plánovať osobné financie, poznať význam podnikania a uplatnenia sa na trhu práce, poznať možnosti a význam ďalšieho vzdelávania.

### spôsobilosť využívať informačné technológie - vyhľadávať vhodné informačné zdroje z rôznych zdrojov v písomnej, grafickej alebo zvukovej forme, informácie evidovať, triediť, spracovávať a prezentovať vhodnou formou, efektívne využívať informačné a komunikačné technológie, byť mediálne gramotný, poznať základy informačnej bezpečnosti.

spôsobilosť byť demokratickým občanom - formulovať a prezentovať svoje postoje, preukázať zodpovednosť za svoje správanie, rozhodnutia zdravie, vyjadriť zodpovedný postoj k životnému prostrediu, globálnym ekonomickým problémom a stav spoločnosti ako celku.

***Metódy vyučovania:***

Pri vyučovaní predmetu viac ako peniaze sa budú využívať moderné interaktívne vyučovacie metódy zamerané na aktívne učenie sa žiakov v prepojení na praktické reálne životné situácie, ktoré vytvoria predpoklady vytváranie a korigovanie názorov žiakov a celoživotné učenie sa.

Pre dosiahnutie vzdelávacích cieľov sa bude využívať:

Heuristická metóda – orientovaná na osvojovanie všeobecných vedomostí a zručností, rozvoj logiky a tvorivosti – brainstorming, riešenie problémov, situačné a inscenačné metódy, diskusia, beseda.

Informačno-receptívna metóda – orientovaná na osvojovanie vedomostí - práca so vzdelávacím portálom, a materiálmi s reálnej praxe, s informáciami v periodikách a na internete a s učebným zdrojom.

Reproduktívna metóda – orientovaná na upevňovanie vedomostí, rozvoj pamäti a reproduktívneho myslenia - interaktívna prednáška, diskusia, beseda, exkurzia, brainstorming, myšlienkové mapy.

Problémový výklad – orientuje sa na logické riešenie problémov a rozvoj vedeckého myslenia po etapách - riešenie problémov, prípadové štúdie, diskusia, beseda, myšlienkové mapy.

***Formy vyučovania:***

Frontálna práca – so všetkými žiakmi učiteľ rieši jeden alebo viac problémov.

Individuálna práca – každý žiak pracuje individuálne, nezávisle od ostatných žiakov, učiteľ sleduje prácu žiakov pôsobí ako poradca alebo tútor.

Skupinová práca – trieda je rozdelená na skupiny podľa riešeného problému, skupiny si organizujú prácu samostatne, učiteľ pozoruje prácu skupín a pôsobí ako koordinátor, poradca alebo tútor.

Pri vyučovaní sa využívajú ***didaktické zásady***:

názornosti a spájania teórie s praxou, primeranosti, sústavnosti a postupnosti, aktivity a uvedomelosti, vedeckosti (rešpektovania najnovších informácií), trvácnosti vedomostí a všestranného rozvoja poznávacích schopností žiakov.

***Hodnotenie žiakov*** vychádza z aktuálneho metodického pokynu na hodnotenie a klasifikáciu žiakov. Podľa rozhodnutia riaditeľ školy je možné vyučovať predmet aj ako neklasifikovaný.

V prípade, ak sa predmet neklasifikuje v hodnotení sa uvedie „absolvoval/absolvovala“ alebo „neabsolvoval/neabsolvovala“ v súlade so školským vzdelávacím programom.

V prípade, že predmet bude klasifikovaný, zohľadňuje sa nielen sumatívne, ale i formatívne hodnotenie. Hodnotenie a klasifikácia žiaka sa uskutočňuje ako priebežné hodnotenie a celkové hodnotenie. Priebežné hodnotenie bude postavené na plnení konkrétnych a splniteľných úloh so zameraním na diagnostikovanie a uplatňovanie osobného rozvoja žiaka, s možnosť zažívať individuálny úspech a učiť sa na vlastných chybách, ktorých odstraňovanie napomáha rozvoju žiaka.

# Obsah vzdelávania

Obsah vzdelávania môže byť na základe metodiky prispôsobený úrovni vedomostí a spôsobilostí žiakov na základe vstupného testu prostredníctvom úloh a cvičení pre praktickú aplikáciu vedomostí. Počet vyučovacích hodín je uvedený pre dotáciu 33 h a za pomlčkou pre dotáciu 66 h.

|  |  |  |
| --- | --- | --- |
| **Tematický celok / počet vyučovacích hodín celkom\*** | **Obsahový štandard** | |
| **Téma / počet vyučovacích hodín** | **Pojmy** |
| **Úvod / 1 - 1** | Úvod do predmetu  Vstupný test | Národný štandard finančnej gramotnosti, portál [www.vzdelavanie.jasr.sk](http://www.vzdelavanie.jasr.sk) |
| **1. Peniaze / 3 -6** | 1.1 Vznik peňazí | Inflácia, peniaze, tovarové peniaze, nominálna hodnota peňazí, bankovky, mince, mena, výmenný kurz, euro, Európska únia, Eurozóna, Európska centrálna banka, chudoba, bohatstvo. |
| 1.2 Bohatstvo a čo chudoba |
| 1.3 Vývoj slovenskej meny |
| 1.4 Euromena |
| 1.5 Hodnota peňazí |
| 1.6 Cena vzdelania |
| **2. Naše príjmy a výdavky / 3 - 6** | 2.1 Príjmy za prácu | Mzda, minimálna mzda, životné minimum, podnikanie, príjmy z podnikania, náklady, výsledok hospodárenia, zisk, strata, majetok, bohatstvo, čisté bohatstvo, renta, sociálne poistenie, podpora v nezamestnanosti, sociálna pomoc, štátna sociálna podpora. |
| 2.2 Príjmy z podnikania |
| 2.3 Príležitostné príjmy žiaka |
| 2.4 Príjmy z majetku |
| 2.5 Iné príjmy domácnosti |
| 2.6 Príjmy od štátu |
| 2.7 Ľudské potreby |
| 2.8 Štruktúra výdavkov rodiny |
| 2.9 Vplyv inflácie na príjmy a výdavky |
| **3. Riadenie osobných a rodinných financií / 3 - 6** | 3.1 Finančné plánovanie | Finančné plánovanie, rozpočet, finančné ciele, vzácnosť, alternatívne náklady |
| 3.2 Rozpočet |
| 3.3 Rodinný rozpočet |
| 3.4 Šetrenie |
| **4. Ako fungujú banky / 3 - 6** | 4.1 Vznik banky | Bankár, klient, ručiteľ, veriteľ, bezhotovostná operácia, úrok, prevod peňazí, [Fond ochrany vkladov](http://www.sbaonline.sk/sk/projekty/financne-vzdelavanie/slovnik-bankovych-pojmov/fff/fond-ochrany-vkladov.html), bežný účet, sporiaci účet, termínovaný účet, [nominálna úroková miera](http://www.sbaonline.sk/sk/projekty/financne-vzdelavanie/slovnik-bankovych-pojmov/nnn/nominalna-urokova-miera.html), f [ixná úroková sadzba](http://www.sbaonline.sk/sk/projekty/financne-vzdelavanie/slovnik-bankovych-pojmov/fff/), poplatky, kreditná karta, debetná karta, kontokorent, úver, bonita klienta. |
| 4.2 Banky na Slovensku |
| 4.3 Úrok |
| 4.4 Národná banka Slovenska |
| 4.5 Informácie o finančnom trhu |
| 4.6 Možnosti uloženia peňazí |
| 4.7 Možnosti požičania peňazí |
| **5. Môj prvý účet v banke / 2 - 4** | 5.1 Účet v banke | Účet, bežný účet, študentský účet, číslo bankového účtu, disponibilný zostatok. |
| 5.2 Študentský účet |
| 5.3 Využitie bežného účtu |
| **6. Ako a čím platíme /4 - 8** | 6.1 Hotovostný platobný styk | platobný styk, hotovostný a bezhotovostný platobný styk, pokladničný doklad, poštový peňažný poukaz, príkaz na úhradu, príkaz na inkaso, konštantný symbol, variabilný symbol, vkladná knižka na meno, termínovaný vklad, netermínovaný vklad, |
| 6.2 Výdavky rodiny |
| 6.3 Hotovostný platobný styk a obchodné banky |
| 6.4 Formy platieb nahradzujúcich hotovosť |
| 6.5 Bezhotovostný platobný |
| 6.6 Peniaze v banke, druhy vkladov |
| 6.7 Výpočet úrokov z vkladov |
| 6.8 Ochrana vkladov |
| **7. Moderné bankové nástroje  /3 -6** | 7.1 Elektronické bankovníctvo | Elektronické bankovníctvo, internetbanking, platobné karty, debetné karty, kreditné karty, PIN. |
| 7.2 Internetbanking |
| 7.3 Platobná karta |
| 7.4 Bezpečnosť pri používaní platobných kariet |
| 7.5 Druhy platobných kariet poznáme |
| **8. Existuje niečo iné ako peniaze / 3 -7** | 8.1 Iné formy peňazí | Akcia, akcionár, akciová spoločnosť, burza cenných papierov, šek, dividenda, obligácia, zmenka, komodita, dlhopis, podielový fond, likvidita, volatilita, broker. |
| 8.2 Cenné papiere |
| 8.3 Akcie |
| 8.4 Dividendy |
| 8.5 Nákup akcií. Portfólio |
| 8.6 Obchodovanie na burze |
| **9. Zadlžiť sa rozumne / 3 -7** | 9.1 Úver | Úver, druhy úverov, dlžník, veriteľ, istina, úroková miera, úrok, RPMN, úverový limit, záložné právo, bonita klienta, hypotekárny úver, kontokorentný úver, rýchla pôžička, nebankové subjekty. |
| 9.2 Spotrebiteľské úvery |
| 9.3 Umenie požičať si peniaze |
| 9.4 Použitie úverovej kalkulačky |
| 9.5 Výhody a nevýhody úveru |
| 9.6 Podmienky získania úver |
| **10. Životné istoty a riziká / 3 -7** | 10.1 Rozdiel medzi sporením a investovaním | Poistenie, neživotné poistenie, sporenie, bonus, malus, riziko. |
| 10.2 Ako investovať |
| 10.3 Poistenie |
| **Opakovanie / 2 -2** | Opakovanie  Výstupný test | Portál [www.vzdelavanie.jasr.sk](http://www.vzdelavanie.jasr.sk) |

**\***počet vyučovacích hodín celkom pre dotáciu 33 h a pre dotáciu 66 h

**Medzipredmetové vzťahy**

Predmet informačná gramotnosť (viac ako peniaze) má interdisciplinárnu podstatu. Pri osvojovaní znalostí a spôsobilostí v rámci predmetu žiaci nadviažu na spoločné témy a medzipredmetové vzťahy s predmetmi ostatných vzdelávacích oblastí.

**Učebné zdroje**

Portál pre učiteľov i žiakov: [www.viacakopeniaze.sk](http://www.viacakopeniaze.sk)

Učebný materiál pre učiteľov: [www.vzdelavanie.jasr.sk](http://www.vzdelavanie.jasr.sk)

Metodický materiál pre učiteľov: [www.vzdelavanie.jasr.sk](http://www.vzdelavanie.jasr.sk)

Aktuálne informácie z periodík, materiálov finančných subjektov a internetu.