## **VNÚTORNÝ POKYN RIADITEĽA ŠKOLY č. 12/2020**

### *k organizácii vyučovania na začiatku*

### *ŠKOLSKÉHO ROKA 2020/2021*

(Vydaný 2.9.2020)

## *V zmysle manuálu Organizácia a podmienky výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021 vydaného ministrom školstva Branislavom Gröhlingom ako aj v zmysle aktuálnych opatrení a rozhodnutí Úradu verejného zdravotníctva SR po prerokovaní v Pedagogickej rade dňa 02.09.2020 riaditeľ Gymnázia, SNP 1, Gelnica vydáva tento vnútorný pokyn určený všetkým žiakom a pedagógom školy:*

**I. ÚVODNÉ USTANOVENIA**

1. Gymnázium, SNP 1, Gelnica **otvára od 2. septembra 2020 prezenčné vzdelávanie** pre žiakov v priestoroch školy za sprísnených protiepidemiologických podmienok. Žiaci sú povinní sa zúčastňovať vyučovania.
2. **Rozsah a organizáciu vyučovacej činnosti v škole** stanoví vedenie školy podľa aktuálnej pandemickej situácie v súlade s tzv. semaforom pre stredné školy. Tento dokument vychádza zo **Zelenej fázy s určitými sprísnenými opatreniami** počas prvých týždňov školského roka.
3. Vyučovanie bude v dňoch 03.-04.09.2020 prebiehať vo forme 5 triednických hodín, od 07.09.2020 podľa náhradného rozvrhu s určitými obmedzeniami (napr. spájanie skupín), od 21.9.2020 podľa klasického rozvrhu.

**II. POVINNOSTI ZÁKONNÝCH ZÁSTUPCOV**

1. Zákonný zástupca alebo plnoletý žiak predkladá triednemu učiteľovi:
   1. pri prvom nástupe do školy podpísaný písomný Zdravotný dotazník a vyhlásenie zákonného zástupcu žiaka alebo plnoletého žiaka pred nástupom do strednej školy...
   2. po každom prerušení dochádzky žiaka do strednej školy v trvaní viac ako 3 dni predkladá podpísané písomné Vyhlásenie zákonného zástupcu alebo plnoletého žiaka o bezinfekčnosti.
2. V prípade, že má žiak **príznaky infekcie dýchacích ciest** zodpovedajúce COVID-19 alebo inej infekčnej chorobe (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest,...), **nesmie vstúpiť do školy**, zostáva na pozorovaní doma a v prípade potreby zákonný zástupca/plnoletý žiak telefonicky kontaktuje svojho lekára. Ak to zdravotný stav žiaka bude umožňovať, nasledujúci deň sa zúčastní vyučovania.
3. V prípade telefonickej výzvy školy po vyradení žiaka v rámci ranného filtra (alebo pri neskoršom zistení príznakov ochorenia) je zákonný zástupca **povinný bezodkladne zabezpečiť okamžité vyzdvihnutie neplnoletého žiaka** do domáceho prostredia.
4. Povinnosťou zákonného zástupcu/plnoletého žiaka je tiež **bezodkladne informovať** triedneho učiteľa a riaditeľa školy v prípadoch, že má žiak:
   1. podozrenie (čaká na testovanie) alebo potvrdené ochorenie na COVID-19,
   2. karanténu nariadenú lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.

Za týchto podmienok je žiakovi prerušená dochádzka do školy a triedny učiteľ ospravedlní v triednej knihe žiaka s poznámkou PN-K („PráceNeschopnosť-Koronavírus“).

1. Zákonný zástupca je **povinný zabezpečiť** pre svoje dieťa každý deň (resp. plnoletý žiak pre seba):
   1. dve rúška (jedno náhradné musí mať pri sebe),
   2. jedno balenie jednorazových papierových vreckoviek,
   3. prezuvky,
   4. osobné hygienické potreby žiaka:
      * u mladších žiakov (I.O-III.O) vlastné hygienické vrecúško, ktorého obsah stanoví triedny učiteľ,
      * u starších žiakov (I.A-IV.A) min. vlastná utierka, napr. vo forme vlhčených utierok, textilného uteráka, ďalšieho balenia papierových vreckoviek a pod.
2. Zákonní zástupcovia, sprevádzajúce a iné **cudzie osoby majú od 2.9.2020 až do odvolania zákaz vstupovať do budovy školy**. Potrebné potvrdenia vybavujú zákonní zástupcovia prostredníctvom svojich detí. Cudzí stravníci majú možnosť využiť výdaj stravy do jednorazových obalov pri zadnom vchode do Školskej jedálne.

**III. príchod do školy**

1. Pri príchode do školy sa žiaci až do odvolania v čase 7.30-7.55 zúčastnia **ranného filtra** vo vstupných priestoroch školy. Ranný filter spoločne realizujú od 2.9.2020 netriedni pedagogickí zamestnanci (neskôr učitelia na dozore).
2. Žiaci musia **pri vstupe do budovy** dodržiavať aktuálne zásady R.O.R. (ruky-odstup-rúško):
   1. Pri vstupe do budovy si nasadiť rúško s dôkladným prekrytím nosa a úst.
   2. Pri radení pred budovou dodržiavať odstupy od žiakov zaradených pred a za.
   3. Po vstupe si dôkladne vydezinfikovať ruky dezinfekčným prostriedkom na báze alkoholu. V prípade výskytu kožných alebo iných zdravotných problémov spôsobených dezinfekciou žiak môže použiť pri vstupe a počas vyučovania jednorazové rukavice, ktoré však musí tiež dezinfikovať.
   4. V prípade, že budú učiteľom vyzvaní, podrobiť sa meraniu telesnej teploty bezdotykovým teplomerom.
      * V prípade, že bude mať žiak opakovane aj pri treťom meraní (vždy po 5 minútach) vyššiu teplotu ako 37,2 °C, nebude mu umožnené sa zúčastniť vyučovania. S nasadeným rúškom neplnoletý žiak v sprievode zákonného zástupcu a plnoletý žiak sám **odchádza domov**, kde bude sledovať svoj zdravotný stav a v prípade potreby kontaktuje telefonicky svojho lekára.
      * Neplnoletý žiak bude do príchodu zákonného zástupcu izolovaný **v izolačnej miestnosti** č. 108 na prízemí (bývalý kabinet prírodovedných predmetov) za prítomnosti učiteľa, ktorú mu nameral zvýšenú teplotu, príp. iného pedagogického dozoru stanoveného riaditeľom. V miestnosti je zabezpečené vetranie a ochranné pomôcky (dezinfekcia, rukavice).
      * Po odchode žiaka z izolačnej miestnosti **dozorkonajúci vydezinfikuje body dotyku žiaka** (stolička, stôl, kľučka dverí,...).
      * V prípade, že u žiaka alebo zamestnanca vznikne odôvodnené podozrenie na ochorenie COVID-19, škola prechádza na **Oranžovú fázu.** V prípade, že budú minimálne 2 žiaci alebo nepedagogickí zamestnanci alebo 1 pedagogický zamestnanec pozitívni na COVID-19, škola prechádza na **Červenú fázu.**
3. Ak žiak úspešne absolvoval ranný filter, nezdržuje sa na chodbe, ale po povinnom prezutí sa od 3.9.2020 pri skrinke hneď odchádza do svojej kmeňovej učebne.

**IV. OPATRENIA V ÚVODNÝCH TÝŽDŇOCH ŠKOLSKéHO ROKA**

1. **Harmonogram vyučovacích hodín bude od 07.09.2020 až do odvolania bez spoločnej obedňajšej prestávky**. Triedy budú kvôli čo najmenšiemu stretávaniu sa žiakov rozdelené do 3 skupín so samostatným harmonogramom hodín:
   1. celý týždeň okrem STREDY

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Skupina A**  **(I.O, II.O, III.O)** | **1** | **2** | **3** | **4** | **Obed** | **5** | | **6** | | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30- 11:50 | 11:50-  12:35 | | 12:40-  13:25 | | 13:30 - 14:15 |
| **Skupina B**  **(III.A, IV.A)** | **1** | **2** | **3** | **4** | **5** | | **Obed** | **6** | | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30-  **12:15** | | **12:15-** 12:35 | 12:40-  13:25 | | 13:30 - 14:15 |
| **Skupina C**  **(I.A, II.A)** | **1** | **2** | **3** | **4** | **5** | | **6** | | **Obed** | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30-  **12:15** | | **12:20-**  **13:05** | | **13:05-**13:25 | 13:30 - 14:15 |

* 1. každú STREDU

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Skupina B**  **(III.A, IV.A)** | **1** | **2** | **3** | **4** | **Obed** | **5** | | **6** | | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30- 11:50 | 11:50-  12:35 | | 12:40-  13:25 | | 13:30 - 14:15 |
| **Skupina A**  **(I.O, II.O, III.O)** | **1** | **2** | **3** | **4** | **5** | | **Obed** | **6** | | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30-  **12:15** | | **12:15-** 12:35 | 12:40-  13:25 | | 13:30 - 14:15 |
| **Skupina C**  **(I.A, II.A)** | **1** | **2** | **3** | **4** | **5** | | **6** | | **Obed** | **7** |
| 07:55- 08:40 | 08:50- 09:35 | 09:45-10:30 | 10:40- 11:25 | 11:30-  **12:15** | | **12:20-**  **13:05** | | **13:05-**13:25 | 13:30 - 14:15 |

Zvonenie bude nastavené podľa 1. skupiny v každom dni (začiatky a konce hodín nepodporené zvonením sú vyznačené červeno).

1. Žiaci musia **počas pobytu v škole do 14.09.2020** **dodržiavať tieto hygienické opatrenia:**
   1. Nosiť rúško celý čas v triedach aj na chodbách. Rúško je možné si dočasne zložiť len pri pití, konzumácii jedla a nevyhnutných hygienických úkonoch (utieraní nosa vreckovkou a pod.).
   2. Dodržiavať odstup od spolužiakov počas prestávok, minimalizovať telesný kontakt (nepodávať si ruky, neobjímať sa,...).
   3. Po vstupe do počítačovej učebne (UINF1, UINF2, UPRO) a do Školskej jedálne dezinfikovať ruky (alebo nasadené rukavice) dezinfekčným prostriedkom alebo dôkladne umyť ruky mydlom. Po každej návšteve WC, po kontakte so spoločnými pomôckami (napr. popisovače na biele tabule) alebo po dlhšie trvajúcej činnosti si dôkladne umyť ruky tekutým mydlom z dávkovača a utrieť do papierových utierok (v triede do vlastných uterákov).
   4. V triede je v zodpovednosti týždenníkov časté a intenzívne vetranie, najmä počas prestávok. Ak to počasie umožňuje, vyučujúci pred odchodom z triedy otvorí veľké okno a dvere, ktoré ostávajú počas prestávky otvorené.
2. **Dozor počas prestávok vykonávajú do 14.9.2020 na chodbe triedni učitelia** (po vzájomnom dohovore vždy jeden z triednych). Po skončení mimoriadnych obmedzení bude stanovený klasický rozpis dozorov.
3. Žiaci sa **do 14.09.2020 počas vyučovania aj počas prestávok zdržiavajú predovšetkým v triede.** Majú zakázané vstupovať do iných tried a na chodbu vstupujú len za presne stanoveným účelom (odchod na WC, odchod domov, presun do inej učebne a pod.).
4. **Do 14.9.2020 nákup v automate** vykonávajú žiaci predovšetkým pred začiatkom vyučovania, po skončení vyučovania alebo počas presunu do Školskej jedálne. Po dohovore s dozorkonajúcim učiteľom na chodbe, môže najviac 1 žiak z triedy odísť z triedy k automatu aj počas prestávky. Pri čakaní pred automatom dodržiavajú žiaci vzájomné rozstupy.
5. **Do 14.9.2020 sa nezbierajú mobily** na začiatku vyučovacej hodiny do spoločnej krabice, aby nedochádzalo k vzájomnému kontaktu dotykových plôch. V súlade so školským poriadkom a podľa rozhodnutia triedneho učiteľa musia byť mobily buď uložené v taškách s vypnutým zvonením alebo v šatňových skrinkách.
6. **Do 14.9.2020 sa nespájajú na vyučovaní žiaci z rôznych tried.** Žiaci jednej triedy sa môžu deliť na skupiny a učiť sa aj mimo priestorov kmeňovej učebne, ak sa v nich nezmiešavajú so žiakmi iných tried. Vyučovanie sa uskutočňuje podľa náhradného rozvrhu, ktorý bude zverejnený na nástenke v škole a na webstránke v časti Zastupovanie.
7. V prípade využitia **inej ako kmeňovej učebne** je vyučujúci povinný zabezpečiť:
   1. min. 1-hodinovú pauzu na dôkladné vyvetranie učebne alebo
   2. dôkladnú dezinfekciu pracovných stolov pomocou dezinfekcie na povrchy.
8. **Projektové krúžky** bežia v normálnom režime, ak sú členmi krúžku len žiaci tej istej triedy. Ak sú členmi krúžku žiaci z dvoch tried, tak do 20.9.2020 prebiehajú v nasledujúcom režime:
   1. v týždni 7.-11. 9. sa zúčastnia krúžku žiaci prvej z tried,
   2. v týždni 14.-18.9.2020 sa zúčastnia krúžku žiaci druhej z tried.
9. **Do 20.09.2020 sa nerealizujú:**
   1. popoludňajšie konzultačné hodiny učiteľov,
   2. školské krúžky zo vzdelávacích poukazov,
   3. vyučovacie hodiny voliteľných seminárov u všetkých žiakov III.A triedy (projektové krúžky sú však pre nich povinné),
   4. náhradné vyučovacie hodiny z RUJ ako 2.cudzieho jazyka u dvoch žiakov IV.A triedy,
   5. žiadne hromadné podujatia žiakov v interiéri školy.
10. **Telocvičňa, posilňovňa ani šatne pri telocvični sa do 20. 9. 2020 nevyužívajú.** Hodiny TŠV bude mať obvykle celá trieda naraz (chlapci aj dievčatá) a prebehne náhradnou formou v triede (teoretické hodiny alebo záujmové činnosti) alebo vonku (vychádzky do okolia alebo športová činnosť). Žiaci môžu podľa pokynov vyučujúceho na prezliekanie využiť na striedačku priestory triedy. Vyučujúci zvolí charakter športových činností v exteriéri tak, aby nedošlo

**V. STRAVOVANIE V ŠKOLSKEJ JEDÁLNI**

1. V súlade s Článkom IV. sa žiaci **od 07.09.2020 do odvolania stravujú podľa nasledujúceho harmonogramu** (vrátane 5-minútových prestávok):
   1. celý týždeň okrem STREDY

|  |  |  |  |  |  |  |
| --- | --- | --- | --- | --- | --- | --- |
| **Skupina A**  **(I.O, II.O, III.O)** | **Obed** | **Pauza** |  |  |  |  |
| 11:25- 11:50 | 11:50-  12:15 |  |  |  |  |
| **Skupina B**  **(III.A, IV.A)** |  |  | **Obed** | **Pauza** |  |  |
|  |  | 12:15-12:40 | 12:40-  13:05 |  |  |
| **Skupina C**  **(I.A, II.A)** |  |  |  |  | **Obed** | **Pauza** |
|  |  |  |  | 13:05-13:30 | 13:30- 14:15 |

* 1. každú STREDU

|  |  |  |  |  |  |  |
| --- | --- | --- | --- | --- | --- | --- |
| **Skupina B**  **(III.A, IV.A)** | **Obed** | **Pauza** |  |  |  |  |
| 11:25- 11:50 | 11:50-  12:15 |  |  |  |  |
| **Skupina A**  **(I.O, II.O, III.O)** |  |  | **Obed** | **Pauza** |  |  |
|  |  | 12:15-12:40 | 12:40-  13:05 |  |  |
| **Skupina C**  **(I.A, II.A)** |  |  |  |  | **Obed** | **Pauza** |
|  |  |  |  | 13:05-13:30 | 13:30- 14:15 |

Po odchode skupiny žiakov pracovníčky jedálne využijú pauzu na dezinfekciu použitých stolov a iných povrchov.

1. Žiaci musia **počas stravovania v Školskej jedálni do 14.09.2020** dodržiavať tieto pravidlá:
   1. Žiaci si pri vstupe musia dezinfikovať ruky dezinfekčným prostriedkom na báze alkoholu (alebo dôkladne umyť ruky mydlom a vysušiť papierovými utierkami).
   2. Rúško na tvári si nechávajú po celý čas (napr. pri čakaní v rade) s výnimkou doby konzumácie pri stole.
   3. Po vstupe si rezervujú miesto pri stole (napr. papierovými vreckovkami). Jedna trieda bude mať pridelenú jednu časť jedálne. Pri jednom stole môžu byť najviac 3 žiaci tej istej triedy, pri spojených stoloch najviac 6 žiaci tej istej triedy.
   4. Na základe pokynov dozorkonajúceho učiteľa sa postavia žiaci jednej z tried do radu. Žiaci si preberajú polievku, hlavné jedlo, nápoj aj balený príbor od pracovníčok jedálne naraz.
   5. Počas jedenia sa žiaci zbytočne nezdržiavajú, vzájomnú komunikáciu obmedzia na minimum, aby stihli využiť prestávku na obed.
   6. Po skonzumovaní jedla žiaci odovzdajú použitý príbor/riady na pult špinavého riadu a tácku odložia na určené miesto s použitými podnosmi.

**VI. OPATRENIA počas ZVYŠKU školského roka**

1. **Od 16. 9. 2020 platia protiepidemiologické opatrenia** podľa pravidiel stanovených pre jednotlivé fázy semaforu (**ZELENÁ**, **ORANŽOVÁ**, **ČERVENÁ**).
2. Pravidlá pre jednotlivé fázy semaforu vrátane špecifík pre našu školu schválených riaditeľom školy budú zverejnené na nástenke v škole a na webstránke školy.

**VII. ZÁVEREčNÉ USTANOVENIA**

1. Tento pokyn je platný a účinný od 03.09.2020.
2. Tento pokyn bude priebežne aktualizovaný v prípade vydania nových rozhodnutí a opatrení ministra školstva alebo Úradu verejného zdravotníctva SR.

V Gelnici dňa 02.09.2020

RNDr. Dušan Andraško, v.r.