## **VNÚTORNÝ POKYN RIADITEĽA ŠKOLY č. 16/2020**

### *hodnotenie žiakov na konci prvého polroka 2020/2021*

## 

V nadväznosti na právne predpisy:

* *Rozhodnutie o prerušení vyučovania v SŠ č. 020/17294:1-A1810 vydané MŠVVaŠ SR dňa 11.10.2020 a č. 021/9418:2-A1810 vydané MŠVVaŠ SR dňa 08.01.2021 (ďalej len „Rozhodnutia ministra o DV“),*
* *Rozhodnutie o termínoch hodnotenia, testovania, MS a prijímacieho konania č. 2021/9113:1-A1810 vydané MŠVVaŠ SR dňa 04.01.2021 (ďalej len „Rozhodnutie ministra o termínoch hodnotenia“),*
* *Usmernenie k hodnoteniu a klasifikácii žiakov stredných škôl na konci prvého polroka vydané MŠVVaŠ SR dňa 09.12.2020,*
* *Vnútorný pokyn riaditeľa školy č. 14/2020 - Usmernenie ku kombinovanému vzdelávaniu počas trvania mimoriadnej situácie zo dňa 21.10.2020,*
* *Vnútorný pokyn riaditeľa školy č. 15/2020 - Usmernenie pre pedagógov ku pracovnej činnosti počas dištančného vzdelávania zo dňa 26.10.2020*

riaditeľ Gymnázia, SNP 1, Gelnica vydáva tento pokyn **určený všetkým žiakom, zákonným zástupcom a pedagógom školy:**

**I. SPôSOBY HODNOTENIA**

1. Hodnotenie žiakov na konci prvého polroka sa uskutoční podľa z dôvodu prevládajúcej formy dištančného vzdelávania nasledujúcimi spôsobmi:
   1. **päťstupňovou klasifikáciou** v bežných predmetoch dištančného rozvrhu podľa

§ 55 ods. 3 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,

* 1. **formuláciou „absolvoval/neabsolvoval“** v neklasifikovaných predmetoch podľa § 55 ods. 2 školského zákona,
  2. **formuláciou „oslobodený/oslobodená“** v predmete TŠV (a v niektorých predmetoch podľa IUP) u žiakov s vydaným rozhodnutím riaditeľa školy.

1. Slovným vyjadrením „absolvoval/neabsolvoval“ sa vo výpise hodnotenia za 1.polrok školského roka 2020/2021 budú hodnotiť **neklasifikované predmety**, v ktorých riaditeľ školy oslobodil žiakov od vzdelávania len počas trvania mimoriadnej situácie (t. j. počas kombinovaného a dištančného vzdelávania):
   * IV.A trieda – TŠV, UMK, ÚSK, 3. voliteľný seminár (nematuritný), RUJ pre žiakov na IUP,
   * III.A trieda – TŠV, UMK, voliteľný maturitný seminár,
   * I.A, II.A – TŠV, ETV, NAV, UMK,
   * I.O, II.O, III.O – ETV, NAV, HUV, VYV.
2. Slovným vyjadrením „oslobodený/oslobodená“ sa hodnotia len predmety, z ktorých boli žiaci oslobodení na celý školský rok na základe rozhodnutia riaditeľa školy o IUP alebo o oslobodení z hodín TŠV.
3. Päťstupňovou klasifikáciou sa hodnotia vo výpise polročného hodnotenia ostatné **klasifikované predmety** dištančného rozvrhu.
4. Počas mimoriadnej situácie, resp. núdzového stavu vyhláseného v súvislosti s ochorením COVID-19 sa hodnotenie „neabsolvoval“ (a z toho vyplývajúce celkové hodnotenie „neprospel“) bude využívať len v nevyhnutnom prípade, keď počas prezenčného vzdelávania neplnil ciele vyučovacieho predmetu a mal priebežné hodnotenie na úrovni „nedostatočný“.

**II. KRITÉRIÁ HODNOTENIA**

1. **Celkové hodnotenie žiakov za I. polrok** uskutoční vyučujúci na základe priebežnej klasifikácie z dištančnej (09/2020-10/2020) aj prezenčnej (10/2020-01/2021) formy vzdelávania. V prípade, že žiaci nastúpia na prezenčné vzdelávanie v januári, nebudú už skúšaní pre potreby polročnej klasifikácie.
2. Priebežné hodnotenie a klasifikácia
   1. prezenčnej formy vzdelávania sa uskutočňuje klasickým spôsobom,
   2. dištančnej formy vzdelávania sa uskutočňuje podľa bodov 5-6 Čl. IV. Vnútorného pokynu RŠ č. 14/2020.
3. Ak žiaka nemožno do termínu klasifikačnej pedagogickej rady hodnotiť kvôli nedostatočným podkladom k hodnoteniu pre **závažné objektívne príčiny** (napr. kvôli jeho dlhodobej izolácii z dôvodu choroby), postupuje sa podľa bodu 2. *Rozhodnutia ministra o termínoch hodnotenia*... Takého žiaka teda možno do 31. marca 2021 vyskúšať bez komisionálnej skúšky a hodnotenie zaradiť do priebežného hodnotenia prvého polroka.
4. Ak žiaka nemožno hodnotiť kvôli nesplneniu požiadaviek dištančného vzdelávania zo **subjektívnych dôvodov** (napr. neodovzdanie veľkej časti úloh alebo žiadna účasť na dištančnom vzdelávaní) a
   1. jeho konanie bolo prerokované v pedagogickej rade za I. štvrťrok,
   2. zákonní zástupcovia boli preukázateľne informovaní o nesplnení požiadaviek,
   3. zlepšenie nenastalo,

žiak je klasifikovaný známkou 5 – nedostatočný. Toto ustanovenie sa týka aj žiakov študujúcich podľa IUP, ktorí neúčasťou na dištančnom vzdelávaní zo subjektívnych dôvodov nesplnili požiadavky stanovené individuálnym učebným plánom.

**III. ZÁVEREČNÉ USTANOVENIA**

1. Klasifikácia žiakov za I. polrok 2020/2021 bude prerokovaná **v stredu 27.01.2021 na** **polročnej klasifikačnej Pedagogickej rade,** ktorá sa uskutoční podľa epidemiologických podmienok prezenčnou alebo dištančnou formou.
2. V súlade s § 55 ods. 10 školského zákona vydá triedny učiteľ (resp. riaditeľ školy) v posledný vyučovací deň prvého polroka **v piatok 29.1.2021 žiakovi výpis klasifikácie prospechu a správania za prvý polrok 2020/2021**. V prípade, že v uvedenom termíne nebude prebiehať prezenčné vzdelávanie, žiaci si prevezmú výpis klasifikácie v deň nástupu na prezenčné vzdelávanie.
3. Ak žiak nebude mať (v súlade s Čl. II ods. 3 tohto Pokynu) **z objektívnych dôvodov dňa 27.01.2021 uzavretú klasifikáciu**, vykoná sa jeho celkové hodnotenie za prvý polrok školského roka 2020/2021 na základe ďalších priebežných hodnotení najneskôr do 29. marca 2021 tak, aby žiakovi bolo možné dňa 31.03.2020 vydať výpis klasifikácie prospechu a správania žiaka za prvý polrok 2020/2021.
4. Škola vydáva vysvedčenie za prvý polrok len na základe písomnej žiadosti plnoletého žiaka alebo zákonného zástupcu.
5. Tento pokyn bol v pôvodnom znením prerokovaný na Pedagogickej rade 21.12.2020 a v aktualizovanom znení dňa 11.01.2021.
6. Žiaci/zákonní zástupcovia budú s jeho obsahom oboznámení prostredníctvom webstránky školy a správy na EDUPAGE.

V Gelnici dňa 11.01.2021 RNDr. Dušan Andraško, v.r.