Gymnázium Gelnica, SNP 1, Gelnica

**Z Á P I S N I C A z ONLINE KLASIFIKAČNEJ Pedagogickej rady**

**za 1. polrok školského roku 2022/2023**

**Dátum** : 26. 01. 2023 **Neprítomní :** VOZ (Lyžiarsky kurz)

**Program:**

1. Kontrola plnenia uznesení z predchádzajúcich porád
2. Správy TU k prospechu, správaniu a dochádzke žiakov za 1. polrok 2022/2023
3. Informácie z Porady riaditeľov KSK
4. Burza SŠ 2023
5. Diskusia/rôzne
6. **Kontrola plnenia uznesení z predchádzajúcich porád**

|  |
| --- |
| 1. *V súvislosti s DOD5 dňa 11.02.2023:*    1. *Oboznámiť sa s navrhovaným programom DOD5 zaslaným do emailu a podať prípadné návrhy a pripomienky na zmeny.*   *Zodpovední: všetci učitelia Termín: 16.01.2023 (pondelok)*  *SPLNENÉ (neboli nové návrhy)*   * 1. *Vybrať a osloviť na TRH vhodných žiakov na DOD5, zapísať do zoznamu.*   *Zodpovední: TU v I.O-IV.O Termín: 23.01.2023 (pondelok)*  *ČIASTOČNE SPLNENÉ (časť študentov pridelená)*   * 1. *Pripraviť žiakov a realizovať DOD5 podľa harmonogramu.*   *Zodpovední: učitelia podľa rozpisu Termín: 11.02.2023 (sobota)*  *PREBIEHA*   1. *Pedagogická rada prerokovala Program školy na mesiac Január 2023. Riaditeľ v súvislosti s ním zadáva najmä tieto pracovné úlohy:*    1. *Vybrať termín, oboznámiť žiakov, zapísať do ETK a realizovať triednické hodiny.*   *Zodpovední: triedni učitelia Termín: 16.-20.01.2023*  *SPLNENÉ*   * 1. *V rámci prípravy Lyžiarskeho výcviku odovzdať riaditeľovi školy na schválenie plán podujatia a uskutočniť poučenie žiakov.*   *Zodpovedná: VOZ Termín: do 18.1.2023 (streda)*  *SPLNENÉ*   * 1. *Zaslať rodičom pozvánky a realizovať triedne Rodičovské združenia prezenčne formou individuálnych konzultácií.*   *Zodpovední: triedni učitelia Termín: 19.01.2023 o 15.30-17.00 hod.*  *SPLNENÉ*   * 1. *Uzavrieť klasifikáciu žiakov za 1. polrok 2022/2023 v ETK.*   *Zodpovední: všetci učitelia Termín: do 15.00 hod. 20.1.2023 (pre I.A, III.O) a do 15.00 hod. 25.01.2023 (pre ostatné triedy)*  *SPLNENÉ*   * 1. *Realizovať Lyžiarsky výcvik v súlade so schváleným plánom podujatia v Lyžiarskom stredisku Telgárt.*   *Zodpovedná: VOZ Termín: 23.-27.1.2023*  *PREBIEHA*   1. *V súvislosti s uzavretím K4G projektových workshopov za rok 2022 riaditeľ zadáva expertom za úlohu*     1. *zavesiť na web školy článok ku danému workshopu;*    2. *aktualizovať a na GDrive nakopírovať tieto dokumenty do priečinka s daným workshopom: Fotky, Príprava workshopu, Záverečná správa, Metodika SV, Dotazník SV a Vyhodnotenie SV;*    3. *odovzdať riaditeľovi školy podpísané Karty účastníkov (pripraví a vytlačí RŠ) a vyplnené formuláre Dotazníkov SV.*   *Zodpovední: SLO, SOK, ŠKA, VAR Termín: 31.1.2023*  *PREBIEHA (budem vyhodnocovať 1.2.2023)* |

1. **Správy TU k prospechu, správaniu a dochádzke žiakov za 1. polrok 2022/2023**

V tomto bode pán riaditeľ vyzval triednych učiteľov, aby prečítali svoje   
 správy za svoju triedu a  zhodnotili dochádzku, prospech a správanie. Správy   
 za jednotlivé triedy sú k dispozícii u pána riaditeľa. Na záver pán riaditeľ zosumarizoval celkovú úroveň prospechu a dochádzky za školu.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Trieda** | **Doch.** | **Osp.** | **Neosp.** | **Priem.** | **Prosp.** | **V** | **PVD** | **P** | **Nep.** | **Neklasif.** |
| **I.A** | 1085 | 1085 | 0 | 72,33 | 1,89 | 4 | 3 | 6 | 1 | 1 |
| **II.A** | 979 | 979 | 0 | 57,59 | 1,49 | 10 | 1 | 5 | 0 | 1 |
| **III.A** | 1003 | 1003 | 0 | 52,79 | 1,44 | 7 | 10 | 0 | 0 | 1 |
| **IV.A** | 1299 | 1299 | 0 | 64,95 | 1,43 | 13 | 3 | 3 | 0 | 1 |
| **I.O** | 429 | 429 | 0 | 33 | 1,16 | 11 | 2 | 0 | 0 | 0 |
| **II.O** | 1011 | 1011 | 0 | 56,17 | 1,33 | 11 | 5 | 2 | 0 | 0 |
| **III.O** | 782 | 782 | 0 | 60,15 | 1,4 | 8 | 4 | 1 | 0 | 0 |
| **IV.O** | 736 | 736 | 0 | 49,07 | 1,52 | 8 | 3 | 4 | 0 | 0 |
| **V.O** | 806 | 806 | 0 | 57,57 | 1,63 | 7 | 3 | 2 | 2 | 0 |

V rámci tohto bodu prebehla i diskusia, či majú žiaci L. Dicková (I. A), M. Macko (II. A) V. Lanyiová (II. A) a G. Imrichová (IV. A), každý z iných dôvodov neklasifikovaný absolvovať komisionálne skúšky alebo im bude umožnené predlženie termínu klasifikácie do konca mesiaca február. Nakoniec sa rozhodlo, že žiaci M. Macko, V. Lányiová a G. Imrichová budú mať predlženie klasifikácie do konca mesiaca február a žiačka L. Dicková absolvuje komisionálne skúšky. V tomto bode programu sa pán riaditeľ tiež zmienil o úmyselnom plytvaní toaletných vreckoviek na dievčenskej toalete mladších ročníkov.

1. **Informácie z porady riaditeľov KSK**

V tomto bode sa pán riaditeľ zmienil o témach, ktoré prebehli na porade riaditeľov Košického samosprávneho kraja. Predovšetkým sa hovorilo o energetike, ktorá zaťažuje rozpočty jednotlivých škôl. Celkovo pre 70 škôl samosprávneho kraja tvorí nedoplatok 2,3 milióna eur. Z hodnotiacich správ jednotlivých škôl bola zhrnutá odbornosť gymnázií na 98 %. V kraji máme 10 škôl do 200 žiakov 8 škôl nad 800 žiakov a väčšina škôl má žiakov v počte od 200 do 800 žiakov. Čo sa týka vymeškaných hodín, tak v minulom školskom roku mali gymnáziá priemerne vymeškaných 97 hodín. Naša škola má niečo nad priemer vymeškaných hodín. Ďalej pán riaditeľ spomenul, ako boli upravené profesijné štandardy pedagogického zamestnanca. Pripravuje sa inovácia vzdelávania, ktoré sa bude týkať špecializácie triednych učiteľov, výchovných poradcov atď. Ďalej pán riaditeľ informoval o obnovení činnosti školskej inšpekcie, ďalej spomenul zmenu hodnotenia žiakov s oslobodením, kedy sa už nebude spomínať oslobodený ale len absolvoval, aktívne absolvoval alebo neabsolvoval. Pričom žiak nemôže mať hodnotenie prospel s vyznamenaním, ak má hodnotenie absolvoval. Ďalej p. riaditeľ spomenul školský zákon, centrum poradenstva a prevencie. Každá škola má povinnosť tvoriť školský podporný tím. Je to na úrovni 1 a 2, čiže má mať výchovné poradenstvo a ďalšiu koordinovanú činnosť, kde patrí školský psychológ alebo kariérny poradca. Tu pán riaditeľ pripomenul potrebu školskej psychologičky i pre našu školu. Ďalej pán riaditeľ spomenul novinky okolo maturitného zadania, maturitné zadania sa nebudú zverejňovať, ale budú sa zverejňovať maturitné okruhy, sylaby. Má sa to zverejňovať týždeň pred maturitami. Ďalej pán riaditeľ spomenul interaktívnu súťaž „Mladí pre klímu“, ktorá bude prebiehať až do apríla.

1. **Burza stredných škôl „Správna voľba povolania, príležitosť k úspechu“ 2023**

Pán riaditeľ informoval o účasti žiakov na Burze stredných škôl. Burzy sa zúčastní podľa predpokladov 10 škôl vrátanie našej školy a približne 60 žiakov základných škôl (Smolník, Mníšek, Prakovce, Helcmanovce, Jaklovce) s vyše 60 ôsmakmi/deviatakmi. Predpoklad je až 100 žiakov. Pán riaditeľ predstavil návrh organizačného zabezpečenia. Bude vytvorených 9 skupín, pričom tento scenár sa môže ešte zmeniť. K dispozícii bude bufet v oddychovej zóne, predbežne sú tam určené kolegyne L. Škarbeková, I. Sokolská a R. Faguľová. V telocvični bude potrebné zabezpečiť stoličky a reprodukovanú hudbu s ozvučením a s  mikrofónom. Zodpovední učitelia v telocvični budú K. Vozárová a A. Pisko. V recepcii budú k dispozícii D. Molnárová, M. Helcmanovská a J. Viťazková. Na odloženie šiat poslúžia žiakom šatne. Prezentácia našej školy sa uskutoční v učebni informatiky. Na starosti to má kolegyňa K. Blahovská a A. Slovenkaiová, poprípade i žiak zo školského parlamentu. Fotenie má na starosti R. Burčák. K dispozícii bude i obed pre žiakov. Začiatok Burzy je o 8 30 hod. Pán riaditeľ ďalej informoval o aktualizácii násteniek v triedach. Príprava tried na Burzu sa uskutoční deň pred začatím t. j. v stredu 8. 2. 2023 v rámci triednických hodín.

1. **Diskusia, rôzne**

V diskusii sa pán riaditeľ zmienil o programe na nasledujúce dni a prvé 2 týždne mesiaca február, nakoľko nasledujúca porada sa uskutoční až v polovici februára.

Program na koniec mesiaca január a začiatok mesiaca február

|  |  |
| --- | --- |
| 27. 1. | Prednáška s pánom Petrom  Karpinským – vysokoškolským pedagógom a spisovateľom na tému dejiny komiksu |
| 31.1. | Odovzdávanie vysvedčení na 7 vyučovacej hodine |
| 31.1. | Proforient Mgr. T. Pisková z CPPP UFYZ (III.A) od 08.00 |
| 31.1. | Rodičovská rada |
| 3.2. | Galavečer - Polročná party od 18.00 hod. (III.A) |
| 8.2. | DOD Prešovskej univerzity (individuálne) |
| 8. 2. | Dejepisná olympiáda - okresné kolo kat. C,D,E,F |
| 9.2. | Burza SŠ „Správna voľba povolania, príležitosť k úspechu“ 2023 spoluorganizované III.A (ostatné triedy Riaditeľské voľno) |
| 10.2. | Olympiáda Slovenského jazyka – krajské kolo, kat. A a B |
| 11.2. | DOD pre piatakov |
| 13 – 17. 2. | Predmetové komisie k zhodnoteniu za 1 polrok 2022/23 |
| 14. 2. | Geografickej olympiády – okresné kolo |
| 16.02. | Krajské kolo olympiády v anglickom jazyku |
| 17. 2. | Školské kolo geografickej olympiády pre starších žiakov |
| 20.2. | Pytagoriáda – okresné kolo |
|  |  |

Ďalej sa v diskusii vyjadrila pani zástupkyňa A. Slovenkaiová o potrebe školenia k písomným maturitným skúškam, ktoré by sa uskutočnilo v závere mesiaca február. Rovnako sa pani zástupkyňa zmienila o zapísaní známok do katalógov, ako i o vyplnení ďalšej triednej dokumentácie. Kolegyňa Škarbeková sa vyslovila k potrebe skopírovania fotiek z DOD5 na počítač v zborovni. Ďalej sa pán riaditeľ vyjadril k téme DOD pre 5 ročník. Spomenul: zverejnené bannery (web, FB), otvorená registrácia (zatiaľ zaregistrovaní 4, 3 z GL a 1 z KE), zaslané emaily so žiadosťami o zverejnenie na weboch/odvysielanie v rozhlase (Prakovce, Gelnica) a plagáty rozvešané v Prakovciach a Gelnici.

Pán riaditeľ informoval pedagogický zbor o konzultačných hodinách a pripravenosti, ktoré začnú platiť od mesiaca február. Konzultačné hodiny sa môžu začať od 13:30 t. j. od 7 alebo 8 vyučovacej hodiny. Ak neprídu žiaci na konzultačnú hodinu, učiteľ ostáva minimálne 2/3 vymedzeného času. Ďalej sa pán riaditeľ vyjadril k súťažiam a ponukám, ktoré škola dostala: Young4Climate.sk (Via Carpatia) a Video Globálneho vzdelávania – podpísaná zmluva. Pán riaditeľ sa tiež vyjadril k rodičovským združeniam: odovzdané prezenčky (1 podnet k organizácii Lyž. Kurzu, 1 podnet k stužkovej v škole). Online zasadnutie Rodičovskej rady bude v utorok 31.1.2023 o 16.00 hod. (príspevky pre maturantov, na súťaž Klokan, na Polročnú party). Otvorená bola i otázka novej psychologičky na našej škole. Priebežne sa má zistiť záujem o túto pozíciu.

**Uznesenie:**

Pedagogická rada sa väčšinou hlasov (ZA:11, PROTI:0, ZDRŽAL SA:2) uzniesla na nasledujúcom uznesení:

1. Pedagogická rada prerokovala správy TU za 1. polrok šk. roka 2022/2023. RŠ v tejto súvislosti ukladá:
   1. Zapísať do katalógov známky a podpísať v katalógu aj na plachte.

Zodpovední: všetci vyučujúci Termín: 30.01.2023 do 8.00 (okrem HEL)

* 1. Skontrolovať  výpisy klasifikácie triedy (plachta) a po skončení informovať zástupkyňu (SLO), ktorá vytlačí vysvedčenia.

Zodpovední: triedni učitelia Termín: 30.01.2023 do 10.30

* 1. Porovnať známky v triednych katalógoch so známkami na výpisoch známok za I. polrok, podpísať výpisy a odovzdať zástupkyni (SLO).

Zodpovední: triedni učitelia Termín: 31.01.2023 do 08.00

* 1. Na návrh triednych učiteľov, na základe odporúčania Pedagogickej rady a po schválení RŠ udeliť počas odovzdávania výpisov
     + Predĺženie klasifikačného obdobia do 28.02.: V. Lányiová (II.A) pre individuálne uzavretie 8 neklasifikovaných predmetov (SJL, ANJ, DEJ, BIO, OBN, MAT, FYZ,CHE), M. Macko (III.A) pre individuálne uzavretie 5 neklasifikovaných predmetov (SJL, MAT, FYZ, BIO, SVO)
     + Komisionálne skúšky: L. Dicková (I.A) zo 4 neklasifikovaných predmetov (MAT, FYZ, CHE, GEO), G. Imrichová (IV.A) z 3 neklasifikovaných predmetov (ANJ, KAJ, SJL),
     + Napomenutie TU: S. Mackovjak (II.A) za oneskorené príchody na vyučovanie,
     + Písomné pokarhanie TU pre žiakov: E. Mohler (IV.O) za 4 neospravedlnené neskoré príchody na vyučovanie,
     + Písomné pokarhanie RŠ pre žiaka: Ľ. Medvec (V.O) za opakované porušovanie školského poriadku (používanie mobilu počas hodiny).

Zodpovední: triedni učitelia Termín: 31.01.2023

* 1. Doplniť triedne katalógy za I. polrok 2022/2023 a odovzdať zástupkyni

Zodpovední: triedni učitelia Termín: 03.02.2023

1. Riaditeľ školy oboznámil pedagogickú radu so základnými informáciami z Pracovnej porady riaditeľov SŠ KSK a pedagogickí zamestnanci berú tieto informácie na vedomie.
2. Riaditeľ školy v súvislosti s organizáciou výchovno-vzdelávacieho procesu a v nadväznosti na platný Pracovný poriadok Gymnázia, SNP 1, Gelnica po skončení pandemického obdobia ukladá realizovať hodiny pripravenosti a konzultačné hodiny podľa prijatého harmonogramu zverejneného na nástenke v zborovni.

Zodpovední: všetci učitelia Termín: stály od 01.02.2023

1. Riaditeľ školy v súvislosti s organizáciou Burzy SŠ „Správna voľba povolania, príležitosť k úspechu 2023“ pridelil tieto pracovné úlohy:
   1. Oboznámiť sa s navrhovaným programom Burzy SŠ zaslaným do emailu a podať prípadné návrhy a pripomienky na zmeny.

Zodpovední: všetci učitelia Termín: 31.01.2023 (utorok)

* 1. Rozdeliť žiakov III.A na jednotlivé pozície, zapísať do zoznamu.

**Zodpovedná:** VAR **Termín:** 31.01.2023 (utorok)

* 1. Pripraviť žiakov a realizovať Burzu SŠ podľa harmonogramu.

**Zodpovední:** učitelia podľa rozpisu **Termín:** 09.02.2023 (štvrtok)

1. Riaditeľ školy v tejto súvislosti s prichádzajúcimi skúškami na škole ukladá tieto úlohy.
   1. Vypracovať zadania maturitných skúšok 2023 a odovzdať riaditeľovi školy (1 x elektronicky) spolu s komentárom, ktoré čísla zadaní boli zmenené.

Zodpovední: vyučujúci seminárov Termín: 20.03.2023 (pondelok)

* 1. Skontrolovať a schváliť zadania MS 2023 iných škôl a odovzdať riaditeľovi školy podpísané.

Zodpovední: predsedovia PMK Termín: 24.04.2023 (pondelok)

* 1. Pripraviť zadania prijímacích skúšok 2023 a zaslať riaditeľovi školy.

Zodpovední: MAT5-FAG, MAT9-SLO / SJL9-BLH, SJL5-VAR Termín: 24.04.2023 (pondelok)

* 1. Vypracovať okruhy maturitných skúšok 2023 určených na zverejnenie a zaslať riaditeľovi školy elektronicky.

Zodpovední: vyučujúci seminárov Termín: 08.05.2023 (pondelok)

V Gelnici ........................ Zápisnicu napísal: Mgr. R. Burčák   
 .................................................

V Gelnici ........................ Zápisnicu overil: Mgr. R. Faguľová  
 ............................................... V Gelnici ........................ Zápisnicu schválil: RNDr. D. Andraško   
 ................................................