**Gymnázium, SNP 1, Gelnica**

**Zápisnica o prerokovaní**

**ústne podaných podnetov rodičov III.O**

**Termín: 28. 04. 2023**

Riaditeľ školy na základe ústne podaných podnetov rodičov III.O triedy vo veci nedostatkov vo vyučovaní TŠV zvolal dňa 28.04.2023 do kancelárie riaditeľa školy pracovné stretnutie s pozvaným zamestnancom (vyučujúcou TŠV)

**Mgr. Katarína Vozárová,** bytom Športová 3, 056 01 Gelnica.

**Prítomní:** RNDr. D. Andraško, RNDr. A. Slovenkaiová, RNDr. L. Škarbeková, Mgr. K. Vozárová

**Obsah rokovania:**

Riaditeľ po celý čas rokovanie viedol. Na úvod privítal prítomných a uviedol, že dôvodom pre zvolania zasadnutia boli podnety od viacerých rodičov z III.O, ktoré boli riaditeľovi prednesené osobne na Rodičovskom združení III.O za prítomnosti triednej učiteľky RNDr. L. Škarbekovej dňa 20.04.2023. Jedna z mamičiek (A. Sillová) napríklad uviedla, že jej dcéra (N. Výrosteková) bola počas hodiny ako jediná vyzvaná vyučujúcou pani Vozárovou, aby sa nechala pred ostatnými spolužiakmi odvážiť na váhe, pričom jej nebolo vysvetlené, prečo to má urobiť. Sprievodné poznámky pani učiteľky o jej váhe sa jej pritom veľmi dotkli. Ďalšia mamička (M. Petričková) prišla so situáciou, keď sa jej syn (S. Podracký) cítil na hodine veľmi ponížený tým, že ho pani učiteľka nútila zapnúť si do vlasov „dievčenskú“ sponku, ktorú mu na pokyn vyučujúcej musela zapnúť spolužiačka a ktorú si následne strhol z vlasov. V nasledujúci deň sa to isté zopakovalo s gumičku do vlasov. Ďalšie mamičky sa pridali s tým, že ponižujúce slovné komentáre ku váhe alebo vzhľadu mala počas hodiny TŠV pani učiteľka u viacerých z nich. Následne dal riaditeľ slovo triednej učiteľke, ktorá mohla túto situáciu ozrejmiť viac.

Po udelení slova pani Škarbeková doplnila, čo bolo na Rodičovskom združení prednesené. Podľa slov jedného z rodičov (A. Kolesárová) ,,vyučujúca telesnej výchovy komentuje najmä u dievčat všade a všetko: oblečenie, šminky, postavu, postoje...úplne všetko, ako komentátorka.“ Minulý školský rok sa jej dcéra (J. Kolesárová) na hodiny TŠV tešila, teraz tam chodiť nechce. Začala mať opakovane tráviace ťažkosti, konkrétne zvracanie, ktoré doteraz nikdy nemala a pri hľadaní príčiny a vylúčení ťažkostí z jedla si všimla, že sa to opakuje vždy večer pred TŠV. V daný deň sa takýmto spôsobom vyhýbala účasti na vyučovaní. Ďalšia mamička spomenula, že sa dcéra vyjadrila, že „pani učiteľka bola veľmi nepríjemná“ a to nielen na hodinách, ale aj na lyžiarskom výcviku. Ďalšia spomenula, že jej dcéra sa nevie zmieriť so svojou postavou. A potom, čo zažila nepríjemné otázky od pani kolegyne prečo schudla, prečo neschudla atď. jej dcéra prestala jesť. Mama ju teraz musí kontrolovať, aby si nepoškodila zdravie. Pridala sa ďalšia mamička (M. Burčáková), ktorá strápňovanie dieťaťa (P. Burčáková) vyučujúcou pred spolužiakmi už riešila s pani Vozárovou aj osobne. Podľa vlastných slov bola pani Škarbeková na tom Rodičovskom združení ako obarená, lebo to nebola individuálna sťažnosť, ale ozýval sa a iniciatívne sa vlastnými podnetmi pridával veľký počet rodičov. Takže pochopila, že niečo na tomto neprofesionálnom prístupe musí byť pravdy. Preto na podnet vedúcej triedneho rodičovského združenia zavolala do triedy aj riaditeľa, ktorý si všetky tieto sťažnosti vypočul priamo od týchto rodičov.

Na výzvu riaditeľa školy pani Slovenkaiová ako priama nadriadená kolegyne Vozárovej spomenula, že na hospitácii TŠV cvičili všetci žiaci a nič zásadné si v správaní učiteľky voči žiakom nevšimla. Ale čo má informácie zo svojej vlastnej triedy IV.O, tak minulý rok, keď kolegyňu zastupoval Mgr. R. Andraško, sa na hodiny TŠV veľmi tešili. Dokonca cvičili aj žiaci so zdravotnými problémami alebo s nadváhou. Teraz nechodia na TŠV radi.

**Vyjadrenie zamestnanca:**

Pani Vozárová sa k jednotlivým podnetom vyjadrila takto:

Na začiatku hodiny TŠV realizuje vždy kontrolu úborov a vlasov žiakov. Podľa nej je priamo v školskom poriadku, že má právo vykázať žiaka, ak nie je pripravený na cvičenie. Je to najmä z dôvodu bezpečnosti počas športovania a netýka sa to len vlasov, ktoré nesmú ísť cez oči a zabraňovať výhľadu, ale aj napr. nezaviazaných šnúrok, či spoteného zapáchajúceho oblečenia. Na prípad individuálneho váženia N. Výrostekovej si konkrétne pani Vozárová nevedela spomenúť. Čo sa týka komentárov voči žiakom, tak ich nepopiera, ale ani si na ne nepamätá. Určite však nechcela žiakom vedome ublížiť. Skôr sa ich snaží povzbudzovať, lebo podľa informácií, ktoré má od žiakov ona, v predchádzajúcom roku cvičil na TŠV len ten kto chcel. Teraz musia cvičiť všetci a to sa im asi nepáči.

**Vyjadrenie zamestnávateľa:**

Na záver riaditeľ spomenul, že z dnešného sedenia bude uskutočnený zápis, ktorý bude prítomným zaslaný elektronicky na doplnenie. Tiež poznamenal, že si prednesené informácie ďalej preverí. Kolegyňu upozornil, aby sa vyvarovala akýchkoľvek komentárov voči vzhľadu žiakov, či akéhokoľvek správania, ktoré by mohlo byť zo strany žiakov vnímané ako znevažujúce. Prípad bude ďalej sledovať, po určitom čase sa k nemu znova vráti a aj na základe ďalšieho vývoja situácie na hodinách TŠV zaujme vlastné stanovisko.

**Podpisy zúčastnených osôb:**

Menované osoby svojim podpisom potvrdzujú, že boli oboznámené s obsahom zápisnice a potvrdzujú jej zhodu s priebehom prerokovania.

* RNDr. Anna Slovenkaiová, zástupkyňa, dňa......................... Podpis:.............................................
* RNDr. Lenka Škarbeková, triedna III.O, dňa......................... Podpis:.............................................

**Podpis zamestnávateľa:**

Riaditeľ školy potvrdzuje, že zápisnicu vyhotovil v súlade s priebehom prerokovania, ktoré osobne viedol.

* RNDr. Dušan Andraško, riaditeľ, dňa..................... Podpis:.............................................

**Podpis zamestnanca:**

Zamestnanec svojim podpisom potvrdzuje, že bol oboznámený s obsahom zápisnice a potvrdzuje jej zhodu s priebehom prerokovania. Takisto svojim podpisom potvrdzuje prevzatie jedného rovnopisu uvedenej zápisnice.

* Mgr. Katarína Vozárová, dňa................................ Podpis:.............................................

**Príloha č.1: Vyjadrenie vyučujúcej TŠV k zápisnici z prerokovania podnetov rodičov**

**Stanovisko k predmetnej veci:**

................

**Stanovisko vypracovala:**

V Gelnici dňa ..................................... Mgr. Katarína Vozárová

**Stanovisko prijal:**

V Gelnici dňa ...................................... RNDr. Dušan Andraško