Ahoj Dominik,

Dnes máš 22 rokov blahoželám. Chcem tu napísať zopár slov aby si v budúcnosti vedel ako si sa cítil v tento deň. Ak stále prežívaš pocit, že si sám a nemáš nikoho tak ma to mrzí. Ale chcem aby si vedel, že to nie je tvoja vina. Samota je vec, ktorá dokáže naozaj skaziť každú náladu. Asi si už pochopil, že napriek všetkému si jednoducho človek ktorý niekoho potrebuje. Niekoho kto bude pri tebe stáť napriek tomu kto si. Hlavne maj oči otvorené. Pamätaj šťastie je dlhá cesta a sú na nej mnohé prekážky a aj mnohí ľudia sa budú snažiť aby si sa cítil horšie ako oni. Ale nie všetci to robia vedome. Hlavne neprestávaj veriť v samého seba. Áno dnes sa cítiš zle a si sám a zrejme ide len o to, že ti v živote chýba, objatie, bozk či milé slová, ale kým si toto prečítaš budem sa snažiť aby som to zmenil. Zrejme teda aspoň v to verím že sa máš lepšie. A snáď už nie si sám, a máš vedľa seba svoju spriaznenú dušu. Prajem ti to.

S úctou

Dominik