**22. nedeľa cez rok C - Lk 7, 14, 1. 7 – 14**

Veľké štáty a svetové organizácie posielajú do iných štátov svojich politických alebo vojenských pozorovateľov. Ich činnosť spočíva v tom, že svojim vládam a nadriadeným orgánom poskytujú informácie, o ktoré majú záujem. Avšak neexistujú len profesionálni pozorovatelia. Každý človek už tým faktom, že žije, stáva sa aj pozorovateľom sveta, v ktorom žije. Hodnota pozorovania záleží od celkovej úrovne človeka, od jeho skúseností, vzdelania, veku. Schopnosť vedieť pozorovať jednotlivé udalosti okolo nás, správne ich zhodnotiť a vedieť sa na niektorých aj poučiť, patrí medzi hlavné zdroje ľudského poznania. Aj Ježiš bol pozorovateľom života okolo seba. Z týchto pozorovaní neraz ponúkol ľuďom dôležité ponaučenia. Dnes Ježiš pozoruje, ako sa pozvaní svadobní hostia tlačia na prvé miesta. To využil na to, aby nám dal hodnotné ponaučenie o pokore. Upozornil nás, že sme často náchylní uprednostňovať svoje ja pred všetkým a každým – pred Bohom aj pred ľuďmi. Že si namýšľame, akí sme dôležití a veľkí. To sa potom negatívne prejavuje v spoločenskom života, ale aj v živote jednotlivých cirkevných obcí. Ježiš nás preto vážne varoval: „Každý, kto sa povyšuje bude ponížený, a kto sa ponižuje, bude povýšený“.   
  
Vážme si aj my dar alebo schopnosť pozorovať vecí a ľudí okolo nás. Je to veľká kniha, z ktorej sa môžeme denne učiť. Môžeme sa napríklad učiť na spomínaných pyšných a sebavedomých ľuďoch. Akí sú niekedy títo ľudia smiešni. Ako si namýšľajú, že im patrí svet. Ako neraz na svoju pýchu doplatia. Ak ich človek pozorne sleduje, môže sa na nich poučiť, aký nemá byť. Môžeme sa učiť, keď pozorujeme ľudí, ktorí prežívajú svoj život v hádkach a nepriateľstvách. Človek vidí, aký je smutný osud týchto ľudí a to by ho malo povzbudiť k tomu, že nebude žiť tak ako oni. Že krajšie a zdravšie je odpúšťať, ako nenávidieť. Môžeme sa učiť na ľuďoch, ktorí sa klaňajú peniazom. Môžeme vidieť, ako často stratia svoju ľudskosť a dobrotu. Sú poučným príkladom, čo dokáže urobiť z človeka bohatstvo. Mladí ľudia sa môžu učiť na svojich vrstovníkoch, ktorí prepadli drogám alebo alkoholu. Keď ich vidia, nepotrebujú žiadne odborné a varovné prednášky, lebo oni sú silným mementom, čo dokáže s človekom droga a alkohol.   
  
Naše pozorovanie má byť formované evanjeliom. Na udalosti sa pozeráme Ježišovými očami a zisťujeme, v čom nám môžu napomôcť v našom osobnom posväcovaní a napredovaní. Ak by to tak nebolo, tak by sa naše pozorovanie zmenilo na obyčajnú zvedavosť, ktorá nemá veľkú hodnotu. Ak pozorujeme udalosti a ľudí okolo nás, tak sa máme vyvarovať aj toho, čo dnes kritizoval Ježiš. Pozorovateľ môže ľahko skĺznuť do pyšného postoja. Môže si veľmi rýchlo povedať: ja som lepší ako ostatní. Ak nám Boh dáva možnosť pozorovať komplikované ľudské osudy, tak je to aj preto, aby sme mu boli vďační za to, že sa nachádzame v lepšej situácii. A netreba si pritom namýšľať, že je to len naša zásluha. Napokon nezabudnime, že aj nás ľudia pozorujú. Čo môžu vidieť dobré a čo zlé na našom živote? V čom ich môžeme povzbudiť a v čom pohoršiť? Môžu na nás vidieť, že sme formovaní evanjeliom a Ježišovým Duchom? Aj s týmito otázkami odchádzajme z nášho kostola, aby sme si doma na ne dali pravdivé odpovede.

**22. nedeľa cez rok C - Lk 7, 14, 1. 7 – 14**

**Lekcia z pokory**  
  
Človeka najlepšie poznávame prostredníctvom jeho rozmanitých prejavov. Napríklad, keď čaká u lekára. Poznáme to, niekto je pokojný a trpezlivý, iný je nervózny a predbieha sa. Alebo povahu človeka možno veľmi dobre spoznať pri hre. Kartári hovoria, že pri mariáši najlepšie spoznáš človeka. Alebo keď potrebujeme pomoc. Koľko ľudí je ochotných pomáhať rečami. Keď však treba konkrétne pomôcť, vyhovárajú sa. Ježiš nás poučuje, že povahu ľudí možno spoznať aj podľa toho, ako sa správajú v spoločnosti. V dome popredného farizeja si všímal nepatrný ľudský prejav: aké miesta zaujímajú pozvaní. Toto pozorovanie ho priviedlo k závažnému ponaučeniu. Rozhodol sa dať nám lekciu z pokory.   
  
Zaiste je veľmi ťažko definovať pokoru ako čnosť. Ak by človek po nej túžil, alebo by sa v nej cvičil, už je to signál, že chce niečo dosiahnuť. Kto má čnosť pokory, nemôže o nej rozprávať, nemôže sa ňou chváliť, dokonca nemôže ani o nej vedieť. Bola by to falošná pokora. Podstatu pokory môžeme pochopiť len z negatívneho hľadiska: pokorný človek netúži po niečom, aby to mal len sám pre seba. Nemyslí na to, keď príde do spoločnosti, aby si sadol na popredné miesto, kde ho všetci vidia a obdivujú. Keď pozýva hostí, tak pozýva takých, ktorí mu to nemôžu revanšovať. Pokorný človek, keď si sadá na posledné miesto, tak nie preto, aby všetci videli jeho pokoru a potom čaká, kedy ho zavolajú na popredné miesto. Pokorného človeka nezaujíma pozícia, akú má medzi ľuďmi. A keď mu Pán povie, že za svoje správanie dostane odmenu “pri vzkriesení spravodlivých”, tak pokorný človek to jednoducho príjme, že bude u Boha. Lebo si uvedomuje, že Boh je svojou dobrotou, mocou a majestátom tak nekonečne vysoko nad ním, že on je len nepatrný tvor a nie je toho ani hoden.   
  
Dnes je veľmi moderné ponúkať v časopisoch rozličné testy, ktoré nám majú ukázať, či sme napríklad zodpovední, alebo usilovní, alebo priateľskí. Čitateľ musí odpovedať na niekoľko otázok, ktoré majú rozličné číselné hodnotenie podľa toho, ako odpovedáme . Potom si to spočíta a podľa počtu bodov si prečíta, ako v teste obstál. Ak by sme si chceli urobiť takýto test z pokory alebo z pýchy, tak by sme si mali položiť napríklad takéto otázky: – mám o sebe vysokú mienku, pokladám sa za centrum sveta, som rád, keď sa všetko točí okolo môjho “ja”? Ak áno, tak získavam nula bodov. – túžim po úspechoch, obdivoch a pochvalách? Závidím tým, ktorých to stretne? Som nešťastný z toho, ak ma niekto nedocení, ak sa na mňa zabudne, ak nedosiahnem to, čo som túžil dosiahnuť? Ak áno, tak získavam nula bodov. – teším sa z toho, ak sa môžem niečím ukázať, niečím „blysnúť”, ak sa správam podľa “chuti” druhých, aby ma obdivovali, ak sa kriticky vyjadrujem o schopnostiach iných? Ak áno, tak získavam nula bodov. – nemám ochotu poradiť sa s iným ľuďmi len preto, aby nevideli, že niečo neviem, že niečomu nerozumiem, že v niečom nie som odborník? Trpím a som nervózny, ak ma niekto napomenie? Odmietam akúkoľvek závislosť a len ja sám som sebe normou? A netúžim byť napokon rovný Bohu? Ak áno, tak získavam nula bodov.   
  
Johannes Kepler bol veľkým astronómom a jeho géniovi vďačíme za objavenie zákonov pohybu planét. Nenašiel však veľké uznanie medzi svojimi súčasníkmi a jeho objavy neboli známe širšiemu okoliu. V starobe sa ocitol vo veľkej núdzi. Smrteľne chorého vedca navštívil priateľ a spýtal sa ho, či ho nebolí, že musí opustiť svet bez uznania jeho práce. “Priateľ môj”, odpovedal Kepler, „Boh očakával tisíce rokov, pokiaľ jedno z jeho stvorení objavilo zákony pohybu nebeských telies. Či nemôžem počkať aj ja, pokiaľ sa mi dostane spravodlivosti?” Tento veľký vedec odchádzal bez nenávisti z tohto sveta, lebo veril, že skutočnú vďačnosť mu prejaví Boh vo svojom kráľovstve. Svätý František z Assisi sa o sebe vyjadril, že v skutočnosti je toľko hodný, koľko je hodný u Boha. A tak je to aj s nami.

**22. nedeľa cez rok C - Lk 7, 14, 1. 7 – 14**

Ctižiadostivosť je akosi zakorenená v človeku. Človek potrebuje cítiť, že iní si ho vážia. Existujú aj patologické stavy komplexov menejcennosti a nedostatočnej úcty k sebe. Človek, ktorý si nectí samého seba, nemôže si ctiť ani iných. Ježiš nás vo svojom podobenstve o prvých a posledných miestach učí pravej ctižiadosti. Karierizmus nie je riešením ľudskej túžby po vlastnom naplnení. Už Otcovia Cirkvi videli v hľadaní popredných miest skrytú bojazlivosť. Karierizmus je určitá forma strachu, vnútorná nezrelosť, slabosť a neistota. Nie je cestou k pravému rastu človeka, nepovznáša človeka ako takého. Dôsledkom tohto klamného pachtenia sa za uznaním a úctou je poníženie, hanba a opustenosť. Človek nevyrástol v skutočnosti, iba navonok. Potreboval stále viac uznania, stále vyššie miesta, lebo bol vnútorne slabý a prázdny.  
  
Ježiš nás v evanjeliu budúcej nedele chce učiť novú logiku. Je to logika Vtelenia, logika našej spásy, logika pravého naplnenia človeka, i jeho túžob po uznaní. „On, hoci má božskú prirodzenosť, nepridŕžal sa svojej rovnosti s Bohom, ale zriekol sa seba samého, vzal si prirodzenosť sluhu, stal sa podobný ľuďom; a podľa vonkajšieho zjavu bol pokladaný za človeka. Uponížil sa, stal sa poslušným až na smrť, až na smrť na kríži. Preto ho Boh nad všetko povýšil a dal mu meno, ktoré je nad každé iné meno.“ Ježiš mal nárok na najväčšie pocty a uznanie, na úctu, aká sa vzdáva samotnému Bohu. Keď si ho predstavíme na hostine u farizejov a vidíme tam ľudí, ktorí sa predbiehali o popredné miesta, dojme nás Ježišov postoj poníženosti. On mal v prvom rade nárok na najpoprednejšie miesto. On však chcel byť jedným z nás. Narodil sa v maštali, bol poslušný svojej matke. Pracoval ako tesár. Stal sa potulným kazateľom po Galilei. A nakoniec zomiera ako posledný z posledných, ako otrok a zločinec. Ježiš nepotreboval dokazovať svoju dôležitosť hľadaním uznania a pôct.  
  
On sa ponížil, aby nám ukázal cestu. Učí nás logike pravého rastu. Človek rastie len natoľko, nakoľko sa uponíži. Pokora a poníženosť priťahuje Božiu priazeň. Ježiš hovorí, že ten, čo pozval hostí na svadbu, nazval toho, čo sa uponížil «priateľom». Pokora vovádza človeka do Božej priazne. Pozdvihuje človeka v skutočnosti, v jeho vnútornej kvalite. Dáva človeku vnútornú spokojnosť, ktorá plynie z lásky. Človek, ktorý miluje, nepotrebuje byť vpredu a dokazovať sebe i iným vlastnú dôležitosť a blízkosť k Ženíchovi. On mu je blízko v skutočnosti. Človek je skutočne človekom iba v Kristovi. Keď rastie v milosti, vo svätosti a láske, rastie ako človek. Boh však nedá svoje milosti tým, ktorí sa povyšujú iba navonok a nehľadajú ten pravý rast. „Boh pyšným odporuje, ale pokorným dáva milosť.“ Ak človek začne hľadať uznanie, zatvorí sa prívod milosti a človek sa vnútorne stráca sebe samému.  
  
Povýšenie je dôsledkom pravého rastu. Ak si človek pomýli kariéru s týmto rastom, dopadne to smutne. Mária vo svojom Magnificat spieva: „Mocnárov zosadil z trónov a povýšil ponížených.“ Ona bola po celý život skrytá a ponížená. Snažila sa páčiť sa v prvom rade Bohu a hľadala jeho priazeň. Ona našla milosť u Boha a bola naplnená jeho priazňou. Stala sa jeho priateľkou. Preto ju Boh povýšil, lebo skutočne vyrástla. Ona mohla povedať: „Hľa, od tejto chvíle blahoslaviť ma budú všetky pokolenia.“ Mohla to povedať, “lebo Boh zhliadol na poníženosť svojej služobnice“. Človek ponížený sa stáva viac človekom, rastie vo svätosti a láske. Takýchto ľudí si každý váži prirodzene. Prvé miesto bude dôsledkom pokory, ktorá vedie k pravému rastu. Nikdy nesmie byť cieľom ľudského snaženia. Ježiš končí svoje podobenstvo takto: „Vtedy sa ti dostane pocty pred všetkými spolustolujúcimi.“

Pokora? Shrbit se a pak si jít zas po svém?  
  
  
"Čím jsi větší, tím víc se pokořuj, a před Pánem nalezneš milost. Neboť veliká je moc Pána, je slaven pokornými lidmi. Pro ránu domýšlivce není uzdravení, neboť se v něm uchytilo ošklivé býlí."   
(Sir 3, 18.28)   
  
  
Pokořovat se? Není to nedůstojné člověka? A čím výše se ve společnosti dostane, tím více se má pokořovat? Není to vlastně výzva k pokrytectví?  
  
Písmo nás nezve k přetvářce. Pokořit se totiž neznamená na chvíli se před někým shrbit a pak si jít zase po svém. Pokora spočívá především v pravdivosti - v pravdivém uznání, že věci, které považuji za samozřejmé, zas až tak samozřejmé nejsou, že to, co jsem a co mám, jsem nedosáhl jen svojí zásluhou, že jsem dostal minimálně obrovský výchozí kapitál svých schopností a otevřených možností, o které jsem se nijak nezasloužil.   
  
Čím je člověk úspěšnější, tím větší je pokušení na to zapomínat. Pokořit se před Pánem znamená projevit mu vděčnost za všechno, co jsem dostal zadarmo.   
  
Pokora také vede člověka k přiznání si, že jsou v jeho životě a v jeho nitru skutečnosti (rány, hříchy, smrt), se kterými si sám neporadí. Pokořit se před Pánem znamená otevřít se jeho milosti, která uzdravuje a vysvobozuje.

**22. nedeľa cez rok C - Lk 14, 1. 7 – 14 - Boh prichádza odzadu a ako prvých stretá posledných**  
  
Viedenský kardinál Christoph Schönborn prisľúbil novinárom raz interview. Reflektory osvetľovali konferenčný stolík plný mikrofónov, kameramani a fotografi tvrdo bojovali o čo najlepšie miesto. Salón napĺňalo napäté očakávanie, objektívy boli nasmerované na dvere kardinálovej pracovne. Tí najprestížnejší vpredu si ani nevšimli, že kardinál potichu vstúpil inými dverami a už niekoľko minút sa rozprával s najskromnejšími, čo stáli vzadu. Lekcia i výstižná ilustrácia evanjelia 22. nedele v Cezročnom období. Boj o prvé miesta na hostine, kam pozvali aj Ježiša, sa stal preňho príležitosťou hovoriť o inej hostine, tej v Božom kráľovstve, na ktorú nemožno vstúpiť inak než cez pokoru.   
  
Preto povedal podobenstvo. Nechcel ním dávať lekciu spoločenského správania. To by bol dvojnásobný farizej, radiť vzácnemu človeku ostentatívne si sadnúť dozadu a potom sa nechať slávnostne priviesť na prvé miesto. Skutočnú pokoru možno chápať len očami viery a lásky. Svätý Tomáš hovorí, že pokora je pravda o sebe. Teda nie zakomplexovanosť, podceňovanie sa a popieranie skutočných predností v porovnaní s inými ľuďmi. Pokora je podmienkou, aby sme mohli Boha uznať za Boha. Kto sa stavia na jeho miesto, cíti sa kráľom stvorenstva a neuznáva, že všetko, čo je a čo má, má od Boha, žije vo falošnej pýche a klame sám seba. Proti kvasu farizejov Ježiš kladie kvas Božieho kráľovstva. Sám Boh sa ponižuje, stáva sa človekom, vyberá si posledné miesto a je služobníkom všetkých, od betlehemských jasieľ až po umývanie nôh učeníkom pri Poslednej večeri. Podľa jeho učenia sa stávame jeho priateľmi, ak robíme podobne. Len pokorný človek vie, že je hriešny a odkázaný na Božie milosrdenstvo. Čím viac si to uvedomuje, tým viac milostí môže prijať. Božia láska k človeku sa prejavuje tým, že Boh sa stáva pokorný, aby sa ku nám priblížil. A pokorný človek spoznáva pokorného Boha. Podľa sv. Ignáca je cieľom každého apoštolátu priviesť ľudí k **pokore**. Tá spolu s **chudobou** a **poníženosťou** je rozlišovacím znakom Krista – to sú tri farby jeho vlajky. Nepriateľova zástava má opačné farby: bohatstvo, pýchu a márnu slávu.   
  
Človek bol stvorený pre slávu, žije z pohľadu a uznania druhého. Ak však nezakúša ocenenie a Božiu lásku, musí si nasilu vymáhať ľudské uznanie. V tom je podstata Adamovho hriechu, staval sa na miesto, ktoré patrí Bohu. Bez Boha stráca aj seba samého. Boh si vyberá posledné miesto. Veriaci, ktorý ho hľadá a miluje, nachádza ho práve tam. K pravde o sebe patrí, že Bohu na každom z nás nesmierne záleží. Pokora neznamená len uznať Božiu veľkosť, ale mať na nej aj účasť. Práve v tom je aj skutočná ľudská veľkosť. Len pokorný človek si všíma veľké Božie diela v prírode, rozpoznáva jeho pôsobenie v dejinách sveta i vo svojom živote a to ho napĺňa pravou múdrosťou, istotou a plesaním. Je to základný paradox Božieho kráľovstva: cez pokoru nás Boh berie za ruku a vedie z posledného miesta na prvé, robí nás opravdivo veľkými a šťastnými účasťou na jeho veľkosti, kráse a šťastí. Boh prichádza odzadu a ako prví ho stretnú tí, čo sú na posledných miestach.

**22. nedeľa cez rok C - Lk 7, 14, 1. 7 – 14**

Matka Tereza zomrela 5.9. 1997 vo veku 87 rokov na následky srdcovej príhody. Takýchto príhod prekonala vo svojom živote niekoľko a jedna z nich sa jej stala osudnou. Ešte v ten deň večer vyvesili sestry na vstupnú bránu materského domu nápis: „*Matka Tereza sa odobrala ku Kristovi, s ktorým sa definitívne zjednotila.“* India vyhlásila dva dny smútku a vláda vydala oficiálne prehlásenie, že chce usporiadať štátny pohreb. Matku Terezu pochoval kardinál Sodáno, ktorého poveril Ján Pavol II. Deň pred pohrebom bolo telo Matky Terezy vystavené v chráme sv. Tomáša. Zo všetkých kútov celého sveta sem prúdili tisícky zástupov, aby sa s ňou mohli rozlúčiť.

Pohreb sa konal týždeň po jej smrti, teda 13.9. Pohrebu sa zúčastnili snáď predstavitelia všetkých štátov sveta. Telo Matky Tereza bolo zavinuté do indickej vlajky, inak bola oblečená do svojho sárí, to sú ich indické šaty a na svoje prianie nemala na svojich nohách sandále. Matka Tereza si želala byť pochovaná ako jednoduchá a pokorná služobnica. Z bosými nohami tak chcela predstúpiť pre svojho Pána. My všetci budeme pred ním stáť taktiež bosí, bez ničoho, skrátka taký, aký sme. Jej telo potom viezli asi štyri kilometre a za jej vozom kráčalo asi štvrť milióna Indov. Ulice boli vyzdobené veľkými bambusovými vetvami. Pri pohrebnom obrade sa čítal úryvok z evanjelia, taktiež vybraný text z posvätných indických kníh a jeden úryvok z Koránu. Predstavitelia všetkých veľkých svetových náboženstiev hľadali ten najvhodnejší úryvok práve pre túto udalosť. A snáď k najdojímavejšiemu okamihu prišlo, keď spolu s obetnými darmi priniesli obyčajnú malú ceruzku. O tejto malej ceruzke Matka Tereza často rozprávala. Hovorila o sebe, že ona je takouto malou ceruzkou v Božích rukách.

Od Matky Terezy sa toho môžeme veľmi veľa naučiť. BS - raz keď budeme stáť pred Bohom bosí, teda taký aký sme a každý z nás je v Božích rukách malým, nepatrným, ale moc dôležitým nástrojom, ako je napr. práve malá ceruzka. Inak Matka Tereza sa smrti nebála. Často opakovala: *„Až raz zomriem, pôjdu mi naproti všetci chudobní. Všetci chudobný, ktorých som prijala a ktorých som milovala. A Ježiš sám bude oblečený ako chudobný.“*Jedného dňa sa Matka Tereza vybrala žobrať. Za žobranie sa nehanbila a bola na to zvyknutá. Vyrazila do jednej lekárne, pretože potrebovala lieky pre chorých. Lekárnik bol veľmi zaneprázdnený. Matka Tereza mu podala zoznam liekov, ktorý si zo sebou priniesla a potom lekárnika poprosila, či by jej nedal lieky zadarmo. *„To ste si asi zmýlila adresu,“* odpovedal slušne lekárnik a pokračoval vo svojej práci. Matka Tereza sa ale nenechala len tak odbiť. Posadila sa do rohu a začala sa modliť ruženec. Dokážeme si predstaviť túto scénu: lekárnik pobehoval sem a tam a jedným okom sa díval na Matku Terezu, ktorá nie a nie odísť. Keď Matka skončila modlitbu ruženca, lekárnik prišiel ku nej a vo vreci mal lieky, o ktoré ho Matka Tereza prosila. *„To je dar nášho podniku,“* povedal lekárnik, keď jej vrece z liekmi vkladal do ruky. Nemohol odolať pokornej a vytrvalej viere, ktorá ide jasne za svojím cieľom. Takáto bola Matka Tereza – pokorná služobnica, malá ceruzka v Božích rukách. A takýto máme byť i mi.

**22. nedela C**

Matka Tereza zomrela 5. 9. 1997 vo věku 87 let na následky srdeční příhody. Takových příhod prodělala ve svém životě několik a jedna z nich se jí stala osudnou. Ještě téhož dne večer vyvěsily sestry na vstupní bráně mateřince nápis: „Matka Tereza se odebrala ke Kristu, se kterým se definitivně sjednotila.“ Indie vyhlásila dva dny smutku a vláda vydala oficiální prohlášení, že hodlá uspořádat státní pohřeb. Matku Terezu pochovával kardinál Sodano, kterého pověřil Jan Pavel II. Den před pohřbem bylo tělo Matky Terezy vystaveno v chrámu svatého Tomáše. Ze všech koutů celého světa sem proudily tisícové zástupy, aby se s ní mohly rozloučit.  
Pohřeb se konal týden po její smrti, tedy 13. 9. Pohřbu se zúčastnili představitelé snad všech zemí světa. Tělo Matky Terezy bylo zavinuto do indické vlajky, jinak byla oblečená do svého sárí, to jsou takové ty indické šaty a na své přání neměla na svých nohách sandály. Matka Tereza si přála být pochována jako prostá a pokorná služebnice. S bosýma nohama tak chtěla předstoupit před svého Pána. My všichni budeme před ním stát také bosí, bez ničeho, prostě takoví, jací jsme. Její tělo potom vezli asi čtyři kilometry a za jejím vozem kráčelo asi čtvrt milionu Indů. Ulice byly vyzdobeny velkými bambusovými větvemi. Při pohřebním obřadu se četl úryvek z evangelia, také vybraný text z posvátných indických knih a jeden úryvek z Koránu. Představitelé všech velkých světových náboženství hledali ten nejvhodnější úryvek právě pro tuto událost. A snad k nejdojemnějšímu okamžiku došlo, když spolu s obětními dary přinesli také jednu malou tužku. O této malé tužce Matka Tereza často mluvila. Říkala o sobě, že je takovou malou tužkou v Božích rukou.

Od Matky Terezy se toho můžeme hodně naučit. Jednou budeme stát před Bohem bosí, tedy takoví, jací jsme a každý z nás je v Božích rukou malým, nepatrným, ale moc důležitým nástrojem, jako je třeba právě malá tužka. Jinak Matka Tereza se smrti nebála. Často opakovala: „Až zemřu, vyjdou mi naproti všichni chudí. Všichni chudí, které jsem přijala a které jsem milovala. A Ježíš sám bude oblečen jako chudý.“ Jednou se vydala žebrat. Za žebrání se nestyděla a byla na to zvyklá. Tentokrát vyrazila do jedné lékárny, protože potřebovala léky pro nemocné. Lékárník byl velice zaneprázdněný. Matka Tereza mu podala seznam léčiv, který si s sebou přinesla a potom lékárníka poprosila, jestli by jí dal léky zdarma. „To jste si asi spletla adresu,“ odpověděl suše lékárník a pokračoval ve své práci. Matka Tereza se ale nenechala jen tak odbýt. Posadila se do rohu a začala se modlit růženec. Dokážeme si představit tuto scénu: lékárník pobíhá sem a tam a po očku se dívá na Matku Terezu, která ne a ne odejít. Když Matka Tereza skončila modlitbu růžence, lékárník k ní přistoupil a v rukou měl pytel léků, o které ho Matka Tereza prosila. „To je dar našeho podniku,“ řekl lékárník, když jí pytel s léky vkládal do rukou. Nemohl odolat pokorné a vytrvalé víře, která jde jasně za svým cílem. Taková byla Matka Tereza – pokorná služebnice, malá tužka v Boží ruce.