

**Písomný výstup pedagogického klubu**

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | **Gymnázium, SNP 1, Gelnica** |
| Názov projektu: | **Kľúč k rozvoju štyroch gramotností** |
| Kód ITMS projektu: | **312011V673** |
| Názov pedagogického klubu: | **Pedagogický klub učiteľov prírodovedných predmetov** |
| Meno koordinátora pedagogického klubu | Mgr. Kristína Vargová |
| Školský polrok | September 2020 – Január 2021 |
| Odkaz na webové sídlo zverejnenej správy | <https://gymgl.edupage.org> |

|  |
| --- |
| **Úvod:** Správa o činnosti Pedagogického klubu čitateľskej gramotnosti v prvom polroku školského roka 2020/2021.  **Stručná anotácia**  Tento písomný výstup je zhrnutím činnosti Pedagogického klubu čitateľskej gramotnosti počas prvého polroka školského roka 2020-2021. Správa zachytáva obsahovú náplň 10 stretnutí, ktoré sa konali od septembra 2020 do januára 2021.Vzhľadom na celosvetovú pandémiu nového koronavírusu prebiehala činnosť klubu v tomto polroku prevažne prostredníctvom online spojenia. Počet stretnutí však bol zachovaný podľa plánu.  **Kľúčové slová**  Pedagogický klub čitateľskej gramotnosti, rozvoj čitateľskej gramotnosti, výmena skúseností, analýza nedostatkov, inovatívne metódy, skvalitnenie edukačného procesu, zhodnotenie, dištančné vzdelávanie, interaktívne učenie, IKT metódy, projektové metódy, pojmové mapy  **Zámer a priblíženie témy písomného výstupu**  Pedagogický klub čitateľskej gramotnosti je zložený z učiteľov, ktorí majú v aprobácii alebo priamo vyučujú jeden z nasledujúcich akademických predmetov: slovenský jazyk a literatúra, občianska náuka, dejepis, etická/náboženská výchova, umenie a kultúra, telesná a športová výchova. Na väčšine z týchto predmetov pracujú študenti s množstvom rôznych textov, preto je veľmi potrebné sústrediť sa na rozvoj čitateľskej gramotnosti. Cieľom našich jednotlivých stretnutí bolo prinášať inovácie do edukačného procesu – zamerali sme sa na metódy rozvíjajúce analýzu textu vo forme tvorby pojmových máp i na inovatívne metódy využívajúce interaktívne učenie a iné metódy spojené s IKT. Taktiež sme sa venovali projektovým metódam a skupinovým formám práce žiakov. Na jednotlivých stretnutiach sme si vymieňali skúsenosti z dištančného vyučovania, krúžkov či iných činností. Náplň klubov smerovala k rozvoju kľúčových kompetencií učiteľov, k posilneniu čitateľskej gramotnosti a tým ku skvalitňovaniu vyučovacej činnosti.  Pandémia koronakrízy pokračovala aj v tomto školskom roku a zhoršujúca sa situácia v októbri zapríčinila zatvorenie škôl a prechod z prezenčného vzdelávania na dištančné. Keďže išlo o situáciu, s ktorou sme už mali skúsenosť z prvej vlny pandémie, prechod na dištančné vzdelávanie nebol natoľko stresujúci ako predtým. S tým rozdielom, že sa naši členovia poučili z chýb z prvej vlny, svoju výučbu zdokonalili a prevažnú väčšinu VH učili online prostredníctvom aplikácie ZOOM. Počas stretnutí klubu rozoberali, analyzovali, riešili nielen problémy a témy, ktoré boli súčasťou plánu práce, ale aj aktuálne otázky a úlohy, ktoré priniesla zmenená situácia. Vymieňali si skúsenosti ohľadom vyučovacích metód počas dištančného vzdelávania, prezentovali nové formy výučby a vzájomne sa inšpirovali. Spoločným úsilím a cieľom bolo naďalej zabezpečiť kvalitný vzdelávací proces, v ktorom nebudú chýbať inovatívne metódy a postupy a ktorý bude motivovať žiakov k štúdiu počas tohto náročného obdobia. |

|  |
| --- |
| **Jadro:**  Na **prvom stretnutí** boli členovia klubu oboznámení s činnosťou, cieľmi a samotným fungovaním Pedagogického klubu. Došlo k prerozdeleniu úloh a aktivít medzi členov s ohľadom na Plán práce.  **V prvom polroku** sme sa venovali nasledujúcim témam:   * Postoj žiakov k čítaniu * Inovácia vzdelávania – pojmové mapy * Príklady dobrej praxe v edukácii * Inovácia vzdelávania – interaktívne učenie * IKT vo vzdelávaní * Inovácia vzdelávania – projektové metódy * Polročné zhodnotenie práce   **V druhom polroku pôjde o tieto témy:**   * Inovácia vzdelávania – učenie hrou * Inovácia vzdelávania – zážitkové metódy * Príklady dobrej praxe v edukácii * Osvedčené pedagogické skúsenosti * Postoj žiakov k čítaniu * Koncoročné zhodnotenie práce   Jednotliví členovia si na prvom stretnutí vymenili aj skúsenosti s využívaním moderných vyučovacích metód a postupov a zhodnotili význam predošlých stretnutí klubu.  Zhodli sa na tom, že práca v Klube čitateľskej gramotnosti priniesla mnohé pozitíva. Inovatívne metódy a aktivity, ktoré v rámci stretnutí klubu prezentovali jeho členovia na predošlých stretnutiach boli podnetné, inšpiratívne a učitelia uviedli, že ich využívajú aj vo svojich predmetoch s tým, aby u žiakov posilnili najmä čitateľskú gramotnosť. Je veľmi prospešné, ak si majú jednotliví vyučujúci možnosť vypočuť ostatných učiteľov a načerpať inšpiráciu.  **Druhé stretnutie** bolo zamerané na analýzu postoja žiakov našej školy k čítaniu, členovia klubu boli oboznámení s výsledkami realizovaného dotazníka, diskutovali o vhodných formách a obsahu čítaných textov a navrhli riešenia na podporu záujmu žiakov o čítanie.  O tom, že deti prestávajú rozumieť tomu, čo čítajú, sa hovorí už roky. Čítajú síce dosť, lenže nie knihy či časopisy, ale texty z počítačov, tabletov a mobilov. Rýchlo a povrchne. Stratení v množstve informácií často nedokážu odlíšiť, čo je dôležité a čo je výmysel.  Nelichotivé výsledky slovenských žiakov v čítaní dokazujú medzinárodné štúdie PISA, kde sa dlhodobo prepadávajú. Majú problémy porozumieť čítanému textu, nevedia ho vyhodnotiť a vytiahnuť z neho to, čo je podstatné. Takmer tretina žiakov dokonca spadá do rizikovej skupiny tých, čo nemajú ani najzákladnejšie čitateľské zručnosti. Čitateľská gramotnosť slovenských štvrtákov sa síce postupne zlepšuje, no stále je pod priemerom krajín OECD. Pätnásťroční žiaci na tom nie sú o nič lepšie.  K tejto problematike sa vyjadrila **Mgr. Vargová**, podľa ktorej sa tento nepriaznivý trend ukazuje aj medzi študentmi našich tried.  Ako uviedla, najmä u žiakov vyšších ročníkov badať z roka na rok väčší nezáujem o čítanie, predovšetkým u chlapcov. Táto ich nechuť k čítaniu sa netýka len povinnej literatúry v škole, ale taktiež iných zdrojov, ako sú časopisy, noviny či iné texty prístupné online. Odklon od čítania je o niečo slabší u dievčat, ktoré čítajú najmä beletriu vhodnú ich veku a záujmom. Určite pozitívnejší prístup k čítaniu vidíme v nižších ročníkoch u osemročného gymnázia. Prostredníctvom aktivít na hodinách SJL ako napr. Čo práve čítame, sa dozvedáme o rôznych žánroch, ktoré sú obľúbené a čítané u týchto mladších žiakov.  **Dotazník**, ktorý realizovala v jednotlivých triedach Mgr. Vargová, sa uskutočnil na vzorke 75 študentov štvorročného gymnázia v priebehu mesiaca september. Dotazník vypĺňali žiaci na hodinách SJL a bol následne doplnený aj o diskusie.  **Z dotazníkov a následnej diskusie vyplynuli nasledujúce zistenia**:   * Výsledky potvrdili, že vzťah mládeže k čítaniu je skôr zlý. * Analýza postojov mladých ľudí ukazuje, že problém je aj v samotnej schopnosti (zručnosti) čítať. Mladí ľudia čítajú málo najmä preto, že nevedia čítať s porozumením alebo nie sú naučení nájsť si zaujímavý materiál na čítanie. * Potvrdila sa dôležitosť vplyvu rodinného zázemia pri rozvoji čitateľskej a informačnej gramotnosti mladých ľudí. Ak sú knihy a čítanie súčasťou rodinného života, siahnu mladí ľudia po nich pri vyhľadávaní informácií častejšie. * Pri získavaní informácií potrebných na riešenie školských úloh, ale aj na realizáciu voľnočasových aktivít súčasná mládež jednoznačne uprednostňuje internet. Treba si položiť otázku, či sa žiaci a študenti učia o kvalite informačných zdrojov, z ktorých čerpajú informácie, či nie je internet prvoradým médiom len pre jednoduchosť získania a transformovania informácií z dôvodu jednoduchej možnosti ich využitia. * Inovatívne metódy a postupy, ktoré využívali na hodinách členovia Pedagogického klubu čitateľskej gramotnosti, mali podľa žiakov mnoho pozitív. Zlepšila sa ich schopnosť porozumieť čítanému textu, spoznali rôzne spôsoby práce s textom a zlepšila sa aj ich zručnosť spracovať čítaný text. Taktiež to istú časť z nich podnietilo aj k častejšiemu čítaniu si doma.   **Tretie stretnutie** bolo venované analytickej a tvorivej činnosti vo vyučovacom procese. Členovia klubu sa zamerali na metódy rozvíjajúce analýzu textu vo forme tvorby prehľadných máp. Oboznámili sa s využitím týchto máp na hodinách, predstavili jednotlivé typy týchto schém a pavúkov.  Pojmové mapy sú diagramy, ktoré vyjadrujú podstatné vzťahy medzi pojmami vo forme tvrdení. Tvrdenia sú v nich reprezentované stručne charakterizovanými spojeniami pojmov, ktoré popisujú informáciu o vzťahoch a popisujú prepojenosť pojmov.  **Mgr. Blahovská** oboznámila ostatných členov s funkciou, vytváraním, hodnotením a rôznymi druhmi pojmových máp, ktoré môžu vyučujúci a študenti využívať pri analýze textu.  **Príklad hierarchickej pojmovej mapy:**    Následne členovia Pedagogického klubu čitateľskej gramotnosti diskutovali o výhodách pojmového mapovania a zhodli sa na tom, že ide o ďalší prostriedok slúžiaci na inováciu vzdelávania.  **Výhody pojmového mapovania**  – poskytujú obraz sledovaného problému v hmatateľnej podobe, ku ktorej sa môžeme kedykoľvek vrátiť,  – vyžadujú samostatnú prácu žiaka, s kľúčovými aspektmi učiva,  – dovoľujú jasne určiť relatívnu dôležitosť každej myšlienky a súčasne umožňujú ľahšie zobrazenie prepojení medzi kľúčovými myšlienkami,  – sú úsporné vo vyjadrení bohatého obsahu,  – pomáhajú ľahšie a efektívnejšie si zapamätať a opätovne vybaviť osvojené učivo,  – dovoľujú preorganizovávanie štruktúr vedomostí,  – vedú k nazeraniu na informáciu z rôznych strán a uhlov, rôznymi spôsobmi, pretože jej nepriradzujú pevné, nemenné miesto,  – dovoľujú vidieť komplexné vzťahy medzi myšlienkami,  – dovoľujú vidieť protiklady, paradoxy a medzery vo vlastnej interpretácii, čím vytvárajú základ pre kladenie otázok, ktoré následne podporujú bádanie a kreativitu  Obsahom **štvrtého** **stretnutia** bolo odovzdávanie si pedagogických skúseností jednotlivými členmi klubu z využívania pojmových máp na vyučovaní.  **Mgr. Záhornacká** zdôraznila hlavný dôvod, prečo pojmové mapy používať - najlepším dôvodom je zlepšená schopnosť porozumenia, zapamätania si, aplikovania v praxi a kreativity. Všetky tri závisia od schopnosti vytvárať nové prepojenia a súvislosti.  Napríklad kreativita je, okrem iného, o schopnosti vytvárať prepojenia medzi rôznymi vecami.  Ako ďalej uviedla, celý proces tvorby pojmovej mapy má 4 jednoduché kroky:  **1.Identifikujte ústredný problém**  **2.Urobte si zoznam všetkých kľúčových pojmov/konceptov**  **3.Rozvite kľúčové pojmy/koncepty o ďalšie pojmy/koncepty**  **4.Vytvorte prepojenia medzi pojmami/konceptmi**  Tento postup tvorby je dostatočne zrozumiteľný aj pre študentov. Je ale nevyhnutné, aby si ho najprv osvojili na vyučovacích hodinách s pomocou vyučujúceho.  Vyučujúce slovenského jazyka a literatúry - Mgr. Blahovská a Mgr. Vargová - konštatovali, že túto metódu využívajú na svojich hodinách často. Je vhodná napr. vo fixačnej fáze hodiny na upevnenie si nových vedomostí či pri frontálnom opakovaní. Taktiež ju zadávajú žiakom ako domácu úlohu. Overia si, či preberanému učivu porozumeli, či správne chápu vzťahy a súvislosti. Dopĺňanie prázdnych miest v pojmovej mape môže tiež slúžiť ako neštandardný spôsob testovania žiakov.  **Príklad konkrétnej pojmovej mapy, ktoré využívajú na svojich hodinách jednotlivý členovia PK:**  Zborovna.sk – portál pre učiteľov  Členovia sa zhodli na tom, že vytváranie pojmových máp má mnohé pozitíva. Od žiaka si vyžaduje aktívny prístup v práci s textom – v procese tvorby pojmovej mapy je žiak nútený textu porozumieť, čím sa uľahčí jeho následné osvojenie a zapamätanie. Pojmové mapy – tvorenie, či dopĺňanie – môže učiteľ využívať v každej fáze vyučovacej hodiny za rôznym účelom. Prezentované spôsoby ich využitia boli pre jednotlivých členov Klubu čitateľskej gramotnosti veľmi podnetné a inšpirujúce.  V rámci **piateho stretnutia** jednotliví členovia klubu prezentovali a analyzovali vhodné metódy, aktivity, ktoré sa im osvedčili vo vyučovacom procese a ktoré s obľubou využívajú vo svojej učiteľskej praxi.  **Mgr. Blahovská** sa s ostatnými podelila o svoje pozitívne skúsenosti z učiteľskej praxe:  Ako prvú predstavila aktivitu s názvom **Čo práve čítame?**  Je to aktivita, ktorú každoročne využíva trikrát počas školského roka na hodinách literatúry v nižších triedach osemročného gymnázia. **Cieľom** tejto aktivity je motivovať žiakov k čítaniu kníh podľa vlastného výberu,  k nácviku prezentačných zručností pred svojimi spolužiakmi a k motivovaniu spolužiakov k čítaniu.  Túto aktivitu zrealizovali aj online na hodine literatúry v príme a žiakom sa veľmi páčila.  Ako druhú uviedla aktivitu s názvom **Mediálna výchova**  Mediálna výchova sa realizuje v 3. ročníku štvorročného štúdia ako rozširujúca 1 hodina do týždňa. **Cieľom** tejto aktivity je vytvárať tlačenú podobu triedneho časopisu (päťkrát) do roka, ďalším cieľom je učiť sa pracovať v tíme, byť zodpovedný za čiastkové úlohy, pracovať na čas, učiť sa komunikovať.  Mediálna výchova sa realizuje už niekoľko rokov a podľa aktuálnych možností posielajú výtlačky do súťaží.  **Aj Mgr. Záhornacká prezentovala svoje pozitívne skúsenosti z výučby:**  V rámci vyučovania SJL radi organizuje besedy so spisovateľmi. Naposledy išlo o besedu so spisovateľkou Michaelou Ellou Hajdukovou, rodáčkou z nášho regiónu. (Narodila sa v Gelnici, detstvo a mladosť prežila v Margecanoch.)  Cieľom tejto akcie bolo posilnenie záujmu žiakov o čítanie slovenskej literatúry a rozvoj čitateľskej gramotnosti.  **Ako tretí sa do diskusie zapojil Mgr. Burčák so svojou skúsenosťou:**  Vyučujúci uviedol, že vždy víta možnosť zúčastniť sa nejakej exkurzie, poprípade návštevy knižnice, výstavy alebo inej kultúrnej a vzdelávacej aktivity. Jednou z takých aktivít bol i deň otvorených dverí Ústavného súdu. Návštevu tejto inštitúcie spojil i s návštevou verejnej knižnice J. Bocatia v Košiciach. Deň otvorených dverí Ústavného súdu bola precízne zorganizovaná a pripravená akcia, ktorá všetkých študentov dostatočne informovala o práci ústavných sudcoch. Ale nie len to. Študenti si mali možnosť prezrieť kancelárie, prezenčné miestnosti, rokovacie miestnosti, park, nádvorie i samotnú „Sieň nezávislosti“, kde sa uskutočňujú neverejné zasadnutia i pojednávaciu miestnosť, kde sa naopak konajú verejné zasadnutia. Nechýbala i osobná bezprostredná skúsenosť, keď si študenti mohli obliecť talár sudcu, zasadnúť si za sudcovský stôl, nahliadnuť do fiktívnych spisov, ilustrovanej ústavy či prezrieť si umelecké diela na chodbách Ústavného súdu.  Náplňou **šiesteho stretnutia** bola analytická a tvorivá činnosť – inovatívne metódy využívajúce interaktívne učenie a metódy využívajúce IKT.  Do diskusie sa ako prvý prihlásil **Mgr. Radúz Burčák**, ktorý sa vo svojom príspevku venoval využívaniu interaktívnej tabule na hodinách. ,,Pri práci s interaktívnou tabuľou pomerne často používam pojmovú mapu. Žiaci pomocou interaktívnej tabule spájajú jednotlivé pojmy, ktoré navzájom súvisia, resp. pojmy, ktoré na ne nadväzujú. Pomocou interaktívnej tabule je možné zadávať žiakom rôzne úlohy zamerané na rozšírenie vedomostí často i zábavnou formou. Napríklad program Hot Potatoes ponúka niekoľko možností na spestrenie opakovania prebratého učiva. Je možné vytvárať krížovky, dopĺňať text, prisudzovať a priraďovať k sebe pojmy a obrázky. Pomerne veľa možností je i na školskom portáli EduPage.“  Do diskusie sa zapojila aj **Mgr. Kristína Vargová**, ktorá využíva interaktívnu tabuľu na svojich hodinách tiež často. Podľa nej je interaktívna tabuľa moderná pomôcka, ktorá dokáže zmeniť učenie žiakov na efektívne, zaujímavé a príťažlivé. ,,Práca s interaktívnou tabuľou prináša radosť a motivuje, pretože máme možnosť tvorivo pristupovať k vyučovacím hodinám a realizovať sa. Veľa možností na využitie prináša najmä učivo v mladších ročníkoch, kde sú žiaci hraví a súťaživí. Je to príjemná zmena v spôsobe práce učiteľa i žiaka. Žiak má možnosť spoluvytvárať hodinu, je priamo vtiahnutý do deja, spolupracuje s ostatnými a prispôsobuje sa aktuálnej situácii v procese učenia sa. Veľký význam má to, že dokáže udržať pozornosť všetkých žiakov celú vyučovaciu hodinu.  Okrem interaktívnej tabule **Mgr. Vargová** strieda interaktívne aktivity rôzneho zamerania, v ktorých žiaci zapájajú viaceré zmysly a pohyb. ,,Tvoríme jednoduché dialógy, využívame „role play“- hranie rolí, hráme hry zamerané na komunikáciu, dramatizujeme jednoduché príbehy“.  **Výhody interaktívneho vyučovania**:  ·      Na hodinách využívame  všetky zdroje informácií - HDD, CD, DVD, Internet ... Na interaktívnu tabuľu môžeme premietnuť  akýkoľvek obraz z  počítača, internetu, tiež  multimediálne CD, učivo je možné doplniť videom premietaním priamo na tabuľu..  ·       učenie priťahuje pozornosť žiakov  ·       učivo je prezentované naživo - všetko priamo z tabule  ·       učivo je pre žiakov lepšie pochopiteľné  ·      Interaktívne tabule spestrujú  vyučovanie a pomáhajú premeniť tradičnú školu na modernú.  **Prínosy pre žiaka**:  ·       získa motiváciu byť súčasťou živého diania v triede  ·       má možnosť spoluvytvárať hodinu  ·       odpadne mu nutnosť všetko opisovať  ·       môže lepšie spolupracovať s ostatnými  ·       ﻿na hodinách môže viac tvoriť a byť aktívny  Počas **siedmeho stretnutia** Pedagogického klubu čitateľskej gramotnosti si jeho členovia vymenili skúsenosti z využívania interaktívneho učenia a IKT vo vzdelávaní.  Podľa členov pedagogického klubu má využívanie počítačových technológií a internetu mnoho výhod.  - Sú významným pomocníkom pri príprave našich učiteľov na výučbu. Vďaka počítačovým programom dokážu vytvoriť rôzne **prezentácie, testy, doplňovačky a iné aktivity**, ktoré majú profesionálny vzhľad a hlavne si ich dokážu prispôsobiť na „mieru“.  - Veľký prínos počítačových technológií je aj v oblasti **archivácie a aktualizácie údajov**. - Samozrejme, nezanedbateľné využitie počítačových technológií a internetu je aj **v procese samotnej výučby** – žiaci majú možnosť pomocou počítača riešiť samostatné úlohy, doplňovať chýbajúce údaje, riešiť problémové úlohy, ale taktiež aj učiť sa spolupráci, napr. pri rôznych skupinových úlohách. Podľa členov klubu sú žiaci vo výučbe oveľa aktívnejší v porovnaní s klasickou výučbou.  - Internet taktiež pomáha našim učiteľom v oblasti **komunikácie**. Prostredníctvom e-mailu, chatu a rôznych webových stránok si vymieňajú užitočné informácie, dohadujú sa na rôznych stretnutiach, posielajú si vzdelávacie materiály.  - V súčasnosti sa stali počítačové technológie a najmä internet nenahraditeľnými **nástrojmi sebavzdelávania**. V súvislosti s tvorbou rôznych projektov, úloh a ich následným prezentovaním dochádza pri použití počítačov aj k **rozvoju kreativity a prezentačných zručností**. Žiaci pracujú s videom, fotografiami, obrázkami, zvukom, majú možnosť ich flexibilne prerábať, prípadne spájať prostredníctvom programov, takže môžu uplatniť plnohodnotne svoju fantáziu.  V ďalšej časti diskusie **PaedDr. D. Molnárová** priblížila ostatným členom klubu svoje skúsenosti s portálom **Centrálneho úložiska digitálneho edukačného obsahu s názvom „Viki“,** ktorý spustilo v rámci podpory interaktívneho vzdelávania v materských, základných a stredných školách ministerstvo školstva.  Portál v súčasnosti obsahuje verejne dostupný edukačný obsah pre materské školy, obsah pre základné školy, a to v prírodovedných predmetoch, ako sú matematika, prírodoveda, biológia, chémia, fyzika, v oblastiach finančnej gramotnosti, environmentálnej výchovy, pre stredné školy v oblasti elektrotechniky a podobne.  Členovia klubu si vo zvyšnom čase prezreli materiály na portáli viki a vymenili si svoje skúsenosti s ďalšími stránkami a vzdelávacími portálmi, ktoré navštevujú.  Počas **ôsmeho stretnutia** Pedagogického klubu čitateľskej gramotnosti sa naši členovia venovali analytickej a tvorivej činnosti so zameraním na skupinové formy práce žiakov.  V diskusii s príspevkom na tému skupinové vyučovanie vystúpila **Mgr. K. Blahovská**.  Pri príprave skupinového vyučovania by mal dbať učiteľ na to, či je vybraná téma vhodná na skupinovú prácu. Zásadná chyba, ktorá sa často opakuje vo vyučovaní pri skupinovej práci, je, že učiteľ dôkladne nepremyslel úlohy. Ak sú žiaci postavení pred úlohu, ktorú vypracujú bez problémov samostatne alebo vo dvojici, je skupinová práca úplne zbytočná. V zásade platí, aby na prácu v skupine boli určené úlohy, ktoré dávajú najavo náročnosť vypracovania, aktivitu jednotlivých členov skupiny a rozpoznanie cieľa. Preto sa musia zvoliť také úlohy, ktoré vyžadujú, aby jednotliví členovia skupiny dosiahli cieľ len vtedy, ak budú vzájomne kooperovať a komunikovať.  **Výhody skupinového vyučovania:**  Pri takejto forme vyučovania žiaci získavajú nielen vedomostí, ale podporuje tiež žiadúce správanie žiakov (vzájomná tolerancia), vyučovanie prispieva a podporuje k sebadôvere a aj k sebahodnoteniu žiakov, žiaci sa učia so záujmom, získavanie nových vedomostí je pre nich prirodzenejšie ako plnenie pokynov a príkazov učiteľa, učitelia, ktorí uvedené vyučovanie využívajú, hovoria, že žiaci sú do učenia viac motivovaní, s priebehom vyučovania vyjadrujú spokojnosť, to isté učitelia vzťahujú aj na rozvíjanie kognitívnych stratégií žiakov, osvojené vedomosti prispievajú aj k transferu vedomostí do iných predmetov alebo rôznych činností žiakov, pretože žiaci si ich osvojili tvorivou činnosťou.  **Nevýhody skupinového vyučovania:**  Táto forma vyučovania je časovo náročnejšia. Na rozdiel od tradičného, učiteľ nesprostredkúva hotové vedomosti, ale žiaci sa k ním dopracúvajú. Táto skutočnosť si vyžaduje starostlivú a tvorivú prípravu učiteľa. Skupinová práca má značný potenciál v činnostiach žiakov, ale treba mať na zreteli, aby nedochádzalo k preťaženiu žiakov, potom bude výsledok celkom iný, ako sme predpokladali. Aj keď si žiaci dobre rozumejú a skupina je dobre zostavená, občas dochádza k nežiaducim prejavom niektorých žiakov – môžu sa cítiť v skupine zbytoční, preťažení, „pracujú za iných“. Niektorí žiaci môžu mať tendenciu vyniknúť, preto nemajú záujem spolupracovať s ostatnými, ponáhľajú sa s prácou, nezdržujú sa s ostatnými.  V **deviatom stretnutí** si jednotliví členovia odovzdávali pedagogické skúsenosti z využívania projektových metód vo vzdelávaní.  V úvode stretnutia zhrnula vedúca klubu čitateľskej gramotnosti **Mgr. Kristína Vargová** základné informácie o projektovom vyučovaní, jeho metodike, pozitívach a úskaliach.  Projektové vyučovanie je efektívny spôsob výučby, pri ktorom môžeme využívať niektoré progresívne didaktické metódy ako problémové vyučovanie, kooperatívne vyučovanie, diskusia. Zdrojom nadobúdania a rozvíjania vedomostí žiakov pri projektovej metóde vyučovania je riešenie projektov, praktických pracovných úloh.  Primárnym cieľom projektového vyučovania je aktívne zapojiť žiakov do poznávacieho procesu. Proces poznávania je charakteristický svojou otvorenosťou. Učitelia vytvárajú problémové scenáre a otázky, ktoré vedú k tomu, aby žiaci rozmýšľali o tom, čo sa učia. Scenáre projektov sú len rámcové a dotvárajú sa v spolupráci so žiakmi počas riešenia. Realizácia projektu závisí od žiakov, od ich tvorivosti, fantázie, kritického myslenia, vnútornej motivácie, záujmov a potrieb. Pri tvorbe scenárov sú učitelia a žiaci inšpirovaní svojim najbližším okolím a problémami, ktoré vychádzajú z bežného života.  ***Praktická ukážka návrhov projektov:***  **Mgr. K. Vargová** ako jeden z príkladov projektového vyučovania uviedla projekt realizovaný v triede Tercia. Projekt s názvom **Moja modlitba** bol vyvrcholením tematického celku Modlitby, v rámci ktorého sme sa na jednotlivých hodinách literatúry dozvedali viac o tomto literárnom žánri. Prečítali sme si náboženské modlitby a taktiež sme spoznali priania či prosby zahraničných aj slovenských autorov. Po spoločnej diskusii o našich želaniach, najmä v tejto ťažkej pandemickej dobe, bolo úlohou každého žiaka vytvoriť vlastnú modlitbu/prosbu a výtvarne ju dotvoriť. Tento projekt sme vhodne zakomponovali do obdobia blížiacich sa Vianoc.  **Tu sú ukážky niekoľkých žiackych prác:**  C:\Users\Kristy\Desktop\Zápisnice klubu 2020-2021\modlitby\132188782_1773012256194674_7440656114146067257_n.jpgC:\Users\Kristy\Desktop\Zápisnice klubu 2020-2021\modlitby\131757940_222181569473072_4603181842009627254_n.png  Ďalší tu uvedený projekt realizovali žiaci 1.A triedy v rámci hodín slovenského jazyka. Po osvojení si poznatkov o vyhľadávaní a spracovávaní informácií, zapisovaní bibliografie a o knižničnom systéme, nasledovala spoločná návšteva knižnice s vyučujúcou **Mgr. Vargovou**. V projektovom zadaní boli študenti rozdelení do skupín a ich úlohou bolo vypracovať jednotlivé úlohy projektu na nimi zvolenú tému – čiastkové úlohy zahŕňali vyhľadávanie informácií vo viacerých zdrojoch, využitie naučených spôsobov spracovania textu, ako bola pojmová mapa, osnova , konspekt, INSERT a ďalšie, správne zaznačenie bibliografických údajov a iné. Vypracovanie projektu si vyžadovalo kooperáciu žiakov v skupine, rozdelenie úloh i ďalšiu spoločnú návštevu knižnice.  **C:\Users\Kristy\Desktop\Zápisnice klubu 2020-2021\modlitby\131949723_386937389039927_3152259837703690803_n.jpg**  Obsahom posledného **desiateho stretnutia** bolo polročné zhodnotenie práce pedagogického klubu a komparácia výsledkov práce so žiakmi v jednotlivých ročníkoch. Členovia pedagogického klubu zhodnotili taktiež prínosy spoločných stretnutí.  Zhodli sa na tom, že tento polrok bol rovnako ako ten predošlý veľmi náročný, keďže vyučovanie od októbra prebiehalo v dištančnej online forme vzhľadom na epidemiologickú situáciu na Slovensku. Konštatovali, že výsledky z tohto polroku nemožno porovnávať s výsledkami práce žiakov z predchádzajúcich rokov, keďže v tomto roku neboli splnené rovnaké podmienky výučby ako v predchádzajúcich rokoch. Preto je možné porovnať výsledky práce žiakov v rámci triedy a ročníkov tohto polroku. Členovia Klubu čitateľskej gramotnosti sa zhodli na tom, že práca študentov v jednotlivých triedach bola na dobrej úrovni, s výnimkou zopár jednotlivcov. Práca online bola v tomto polroku školského roka zjednodušená tým, že žiaci už mali skúsenosti s výukou v online prostredí.  Študenti pracovali na zadaniach rôznych typov (projekty, žiacke práce, pracovné listy, tvorba modelov, videí, riešenie tajničiek, tvorba básničiek ...), čím rozvíjali svoju kreativitu, originalitu, postreh a pod.. Aktívne pracovali na zadaniach, zúčastňovali sa online výučby a na úlohy reagovali na čas. I keď v každej triede sa našiel študent, ktorého bolo potrebné neustále vyzývať, pripomínať úlohy. Všetci členovia klubu sa ale zhodli na tom, že s postupom času začínali strácať návyky a motiváciu na učenie a bolo stále náročnejšie ich zaujať.  **Mgr. Blahovská** zhodnotila končiaci sa polrok nasledovne: ,,Počas dištančnej formy vzdelávania som využívala prioritne online vyučovanie (ZOOM), v malej miere som využívala formu samoštúdia, samozrejme, bolo nutné prispôsobiť formy a metódy práce tejto forme vzdelávania, aktivity a činnosti som striedala. Pripravovala som pracovné listy alebo študijné materiály pre jednotlivé triedy, online testíky, doplňovacie cvičenia, komunikovala som pravidelne so žiakmi cez Edupage, taktiež v prípade potreby cez messenger, mejl, telefonát.  Najviac aktívni a motivovaní učiť sa boli jednoznačne žiaci prímy a väčšia časť triedy sekunda. Komunikácia so žiakmi vyšších tried bola veľmi náročná, často málo produktívna. Taktiež preverovanie a hodnotenie nadobudnutých vedomostí nebolo možné považovať za objektívny obraz o vedomostiach žiakov. Žiaci boli hodnotení známkami, taktiež slovne, v EŽK som zapisovala údaje o odovzdaní/neodovzdaní zadaní alebo úloh v stanovenom čase, o aktívnej/pasívnej účasti, čo som brala do úvahy pri polročnom hodnotení.  Problémom dištančného vzdelávania boli technické problémy pri realizácii ZOOM vyučovacích hodín, nedostatočná technická vybavenosť zo strany žiakov, nedostatočný signál...  Napriek týmto faktom sa mi podarilo napĺňať TVVP, so svojím prístupom k dištančnému vzdelávaniu som spokojná, hoci si uvedomujem, že najväčším problémom bol chýbajúci sociálny kontakt učiteľa a žiakov.“  **Aj Mgr. Záhornacká** sa vyjadrila k dištančnému vzdelávaniu. ,,Pri dištančnom vzdelávaní nie je možné použiť všetky bežné metódy a formy práce ako pri prezenčnom vzdelávaní. Technické zariadenia, ktoré žiaci používajú nie sú bezproblémové. Počas hodín musíme riešiť mnoho rôznych aj nečakaných situácií, čo ovplyvňuje kontinuitu vyučovacej procesu, žiaci sú nesústredení, pri vypnutých kamerách a mikrofónoch sa môžu venovať aj iným činnostiam, nedávajú pozor. Niektorí žiaci sa nezúčastňujú online hodín a je nemožné zistiť úroveň ich vedomostí. Žiaci strácajú nevyhnutné pracovné návyky, nie je možné preverovať kvalitu ich prípravy na vyučovanie a ich vedomosti obvyklými spôsobmi. V porovnaní s minulosťou ťažko môžeme ich študijné výsledky považovať za dobré a o objektivite hodnotenia sa dá pochybovať. Žiaci sa uchyľujú k podvádzaniu, odpisovaniu, ...  **Mgr. Burčáka**: ,,Väčšina žiakov, ktorí si svedomito plnili úlohy počas klasického vyučovania, si ich plnili i zadávaním úloh cez internet. No našli sa žiaci, ktorí zľahostajneli, väčšinu úloh ignorovali, alebo len stroho a úsečne odpovedali. Niektorí žiaci začali spolupracovať až po niekoľkonásobnom upozornení, či už zo strany učiteľa, alebo triedneho učiteľa. Celkovo však môžem konštatovať, že táto malá skupina málo spolupracujúcich žiakov nezatienila celkový kladný prístup žiakov k plneniu si svojich povinností.“  Aj **PaedDr. Molnárová a Mgr. Vargová** vyjadrili svoje pocity z dištančného vzdelávania.  Ako jedno z veľkých pozitív hodnotia to, že boli veľmi rýchlo nútení naučiť sa  pracovať v prostredí Edupage – zadávať domáce úlohy, tvoriť testy, prezentácie, posielať komentáre či pripomenutia.  V prvých dňoch pomohli sprístupnené webináre. Komunikácia a samotné vzdelávanie v tomto prostredí hodnotia ako funkčné a bezproblémové, s možnosťou sledovať  prácu žiakov takmer okamžite. Automatické vyhodnocovanie testov predstavovalo výrazné šetrenie času. Vytvorili si databátu učebných kariet, úloh a testov, ktoré budú môcť využívať aj pri prezenčnom vzdelávaní.  Veľkým negatívom bola samozrejme absencia osobného kontaktu, hlavne u mladších žiakov, ktorí túto interakciu nutne potrebovali. Najviac chýbala okamžitá spätná väzba od študentov, možnosť sa ich hneď spýtať, či danému učivu rozumejú a s čím majú ešte problém. Kontrola zadaní, domácich úloh poskytovala len určitú spätnú väzbu o práci žiaka, keďže nebolo možné hodnoverne zistiť, či ide o samostatnú prácu daného študenta. Toto zneužívali žiaci vyšších ročníkov. Opravy a komentáre k vypracovaným úlohám pomáhali žiakom správne porozumieť učivu, no skutočné porozumenie látky sme si mohli overiť najlepšie až na online hodinách.  **V ďalšej časti tohto stretnutia členovia zhrnuli fungovanie Klubu čitateľskej gramotnosti.**  V súčasnom období poznačenom epidémiou Corona vírusu nie je možné zúčastňovať sa školení, seminárov, prednášok. Stretnutia sú výbornou možnosťou na výmenu skúseností, poskytnutie rád a inšpiráciu.  Členovia klubu vymenovali mnohé pozitíva práce v pedagogickom klube :  - na spoločných neformálnych stretnutiach s kolegami sa môžeme dozvedieť veľa nových,  podnetných informácií  - vymieňame si skúsenosti z práce so žiakmi mladšieho veku i starších študentov  - oboznamujeme sa s využívaním rôznych metód a foriem práce, ktoré sa dajú využiť vo viacerých vyučovacích predmetoch, s dôrazom na inovatívne metódy práce a využívanie IKT  - rozširujeme si svoje profesionálne vedomosti podľa predmetov  - učíme sa byť flexibilní, snažíme sa skvalitniť vlastný vyučovací proces, priblížiť sa viac k žiakom, podnietiť ich k vyššej aktivite na hodinách  - diskutujeme o aktuálnych problémoch  - učíme sa vytvárať pracovné listy, testy, pomocné materiály na vyučovanie jednotlivých predmetov, ktoré v konečnom dôsledku slúžia na rozvoj čitateľskej gramotnosti. |

|  |  |
| --- | --- |
| **Záver:**  Členovia Klubu čitateľskej gramotnosti zhodnotili, že je veľmi dobré, ak majú jednotliví vyučujúci možnosť vypočuť si ostatných učiteľov a načerpať inšpiráciu.  Z analýzy stretnutí vyplýva, že motivovať žiakov k čítaniu je boj na dlhé trate. Má ale svoj veľký význam. V našich školách dominujú texty a prístupy orientované na autorov, no nové štúdie poukazujú skôr na potrebu zaviesť do vyučovania „zážitkové prístupy“. Tak, aby sa dôraz kládol práve na adresáta textu, teda na žiakov a študentov. Je potrebné tiež počúvať preferencie študentov v tom, čo chcú čítať.  Pojmové mapovanie, ktoré sme si tiež predstavili v rámci stretnutí, má tvoriť súčasť vzdelávacieho procesu. Tento inovatívny spôsob práce s textom učí žiakov vyhľadávať kľúčové informácie a dávať ich do vzájomných vzťahov, či vzťahov nadradenosti a podradenosti. Počas tvorenia pojmovej mapy si študent precvičuje logické operácie a učí sa vyhľadávať v texte to podstatné, čo sa často javí ako problém. Neschopnosť vybrať si z preberaného učiva kľúčové poznatky, vedie u mnohých žiakov k zbytočnému memorovaniu informácií bez porozumenia. Všetci členovia klubu sa zhodli na tom, že ide o efektívnu metódu pri zlepšovaní čitateľskej gramotnosti našich študentov a budú ju využívať častejšie.  Na stretnutiach klubu sme sa venovali aj metódam, ktoré využívajú IKT vo vyučovaní. Najmä v tomto období dištančného vzdelávania zohráva interaktívne učenie významnú rolu v edukačnom procese. Informatívne a komunikačné technológie umožňujú učiteľom byť v každodennom kontakte so študentmi. Prostredníctvom internetu a stránky EduPage komunikujú so žiakmi i rodičmi, zdieľajú testy, úlohy, hry, videá, zvukové nahrávky, opravujú vypracované zadania a zapisujú známky. Aplikácie ako Zoom im umožňujú vysvetľovať učivo online, zdieľať pripravené dokumenty, prezentácie, púšťať vzdelávacie videá či preverovať vedomosti žiakov. A v neposlednom rade umožňujú byť učiteľom a žiakom, či žiakom navzájom v kontakte, hoci tento online priestor nemôže nahradiť osobnú vzájomnú interakciu. interaktívne zdroje obohacujú výučbu a robia ju pre študentov oveľa atraktívnejšou. Samozrejme, cieľom našich členov Klubu čitateľskej gramotnosti je naďalej sa snažiť čo najviac zapojiť do vyučovacieho procesu inovatívne metódy, ako je aj interaktívne učenie a metódy využívajúce IKT vo vzdelávaní.  Využitie skupinovej formy práce vo vyučovaní prináša so sebou množstvo benefitov. Je to metóda, ktorá má výraznú podporujúcu a aktivizujúcu funkciu na vyučovaní. Osvojovanie si nových poznatkov, či upevňovanie tých starších sa deje tvorivým spôsobom, ktorý si vyžaduje aktívny prístup každého žiaka. Každý študent sa tak stáva spolutvorcom riešenia, ovplyvňuje samotný priebeh hodiny. Počas skupinovej formy práce sú výrazne podporované aj jeho sociálne zručnosti - schopnosť počúvať, vedieť sa dohodnúť, spolupracovať, vedieť presvedčiť o svojom názore, či prijať iný názor. Dôraz je kladený na samotných žiakov, učiteľ plní len pomocnú úlohu. Hoci je táto metóda pre učiteľa náročná na prípravu, pre jej prínos je dôležité zakomponovať ju do vzdelávacieho procesu čo najčastejšie.  Veľmi prínosné bolo prezentovanie skúseností z projektového vyučovania. Projektové vyučovanie je ďalšou inovatívnou metódou v našej škole. Cieľom projektového vyučovania je aktívne zapojiť žiakov do poznávacieho procesu. Učiteľ vytvára problémové scenáre a otázky, ktoré vedú k tomu, aby žiaci rozmýšľali o tom, čo sa učia. Je to efektívny spôsob výučby pri ktorom sa využívajú nové progresívne metódy práce. Zdrojom nadobúdania poznatkov, vedomosti a zručností žiakov pri projektovej metóde je riešenie praktických pracovných úloh. Projektové vyučovanie využívame ako doplnok, ktorý nám umožňuje prehlbovať a zvyšovať kvalitu vyučovania na našom gymnáziu.  Počas stretnutí klubov sa mali členovia možnosť podeliť sa so svojimi postrehmi a skúsenosťami z prebiehajúceho online vyučovania, ktoré kladie zvýšené nároky na vyučujúcich a je taktiež náročné a únavné pre samotných študentov. Naši členovia sa snažia učiť kreatívne, pestro a motivovať svojich študentov k dobrým výsledkom aj v tomto náročnom období. | |
| Vypracoval (meno, priezvisko) | Mgr. Kristína Vargová |
| Dátum | 05. 02. 2021 |
| Podpis |  |
| Schválil (meno, priezvisko) |  |
| Dátum |  |
| Podpis |  |