

**Správa o činnosti pedagogického klubu**

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | **Gymnázium, SNP 1, Gelnica** |
| Názov projektu: | **Kľúč k rozvoju štyroch gramotností** |
| Kód ITMS projektu: | **312011V673** |
| Názov pedagogického klubu: | **Pedagogický klub čitateľskej gramotnosti** |
| Dátum stretnutia pedagogického klubu | 8.1.2020 |
| Miesto stretnutia pedagogického klubu | **Gymnázium, SNP 1, Gelnica** |
| Meno koordinátora pedagogického klubu | Mgr. Kristína Vargová |
| Odkaz na webové sídlo zverejnenej správy | <https://gymgl.edupage.org> |

|  |
| --- |
| **MANAŽÉRSKE ZHRNUTIE:**  **Kľúčové slová**: testovacie nástroje, tvorivá činnosť, príprava testov, metodika tvorby didaktických testov  Tretie stretnutie členov Pedagogického klubu čitateľskej gramotnosti. Obsahom tohto stretnutia bola výmena skúseností pri doterajšom využívaní rôznych foriem a druhov testovania u žiakov a tvorivá činnosť pri príprave testov ako efektívneho nástroja zisťovania úrovne gramotnosti žiakov. |

|  |
| --- |
| **HLAVNÉ BODY, TÉMY STRETNUTIA, ZHRNUTIE PRIEBEHU STRETNUTIA:**  Predsedníčka Pedagogického klubu Mgr. Kristína Vargová otvorila štvrté stretnutie klubu čitateľskej gramotnosti a privítala jej členov. Oboznámila členov s programom stretnutia, ktorým bola výmena skúseností z využívania rôznych typov testov a tvorivá činnosť pri ich príprave.   1. **Diskusia, výmena skúseností, návrhy odporúčaní na zmeny v skvalitňovaní vzdelávania**    1. **Diskusia na tému: Skúsenosti s využívaním rôznych typov testov**   Skúša a hodnotí sa vtedy, keď treba v krátkom časovom úseku a objektívne zistiť, či sa dosiahli ciele vzdelávacieho procesu. Skúšaním a hodnotením sa overuje, či študenti nadobudli potrebné znalosti alebo zručnosti.  Cieľové vedomosti a schopnosti sa overujú rôznymi skúškami a testami. Skúšanie možno považovať za meranie, ktoré by malo byť podľa diskutujúcich čo najpresnejšie a najobjektívnejšie, to znamená, že na všetkých skúšaných a hodnotených jedincov treba používať rovnaký „meter“.  Podľa členov klubu medzi prednosti testov patrí to, že: umožňujú v krátkom čase otestovať široké spektrum učiva, sú „štandardným“ diagnostickým nástrojom v tom zmysle, že otázky sú formulované rovnako pre všetkých žiakov, čas na odpoveď je rovnaký pre všetkých, kritéria hodnotenia odpovedí sú rovnaké pre všetkých, umožňujú objektívne porovnávanie úrovne vedomostí medzi školami.  Diskutujúci sa zhodli na tom, že typy testov s otvorenými aj zatvorenými otázkami majú rovnako svoje výhody aj nevýhody:   * pri **zatvorených otázkach** je výhodou vysoká objektívnosť hodnotenia, možnosť využíva testy na objektívne porovnania úrovne vedomostí žiakov (skupín žiakov, tried), efektívnosť hodnotenia (možno ho realizovať v krátkom čase), možnosť hodnotiť súčasne veľké množstvo žiakov * nevýhodou je, že umožňujú obmedzený pohľad do žiakových myšlienkových pochodov, nemožno sledovať postup riešenia, nie vždy sa dá urči druh chýb, ktorých sa žiak dopustil, znevýhodňujú nepozorných žiakov aj žiakov hĺbavých, ktorí pomaly rozmýšľajú. (Naopak sú zasa omnoho vhodnejšie pre komunikatívne slabších žiakov a žiakov, ktorí pomaly písomne formulujú svoje myšlienky alebo pomaly píšu), ľahšie sa pri nich opisuje. * pri **otvorených otázkach** je výhodou možnosť testovať aj niektoré výstupy, ktoré sa uzavretými otázkami testujú iba ťažko, informácia, ktorú získame o žiakoch je zvyčajne bohatšia, testovanie (a následné hodnotenie) je autentickejšie, pretože sa viac podobá činnostiam vyskytujúcim sa počas vyučovania. * nevýhodou je, že objektívnosť hodnotenia je nižšia ako pri uzavretých otázkach, testovanie je podstatne náročnejšie na čas, organizáciu a finančné prostriedky, je zložitejšie testovať veľké počty žiakov.   Členovia klubu používajú na svojich hodinách pri testovaní rôzne typy úloh, ako sú: úlohy s výberom odpovede, úlohy na dopĺňanie textu, úlohy na priraďovanie, úlohy na usporiadanie slov, identifikácia chýb, úlohy s krátkou odpoveďou, dopĺňanie chýbajúcich slov vo vetách, kombinácia viet, prepisovanie, slovotvorné úlohy...   * 1. **Výmena skúseností s využívaním moderných vyučovacích metód a postupov:**   Mgr. Kamila Blahovská odprezentovala ostaným členom spôsob tvorby neštardizovaných učebných didaktických testov   * vychádzala z 2. atestačnej práce a zo školenia, ktorého sa zúčastnila * zdôraznila, že nie je vôbec jednoduché sformulovať jasné zadanie testovej úlohy – hlavný problém je u 3 distraktorov ( zatvorené otázky) * pri výbere z možností nesmú byť odpovede veľmi jednoduché, nelogické či jednoznačné * pri otvorených otázkach je problémom trafiť sa do myslenia žiaka a určiť jednu odpoveď * Mgr. Blahovská vytvorila 3 testy, každý mal 10 položiek * základom každého testu je špecifikačná tabuľka (obsahuje typ úlohy, špecifikovaný cieľ úlohy, autorský zámer, myšlienkovú operáciu, obtiažnosť úlohy) * je potrebné vytvárať čo najviac stredne ťažkých úloh a málo veľmi ťažkých a veľmi ľahkých úloh   1. **Zhodnotenie prínosov:**   Členovia klubu sa podelili o svoje skúsenosti s tvorbou a aplikáciou rôznych typov testov. Zhodli sa na tom, že tvorba testu si vyžaduje potrebné znalosti a dostatočnú prípravu, aby mohol byť test validný a objektívny. Vďaka Mgr. Blahovskej si obohatili svoje vedomosti z tvorby testov. Rovnako dôležitá je aj grafická úprava. Je potrebné si uvedomiť, že žiak píše test v istom psychickom napätí a v časovej tiesni. V takej situácii je pre neho veľmi dôležité, aby test bol prehľadný, dobre čitateľný, aby sa mohol v teste rýchlo orientovať, aby mu bolo na prvý pohľad jasné, kde končí jedna otázka a začína druhá, ktorý obrázok patrí ku ktorej otázke, aké číslo má daná otázka a pod. |

|  |
| --- |
| **ZÁVERY A ODPORÚČANIA:**  Členovia klubu sa zhodli na tom, že testovanie má svoje pozitíva aj negatíva a je vhodné dopĺňať testy aj inými možnosťami preverovania vedomostí. Je dobré brať do úvahy aj jednotlivých študentov, ich osobnosť a preferencie – niektorí uprednostňujú písomné, iní ústne skúšanie. |

|  |  |
| --- | --- |
| Vypracoval (meno, priezvisko) | Mgr. Kristína Vargová |
| Dátum | 15.1. 2020 |
| Podpis |  |
| Schválil (meno, priezvisko) |  |
| Dátum |  |
| Podpis |  |

**Príloha:**

Prezenčná listina zo stretnutia pedagogického klubu