**24 hodín**

**Dominik Valeš**

**POSTAVY**

**Martin**

**Laura**

**Jessica**

**Erik**

**Hlas ducha**

**Scéna I. Obývačka**

*( Martin sedí na gauči/ za stolom a píše list na rozlúčku. Na stole je fľaša s alkoholom, revolver a na zemi sú rozhádzané pokrčené kusy papiera. Je nahnevaný a podnapitý. Píše na papier v zapätí ho pokrčí a odhodí, odpije si z fľaše. Je zjavné, že má problémy.)*

**Martin:**  aaaaaa *(nahnevane)* Do čerta... ani posraný list na rozlúčku neviem napísať. *(zamyslí sa a vezme revolver do ruky)* A prečo sa vlastne lúčiť? Nie je ľahšie pre všetkých len tak odísť?  *(odpije si z fľaše s alkoholom)*...život už nemá zmysel... len odísť, tak ako všetci odišli odo mňa. *( Gabriel si priloží revolver k hlave)*

*(V izbe zabliká svetlo a vietor odfúkne papiere zo stola. Odniekiaľ zaznie hlas.)*

**Duch:** Zadrž!

**Martin:** Kto do čerta si? A kde si? *(zmätene sa obzerá)* ...alebo vieš čo to je jedno.

**Duch:** Nemáš pocit, že to čo sa chystáš urobiť je trocha sebecké?

**Martin:** Nevieš nič, počuješ?! nevieš o mne nič. *(kričí okolo seba a máva revolverom).* Netušíš čím som si prešiel. Akým právom ma ideš súdiť?!

**Duch:** Právom? Ty hovoríš o práve? Myslíš, že máš právo rozhodnúť o svojom živote takto? Nikto nemá právo vziať si život a ty nie si výnimkou.

**Martin:** Tak ja nemám právo?! Čo si ty, anjel spásy? Poslal ťa samotný Boh? Kde si bol keď môj život stratil zmysel?

**Duch:** Som tu aby som ti ukázal pravdu.

**Martin:** Nemám záujem...

**Duch:** ...uzavrime dohodu, čo povieš?

**Martin:** Dohodu? Takže nie anjel ale diabol, no paráda. A podpísať vlastnou krvou čo? *(posmešne)*

**Duch:** No tak! Myslím to vážne. Nie som ani anjel ani diabol. Nemáš čo stratiť. Môžeš len získať.

**Martin:** Akú dohodu? A nechceš sa konečne ukázať?

**Duch:** Daj mi 24 hodín a ja ti ukážem pravdu, ak aj potom budeš chcieť urobiť to čo si plánoval nechám ťa. A na to aby si pochopil pravdu ma vidieť nepotrebuješ.

**Martin:** čo už len jeden deň zmení, ha? ...ale prečo nie jeden deň hore dole.

**Duch:** Výborne. A teraz odlož tú fľašu a choď spať! Zvládnuť pravdu ťa bude stáť veľa síl.

*(hromy burka blikanie svetiel)*

**Martin:** Počkaj čo?..ako to myslíš? Hej ? Si tu? ...ach jaj no tak teda dobre...*(Martin odloží revolver chvíľu na neho hľadí)* Možno ani nebude nutné ťa použiť.  *(black)*

**Scéna II. Ráno**

*(Martin sedí pri stole a pije kávu. Na stole je prázdna fľaša od alkoholu. Len hľadí na pohár a bez zmyslu mieša kávu lyžičkou. Na tvári má neprítomný pohľad akoby bol myšlienkami inde. Zrazu blikanie svetiel, vietor.)*

**Martin:** Už som myslel, že si sa na mňa vykašľal. Tak kde je tá tvoja pravda?

*(zvoní zvonček)*

**Duch:** Choď otvoriť!!

*(Martin sa postaví a ide otvoriť)*

*(Martin vojde do izby so sestrou. Martin sa obzerá okolo seba čaká, že zaznie hlas ale je ticho.)*

**Laura:** Na čo sa pozeráš?

**Martin:** čo? ... ale na nič...

**Martin:** Tak sestrička čomu vďačím za tvoju návštevu??

**Laura:** Ty ale vyzeráš. Čo sa to s tebou stalo? Kedy si tu naposledy upratal? *(pozrie na prázdnu fľašu)* Zase si pil?

**Martin:** Ak si ma prišla zasa poučovať, tak tam sú dvere, ségra. *(ukáže na dvere)*

**Laura:** Doniesla som ti obed. Skúšala som ten mamin recept. Tak ako sa máš?

**Martin:** Ako sa asi mám? Paula ma opustila, šéf ma vyhodil, kamoši sa na mňa vykašľali. Mám se báječne. *(ironicky)...*

Prečo to robíš Laura? Máš predsa vlastnú rodinu. Mala by si byť s nimi a nie starať sa o svojho neschopného a naničhodného brata.

**Laura:** Som tvoja sestra a ty si môj brat, tak to má byť.

**Martin:** Ale ja som ti nikdy nepomohol. Ani po smrti rodičov.

**Laura:** Bolo to ťažké pre nás oboch ...Na to som tu bola ja aby som sa o teba postarala. A boli sme tu jeden pre druhého tak netrep. Martin si dobrý brat. A bol si aj super strýko až kým...

**Martin:** ... až kým sa zo mňa nestala troska? To si chcela povedať nie?

**Laura:** Nie nechcela.

**Martin:** Spôsobujem ti len starosti. Lepšie by ti bolo bezo mňa. *(Martin sa pozrie na prázdnu fľašu alkoholu položenú na stole)*

**Laura:** *(Laura príde k nemu a dá mu facku)*Toto už nechcem viac z tvojich úst počuť rozumel si ma. *(ukľudní sa chytí ho za ruky a pokračuje)* si môj brat neviem si predstaviť čo by som robila bez teba. *(objatie)* Už budem musieť ísť do práce, zvládneš to tu sám?

**Martin:** Jasné, zvládnem.

**Laura:** Tak dobre. Zajtra ťa prídem pozrieť. Maj sa

**Martin:**  *(kričí) ...*a ségra?

**Laura:** Áno?

**Martin:** ďakujem.

**Laura:** Jasne, braček. *(buchnú dvere)*

*(chvíľu je ticho)*

**Duch:** Pochopil si?

**Martin:** Áno. Pochopil. *(Martin sa ide posadiť k stolu...)*

**Duch:**  Gabriel ani si nesadaj. Budeš musieť ísť. Zdvihni ten hovor.

**Martin:** Ale kam a aký hovo...? *(zazvoní mobil*)

**Duch:** Volá ti Paulina sestra, zdvihni to!! *(Martin zdvihne telefón)*

**Martin do telefónu:** Haloó´? Jessica si to ty? ...stalo sa niečo?...počkaj spomaľ...čo? ... kde?...idem tam...

**Martin na ducha:** *(nahnevane a so slzami)* Vedel si o tom?!! Tak vedel??!! *(Martin nečaká na odpoveď a vybehne z dverí, black)*

*(chodba nemocnice, Martin pribehne a objíme Jessicu ktorá plače)*

**Scéna III. Nemocnica**

*(Martin dobehne na chodbu nemocnice. Na chodbe stojí Paulina sestra a plače)*

**Martin:** Čo sa stalo? Ako?

**Jessica:** Ona ti to nepovedala, však? Sľúbila mi, že ti to povie...

**Martin:** ...ale čo mi mala povedať?

**Jessica:** Snažila sa ti dovolať, ale po tom čo ona nedvíhala tebe si sa odmlčal aj ty a ona...

**Martin:...** tak hovor ...

**Jessica:** Bola vážne chorá Martin. V deň, keď si ju požiadal o ruku sa od doktorov dozvedela, že sa s jej stavom nedá nič robiť. Povedali jej, že má nanajvýš mesiac. Ale jej stav sa zhoršil a ...odišla skôr ako to plánovala. Milovala ťa Martin, ale nechcela aby si trpel, preto sa s tebou rozišla.

*(Martin sa oprie o stenu a zosunie sa po nej na zem vloží si hlavú do dlaní)*

**Martin:** Ja som taký idiot...

**Jessica:** Nie je to tvoja vina.  *(Jessica sa zohne k nemu a pritúli si ho k sebe. Spolu plačú. Martin stále dookola opakuje ...* Je to moja vina, je to moja vina... *postupne do black out.)*

**Scéna IV. Rozhovor**

*(Byt, Martin znova vchádza do bytu, sadá si na stoličku. Zablikajú svetlá.)*

**Martin:** Ako to, že mi to nedošlo? Ako to, že som to nevidel? Prečo teraz mlčíš? Nemáš mi povedať pravdu?

**Duch:** Nenesieš na tom vinu. Miloval si ju a ona teba, to je tá pravda, ktorú si potreboval počuť.

**Martin:** Pravda bolí... *(rozplače sa)*

**Duch:** Nepovedal som, že je pravda ľahká. Povedal som, že ťa bude stáť veľa síl aby si ju uniesol. Lebo pravda je to najťažšie čo musíme v živote zvládnuť. *(zvoní zvonček)* Choď otvoriť!

**Martin:** Nemám náladu na nikoho.

**Duch:** Vravím ti choď otvoriť!!

*(Gabriel sa postaví a ide otvoriť, je to je ho kamarát Erik. Vojdú a sadnú si. Gabriel si vezme fľašu z pod stola a napije sa.)*

**Erik:** Ahoj kámo, počul som o Paule. Volala mi Jessica, úprimnú sústrasť, keďže mi telefón už mesiac nezdvíhaš, tak som ťa prišiel pozrieť. Ako to zvládaš? *(Martin sa uprene pozerá do prázdna, Erik sa pozerá rovnakým smerom ale nič nevidí)* na čo sa pozeráš?

**Martin:** Čo?...

**Erik:** Nechaj tak, pýtam sa ako to zvládaš?

**Martin:** Zvládam to tak, že to nezvládam. Ako sa toto dá zvládnuť, ha? Všetko je to moja vina... *(nahnevane s plačom)*

**Erik:** Ale no tak Maťo nemôžeš za to. Mám ti odkázať, že pohreb bude v piatok.

**Martin:** ďakujem. Dáš si niečo? *(Martin pije z fľaše)*

**Erik:** Nie, ale ďakujem. Čo máš v pláne?

**Martin:** Nevidíš?

**Erik:** Uchľastať sa k smrti je podľa teba najlepšie riešenie?

**Martin:** Najlepšie asi nie, ale momentálne jediné, ktoré mi napadá. *(v hlave počuje tichý hlas ducha)*

**Duch:**  Správaj sa slušne chce ti pomôcť!

**Gabriel:** Daj mi pokoj!!

**Erik:** Komu to hovoríš?

**Martin:** Nikomu,...

**Erik:** Mal by si tú fľašu položiť!!

**Martin:** Ak ma mieniš poučovať tak radšej vypadni!!

**Erik:** Chápem čo prežívaš...ale polož tú fľašu!!

**Martin:** ...nie nič nechápeš. Nemáš ani len tušenie ako sa cítim.

**Erik:** Polož tú fľašu, myslím že aj tak máš dosť!! ....

**Martin:** Daj mi pokoj!  *(nahnevane)*

**Erik:** Kde je tvoj revolver, Maťo? Mal by si mi ho dať.

**Martin:** Vypadni Erik!! Vypadni!!! *(vybehne na neho)*

**Erik:** Ak by si niečo potreboval...tak...

**Martin:** Dvere nájdeš aj sám nie? *(upokojene)*

**Erik:** Tak sa maj Martin.

**Martin:** Zbohom. *(Erik odíde)*

**Duch:** Tak vidíš, to ty si dôvodom prečo si sám. Ty opúšťaš ich nie oni teba.

**Martin:**  *(ukľudní sa)* Asi máš pravdu...tak dlho som sa utápal v sebaľútosti, že som stratil všetko na čom mi záležalo. Som sám lebo som sám byť chcel. Svojím správaním som sa uvrhol do samoty. A kým som teraz? Kým budem zajtra? Bez mojej rodiny a priateľov nie som nikým. Kiež by sa dal vrátiť čas už by som konal inak.

**Duch:** Tak tu je tvoja pravda. Je na tebe či ju unesieš alebo nie. Tu sa moja rola končí.

**Martin:** Odchádzaš?

**Duch:** Povedal som ti daj mi 24 hodín a ja ti ukážem pravdu. A vidíš nakoniec si ju našiel aj sám. To ako s pravdou naložíš je už len na tebe. Zbohom Martin*. (blikanie)*

**Martin:** Zbohom a ďakujem. (*TMA)*

**Scéna V. Záver**

*(Martin sedí za stolom a píše niečo na papier. Je ticho a počas písania ide nahraný zvuk jeho myšlienok toho čo píše...)*

**Martin:**

Pravda ako niekto povedal je ťažká. Uniesť ju je niekedy nemožné. Nie každý má dostatok síl prekonať ten smútok. Smútok, ktorý je súčasťou nášho života, rovnako ako častokrát súčasť pravdy. Smútok nás má naučiť vážiť si chvíle radosti a šťastia. Nie všetky slzy sú horké a nie všetky chvíle smútku a beznádeje vedú ku koncu. Prajem všetkým aby spoznali takú silnú lásku, akú som spoznal ja skrze Paulu. Dúfam, že každý z Vás má takého strážneho anjela akým je pre mňa moja sestra Laura. A snáď a je to moje želanie, nájdete takých priateľov ako je Erik. Život je nepredvídateľným príbehom. Je plný dejových zvratov, údolí ale i vysokých ostrých skál. Každý príbeh má svoj koniec a tak napriek smútku dbajme o to aby naše slzy boli živou vodou pre naše šťastie.

Z láskou Martin. *(TMA)*

***VÝSTREL***

**KONIEC**