**Dominik Valeš**

**24 Hodín**

**Postavy:**

Martin – Dominik Valeš

Duch –

Martinova sestra –

Kamarát –

**Scéna I.**

**Martin:**

Zamýšľali ste sa niekedy kde je vaša hranica? Kde je ten prah, ktorý ak prekročíte padnete na dno? Ja som na to nepomyslel ani raz, až kým som na to dno naozaj nepadol. Všetko bolo super. Mal som prácu, priateľku, kamarátov svet sa zdal krásny. Ani som nevedel čo všetko mám kým som to nestratil. Bolo to akoby ma niekto preklial. Najprv som stratil priateľku potom prácu a dištancoval som sa od kamarátov a rodiny. Asi viete ako to bolo ďalej... alkohol do mňa tiekol prúdom. Topil som sa v pocitoch beznádeje a strachu. Samota ma zožierala za živa. Cítil som sa opustený. Pomaly, ale isto sa zo mňa stala troska. Až jedného dňa v deň, keď som sa rozhodol ukončiť toto trápenie sa stalo niečo čo som ani ja nečakal...*(tma)*

**Obraz II.**

*(prestavba, na javisko sa prinesie stôl na ktorom sú rozhádzané papiere, fľaša alkoholu a revolver, po zemi pohádzané skrčené hárky papiera)*

*(Martin očividne podnapitý sedí za stolom a píše dopis na rozlúčku mrmle si a odhadzuje papiere...)*

**Martin:** aaaaaa *(nahnevane)* Do čerta... ani posraný list na rozlúčku neviem napísať. *(zamyslí sa)* A prečo sa vlastne lúčiť? Nie je ľahšie pre všetkých len tak odísť? ...život už nemá zmysel.

Kto do čerta si? Ako si sa sem dostal? ...alebo vieš čo to je jedno odíď odo mňa tak ako všetci.

**Duch:** To ty si opustil ich. Nemyslíš si, že to čo sa chystáš urobiť je trocha sebecké?

**Martin:** Nevieš nič, počuješ? nevieš o mne nič. Netušíš čím som si prešiel. Akým právom ma ideš súdiť?

**Duch:** Právom? Ty hovoríš o práve? Myslíš, že máš právo rozhodnúť o svojom živote takto? Nikto nemá právo vziať si život a ty nie si výnimkou.

**Martin:** Tak ja nemám právo?! Čo si ty, anjel spásy? Poslal ťa Boh? Kde si bol keď môj život stratil zmysel?

**Duch:** Som tu aby som ti ukázal pravdu.

**Martin:** Nemám záujem...

**Duch:** ...uzavrime dohodu, čo povieš?

**Martin:** Dohodu? Takže nie anjel ale diabol, no paráda. A podpísať vlastnou krvou čo? *(posmešne)*

**Duch:** Nie som ani anjel ani diabol.

**Martin:** Akú dohodu?

**Duch:** Daj mi 24 hodín a ja ti ukážem pravdu, ak aj potom budeš chcieť urobiť to čo si plánoval nechám ťa.

**Martin:** čo už len jeden deň zmení? ...ale prečo nie jeden deň hore dole.

**Duch:** Výborne. A teraz odlož tú fľašu a choď spať! Zvládnuť pravdu ťa bude stáť veľa síl.

*(hromy burka blikanie svetiel)*

**Martin:**...ako to myslíš? Hej ? kde si? ...ach jaj no tak teda dobre...*(odíde so scény)*

**Obraz III.**

*(Martin sedí pri stole a pije kávu. Zrazu búrka a blikanie svetiel.)*

**Martin:** Tak vravel si, že mi ukážeš pravdu, tak kde je?

*(zvoní zvonček)*

**Duch:** Choď otvoriť!!

*(Martin sa postaví a ide otvoriť)*

*(Martin sa cez Lauru zadíva na ducha on sa otočí ale nevidí ho)*

**Laura:** Na čo sa pozeráš?

**Martin:** ale na nič...

**Martin:** Tak sestrička čomu vďačím za tvoju návštevu??

**Laura:** Ty ale vyzeráš. Čo sa to s tebou stalo? Kedy si tu naposledy upratal? *(pozrie na prázdnu fľašu)*Zase si pil?

**Martin:** Ak si ma prišla zasa poučovať, tak tam sú dvere.

**Laura:** Doniesla som ti obed. Skúšala som ten mamin recept na zapekané mäsové guľky, ktoré ti tak chutili. Tak ako sa máš?

**Martin:** Prečo to robíš Laura? Máš predsa vlastnú rodinu. Mala by si byť s nimi a nie starať sa o svojho neschopného a naničhodného brata.

**Laura:** Som tvoja sestra a ty si môj brat, tak to má byť.

**Martin:** Ale ja som ti nikdy nepomohol. Ani po smrti rodičov.

**Laura:** Bolo to ťažké pre nás oboch ...Na to som tu bola ja aby som sa o teba postarala. A boli sme tu jeden pre druhého tak netrep. Martin si dobrý brat. A bol si aj super strýko až kým...

**Martin:** ... až kým sa zo mňa nestala troska? To si chcela povedať nie?

**Laura:** Nie nechcela.

**Martin:** Spôsobujem ti len starosti. Lepšie by ti bolo bezo mňa. *(Martin sa pozrie na prázdnu fľašu alkoholu položenú na stole)*

**Laura:** *(Laura príde k nemu a dá mu facku)*Toto už nechcem viac z tvojich úst počuť rozumel si ma. *(ukľudní sa chytí ho za ruky a pokračuje)* si môj brat neviem si predstaviť čo by som robila bez teba. *(objatie)* Už budem musieť ísť do práce, zvládneš to tu sám?

**Martin:** Jasné, zvládnem.

**Laura:** Tak dobre. Zajtra ťa prídem pozrieť. Maj sa

**Martin:**  *(kričí) ...*a ségra?

**Laura:** Áno?

**Martin:** ďakujem.

**Laura:** Jasne, braček.

*(chvíľu je ticho)*

**Duch:** Pochopil si?

**Martin:** Pochopil.

*(scéna ostáva rovnaká, zazvoní telefón)*

**Duch:** Mal by si to zdvihnúť.

**Martin:** To je bývalý šéf.

**Duch:** Ver mi zdvihni to!

*(Martin zdvihne telefón)*

**Martin do telefónu:** Haló? ... áno môžem...hneď? ...v poriadku... za 20 minút som tam.

**Martin:** V tom máš prsty ty však?

**Duch:** Dohoda znela, že ti ukážem pravdu nie, že budem do toho zasahovať a meniť ju. Choď!!

*(Martin si oblieka bundu a odchádza, tma)*

**Obraz IV.**

*(kancelária, stôl a dve stoličky z jednej a z druhej strany na stole sú hárky papiera, svetlo, za stolom sedí šéf v pozadí stojí duch, prichádza Martin)*

**Martin:** Zdravím, volali ste ma?

**Šéf:** Áno volal sadnite si!

**Martin:** Čo chcete ma prijať späť? Tak na to už je neskoro nemyslíte?

**Šéf:** Nie, nemôžem Vás prijať späť, ale máte právo vedieť prečo.

**Martin:** No to som zvedavý.

**Šéf:** Ste naším dlhoročným zamestnancom a za 5 rokov sme s vami nemali žiadne problémy.

**Martin:** Tak prečo som teda bez práce?

**Šéf:** Viete pravda je taká ...Naša firma zbankrotovala. Nechceli sme to zamestnancom priznať...

**Martin:** ...tak ste ich radšej nechali veriť, že ste ich náhodne vybrali kvôli znižovaniu nákladov? To mi nepríde fér.

**Šéf:** Práve preto ste tu. Chcel som sa Vám ospravedlniť a odovzdať Vám tento šek s odstupným. *(podá šek Martinovi)*

**Martin:** 5000 ??? To si robíte srandu však?

**Šéf :** Nie je to vaše, máte na to právo.

*(Martin sa zahľadí na ducha, šéf sa otočí)*

**Šéf:** Na čo sa to pozeráte?

**Martin:** Ale na nič... Ďakujem teda, a to s firmou ma mrzí. Dovidenia.

**Šéf:** Dovidenia. *(tma)*

**Obraz V.**

**Martin:** Ale pre...? *(zazvoní mobil*)...to je divné...neznáme číslo...

**Duch:** Volá ti Paulina sestra, zdvihni to!! *(Martin zdvihne telefón)*

**Martin do telefónu:** Haloó´? Jessica si to ty? ...stalo sa niečo?...počkaj spomaľ...čo? ... kde?...idem tam...

**Martin na ducha:** *(nahnevane a so slzami)* Vedel si o tom?!! Tak vedel??!! *(Martin nečaká na odpoveď a vybehne z dverí, tma)*

**Obraz VI.**

*(chodba nemocnice, Martin pribehne a objíme Jessicu ktorá plače)*

**Martin:** Čo sa stalo? Ako?

**Jessica:** Ona ti to nepovedala, však? Sľúbila mi, že ti to povie...

**Martin:** ...ale čo mi mala povedať?

**Jessica:** Snažila sa ti dovolať, ale po tom čo ona nedvíhala tebe si sa odmlčal aj ty a ona...

**Martin:...** tak hovor ...

**Jessica:** Bola vážne chorá Martin. V deň keď si ju požiadal o ruku sa od doktorov dozvedela, že sa s jej stavom nedá nič robiť. Povedali jej, že má nanajvýš dva týždne. Milovala ťa Martin ale nechcela aby si trpel, preto sa s tebou rozišla.

*(Martin chvíľu len stojí)*

**Martin:** Ja som taký idiot...

*(verzia jedna, sadne si na stoličku a tma, verzia dva odpadne)*

**Jessica:** Nie je to tvoja vina *(Martin odpadne)* Martin?! Martin?! Pomôžte niekto*...(tma)*

**Obraz VII.**

*(Byt, Martin znova vchádza do bytu, sadá si na stoličku (stolička 2x), duch stojí v miestnosti za ním)*

**Martin:** Ako to, že mi to nedošlo? Ako to, že som to nevidel? Prečo teraz mlčíš? Nemáš mi povedať pravdu?

**Duch:** Nenesieš na tom vinu. Miloval si ju a ona teba, to je tá pravda, ktorú si potreboval počuť.

**Martin:** Pravda bolí...

**Duch:** Nepovedal som, že je pravda ľahká. Povedal som, že ťa bude stáť veľa síl aby si ju uniesol. Lebo pravda je to najťažšie čo musíme v živote zvládnuť. *(zvoní zvonček)* Choď otvoriť!

**Martin:** Nemám náladu na nikoho.

**Duch:** Vravím ti choď otvoriť!!

*(Martin sa postaví a ide otvoriť, je to je ho kamarát Erik) vchádzajú na scénu a sadnú si*

**Erik:** Ahoj kámo, počul som o Paule, úprimnú sústrasť, keďže mi telefón už mesiac nezdvíhaš tak som ťa prišiel pozrieť. Ako to zvládaš? *(Martin sa uprene pozerá na ducha, Erik sa pozerá rovnakým smerom ale nič nevidí)* na čo sa pozeráš?

**Martin:** Čo?...

**Erik:** Nechaj tak, pýtam sa ako to zvládaš?

**Martin:** Zvládam to tak, že to nezvládam. Ako sa toto dá zvládnuť, ha? Všetko je to moja vina...

**Erik:** Nie je Martin. Stretol som Jessicu mám ti odkázať, že pohreb bude v piatok.

**Martin:** ďakujem. Dáš si niečo? *(Martin pije z fľaše)*

**Erik:** Nie, ale ďakujem. Čo máš v pláne?

**Martin:** Nevidíš?

**Erik:** Uchľastať sa k smrti je podľa teba najlepšie riešenie?

**Martin:** Najlepšie asi nie, ale momentálne jediné, ktoré mi napadá. *(pozrie sa na ducha aten krúti hlavou)* daj mi pokoj!!

**Erik:** Komu to hovoríš?

**Martin:** Nikomu,...

**Erik:** Mal by si tú fľašu položiť!!

**Martin:** Ak ma mieniš poučovať tak radšej vypadni!!

**Erik:** Chápem ťa...ale polož tú fľašu!!

**Martin:** ...nie nič nechápeš. Nemáš ani len tušenie ako sa cítim.

**Erik:** polož tú fľašu, myslím že aj tak máš dosť!! ....

**Martin:** Daj mi pokoj!

**Erik:** Kde je tvoj revolver, Martin? Mal by si mi ho dať.

**Martin:** Vypadni Erik!! Vypadni!!!

**Erik:** Ak by si niečo potreboval...tak...

**Martin:** Dvere nájdeš aj sám nie?

**Erik:** tak sa maj Martin.

**Martin:** Zbohom. *(Erik odíde)*

**Duch:** Tak vidíš, to ty si dôvodom prečo si sám. Ty opúšťaš ich nie oni teba.

**Martin:** Asi máš pravdu...tak dlho som sa utápal v sebaľútosti, že som stratil všetko na čom mi záležalo. Som sám lebo som sám byť chcel. Svojím činmi som sa uvrhol do samoty. A kým som teraz? Kým budem zajtra? Bez mojej rodiny a priateľov nie som nikým. Kiež by sa dal vrátiť čas.

**Duch:** Tak tu je pravda. Tu sa moja rola končí.

**Martin:** Odchádzaš?

**Duch:** Povedal som ti daj mi 24 hodín a ja ti ukážem pravdu. A vidíš nakoniec si ju našiel aj sám. To ako s pravdou naložíš je už len na tebe. *(podá mu obálku)* Zbohom Martin*. (búrka, blikanie)*

**Martin:** ďakujem. (*TMA)*

**Obraz VIII.**

*(scéna ako na úvode, len stolička Martin stojí v predu s obálkou a knihou, otvorí obálku a začne čítať)*

**Martin:**

...A potom prišiel ktosi kto mi ukázal pravdu. Pravda ako niekto povedal je ťažká. Uniesť ju je niekedy nemožné. Nie každý má dostatok síl. Smútok je súčasťou nášho života, rovnako ako častokrát súčasť pravdy. Smútok nás má naučiť vážiť si chvíle radosti a šťastia. Nie všetky slzy sú horké a tak ani každý smútok nie je koncom. Prajem všetkým aby spoznali takú silnú lásku, akú som spoznal ja skrze Paulu. Dúfam, že každý z Vás má takého strážneho anjela akým je pre mňa moja sestra Laura. A snáď a je to moje želanie, nájdete takých priateľov ako je Erik. Život je nepredvídateľným príbehom. Je plný dejových zvratov, údolí ale i vysokých ostrých skál. Každý príbeh má svoj koniec a tak napriek smútku dbajme o to aby naše slzy boli živou vodou pre naše šťastie.

Z láskou Martin. *(TMA)* ***VÝSTREL***

**KONIEC**