3. nedeľa "B" Mk 1,14-20

Britský spisovateľ **Terence Hanbury White** v knihe **Meč v kameni** *(The Sword in the Stone, 1939)* hovorí, že keď Pán Boh tvoril svet všetko živé stvoril v embryonickej forme. V jedno odpoludnie **si dal zavolať k sebe všetky embryá** a hovorí im: "Každému jednému z vás chcem dať tri veci, ktoré si želá. Prichádzajte teda ku mne po jednom a povedzte mi, ktoré tri veci si želáte a ja vám ich dám."

Predstúpilo teda **prvé embryo** a hovorí: "Bože, ja by som chcel mať rúčky a nôžky vo forme vejára a s pazúrikmi, aby som mohol vyhrabať pre seba bezpečný príbytok pod zemou, ďalej by som chcel mať hrubú kožušinu, aby ma chránila v zime pred chladom a tiež by som chcel mať ostré predné zuby, aby som mohol trhať a žuvať trávu."

"OK", hovorí Boh, "buď **svišť** (stepný)!"

Predstúpilo druhé embryo a hovorí: "Ja by som, Bože, chcel žiť vo vode a tak chcel by som mať ohybné telo, aby som mohol v nej plávať, ďalej žiabre, aby som mohol pod vodou dýchať a nejaký systém, ktorý by mi udržoval stálu teplotu tela v akejkoľvek teplote vody."

"OK, ty buď **ryba**", hovorí Boh.

Takto popredstupovali všetky embryá a dostali, čo si žiadali. Keď všetky odišli, a odišli spokojné, treba povedať, zostalo tam už iba jedno. Toto sa zdalo veľmi hanblivé a nesmelé, až tak, že Boh ho musel doslova fyzicky pohnúť dopredu. "OK, posledné embryo, ktoré tri veci si žiadaš ty?" "Ja neviem, ako to, Bože, povedať, ale akosi... vieš nechcem, aby si si myslel, že som nevďačný, pretože to by nebola pravda... vieš... No, akosi nateraz by som ťa prosil, keby si mi nedával nič. Aby som zostal tým, čím som teraz. Snáď neskôr, niekedy v budúcnosti, keď budem veci poznať lepšie, ťa poprosím o tri veci, ktoré by som si želal a ty mi ich potom dáš alebo... ak ma chceš mať niečím konkrétnym už teraz, daj mi čo ty myslíš, že by som mohol potrebovať..."

**"OK, buď teda človekom"**, povedal Boh, **"budeš večným embryom, a preto budeš mať vládu nad všetkými ostatnými embryami...!"**

**Snáď žiaden iný príbeh nevykresľuje to, čo sa odohralo v dnešnom evanjeliu tak pekne, ako práve tento.** V dnešnom evanjeliu máme výzvu Ježišovu, adresovanú najprv všetkým ľuďom a potom ďalšiu adresovanú výlučne apoštolom: ***"Kajajte sa a verte evanjeliu!"*** a ***"Nasledujte ma!"*** Ježiš-Boh, túto výzvu k pokániu, k obráteniu, k zmene zmýšľania, k rastu, nepovedal kameňom, ani vtákom, ani rybám... Tie majú už svoju dokonalosť. Tam niet čo meniť. Ježiš ju povedal ľuďom. Povedal ju svojim učeníkom, opakoval ju iným ľuďom, ktorí ho počúvali, a opakuje ju počas dejín všetkým ľuďom všetkých čias.

Prečo táto výzva? Prečo táto výzva zo všetkého stvorenia iba nám ľuďom (a nie napríklad zvieratám, povedzme v takej forme, že by nám Boh prikazoval, aby sme zvieratá menili?)? Prečo, nám stále niekto nedá pokoj? Rodičia deťom, učitelia žiakom, kňazi veriacim, Cirkev spoločnosti? Prečo tu musí byť stále niekto, kto nám pripomína, že potrebujeme obrátenie, zmenu, rast, napredovanie? Prečo nie sme dobrí takí, akí sme?

Faktom je, že my ľudia, ako to hovorí vyššie spomenutá rozprávka, sme nedokončenými bytiami. Sme síce stvorení, avšak nie sme jednoznačne vyformovaní.[1](http://www.upc.uniba.sk/index.php?option=com_content&view=article&id=47:ludska-prirodzenost&catid=33:kazne-v-roku-2000-b&Itemid=70#1)

Psychológ, známy znalca ľudských duší **Scott Peck** hovorí, že neďaleko jeho bydliska žije **kŕdeľ čajok**, ktoré sa pred každou zimou sťahujú na juh do teplejších krajín. **Robia to každý rok, presne o tom istom čase.** Niekto by sa mohol čudovať nad úžasnosťou ich organizmu. Robia to každý rok a s takou úžasnou presnosťou... **Je to obdivuhodné, no je tu predsa jeden háčik: Nerobia to slobodne.** Taká čajka si nemôže povedať: "Tento rok nejdem do Talianska, ale idem na Havaj, alebo niekde do Iraku." Ony idú každý rok presne na to isté miesto... Majú v sebe inštinkt, ktorý ich vedie k tomu, že robia presne to, na čo sú "naprogramované". Majú do seba všetko vložené, a tak podľa toho už iba bežia. A keď robia, čo robia, nenesú za to zodpovednosť.

**My ľudia nemáme takéto úžasné kódy v sebe.** My sa môžeme rozhodnúť buď cestovať na Havaj alebo do Talianska, alebo do Škandinávie alebo zostať doma. My máme žiaľ alebo našťastie slobodu. My máme slobodu byť tým, čím chceme.

**Ježiš to povedal ľuďom, nedokončeným embryám, tým, ktorí sú večným nedokončeným surovým materiálom: "Poď, nasleduj ma, staň sa niečím, kráčaj, formuj sa, urob zo seba niečo.** Embryom nemôžeš zostať celý život..."

Scott Peck vo svojej knihe *Ďalej nevyšlapanou cestou* (*Further Along the Road Less Travelled, 1993)* v kapitolke Spiritualita a ľudská prirodzenosť píše: "Ľudia sa ma často spytujú: Čo je to **ľudská prirodzenosť**? A moja odpoveď znie, hoci nie je na počutie príjemná: "Ľudská prirodzenosť je **vyšpiniť sa do nohavíc"**. Znie to dosť naturalisticky, ale pozrime sa zblízka, čo tým myslí. Keď sa človek narodí, špiní do plienok. Tým menej trpezlivejším rodičom to poriadne lezie na nervy. To, o čo sa rodičia snažia v celom svojom vplyve na dieťa je naučiť ho nešpiniť do nohavíc, tzn. robiť niečo, čo je proti jeho prirodzenosti. Keby sa im to nepodarilo, a keby im ich syn, povedzme vo veku dvadsať rokov povedal, že predsa on nerobí nič zvláštneho, on robí len to, čo je jeho prirodzenosťou, asi by neobstál. A nielen pred rodičmi. A toto platí aj v iných oblastiach. **Výchova je naučiť človeka konať proti svojej prirodzenosti.** Na to je zameraná nielen spiritualita, ale aj kultúra. Kultúra pochádza od slova kultivovať. Kultivujeme pôdu, ale kultivujeme aj človeka. Kultúra je podľa **antropológa Tyrola: "Naučené správanie spoločnosti."**[2](http://www.upc.uniba.sk/index.php?option=com_content&view=article&id=47:ludska-prirodzenost&catid=33:kazne-v-roku-2000-b&Itemid=70#2) Spoločnosť sa dohodne (akosi podvedome) na nejakých svojich princípoch a tieto potom praktizuje, z generácie na generáciu, kde niektoré generácie čosi uberú a iné pridajú.Celé generácie sa kultivujú podľa týchto dohodnutých pravidiel a tým sa formujú. V spiritualite sa ide omnoho ďalej. Tam sa nepoukazuje na nutnosť správať sa podľa dohodnutých princípov spoločnosti, ale podľa povolania, ktoré mi zjavuje Ten, ktorý ma stvoril.

Je to naozaj také zlé s tou našou prirodzenosťou? Nechcem nikoho presviedčať nasilu, ale aspoň jeden argument: snáď nikdy ako práve dnes nebola teória **Sigmunda Frueda** o základných pudoch človeka tak silne manifestovaná (a jej plody viditeľné) ako práve dnes. Freud hovorí, že v každom človeku sú základnými pudmi (alebo hnacími silami) **sexualita** a **agresivita**. Ak si nedáme pozor, a ak tieto dve sily nekultivujeme, staneme sa postupne totálne ich obeťou. Minulé spoločnosti sa snažili dbať o to, aby tieto dva pudy boli vhodne kultivované a udržované pod. kontrolou (či to robili vždy vhodným spôsobom, o tom sa samozrejme dá diskutovať). Dnes sa stretávame s názormi, že treba dať ľuďom slobodu, nech si vyberú. Že netreba robiť žiadne regulácie a zákazy. Skúsenosť však začína byť hrozivá. Hollywood, ktorý sa riadi výslovne trhovo, je znamenitým príkladom takéhoto správania. Je zaujímavé, že kiná s ich filmami sú plné. No to nech nás nemýli. **Bodaj by neboli, keď je tu voľným spôsobom kŕmená prirodzenosť ľudí.** Tieto ich filmy ľudí čnostiam neučia: ani trpezlivosti, ani sebaovládaniu, ani disciplíne, ani mravnej zdržanlivosti. Je dokázané, že ľudia, ktorí sa kŕmia týmito hollywoodskymi perlami postupne preberajú správanie, ktoré sa im tu (často v preidealizovanej forme) predkladá a sami ho takto nasledujú. Dôsledky sú dosť viditeľné: násilie, sexuálna promiskuita, pomstychtivosť a pod. Inštitúcie, ktoré sa snažia tieto dva pudy regulovať, či už sú to inštitúcie spoločenského charakteru, alebo Cirkev, nebudú nikdy populárne. Dosť často sa však na ne obracajú ľudia, ktorí oddaním sa svojej prirodzenosti pohnoja nielen svoj vlastný život ale aj životy iných.

**Dnes nás Kristus volá, aby sme sa postavili proti svojej prirodzenosti.** Aby sme ju nahradili inou prirodzenosťou (často to aj povieme: keď sa človek za pomoci disciplíny naučí nejakej zručnosti povie sa o ňom, že sa to stalo jeho "druhou prirodzenosťou"). Máme slobodu povedať nejdem, nechcem opustiť stav a miesto, na ktorom žijem. Nechcem prestať - v symbolickom slova zmysle - špiniť do nohavíc. Ale máme aj slobodu povedať idem a zanechať tie "siete" (čokoľvek môžu tie siete symbolizovať) a pohnúť sa za Ním. Pôjdeme?

"To, čo som, je dar Boha mne, to čím sa stanem, je môj dar Bohu." (Anonym).

"Každý svätec má nejakú minulosť, každý hriešnik má nejakú budúcnosť." (Oscar Wilde)

Milan Bubák, SVD

1 Dôležitá poznámka: Rozprávka o embryách je aj nie je v charakterizovaní nás ľudí presná. Je presná v tom zmysle, že my jediní z celého stvorenia máme rozum a slobodnú vôľu, aby sme sa tak rástli a stávali sa čím ďalej tým bližšími Bohu. No nie je presná v tom zmysle, že naše žido-kresťanské posolstvo jasne hovorí, že Boh nás dokončil. Ibaže sa tu zásluhou človeka odohral prvotný pád, ktorý spôsobil, že naša prirodzenosť sa stala padlou. A v tomto je presná definícia ľudskej prirodzenosti od Scotta Pecka, ako ju uvádzam ďalej.

2 Doslova: E. B. Tylor (1832-1917), otec modernej antropológie: "Kultúra alebo civilizácia je komplexný celok, ktorý v sebe zahrňuje poznanie, presvedčenia, umenie, mravy, zákon, zvyky a všetky ostatné schopnosti a obyčaje, ktoré si nadobudli ľudia ako členovia spoločnosti.” Hore spomenutá veta je skorej sumarizáciou Tyrolovej definície.

***Uvedení do bohoslužby***   
  
Dnešní slovo Boží nás burcuje k pohotovosti a k aktivitě: Čas je krátký, čas se naplnil - využívejte dobře času!   
Jak a k čemu jsme využili hodiny a dny v uplynulém týdnu? Kolik času jsme v dosavadním životě promarnili mrzoutěním, hádkami, lenošením?   
Prosme Boha za odpuštění.

Nehledat smysl ve věcech samých  
  
"...ať ti, kdo pláčou, jako by neplakali,   
ať ti, kdo se radují, jako by se neradovali,   
ať ti, kdo kupují, jako by jim nemělo zůstat nic,   
ať ti, kdo užívají tohoto světa, jako by ho neužívali,   
neboť tento viditelný svět pomíjí." (srov. 1 Kor 7,30-31)   
  
Svět i život jsou Božím darem   
a správná křesťanská životní cesta   
vede skrze prožívání tohoto života,   
ale s vědomím horizontu Božího království   
ke kterému směřujeme.   
  
Všechny věci a události života   
je tedy třeba chápat a prožívat   
ve vztahu k tomuto horizontu   
a nevidět smysl   
v nich samých.   
  
Věci a události mají být pouhým  
ukazatelem k něčemu vyššímu.  
Nebylo by tedy moudré   
hledat odpovědi,   
anebo dokonce cíl  
v ukazateli samém.

**3. nedeľa cez rok (B)** *Jon 3, 1-5, 10:* **Všetko sa môže zmeniť**Jedným z najzaujímavejších príbehov Biblie je **príbeh Jonáša, proroka - zbeha**. Boh vyzve Jonáša, aby šiel do veľkého mesta Ninive a aby jeho obyvateľom povedal, že Boh ich o štyridsať dní zničí. **Jonáš je však presvedčený, že Boh mesto nezničí a to preto, lebo je milosrdný.** **Preto sa mu táto jeho úloha zdá pokorujúca.** Totiž on im bude ohlasovať ultimátum - že Boh ich zmietne z povrchu zemského, ak sa nezmenia, Boh sa nad nimi zmiluje **a on z toho všetkého vyjde ako blázon**. Je to prvá Jonášova misia, no je to aj jeho prvé odmietnutie. Preto sa rozhodne namiesto toho kúpiť si kompletný kvázi-dovolenkový balíček a odísť do Španielska . Tam na neho - ďaleko od domova - aspoň nebudú hľadieť **ako na neschopného človeka**. Jonáš sa dopustí jednej **fatálnej chyby**: upadne **do presvedčenia, že sa môže dostať niekde, kde by bol mimo dosah Boha**. No koleduje si **mokré prekvapenie**. Kúpi si teda lístok, nastúpi na palubu a pripraví sa na **spánok** počas cesty. Vtom príde veľký víchor a hrozí, že loď sa potopí. Námorníci sa modlia a vyhadzujú prebytočný náklad cez palubu. Jonáš však tvrdo spí. Kapitán nariadi zobudiť ho a **vyzve ho, aby sa modlil** aj on. Jonáš prizná, že celé toto nešťastie prišlo na nich kvôli nemu. Vyjde s farbami úplne von. Námorníkov vyzve, aby ho vyhodili von do mora. No námorníci váhajú. **Vyhadzovanie zákazníkov cez palubu totiž nepatrilo medzi ich zábavky.** Keď však more zdivie ešte viac, poslúchnu a Jonáša vyhodia von, do mora. **A búrka prestane a more sa upokojí.**

**Jonáš sa v mori stretne s veľrybou a tá ho prehltne.** Obraz je jasný: Jonáš zostúpi **do hĺbky** útrob veľryby, aby sa znova narodil. **Ak sa má hrdina hýbať dopredu** (napredovať)**musí najprv zostúpiť do hĺbky.** Niečo v Jonášovi musí odísť, niečo musí zomrieť. **Osvietenie príde až potom, čo človek zakúsil anihiláciu (premena).** Boh teda pošle Jonáša na **trojdňovú duchovnú obnovu**.

**Jonáš má príležitosť kajať sa.** **Je mimo svojho prostredia, je v hĺbke, a tam sa musí pravdivo postaviť zoči voči sebe samému a tomu, čo sa od neho žiada.** **Modlí sa**, **uvažuje**, **pripomína** **si**; a potom **sľubuje**, že naplní Božie slovo. Keď urobí toto rozhodnutie, pobyt v hĺbke sa pre noho skončí. **Veľryba ho dopraví na pevninu a vyvrhne von.** Keď sa Jonáš dostane naspäť do svojho prostredia, **Boh mu posiela svoje Slovo po druhý krát**: „Vstaň, choď do veľkého mesta Ninive, káž im tam, ako som ti povedal."

Jonáš poslúchne. Ide do mesta a ľuďom oznámi, že ešte 40 dní a všetci budú zničení. **V jeho posolstve niet žiadnej dvojznačnosti.** Ohlasuje ho **ako isté**. **Každý počúva.** Kráľ a jeho ministri nariadia ľuďom zanechať svoje zlé správanie: „Kto vie. Možno Boh oľutuje a odvráti sa od svojho hnevu." **Dúfajú, že ak budú ľutovať oni, aj Boh bude ľutovať.**

**Boh ľutuje, keď ľudia ľutujú.** Všetci sa radujú. Všetci, okrem jedného - Jonáša. **Zakiaľ sa ľudia radujú, Jonáš opustí mesto.** Aby **trucoval**. A aby sa hneval. **Stalo sa, ako to tušil od samého začiatku: Boh má neprekonateľný zvyk odpúšťať.** Háda sa Bohom znova: ***„To bol dôvod, prečo som chcel ujsť... Vedel som, že si Boh láskavý a milosrdný, trpezlivý a veľký v zľutovaní a zmilúvaš sa nad nešťastím."*** Boha prosí, aby mu  zobral život. Upadol do **hanby**. **Ukázalo sa totiž, že prorok sa mýlil.**

Jonáš sa rozhodne sadnúť si mimo mesta **pod horúce slnko**. Pomáha si, ako vie, aby sa neupražil. Boh však dá narásť **ricínovému kru**, aby proroka tienil. Jonáš sa cíti lepšie. Boh však spôsobí, že **ker vyhynie**. Jeho koreň napadne červík a on uschne. **Jonáš je nahnevaný znova.** Tentoraz kvôli kru, ktorý Boh nechal vyhynúť. Želá si zomrieť. Posledné slovo má Boh: **pýta sa Jonáša, prečo mu je ľúto stromu. Nemalo by mu byť viac ľúto Ninive, kde žijú tisícky ľudí?**

Touto otázkou Boha sa príbeh Jonášov končí. **Jonáš je posadnutý túžbou mať pravdu a neváhal by, keby tisícky ľudí zahynulo len nech sa dokáže, že mal pravdu.** No prorok sa musí naučiť jednej dôležitej veci: ***cieľom prorokovania nie je presnosť ale pokánie.***Je pravda, **Jonáš vyšiel z toho všetkého ako blázon**. No jeho bláznovstvo je omnoho menej dôležité, než pokánie ľudí. **Jonáš sa potrebuje naučiť, že nikdy nie je neskoro konať pokánie a že je vždy dobre, keď sa dokáže, že prorok, ktorý sa ľuďom vyhráža peklom sa mýlil.**

Príbeh Jonáša ponúka **nádej nám všetkým**. V príbehu prežíva **každý ľútosť**: **Jonáš** (je mu ľúto stromu), **Ninivčania** (ľutujú svoje hriechy), dokonca **Boh** (zľutuje sa nad Ninivčanmi). Radostná zvesť je v tom, že **nikto nie je odsúdený dopadnúť podľa naplánovaného osudu.** Nikomu nie je súdené byť zničený. **Rozhodnutím sa pre pokánie môžeme svoj život zmeniť.** **Pokánie, to je radostná zvesť, pretože znamená, že nič nie je nezmeniteľné, nič nie je zapečatené.** Trest, ktorý bol naplánovaný môže vždy byť zrušený. Veci sa *môžu* zmeniť – ja sa môžem zmeniť - začnime od seba. **Ak môže začať znova Boh, potom môžeme aj my začať znova a znova a znova. Pred nedávnom sme mali nový rok a dnes spravme nový krok.**

**A toto je evanjelium.** Toto je radostná zvesť. A pokánie nemusí byť mrzutou, nevrelou a ufrflanou vecou.

Nech je táto myšlienka posilou pre formáciu nášho života a povzbudením k ohlasovaniu radostnej zvesti o nových začiatkoch druhým.