**Poslední den života**  
  
Před léty vyšla v Karmelitánském nakladatelství malá, nenápadná knížka. Kniha má asi jen 50 stran, doplněných barevnými fotografiemi. Knihu napsal u nás velmi populární A. Grün a kniha má název: „Kdybych měl už jen jeden den života.“ Autor na začátku přiznává: Přál bych si žít dlouho. Představuji si, co všechno bych mohl vykonat, kdybych byl ještě v 80 letech čilý, kolika lidem bych tak mohl pomoci. Ale copak život je cenný pouze tehdy, když trvá dlouho? Copak nám nezůstávají v paměti právě ti lidé, kteří zemřeli záhy, podstoupili smrt a obětovali se pro druhé? Délka života je tedy relativní! Nejde o to, jak dlouho jsem žil, ale jak jsem žil, jak lidé vnímali můj život a jak vnímali vyzařování mého srdce.   
  
Ačkoliv bych si přál žít dlouho, důstojně zestárnout a dosáhnout stařecké moudrosti – říká otec Anselm – přece jen vím, že každý den může být poslední. Při cestách autem by se mi mohla stát autonehoda, mohla by mě přepadnout nějaká záludná nemoc, anebo infarkt by mi mohl přivodit náhlou smrt… A tak se snažím představit, že bych měl jen jeden den života. Nedělám to z touhy po smrti, anebo že bych měl trápení až po krk. Spíš bych se rád naučil, jak život zintenzívnit, vychutnávat každý okamžik a uvědoměle prožívat každý den. Proto se vyplatí položit si otázku: Co bych dělal, kdybych měl už jen jeden den života?   
  
1/ Nejprve bych si promyslel, s kým bych se chtěl setkat. Za vše jim poděkuji, co jsem díky nim prožil, k čemu mě inspirovali. A představím si setkání s člověkem, který je mi nejmilejší. Rád bych mu řekl něco, co přetrvá, slova, která přesahují smrt, slova, na která si může milovaný člověk vzpomenout, slova živá. A neměly by to být pouze fráze, ale něco, co bylo nejsilnějším hnacím motorem mého života. Co by to asi bylo? Která slova bych vyslovil jako poslední? Jaká by byla moje závěť? Jak bych ji formuloval? Co bych chtěl svým milým naposledy říci? Jak mě budou vnímat po mé smrti? O někom se možná bude říkat: To byl dobrý člověk…měl dva domy…měl dvě auta…A o někom možná: To byl člověk, který měl rád Boha i lidi. Měl rád Ježíše i nejbližší…Jakou stopu bych chtěl po sobě zanechat já?  
  
2/ Uvažoval bych, co ještě vyřídit, kde je v mém životě ještě něco nejasného. Jaké konflikty mě ještě tíží? Vím, že to vše nevyřeším. Omezím se tedy na konflikt, který mě nejvíc pálí. Rád bych tomu dotyčnému zavolal a pokusil se mu vysvětlit, co je mezi námi nejasného. A kdybych se nedovolal, napsal bych mu dopis, že toho nedorozumění lituji. Omluvil bych se a poprosil o odpuštění. A také bych napsal, že i já jemu vše odpouštím a že jsem s ním ve svém srdci v míru a že bych rád prošel branou smrti se srdcem, které ho miluje. Je třeba, abych do své smrti vstoupil smířen s tímto člověkem.   
  
3/ Smrt přivede k dokonalosti vše, co je neúplné a chatrné, slepí vše nakřáplé. Pospojuje vše nalomené a vytvoří z toho obraz, který si o mě vymaloval od věčnosti. Ve svůj poslední den už nebudu závislý na lidských soudech, ale ve své nalomenosti se odevzdám Bohu. Má pověst už není důležitá. Rozhodující je pro mne to, že klesnu do odpouštějící Boží lásky a že do této lásky vezmu s sebou ještě to, co mě tíží. Už nemusím nic vyřizovat, Bůh vše spraví. Vím, že před Boha předstupuji stejně s prázdnýma rukama, ale že Bůh a jeho láska vyplní moji prázdnotu. Smrtí budu padat do Boží lásky a to mi stačí. Jsem milován a to je klíč k celému mému životu.

**Lk 20,27-38**

Existuje mnoho otázok, s ktorými si človek ani v dnešnej dobe nevie dať rady. Aj napriek tomu, že vedecký pokrok kráča míľovými krokmi vpred a dokázal vysvetliť množstvo prírodných a fyzikálnych javov, sú veci, ktoré jednoducho presahujú naše prirodzené rozumové schopnosti. Lekári, vedci ani nikto iný nevie jednoznačne odpovedať na otázku, či jestvuje večný život, život človeka po smrti. Rôzne starobylé kultúry už od pradávna prinášajú rozmanité vízie o večnom živote. Napríklad Arabi si predstavujú posmrtný život a večnosť ako pašu s čistými pasienkami, so sviežou zeleňou, s tancom pekných žien. Obyvatelia Grónska si zas večnosť predstavujú ako miesto, kde je stále príjemne teplo.  
  
Možno povedať, že sú to veľmi pekné vízie, ale pre nás neprijateľné. Dnešný človek sa najistejšie cíti s oboma nohami na pevnej zemi. Je ovplyvnený materializmom a akési vízie budúcej večnosti, ktoré sú postavené len na viere človeka – také niečo sa dnes prijíma veľmi ťažko. Súčasník verí len tomu, čoho sa môže dotknúť, čo pevne drží v ruke. Saduceji, ktorí v Ježišovom čase tvorili popri farizejoch, zelótoch a esénoch štvrté náboženské hnutie, vo svojom živote a vo svojej náuke uznávali len 5 kníh Mojžišových, v ktorých sa však nikde nehovorí o vzkriesení, rozhodne preto odmietali vieru v túto skutočnosť.  
  
Vykonštruovaným prípadom chcú Ježišovi dokázať, akou absurdnou je myšlienka ohľadom vzkriesenia: „Bolo teda sedem bratov. Prvý sa oženil a zomrel bezdetný. Jeho manželku si vzal druhý, potom aj tretí a takisto všetci siedmi: Ale nezanechali deti a pomreli. Napokon zomrela aj žena. Nuž ktorému z nich bude žena manželkou pri vzkriesení? Veď ju mali siedmi za manželku“ (Lk 20, 27-38). Týmto groteskným opísaním prípadu sa saduceji pokúšajú zosmiešniť vieru vo vzkriesenie mŕtvych; lebo keby bolo nejaké vzkriesenie, tak by tam na druhom svete došlo podľa nich k úžasnému zmätku.  
  
Za plného pokoja načúva Ježiš saducejom. Potom upraví ich kurióznu otázku. Vysvetlí im, že vychádzajú z nesprávnych predpokladov, ak považujú večný život za akési predĺženie pozemského života. Skutočnosť iného – nadprirodzeného sveta je oveľa väčšia. Tu sa ukazuje, že naše ľudské meradlá a možnosti nepostačujú na to, aby sa opísalo, čo vlastne obsahuje život po smrti a vzkriesenie. Ako pozemskí ľudia sme totiž stále viazaní na priestor a čas, nedokážeme si predstaviť, čo „Boh pripravil tým, ktorí ho milujú“ (porov. 1Kor 2, 9).  
  
Nato sa Ježiš vracia k zásadnej otázke, či vôbec jestvuje vzkriesenie. Odpovedá scénou o „horiacom kre“ z knihy Exodus, kde sa Boh zjavuje ako „Boh Abraháma, Boh Izáka a Boh Jakuba“ (Ex 3, 6). Ježiš tým ozrejmuje, že máme do činenia s Bohom, ktorý sa v dejinách neustále skláňa k človeku. Na základe tejto náklonnosti nie sú ľudia už viac „deťmi smrti“, ale „deťmi vzkriesenia“. Kto teda popiera vzkriesenie, popiera zároveň Božiu náklonnosť k ľuďom a Božiu zmluvu s nimi.Napokon Ježiš prichádza od udalosti horiaceho kra ku vlastnému dôvodu prečo veriť vo vzkriesenie: „/lebo Boh/ nie je Bohom mŕtvych, ale živých, lebo pre neho všetci žijú“ (Lk 20, 38). Keďže Boh je Bohom žijúcich, nemôže mu smrť vytrhnúť milovaných ľudí.  
  
Toto je zároveň obsah celého Ježišovho života. V ňom sa Boh zjavil ako „Boh žijúcich“. Vidíme to na jeho stretnutiach s ľuďmi. V Ježišových skutkoch neustále pôsobí Božia sila, či je to vtedy, keď lieči chorých, vyháňa démonov, odpúšťa vinníkom ich hriechy alebo kriesi mŕtvych. Kto túto silu zakúsi počas svojho života, tomu nepadne ťažko dôverovať Ježišovým slovám: „Ja som vzkriesenie a život. Kto verí vo mňa, bude žiť, aj keď umrie. A nik, kto žije a verí vo mňa, neumrie naveky“ (Jn 11,25-26).

**Lk 20,27-38**

**S Bohom živých žijeme večnosť už dnes**  
  
Hamletovské „byť, či nebyť“ vyjadrené v budúcom čase tvorí najzákladnejšiu otázku ľudstva: „budem, alebo nebudem?“. Každý, kto si ju kladie, nesie v sebe už aj odpoveď: nebytie si nevieme ani len predstaviť. Túto dilemu života asi najvýstižnejšie vyjadril psychicky ťažko trpiaci pán, ktorý po opísaní svojich zúfalých dní a nocí prosil o „prekliatie k večnému nebytiu, aby som aspoň po smrti mal pokoj“. Jeho predstava nebytia fakticky znamenala „byť v pokoji“. Predchádzajúce dni viedli na cintorín veriacich i neveriacich (hoci ich radšej rozdeľujem na praktizujúcich a nepraktizujúcich kresťanov). Tu si však boli v niečom rovní. Stojac nad hrobom svojich blízkych, jedni i druhí si kládli tú istú otázku: môj otec, matka, brat, sestra tu leží v podobe hŕstky hliny? Ak sa ku nim prihováram, hovorím s predstavou, ktorú už nosím iba vo svojej hlave?   
  
Podstatou života je láska a láska je dialóg medzi osobami a medzi Bohom. Ten pokračuje aj po smrti. Ako presne, to si v našom ľudskom chápaní nevieme predstaviť. „Večné svetlo, večná blaženosť, radosť nášho Pána, slávna neporušiteľnosť“ – sú len náznaky, ktoré nám Biblia a liturgia ponúka. Večný život je témou našej viery. Viera však neznamená len nádej v náš budúci večný život. Súčasť Kréda, Vyznania viery, je aj veta „verím v spoločenstvo svätých“, teda v možnosť už počas tohto života v Bohu komunikovať aj s tými, čo žijú, ale sú ďaleko od nás, ako aj s tými, čo nás opustili. Kto už tu na zemi verí v živého Boha a Boha živých, podobne ako sa v modlitbe rozpráva s ním, rozvíja svoje vzťahy aj s ľuďmi na tomto i druhom svete. Je to iná skúsenosť, ako stretnúť niekoho živého na ulici, ale je to reálna skúsenosť viery.   
  
Od prežívania viery vo večný život odvádzajú dve cesty: jednou bol platónsky dualizmus, ktorý pohŕdal telom ako väzením a hlásal, že až duša oslobodená z otroctva tela žije plným životom. Alebo saducejský ateizmus bohatých ľudí, ktorí aj napriek tomu, že sa považujú za elitných veriacich, skladajú všetku nádej do prítomného bohatstva, starosti oň a jeho užívania. Okrem viery takýmto deleniam protirečí aj ľudská skúsenosť. Predstavme si, a najlepšie sami seba, že nám pre chorobu či po havárii musia amputovať postupne obe nohy. Žiť sa dá i bez nich, a predsa taký človek cíti fantómové bolesti a potrebuje i svoje nohy, chýbajú mu a nevie si ich odmyslieť, niekedy ho dokonca bolia. Nehovoriac o mimoriadnych javoch v životoch svätcov, keď sa celé hodiny vznášali v extáze nad zemou, keď ich nepálil oheň, keď žili celé mesiace ba roky iba z prijímania Eucharistie, a to sú aj mnohé prípady z nedávnej minulosti, keď sa už dobre rozlišovalo medzi vedou a poverou. To nie je dôvod viery, len potvrdenie, že spojenie duše a tela má ozaj široké možnosti. Ako sa bude prejavovať, to budeme môcť zakúšať celú večnosť.   
  
Či bude šťastnou komunikáciou lásky alebo pre-kliatou samotou egoizmu, závisí od toho, ako dnes žijeme v spojení s naším terajším telom. Ježiš na provokačne premrštený praktický príklad o žene a siedmich mužoch odpovedá biblicky. Ak sa Boh nazýva Bohom Abraháma, Izáka, Jakuba, je jasné, že praotcovia žijú. Inak by bol Boh Bohom mŕtvych. Je to pozvanie aj pre nás. Ježišovo vzkriesenie je aj pre nás závdavkom budúcej slávy, ktorá dáva zmysel našej práci i odpočinku, zapieraniam i obetám, nádeji a láske. Pre veriaceho večnosť jestvuje už dnes.