**50 príkladov z rodín, ktoré požehnávali svoje deti - námet na žehnanie v našich rodinách, z modlitieb za uzdravenie.**

1. Moji rodičia ma vedeli skutočne dlhý čas počúvať. Keď som im rozprávala, dívali sa mi priamo do očí.  
2. Často sme sa srdečne objali.  
3. Ako rodina sme často kempovali a chodili na výlety.  
4. Moja matka vždy nosila fotografie každého z nás vo svojej peňaženke.  
5. Rodičia si dávali pozor na tón hlasu, keď debatovali.  
6. Moji rodičia si dávali záležať na tom, aby každý z nás bol na rodinných fotografiách.  
7. Boli ochotní priznať si, keď sa zmýlili a povedať „Prepáč“.  
8. Videla som svojich rodičov modliť sa za mňa, aj keď som cítila, že si to nezaslúžim.  
9. Rodičia chodili na všetky rodičovské združenia do školy.  
10. Moja matka nás učila veriť rozprávkam na dobrú noc, ilustrujúcim pozitívne charakterové črty, o ktorých predpokladala, že ich máme.  
11. Snažili sa byť vo výchove dôslední, pevní a stáli.  
12. Otec mi pomáhal vždy s úlohami z matematiky.  
13. Moja rodina mi pomáhala pri výbere vysokej školy.  
14. Moji rodičia so mnou otvorene diskutovali a pomáhali mi určiť hranice v sexuálnej oblasti.  
15. Moja matka s otcom sa nás detí opýtali na náš názor pri dôležitých rodinných rozhodnutiach.  
16. Moji rodičia sa snažili vždy nájsť riešenia konfliktov namiesto toho, aby im dovolili nakopiť sa.  
17. Moji rodičia nezmenili veci v mojej izbe bez toho, aby sa ma neopýtali, či s tým súhlasím.  
18. Moja mama sa vždy snažila dodržať sľuby, ktoré mi dala.  
19. Môj otec ma vždy v deň mojich narodenín vzal na obed do reštaurácie, čím mi dal najavo, že som preňho vzácny.  
20. Moja matka sa so mnou modlila za dôležité rozhodnutia, ktoré ma čakali.  
21. Každé dva týždne sme mali rodinné stretnutia, kde sa každý delil o o svoje plány a problémy.  
22. Keď som mal učiteľa, ktorý ma nemal rád, moji rodičia sa ma zastali a bránili ma.  
23. Môj ocko prestal fajčiť, pretože vedel, že to trápi mamu aj nás deti.  
24. Môj otec ma naučil zaobchádzať s peniazmi.  
25. Napriek tomu, že sa mi to vtedy nepáčilo, drobné práce, ktoré ma rodičia nútili robiť mi pomohli naučiť sa zodpovednosti.  
26. Moji rodičia sa vždy uistili, či viem, prečo ma napomenuli.  
27. Až teraz som si uvedomil, ako ťažko mama pracovala, keď sa o nás starala.  
28. Moji rodičia boli pre mňa príkladom, ako má vyzerať kresťanské manželstvo.  
29. Keď som sa rozišla so svojím priateľom, môj otec si vyhradil pre mňa čas, aby ma počúval a plakal so mnou.  
30. Moji rodičia sa nikdy nesprávali tak, akoby boli dokonalí, a ani od nás neočakávali, aby sme boli perfektní, bez chýb.  
31. Teraz keď som dospelá, si naozaj cením, že ma môj otec naučil komunikovať s ním. Pomohlo mi to. Teraz, keď som vydatá, viem, ako sa rozprávať so svojím manželom.  
32. Moja mama mi dovolila vyjadriť svoj názor, aj keď s ním nesúhlasila. Vždy mi dala pocítiť, že aj môj názor je dôležitý.  
33. Moji rodičia neporovnávali moje schopnosti so schopnosťami starších súrodencov alebo detí zo školy, ale pomáhali mi vidieť moju vlastnú jedinečnú hodnotu.  
34. Keď som sa opýtala matky na randenie, vždy mi poradila, a takisto aj v ostatných oblastiach môjho života.  
35. Moja mama sa vždy zaujímala o to, ako som sa mala v škole.  
36. Môj otec sa tváril šťastnejšie, keď mohol tráviť čas s nami deťmi ako keď bol v práci.  
37. Aj keď som na strednej škole bola veľmi tučná, moji rodičia spôsobili, že som sa cítila atraktívna.  
38. Môj otec sa delil so mnou aj o úspechy aj neúspechy.  
39. Rodičia pri plánovaní dovolenky zahrnuli do nej všetkých.  
40. Vždy so záujmom chodili na moje klavírne koncerty.  
41. Na narodeniny a pri dosiahnutí úspechov sme pri večeri používali zvláštne červené taniere.  
42. Každú sobotu ráno vstal otec skôr než ostatní a pripravil nám raňajky.  
43. Po nedeľnej omši sme vždy ako rodina chodievali von najesť sa a diskutovali sme o kázni.  
44. Keď môj otec telefonoval zo služobnej cesty, chcel rozprávať s každým osobitne.  
45. Keď sme sa modlili, držali sme sa za ruky, potom, keď sme skončili, trikrát sme si stisli ruky, čo nahrádzalo tri slová: Ja ťa ľúbim.  
46. Keď som pomáhala mame variť, spomalila, aby sme mohli prácu dokončiť spolu.  
47. Keď som sa začala maľovať, moja mama si nikdy nerobila žarty z toho, aký dlhý čas trávim pred zrkadlom.  
48. Moji rodičia nepoužívali prezývky, ktoré by nás zraňovali.  
49. Hovorili nám, ako nám naše charakterové vlastnosti môžu pomôcť v manželstve, ak vyrastieme a oženíme či vydáme sa.  
50. Mama mala perfektný zmysel pre humor, ale v žartoch nás nikdy nezraňovala.