**Úloha: vypracovať pracovný list, napísať poznámky**

**TICHÝ OCEÁN, OCEÁNIA**

**TICHÝ OCEÁN** ( PACIFICKÝ)

Najväčší, rozloha180 mil. km2, ak odčítame časť, ktorá by patrila Južnému oceánu, TO by zaberal 155 mil.km2.

Obmýva Antarktídu, Ameriku, Austráliu, Áziu.

Významné moria: Ochotské, Východočínske, Filipínske.

Na dopravu sa málo využíva – je veľmi rozľahlý.

**Rybolov:**

Vyloví sa tu najviac rýb a morských živočíchov. Lovia sa v chladnejších vodách, okolo Aljašky a Japonska, Čile a Peru. Húfy rýb sú na miestach, kde sa miešajú teplejšie vody s chladnejšími. Táto voda obsahuje veľa kyslíka a **planktónu**.

**Morské prúdy:**

Masy vody, ktoré prúdia v oceánoch. Delia sa na teplé ( prinášajú na pevninu vlhkosť a otepľujú ju) a studené ( ochladzujú pevninu a podmieňujú vznik púští).

**Sopečné ostrovy:**

Vznikli v okrajových častiach oceánu. V ich blízkosti sú časté zemetrasenia. Zemetrasenia pod hladinou oceánu môžu vyvolať vlnu CUNAMI

**OCEÁNIA**

Spoločný názov pre ostrovy a súostrovia v TO. Delia sa do 3 oblastí:

**1.)MELANÉZIA**

Patrí tu ostrov NOVÁ GUINEA, druhý najväčší ostrov sveta. Je hornatý, zalesnený. Ohrozuje ho sopečná činnosť a zemetrasenia. Podnebie je teplé a vlhké. Obývajú ho pôvodní obyvatelia s čiernou farbou pleti, živia sa poľnohospodárstvom. Sú tu tisíce kmeňov, hovoria rozličnými jazykmi.

NOVÝ ZÉLANDje najvyspelejším štátom Oceánie. Má 2 ostrovy, ktoré oddeľuje Cookov prieliv. Obyvatelia sú zväčša potomkami európskych prisťahovalcov.Žijú tu aj pôvodní obyvatelia **Maori**. Hlavným mestom je Wellington, najväčším je Auckland. Rozšírený je chov oviec ( na 1 obyv. pripadá 10 oviec) V porovnaní s Austráliou je to 2x viac. Začínajú sa viac orientovať na priemysel. Väčšina obyvateľov pracuje v službách.

**Severný ostrov**má veľa činných sopiek a horúcich prameňov. Vyskytujú sa tu aj zemetrasenia. Na **Južnom ostrove**sú Južné Alpy ( najvyšší Cookov vrch – 3764m n. m. pokrýva ľadovec). Ľadovce tu vytvorili **fjordy**. Podnebie je podobné nášmu. Na vodnatých riekach sú vybudované vodné elektrárne. Turisti tu vyhľadávajú rafting a paraglajding.

**2.)MIKRONÉZIA**

Tvorí ju množstvo koralových ostrovov. Patrí tu aj súostrovie Mariány, pri nich je aj najhlbšia Mariánska priekopa.

**3.)POLYNÉZIA**

**HAVAJSKÉ OSTROVY** patria USA. Obyvatelia pracujú v službách spojených v CR. Často tu prší, ročne tu spadne 12 000 mm zrážok. Sopka MaunaKeamá výšku 4 205m , ale sopečný kužeľ pokračuje ešte 5 000m pod hladinu oceánu. Mohli by sme ju považovať za najvyšší vrch sveta.

Pracovný list:

1. Morské prúdy delíme podľa ................................................................................ (čoho) na:
2. ............................................................................ - Východoaustrálsky prúd (aký je?)
3. ..................................................................................... - Kalifornský prúd (aký je?) Použi atlas.
4. Jedným z najzaujímavejších ostrovov Oceánie je .......................................................(názov), patrí k ......................................................(názov) a je druhým najväčším ostrovom sveta.
5. Najvyspelejším štátom Oceánie ..................................., ktorý je tvorený dvomi ostrovmi.
6. Hlavným mestom najvyspelejšieho štátu Oceánie je .........................................................., ale najväčším mestom je .....................................................................................................