1. **Úvodné slovo moderátorov**

**Vážené slávnostné zhromaždenie,**

**čas je neúprosný, koľkokrát by sme ho chceli spomaliť alebo zrýchliť, lež to nie je v moci človeka. Akoby to bolo včera, keď naša jubilantka – gelnické gymnázium - oslavovala okrúhle výročie vzniku. Čas, ten neúprosný bežec, však odkrojil ďalšiu desaťročnicu jej existencie. A preto zastavme sa na chvíľu, nahliadnime spoločne do života našej školy, nášho gymnázia.**

**Gelnica, malebné historické mesto, zasadené do náručia nádhernej prírody, ktorú nám mnohí návštevníci závidia. Dňa 2. septembra 1948 začína písať svoju históriu novozriadená škola – gymnázium. Napriek neľahkým začiatkom Gelnica prítomnosťou študentov – mladých, veselých ľudí, túžiacich po poznaní, ožila. Je tomu tak aj dnes po 70-ich rokoch. Naša jubilantka je mladá, mladá vďaka študentom, ich snahe vzdelávať sa, rozširovať si svoj obzor poznania, túžbe po nových vedomostiach, ktorí majú svoje malé veľké sny, túžby a ideály. Je to krásny kolobeh života, v ktorom sa snúbi história so súčasnosťou a budúcnosťou.**

1. **Slovo moderátorov**

**70 rokov, pestrá mozaika tvorená takmer 4000 absolventmi gelnického gymnázia. 70 rokov, to sú jednotlivci, študenti nielen z Gelnice, ale aj celej Hnileckej doliny, 70 rokov, to sú absolventi školy, ktorí sa úspešne zaradili a uplatnili v rôznych oblastiach spoločenského života.**

**Mnohí z nich sa na svoju alma mater často vracajú, aby sa so svojimi pedagógmi, ktorí ich vychovávali a vzdelávali, podelili o svoje úspechy či radosti alebo priblížili mladším študentom konkrétnu oblasť ľudského poznania.**

**Všetkým pedagógom, ktorí sa na tomto tvorivom procese podieľali alebo v súčasnosti podieľajú, patrí naše úprimné poďakovanie.**

1. Poznám prvky, zlúčeniny,

kovy, soli, plyn,

študoval som vzorce vody,

zásad, kyselín,

valencie, hypotézy

do zunovania.

Ale toto všetko sú len

zlomky poznania.

1. Moji dobrí profesori

sťa kus koláča

učili ma: slnko stojí,

zem sa otáča.

Galileo Galilei

došiel uznania.

Ale toto všetko sú len

zlomky poznania.

1. Miloval som Pytagora,

Kanta, Sokrata,

potom som si Senecu chcel

zvoliť za brata.

Aurélia Augustína,

jeho Vyznania.

Ale toto všetko sú len

zlomky poznania.

1. Lákala ma avantgarda,

múzy volali,

Schiller, Byron, Puškin

spať mi nedali.

Ach, tie verše! Koľké duše

ony porania!

Ale toto všetko sú len

zlomky poznania.

1. Až dodnes som ako študent,

bytosť úbohá,

rád by som ťa riešiť, život,

ťažká úloha!

Zlomky, Zlomky! Kloním hlavu

na rám fotela,

pomôžte nájsť spoločného

menovateľa.

**Oslavy 70. výročia**

1. Gaudeamus igitur – CD

2. Vážna hudba – ZUŠ – klavír (Vratko Popeláš)

3. Úvodná báseň – A. Kaľavská

4. Slávnostné otvorenie – .....................................

5. Privítanie na pôde mesta – ................................

6. Príhovory – p. riaditeľ + ...................................

..................................

...................................

7. Komorný orchester ZUŠ

8. Úvodné slovo moderátorov – T. Jakubišinová,

D. Valeš

9. Počítačová prezentácia

?. ............................................................ (ZUŠ)

10. Slovo moderátorov

11. Spomienky absolventov a) ................................

b) ................................

c) ................................

d) ................................

podfarbené hudbou

12. Ľudový súbor ZUŠ

13. Nástup sekunda – Zlomky poznania – pásmo

13. Záverečný nástup – moderátori + sekunda – Želanie

14. Záverečná pieseň – Náš učiteľ + klavír (V. Popeláš)

Spomienky absolventov:

1. Základom a pilierom môjho právnického úspechu bolo Gymnázium v Gelnici, presnejšie povedané vzdelanie a výchova pani profesoriek a pánov profesorov: prísnych, no spravodlivých, ktorých si veľmi vážim. Vždy mi vštepovali, že každé úsilie prinesie svoje ovocie, výdrž a bojovnosť boli jeho súčasťou.

Gymnázium nám dalo ako nemeckej triede možnosti výmenného pobytu v Offenburgu, účasť na rôznych medzinárodných projektoch, či športových súťažiach.

Myslím, že po absolvovaní štúdia každý z nás získal úžasný prehľad vo všetkých oblastiach a tú cestu som našla aj ja.

Alžbeta Mitríková, absolventka gymnázia  roku 2006

2. Na stredoškolské štúdium na gymnáziu v Gelnici mám príjemné spomienky. Super kolektív, ústretoví a priateľskí učitelia, možnosti cestovať po Európe, výmenný pobyt v Offenburgu a veľký balík vedomostí, za ktorý som sa nemusela hanbiť ani na vysokej škole. Nemenila by som!

Annamária Gurčíková, absolventka gymnázia v roku 2013, študentka 5. ročníka Lekárskej fakulty v Košiciach

1. Pokračovať po prvom stupni základnej školy na Gymnáziu v Gelnici hodnotím ako jedno z mojich najlepších rozhodnutí. Človek na to príde až postupom času.

O tom, že v Gelnici máme skutočne kvalitné gymnázium, svedčí jedna moja príhoda. Ešte v prvom ročníku na vysokej škole na cvičení z matematiky som bol jediný asi z dvadsiatich študentov, ktorý pri preberaní istej látky vedel, čo preberáme a ako sa dostaneme k výsledku. Všetci ostatní povedali, že nemajú ani tušenie a že toto učivo na strednej škole nepreberali. A to som mal spolužiakov z gymnázií od Bratislavy po Michalovce. Profesor vtedy povedal, že o našej škole nepočul, ale ako je možné vidieť, je to určite veľmi kvalitné gymnázium. Vtedy som bol naozaj pyšný na to, že som absolvent Gymnázia v Gelnici.

Tomáš Marcinko, absolvent gymnázia v roku 2013

1. Na gymnáziu nás učili rôzni pedagógovia, a musím povedať, dali nám do života veľa. Naučili nás, ako sa máme k sebe vzájomne správať, ako sa správne rozhodnúť, či už pri výbere vysokej školy, ale aj pri   
   ďalších životných rozhodnutiach. Spoznala som tu ľudí, s ktorými som až doteraz v kontakte a nadviazala som priateľstvá na celý život.

Najväčším darom bola pre mňa určite osoba s nezabudnuteľným úsmevom, šarmom a inteligenciou. Druhá mama, sestra a priateľka v jednej osobe. Mala mi rady do života a silu bojovať aj v tých najhorších situáciách. Celú triedu združila a odišla s najväčšou láskou. Ďakujem Pani učiteľke Katke Lackovej.

Erika Petríková, absolventka gymnázia v roku 2014

Želanie

1. Naša milá škola, drahá jubilantka,

2. do ďalších rokov Tvojej existencie Ti želáme

3. mnohých skvelých učiteľov,

4. zanietených študentov,

5. ľudí s tvorivými nápadmi,

6. so zmyslom pre čestnosť a spravodlivosť,

7. ktorí vedia vypočuť aj poradiť.

8. Buď miestom,

9. kam sa aj po rokoch budeme radi vracať.

Zoja Záhornacká

Mojej škole

Bol som len nepatrným zrnkom v šírom láne,

no stal sa zo mňa neprehliadnuteľný plný klas.

Bol som len smutným holým stromom

a teraz žiarim sviežim kvetom medonosným.

Ty otváraš mi brány, čo zdali sa byť navždy uzamknuté,

do mojich prvých krokov vlievaš prepotrebnú istotu,

dávaš mi silu odolávať temným vetrom osudu,

schopnosť vidieť aj za štíty, čo týčia sa pred zrakom mojím.

Skláňam sa pred tvojou mocou, keď búraš predsudky,

keď víťazíš nad obavami a obdaríš ma odvahou.

Dvíhaš ma z prachu zeme, kde vládne bezradnosť,

na krídlach, čo narástli mi, vznášam sa k svojim snom.

Stojíš po mojom boku a zrazu sa v inom svetle vidím,

vyzbrojíš ma sebaúctou a ja ju v úctu k iným pretavím.

Si mojím pilierom, mojou nezlomnou vierou v človeka,

tvoj dar mať naveky budem, aj keby vzali mi všetko ostatné...

**Škola naša milovaná,**

**prajeme Ti všetko najlepšie k 70. výročiu Tvojho vzniku, veľa šťastných krokov do ďalších rokov, málo vrások na čele, veľa nôh v triedach, málo neporiadku na chodbách.**

Alena Kaľavská, Daniela Nalevanková

**Milá škola,**

**70 rokov už máš,**

**a stále na kráse, mladosti a zdraví nestrácaš.**

**Tisícky mladých opustilo Tvoje brány**

**a musela si si prejsť rôznymi zmenami.**

**A tak touto cestou Ti chceme zaželať**

**čo najviac nových žiakov,**

**úžasných učiteľov ako sú teraz,**

**aby si stále bola taká mohutná**

**a ešte mohutnejšia.**

**Katarína Nalevanková, Júlia Hennelová**

1. **Vážené slávnostné zhromaždenie,**

**otváram akadémiu, ktorá sa koná pri príležitosti 70. výročia vzniku Gymnázia v Gelnici.**

**Ďakujeme Vám, vážení prítomní, že ste prijali naše pozvanie.**

**Srdečne medzi nami vítam týchto vzácnych hostí:**

**p. Rastislava Trnku, predsedu Košického samosprávneho kraja**

**p. Imricha Macka, prednostu Okresného úradu  Gelnica**

**p. Jozefa Javorku, vedúceho odboru školstva Okresného úradu Košice**

**p. Dušana Tomaška, primátora mesta Gelnica**

**p. Thomasa Rahnera, riaditeľa partnerskej školy Kaufmeniše šulen Offenburg**

**Poprosím o príhovor pána Rastislava**

**Trnku, predsedu Košického samosprávneho kraja.**

........................................................................................

**3. Ďakujem pánovi Rastislavovi Trnkovi.**

**So slávnostným príhovorom vystúpi pán Dušan**

**Andraško, riaditeľ Gymnázia v Gelnici.**

**4. Vážení prítomní, slávnostná akadémia pri**

**príležitosti 70. výročia vzniku Gymnázia v Gelnici sa končí.**

**Srdečne Vás všetkých pozývame na recepciu, ktorá sa**

**uskutoční v priestoroch telocvične školy.**