A toto sú mená dvanástich apoštolov: prvý Šimon, zvaný Peter…   
Mt 10, 1 – 7, Gn 41, 55 – 57; 42, 5 – 7a. 17 – 24a; Ž 33   
Keby Ježiš zveril výber apoštolov niektorej z personálnych agentúr, ich odporúčania by dopadli možno takto: „Šimon Peter je prílišným cholerikom s neobratnými otázkami a predstavami o Mesiášovi (por. Mt 16, 16 – 23). Ondrej je nesamostatný, vždy potrebuje schválenie svojho brata (por. Jn 1, 40 – 42). Ján a Jakub sú prchké povahy, radi zvolávajú oheň z neba a majú ambície veľkej kariéry (por. Lk 9, 51 – 55; Mk 10, 35 – 45). Filip by rád vyriešil problémy bez postupných krokov (por. Jn 14, 8 – 10). Bartolomej má sklony k pohodlnému životu v tieni (por. Jn 1, 45 – 50). Tomáš má večné pochybnosti (por. Jn 20, 20 – 24). Mýtnik Matúš má za sebou pochybnú minulosť sprenevery s rizikom k jej návratu (por. Mt 9, 9 – 13). Jakub je Ježišov bratranec (por. Mk 6, 3), čo nerobí v tíme dobrú krv. Júda má sklon k exkluzivizmu (por. Jn 14, 22). Jediný, koho odporúčame, je Judáš Iškariotský. Ide o skvelého manažéra a ekonóma schopného ušetriť aj získať finančné prostriedky (por. Jn 12, 4 – 6).“

Hit najnovší - <http://www.youtube.com/watch?v=w9KnuJZkBjg&NR=1>

http://www.youtube.com/watch?v=sPCxp6n6yYY&feature=related

Všetkých ich susedov   
zmocnil sa strach.   
Lk 1, 57–66; Mal 3, 1–4. 23–24; Ž 25   
  
Deväťdesiatdeväť percent veriacich by dnes zrejme pri stretnutí so živým Kristom, padlo na kolená, bilo sa do pŕs a prosilo o odpustenie hriechov. A Ježiš by im najskôr povedal: „Hriechy som vám už dávno odpustil.“ Mnohí zo svedkov takéhoto stretnutia by zostali kľačať s pohľadom upreným do zeme. Tým, že Boh poslal svojho Syna na svet, chcel ľudí zbaviť strachu pri vyslovení svojho mena. Starý zákon hovorí o niektorých mužoch, že boli bohabojní. V novom zákone sa takéto slovo už nenachádza. Boh skrze Krista vstupuje na pôdu našich vzťahov. A správny vzťah nikdy nemôže byť vytvorený na pozadí strachu. Niektoré manželstvá drží pohromade len strach. Ale nedá sa hovoriť o vzájomnej naplnenosti takýchto žien a mužov. Keď príbuzní Alžbety a Zachariáša videli, že im Boh požehnal dieťa, radovali sa s nimi (por. Lk 1, 58). Keď videli priamy Boží zásah v prípade Zachariášovej reči, začali sa báť. Možno preto hneď prvé posolstvo, ktoré Boh zanechal pri Ježišovom narodení, bola výzva anjela: „Nebojte sa!“ (por. Lk 2, 10a) Nebojme sa teda nebáť.