**GYMNÁZIUM, SNP 1, GELNICA**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED2)*

**ANJ-1CJ**

**UČEBNÉ OSNOVY**

**Osemročné štúdium – nižšie ročníky (PRÍMA-SEKUNDA)**

Učebný plán VERZIE Č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ANGLICKÝ JAZYK**  **(1. cudzí jazyk)** | | | | |
| **Časový rozsah výučby** | |  | | | | |
|  | Ročník | 1.  Príma | 2.  Sekunda | 3.  Tercia | 4.  Kvarta | Spolu |
|  | Štátny vzdelávací program | 4 | 4 | 4 | 4 | 16 |
|  | Školský vzdelávací program | – | - | - | - | - |
|  | SPOLU | 4 | 4 | 4 | 4 | 16 |
| **Kód a názov odboru štúdia** | | 7902 J00 gymnázium | | | | |
| **Stupeň vzdelania** | | nižšie sekundárne vzdelanie ISCED2 | | | | |
| **Forma štúdia** | | denná | | | | |
| **Dĺžka štúdia** | | osemročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v triede príma a sekunda je zamerané na osvojenie si 4 komunikačných zručností na základnej úrovni: čítanie, počúvanie, ústny prejav a písomný prejav tak, že žiak porozumie známym každodenným výrazom a najzákladnejším frázam, dohovorí sa jednoduchým spôsobom a dokáže opísať osoby, veci a javy. Žiaci prímy a sekundy si taktiež osvoja základy gramatických štruktúr a najnevyhnutnejšiu slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Vyučovanie anglického jazyka v triede príma a sekunda je realizované so 4 hodinovou týždennou dotáciou. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov vo WORDe , príprava prezentácií v PowerPointe, vyhľadávanie informácií na web stránkach; z geografie- reálie o anglicky hovoriacich krajinách; z HUV- počúvanie a spev piesní; z VV- kreslenie, nalepovanie, vystrihovanie, koláž; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém, ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia a Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii.

Špecifikácia cieľov:

* umožniť žiakom vytvoriť si pozitívny vzťah k učeniu sa cudzieho jazyka
* naučiť žiakov komunikovať na základnej úrovni
* vytvoriť žiakom pevný základ potrebný na splnenie náročnejších úloh v ďalšej časti vzdelávacieho procesu

Špecifikácia cieľov zahrňuje: počúvanie, ústny prejav (hovorenie), čítanie, písomný prejav (prácu so slovnou zásobou a slohotvorné činnosti - práca s projektom).

Počúvanie

Je potrebné osobitne zdôrazniť starostlivý rozvoj posluchových zručností. Žiaci majú byť schopní:

* porozumieť inštrukcie v angličtine
* zachytiť zmysel inštrukcií, i keď nerozumejú každé slovo v cieľovom jazyku
* rozumieť hovoriacemu v miestnosti a hlasu z magnetofónovej pásky za predpokladu, že prejav je jasný
* prijať angličtinu ako jazyk inštrukcií na hodinách
* naučiť sa zachytiť jazykový prejav ako celok, bez nutnosti porozumieť každé slovo
* dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a konkrétneho okolia

V prvom i druhom ročníku je potrebné zdôrazniť prípravu nielen citlivého ucha na správnu výslovnosť jednotlivých slov, ale aj na rytmus, prízvuk a na intonáciu súvislej výpovede.

Schopnosť vyrovnať sa s určitým stupňom neistoty vo vnímaní jazykového prejavu je dôležitá zručnosť v prvých fázach učenia sa cudzieho jazyka. V tomto období nemožno očakávať od žiakov, že porozumejú rýchlu hovorovú reč, hoci by už mali byť schopní zachytiť špecifickú informáciu aj takýchto prejavov.

Ústny prejav

Počas prímy a sekundy majú žiaci komunikovať v cieľovom jazyku prostredníctvom ustálených fráz a konverzačných zvratov. Má sa im dať možnosť vypočuť si slová a slovné spojenia veľakrát predtým, ako ich budú sami používať. Postupne sa má ich schopnosť hovoriť rozšíriť a prehĺbiť natoľko, že žiakom umožní komunikovať nezávislejšie a tvorivejšie.

Žiak má v obmedzenej miere:

* byť schopný uviesť a zistiť osobné údaje, diskutovať o záujmoch
* vedieť sa spýtať/opísať známe aktivity, dennú činnosť a predmet svojich záujmov vo svojom živote (narodeniny, prázdniny atď.)
* dokázať komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď
* dokázať klásť a odpovedať na jednoduché otázky
* používať jednoduché zdvorilostné formulácie
* rozumieť otázkam a pokynom, jednoduchému opisu cesty, vie požiadať a oznámiť
* má byť schopný konverzovať o bežných témach svojho života /denný program, rodina, škola, priatelia, voľný čas, záujmy/ na základnej úrovni

Žiaci sa majú tiež naučiť jazyk každodenných transakcií, napr. nákupy, časové údaje, smerová orientácia.

Čítanie

Od začiatku programu žiaci majú byť vedení k nácviku čítania zisťujúceho hlavnú myšlienku, čítania zisťujúceho špecifickú informáciu aj k intenzívnemu podrobnému čítaniu. Mali by sa stretnúť s rôznymi typmi textov napr. poviedok, listov, kníh atď. Majú porozumieť jasné jednoduché texty o vhodných témach a v štýle primeranom ich veku a záujmom.

Učiaci sa dokáže:

* rozumieť známym menám, názvom, slovám a veľmi jednoduchým vetám
* rozoznať základné slovné spojenia v jednoduchých oznamoch
* dokáže si pri jednoduchšom informačnom materiály urobiť predstavu o obsahu
* rozumieť krátkemu jednoduchému písomnému popisu cesty

Písomný prejav

V príme a sekunde majú žiaci byť:

* vedení k produkcii súvislých textov /nielen izolovaných viet/
* schopní vyjadriť svoje myšlienky v samostatnom súvislom písomnom prejave
* schopní napísať krátky osobný list alebo pohľadnicu
* schopní vyplniť jednoduché registračné formuláre
* schopní napísať jednoduché slovné spojenia a vety o sebe a iných ľuďoch
* schopní vyžiadať informácie

Pri vyučovaní cudzieho jazyka je veľmi dôležité využívanie projektovej práce, ktorá tvorí základ našej hlavnej učebnice. Poskytuje žiakom možnosť jednoducho a tvorivo vyjadriť svoje myšlienky a názory a predovšetkým umožňuje činnostné vyučovanie. Podporuje všestranný rozvoj osobnosti, učí žiakov spolupracovať i pracovať samostatne, preberá zodpovednosť za všetky výsledky svojej práce. Projekty poskytujú príležitosť na uplatnenie širokých medzipredmetových vzťahov.

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

Kompetencie k učeniu:

* žiaci vyberajú a využívajú vhodné spôsoby a metódy pre efektívne učenie
* využívajú vedomosti v situáciách, v ktorých čelia novým jazykovým situáciám
* poznávajú zmysel a cieľ učenia v jazykových situáciách s ohľadom na vplyv spoločenských podmienok
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia

Postup: Učiteľ

* vhodne motivuje žiakov k využívaniu odhodlanosti a schopnosti v komunikačných situáciách,
* zadáva také úlohy a postupy, pri ktorých žiaci sami vyhľadávajú informácie a kombinujú ich,
* vedie žiakov k overovaniu výsledkov,
* vedie žiaka k vnímaniu a používaniu cudzieho jazyka ako mnohotvárneho prostriedku k spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

Kompetencie k riešeniu problémov

* žiaci vnímajú najrôznejšie problémové situácie s jazykom používaným odlišnými kultúrami
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za

pomoci vhodných spôsobov riešenia

* myslia kriticky s ohľadom na situáciu a obmedzenia, za ktorých komunikácia prebieha

Postup: Učiteľ

* umožňuje voľný prístup k informačným zdrojom,
* vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť,
* zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov,
* podporuje využitie IKT vo výučbe, a to vyhľadávanie informácií na Internete, precvičovanie učiva na cvičeniach, riešenie testov, počúvanie piesní a čítanie krátkych zábavných textov.

Kompetencie komunikatívne

* žiaci komunikujú na základe osvojených jednoduchých hovorových a frazeologických štruktúr v bežných situáciách každodenného života
* žiaci v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku

Postup: Učiteľ

* navodzuje komunikačné situácie zodpovedajúce záujmom, vedomostiam, skúsenostiam žiakov,
* precvičuje nielen pohotové, ale i správne reakcie v daných situáciách.

Kompetencie sociálne a personálne

* žiaci pracujú v skupinách
* sú schopní sebakontroly
* rešpektujú názory ostatných

Postup: Učiteľ

* motivuje žiakov k argumentácii,
* vedie žiakov k sebahodnoteniu podľa vymedzených kritérií,
* vedie žiakov k vnímaniu vlastného pokroku,
* pobáda žiakov k aktívnej diskusii a k obhájeniu vlastného stanoviska adekvátnou argumentáciou,
* vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

Kompetencie občianske

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup : Učiteľ

* vedie žiakov k prezentácii ich myšlienok a názorov,
* vedie žiakov k vzájomnému počúvaniu sa,
* vedie žiakov k diskusii,
* nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali postupy druhých,
* zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny,
* nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

**STRATÉGIA VYUČOVANIA**

Pri vyučovaní anglického jazyka v príme a sekunde sa používajú rôzne metódy a formy práce ako prostriedky motivácie a usmernenia žiakov, s ohľadom na vek prevládajú jednoduché metódy s princípom názornosti.

Z relevantných metód použijeme:

Podľa zdroja poznania: Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce-( písanie pohľadnice, listu, opis) a práca s textom- dopĺňanie chýbajúcich informácií, spájanie, výber z možností

Demonštračné metódy

Praktické metódy- nácvik zručností

Podľa miery samostatnosti žiaka: Oznamovacie

Problémové

Tvorivé

Podľa fázy vyučovacieho procesu: Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

Podľa spôsobu interakcie: Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky, e-beam tabuľa.

Konkrétne pre prímu a sekundu používame tieto zdroje z uvedenej prílohy:

|  |  |  |  |  |  |  |
| --- | --- | --- | --- | --- | --- | --- |
| B. Wetz | English Plus 1 – Student´s Book  2nd edition Workbook  Teacher´s Book  + CD | | | | Oxford University Press, 2016 |  |
| M.Andričík, J. Gresty | | Anglicko-slovenský a slovensko-anglický slovník | | Pezolt PVD, 2005 | | | |
| E.Haraksimová, R.Mokrá, D.Smrčinová | | Anglicko-slovenský a slovensko-anglický slovník | | Ottovo nakladatelství | | | |
| Busy Bee – Obrázkové karty | | | Juvenia Education Studio, 2005 | | | | |
| Časopis Hello | | |  | | | | |

**OBSAH VZDELÁVANIA**

**1.ročník (PRÍMA) Celkový počet hodín : 4 hodiny týždenne, 132 hodín ročne**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
| Téma | Pojmy | Spôsobilosti |
| **I. Rodina a spoločnosť**  *7 hodín*  **II. Voľný čas a záľuby**  *8 hodín*  **III. Krajiny, mestá a miesta**  *13 hodín*  **IV. Človek na cestách**  *13 hodín*  **V. Mládež a jej svet**  *13 hodín*  **VI.Náš domov**  *14 hodín*  **VII. Uprostred multikultúrnej spoločnosti**  *13 hodín*  **VIII. Človek a príroda**  *13 hodín*  **IX. Vzdelávanie a práca**  *13 hodín*  **X. Kultúra a umenie**  *12 hodín*  **XI. Slovensko**  *13 hodín* | Osobné údaje  Rodina- vzťahy v rodine  Národnosť/štátna príslušnosť  Tlačivá/dokumenty  Záľuby  Literatúra, divadlo a film  Rozhlas, televízia a internet  Výstavy a veľtrhy  **RH: projektová práca: Moje záľuby**  Krajiny a svetadiely  Moja krajina a moje mesto  Geografický opis krajiny  Kultúrne a historické pamiatky krajín a miest  **RH: projektová práca: Moje obľúbené mesto (Moje rodné mesto)**  Dopravné prostriedky  Osobná doprava  Príprava na cestu a cestovanie  Turistika a cestovný ruch  Aktivity mládeže  Vzťahy medzi rovesníkmi  Generačné vztahy  Môj dom/byt  Zariadenie bytu  Domov a jeho okolie  Bývanie v meste a na dedine  Cudzie jazyky  Rodinné sviatky  Štátne a cirkevné sviatky  **RH**: projekt v digitálnej aplikácii: Ideálna dovolenka mojich rodičov  Prierezová téma:  Osobnostný rozvoj  Zvieratá/fauna  Počasie  Rastliny/flóra  Klíma  **RH: projektová práca: Moje obľúbené zviera**  Prierezová téma: Ochrana životného prostredia  Prierezové témy: Ochrana života a zdravia- formovať vzťah žiakov k problematike ochrany svojho zdravia a života, tiež zdravia a života iných ľudí; formovať predpoklady na dosiahnutie vyššej telesnej zdatnosti a celkovej odolnosti organizmu, Tvorba projektu a prezentačné zručnosti, Environmentálna výchova- podporovať aktívny prístup k tvorbe a ochrane životného prostredia  Škola a jej zariadenie  Učebné predmety  Pracovné činnosti a profesie  Školský systém  **RH: práca s dvojjazyčným slovníkom**  Prierezové témy: Osobnostný rozvoj  Prierezové témy: Tvorba projektu a prezentačné zručnosti- vedieť prezentovať svoje názory  Druhy umenia  Kultúra a jej formy  Spoločnosť – kultúra - umenie  **RH: sledovanie krátkeho DVD v angličtine a diskusia**  **Tvorenie plagátu- skupinová práca**  Geografické údaje  História  Turistické miesta a kultúrne pamiatky  Zvyky a tradície | Privlastňovací pád Podmetové a predmetové zámená  Privlastňovacie prídavné mená a zámená  Časovanie pomocného slovesa *to be*  Predložky  Prídavné mená  Ukazovacie zámená, Opytovacie zámena  Časovanie slovesa *have got*  Spojky *and, but*  **Slovná zásoba:**  rodina, členovia rodiny, osobné údaje  voľný čas  There is/there are  Vyjadrenie množstva pomocou some/any/a lot of  Prídavné mená miery, farby a kvality v základnom tvare  2. stupeň-pravidelné stupňovanie prídavných mien  Nepravidelné stupňovanie prídavných mien  Neurčitý a určitý člen  Základné číslovky 30-100  Frekvenčné príslovky  Množné číslo podstat. mien- pravidelné a nepravidelné  Časovanie základných plnovýz.slovies v jednod.prítomnom čase  Jednoduchý prítomný čas – tvorba otázky,  **Slovná zásoba:**  dni v týždni,režim dňa,  Opytovacia veta  3. stupeň prídavných mien  Modálne sloveso *can,* otázka a zápor  Otázky s *How?*  **Slovná zásoba:** zvieratá, vlastnosti zvierat, činnosti  Prítomný prieb.čas základných plnovýz.slovies, tvorba otázky, odpovede, záporu a rozkazu  Slovosled vo vetách v prítom.jednod. a priebehov.čase, tvorba otázky, odpovede, záporu  **Slovná zásoba:**  Školské predmety, pomôcky, činnosti  Čítanie s porozumením  **Slovná zásoba:** krajiny, národnosti, jazyky  Slovensko, poloha, susedné krajiny, mestá | Vypočuť si a podať informácie  Vybrať si z ponúknutých možností  Telefonovať  Nadviazať kontakt v súlade s komunikačnou situáciou -pozdraviť, odpovedať na pozdrav, rozlúčiť sa, zdvorilostné frázy pri predstavovaní  Dokázať nadviazať základnú spoločenskú konverzáciu v medziach zdvorilosti  Rozumieť jednoduchým pokynom  Dokázať vyhláskovať osobné údaje  Dokázať klásť jednoduché otázky  Reagovať pri prvom stretnutí  Predstaviť osobu  Vypočuť si a podať informácie  Hľadať a zdôvodniť rozdiely  Dokázať napísať jednoduché spojenia a vety o sebe a iných ľuďoch, o tom, kde žijú  Opísať a identifikovať  Vybrať si z ponúknutých možností  Vyjadriť svoj názor  Vypočuť si a podať informácie  Vybrať si z ponúknutých možností  Plánovať  Vybrať si z ponúkaných možností  Predstaviť svoje záľuby a vkus  Vyjadriť, že niečo mám/nemám rád  Vyjadriť svoj názor, preferenciu  Vypočuť si a podať informácie  Dokázať predstaviť seba a priateľa  Reagovať na predstavenie niekoho  Vedieť napísať e-mail  Dokázať napísať jednoduché spojenia a vety o zvieratách, o tom, kde žijú  Opísať a identifikovať  Porovnávať  Žiadať si povolenie  Navrhovať možnosti a riešenia  Udeliť a zamietnuť povolenie  Dokázať vyjadriť schopnosti pomocou CAN / CAN´T  Uistiť sa v rozhovore, že moje slová/môj argument boli pochopené Vnímať a prejavovať svoje city  Vypočuť si a podať informácie  Vybrať si z ponúkaných možností  Predstaviť svoje záľuby a vkus  Vyjadriť, že niečo mám/nemám rád  Vyjadriť svoj názor, preferenciu  Reagovať pri prvom stretnutí  Komuniovať  Napísať email/list  Začať a ukončiť list  Rozlišovať umeleckú literatúru a literatúru faktu | PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala  PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala,  Hodnotenie projektu  PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala,  Hodnotenie projektu  PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala,  Hodnotenie projektu  PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala,  Hodnotenie projektu |

**Poznámka:** PH: povinné hodnotenie VH: voliteľné hodnotenie

Inovatívne metódy:

-didaktické a jazykové hry

-brainstorming

-rolové hry a simulácie

-projekty

-využívanie digitálních aplikácií

- interaktívne jazykové digitálne aplikácie, kvízy a hry (KAHOOT, WORDWALL)

**OBSAH VZDELÁVANIA**

**2. ročník (SEKUNDA) Celkový počet hodín: 4 hodiny týždenne, 132 hodín ročne**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Výživa a zdravie**  *12 hodín*  **II. Obchod a služby**  *11 hodín*  **III. Mládež a jej svet**  *10 hodín*  **IV. Šport nám, my športu**  *13 hodín*  **V. Ľudské telo, starostlivosť o zdravie**  *12 hodín*  **VI. Vzory a ideály**  *12 hodín*  **VII. Profesia a pracovný život**  *12 hodín*  **VIII. Človek na cestách**  *12 hodín*  **IX. Odievanie a móda**  *11 hodín*  **X. Mládež a jej svet**  *11 hodín*  **XI. Krajina, ktorej jazyk sa učím**  *11 hodín*  **XII. Človek a spoločnosť, komunikácia**  *5 hodín* | Mäso a mäsové výrobky  Zelenina a ovocie  Nápoje  Mliečne výrobky  Cestoviny a múčne výrobky  Stravovacie návyky  Stravovacie zariadenia  Príprava jedál  Zdravá výživa  Nákupné zariadenia  Pošta a telekomunikácie  Nakupovanie a platby  Hotelové a reštauračné služby  Centrá krásy a zdravia  Kultúra nakupovania a služieb  **RH**: Simulácia - nakupovanie  Prierezová hodina: Zdravý životný štýl  Aktivity mládeže  Vzťahy medzi rovesníkmi  Generačné vzťahy  Predstavy mládeže o svete  Konflikty predstáv a reality  Druhy športu: zimné a letné, individuálne a kolektívne  Športové disciplíny  Význam športu pre rozvoj osobnosti  Nové smerovania v športe  Čestnosť športového zápolenia  **RH**: Projekt *Olympijske hry*  Prierezová hodina: Šport  Ľudské telo  Fyzické charakteristiky  Charakterové vlastnosti  Človek, jeho vzory a ideály  Pozitívne a negatívne vzory  Individuálne priority a hodnoty  Výber profesie  Zamestnania  Pracovné pomery a kariéra  Dopravné prostriedky  Osobná doprava  Príprava na cestu a cestovanie  Turistika a cestovný ruch  Základné druhy oblečenia  Odevné doplnky  Výber oblečenia na rôzne príležitosti  Druhy a vzory odevných materiálov  Móda a jej trendy  **RH:**  Prierezová téma:  Geografia, časové pásma  Aktivity mládeže  Geografické údaje  História  Turistické miesta a kultúrne pamiatky  Zvyky a tradície  O človeku v krajine, ktorej jazyk sa učím  **RH**:  Projekt v digitálnej aplikácii  Prierezová hodina: multimediálna výchova  Jazyk ako dorozumievací prostriedok  Formy komunikácie  Kultúra komunikácie | Počitateľné a nepočitatelné podstatné mená  Vyjadrenie množstva pomocou any, some, a lot of  Zdvorilé ponuky s pomocou can/could  Rozkazovací spôsob  Sloveso + *-ing*  **Slovná zásoba:** jedlá,  nápoje, zelenina, ovocie, druhy mäsa  Jednoduchý minulý čas pravidelných slovies, tvorba otázky, odpovede a záporu  Minulý jednoduchý čas slovies to be, to have  *there was, there were*  Príslovka yesterday  Časové výrazy v minulom čase  Osobné zámená  Jednoduchý minulý čas nepravidelných slovies, otázka a zápor  Opytovacie vety / W-questions  **Slovná zásoba:** opis osoby, životné udalosti, práca  duševná a manuálna,  povolania, hrdinovia filmov a kníh, kladné vlastnosti  Vyjadrenie budúceho deja pomocou to be going to  Will/won´t  **Slovná zásoba:** druhy oblečenia, cestovné vybavenie, počasie  **Slovná zásoba:** anglicky hovoriace krajiny, mestá, známe  destinácie  Väzba I´d like  Sloveso want + neurčitok  Sloveso need + podstatné meno  **Slovná zásoba:** slovesá hovorenia, nové formy komuniká-  cie, názvy jazykov | Vybrať si z ponúknutých možností  Vedieť si vyžiadať informácie  Vymieňať si názory, komunikovať s niekým  Vyjadriť čo mám rád, nemám rád  Ponúknuť a reagovať na ponuku  Vyjadriť svoju vôľu  Vypočuť a podať informácie  Vyjadriť návrhy  Vyjadriť očakávania a reagovať na ne  Objednať jedlo a nápoje  Vedieť napísať príspevok na web/blog  Vybrať si z ponúknutých možností  Vedieť si vyžiadať informácie  Dokázať reagovať v minulom čase  Dokázať vyjadriť svoj názor  Reagovať na príbeh alebo udalosť  Vedieť vyjadriť názor na svoje budúce povolanie  Vyjadriť jednoduché spojenia o činnostiach počas víkendu  Ovládať základné pravidelné slovesá  Vybrať si z ponúknutých možností  Dokázať vyjadriť svoj názor- názor, súhlas, nesúhlas  Dokázať komunikovať v minulom čase  Vypočuť si a podať informácie- začleniť informáciu, dokázať zachytiť správne informácie  Vymieňať si názory  Dokázať opísať ľudí  Pýtať sa na udalosti uskutočnené v minulosti  Vypočuť si a podať informácie  Vedieť reagovať na niečo, čo sa má udiať v budúcnosti  Ponúknuť a reagovať na ponuku- vedieť si vyžiadať informácie  Vyjadriť svoju vôľu- dokázať vyjadriť svoje plány pomocou väzby going to, dokázať sa pýtať na plány iných, vyjadriť svoje plány  Napísať email  Vyjadriť svoju vôľu- dokázať vyjadriť zámer pomocou väzby will/won´t  Vyjadriť svoje návrhy  Vypočuť si a podať informácie  Vybrať si z ponúkaných možností  Stanoviť, oznámiť a prijať pravidlá alebo povinnosti  Uistiť sa v rozhovore, že moje slová/môj argument boli pochopené Vnímať a prejavovať svoje city  Vypočuť si a podať informácie  Vybrať si z ponúkaných možností  Predstaviť svoje záľuby a vkus  Vyjadriť, že niečo mám/nemám rád  Vyjadriť svoj názor, preferenciu | PH: Ústne skúšanie  Ústna pochvala  5 minútovka- slovná zásoba  VH: test, projekt  PH: Ústne skúšanie  5 minútovka- slovná zásoba,  test  VH: Hodnotenie aktivity na hodine  Ústna pochvala,  Hodnotenie projektu  PH: Ústne skúšanie  5 minútovka- slovná zásoba,  test  VH:  Hodnotenie aktivity na hodine  Ústna pochvala,  Hodnotenie projektu  PH: Ústne skúšanie  5 minútovka- slovná zásoba, test  VH:  Hodnotenie aktivity na hodine  VH:  Hodnotenie projektu a aktivity na hodine  VH:  Hodnotenie projektu a aktivity na hodine |

**Poznámka:** PH: povinné hodnotenie VH: voliteľné hodnotenie

Inovatívne metódy:

-didaktické a jazykové hry

-brainstorming

-rolové hry a simulácie

-projekty

-využívanie digitálních aplikácií

- interaktívne jazykové digitálne aplikácie, kvízy a hry (KAHOOT, WORDWALL)

**PROSTRIEDKY HODNOTENIA**

**(podľa Metodického pokynu č. 21/2011 z 1. mája 2011 na hodnotenie a klasifikáciu žiakov stredných škôl)**

Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch, v súlade s učebnými osnovami a vzdelávacími štandardami.

Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.

Pri hodnotení v predmete cudzí jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.

Kritériá klasifikácie musia byť v súlade s požadovanou úrovňou ovládania cudzieho jazyka A1, A2, B1 a B2 podľa Spoločného európskeho referenčného rámca pre cudzie jazyky a musia zodpovedať náročnosti definovanej v učebných osnovách a vzdelávacích štandardoch.

Výchovno-vzdelávacie výsledky žiaka sa v predmete cudzí jazyk na úrovni A1 klasifikujú podľa kritérií uvedených v odsekoch 6 až 10 v primeranom rozsahu pre príslušný ročník štúdia.

Stupňom 1 – výborný sa žiak klasifikuje, ak primerane na sledovanej úrovni ovládania cudzieho jazyka dokáže komunikovať jednoduchým spôsobom pri pomalšej rýchlosti reči. Rozumie každodenným výrazom, otázkam a pokynom. Pri písomnom prejave si vie vyžiadať informácie alebo ich podať ďalej. Pri čítaní rozozná základné slovné spojenia v jednoduchých oznamoch z každodenného života. K splneniu úlohy pristupuje aktívne a tvorivo. Používa správne jazykové prostriedky a téme primeranú slovnú zásobu. Výslovnosť a intonácia sú jasné, prirodzené a zrozumiteľné. Výpoveď je takmer gramaticky správna.

Stupňom 2 – chválitebný sa žiak klasifikuje, ak primerane na sledovanej úrovni ovládania cudzieho jazyka dokáže komunikovať jednoduchým a pomalším spôsobom. Takmer vždy rozumie každodenným výrazom. V písomnom prejave dokáže napísať jednoduché slovné spojenia a vety. Vie si vyžiadať informácie a podať ich ďalej. Reaguje na podnet a takmer správne interpretuje zadanú úlohu. Pri čítaní rozumie známym menám, názvom, slovám a veľmi jednoduchým vetám. Používa takmer vždy primeranú slovnú zásobu a správne jazykové prostriedky. Svoj prejav prerušuje kratšími prestávkami, ktoré sú spôsobené menšími jazykovými nedostatkami. Vplyv materinského jazyka na intonáciu a výslovnosť neovplyvňuje zrozumiteľnosť prejavu.

Stupňom 3 – dobrý sa žiak klasifikuje, ak na sledovanej úrovni ovládania cudzieho jazyka reaguje na podnet, jeho prejav je zväčša súvislý. Používa zväčša téme primeranú slovnú zásobu, nedostatky v používaní jazykových prostriedkov nebránia porozumeniu. Zrozumiteľnosť prejavu sťažujú častejšie krátke prestávky spôsobené jazykovými nedostatkami, žiak je schopný pomalšie reagovať na otázky a impulzy učiteľa. Žiak potrebuje pri čítaní, písaní a jednoduchej komunikácii miestami pomoc učiteľa. Slovná zásoba je zväčša primeraná, žiak používa aj nesprávne výrazy. Vplyv materinského jazyka čiastočne sťažuje zrozumiteľnosť prejavu.

Stupňom 4 – dostatočný sa žiak klasifikuje, ak sa vyjadruje len čiastočne gramaticky správne a to v hovorenej i písanej forme. Zámer zadanej úlohy pochopí často len po zopakovaní, žiak reaguje len krátkymi odpoveďami na otázky učiteľa. Má obmedzenú základnú slovnú zásobu a často používa nesprávne jazykové prostriedky. Prejav je veľmi krátky s častými gramatickými chybami. V písomnej forme tvorí veľmi jednoduché druhy textov len s pomocou učiteľa. Žiak číta pomaly, nesúvislo a s prestávkami. Zrozumiteľnosť prejavu je ovplyvnená chybnou výslovnosťou a intonáciou.

Stupňom 5 – nedostatočný sa žiak klasifikuje, ak na sledovanej úrovni ovládania cudzieho jazyka nie je schopný reagovať na podnet. Žiak číta veľmi pomaly a nesúvislo, nerozumie základným slovným spojeniam ani slovám. Pri písomnom prejave znemožňuje porozumenie množstvo gramatických chýb. Výpovede sú väčšinou nezrozumiteľné, žiak nedokáže vôbec odpovedať na otázky ani s pomocou učiteľa. Zlá výslovnosť a intonácia úplne narúšajú zrozumiteľnosť prejavu.