**Gymnázium, snp 1, gelnica**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED2)*

**ANJ-1CJ**

**UČEBNÉ OSNOVY**

**Osemročné štúdium – nižšie ročníky (TERCIA-KVARTA)**

Učebný plán Verzie č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |
| --- | --- | --- | --- | --- | --- | --- |
| **Názov predmetu** | | **ANGLICKÝ JAZYK**  **(1. cudzí jazyk)** | | | | |
| **Časový rozsah výučby** | |  | | | | |
|  | Ročník | 1.  Príma | 2.  Sekunda | 3.  Tercia | 4.  Kvarta | Spolu |
|  | Štátny vzdelávací program | 4 | 4 | 4 | 4 | 16 |
|  | Školský vzdelávací program | – | - | - | - | - |
|  | SPOLU | 4 | 4 | 4 | 4 | 16 |
| **Kód a názov odboru štúdia** | | 7902 J00 gymnázium | | | | |
| **Stupeň vzdelania** | | nižšie sekundárne vzdelanie ISCED2 | | | | |
| **Forma štúdia** | | denná | | | | |
| **Dĺžka štúdia** | | osemročná | | | | |
| **Vyučovací jazyk** | | slovenský jazyk | | | | |

**CHARAKTERISTIKA PREDMETU**

Jazyk je nástrojom myslenia a komunikácie medzi ľuďmi, zdroj osobného a kultúrneho obohatenia a predpokladom pre ďalšie vzdelávanie a profesionálnu realizáciu. Je tiež prostriedkom na vyjadrenie citov a pocitov. Cudzí jazyk prispieva k rozvoju kľúčových kompetencií tak, aby jazyková príprava žiakov efektívne zodpovedala požiadavkám moderného európskeho občana. Cieľom predmetu je osvojovanie si jazykových znalostí a rečových schopností vedúcich k účinnej komunikácii v cudzom jazyku. Predmet smeruje k tomu, aby boli žiaci schopní čítať s porozumením primerané texty, porozumieť ústnemu podaniu na úrovni osvojených znalostí, dorozumieť sa v bežných životných situáciách a hovoriť o jednotlivých témach. Ďalej má prehlbovať poznanie kultúry anglofónneho sveta, viesť k pochopeniu, rešpektu a k tolerancii odlišných kultúrnych hodnôt iných národov.

Učivo v triede tercia a kvarta je zamerané na osvojenie si 4 komunikačných zručností na základnej úrovni: čítanie, počúvanie, ústny prejav a písomný prejav tak, že žiak porozumie známym každodenným výrazom a najzákladnejším frázam, dohovorí sa jednoduchým spôsobom a dokáže opísať osoby, veci a javy. Žiaci tercie a kvarty si taktiež osvoja základy gramatických štruktúr a najnevyhnutnejšiu slovnú zásobu k  vybraným konverzačným témam. Jedným z cieľov nášho programu je potreba motivovať žiakov tak, aby sa natoľko zorientovali v anglickom jazyku, aby učenie jazyka chápali ako celoživotný proces a umožnili žiakom vytvoriť si pozitívny vzťah k učeniu sa cudzieho jazyka.

Vyučovanie anglického jazyka v treťom a štvrtom ročníku je realizované so 4 hodinovou týždennou dotáciou. Vyučovanie prebieha podľa možností v odbornej jazykovej učebni, najčastejšie však v bežnej triede, prípadne v polyfunkčnej učebni s e- beamovou tabuľou alebo v počítačovej miestnosti.

Anglický jazyk pri výučbe využíva aj poznatky z iných vyučovacích predmetov, ako napr. ITK- písanie textov v o WORDe , príprava prezentácií v PowerPointe, vyhľadávanie informácií na web stránkach; z geografie- reálie o anglicky hovoriacich krajinách; z HUV- počúvanie a spev piesní; z VV- kreslenie, nalepovanie, vystrihovanie, koláž; z ETV- základy slušného správania a etikety; zo SLJ- preklad, štylistika a porovnávanie anglického jazyka s rodným jazykom. Do výučby sú zaradené poznatky z prierezových tém, ako Mediálna výchova, Multikultúrna výchova, Osobnostný rozvoj, Environmentálna výchova, Ochrana života a zdravia a Tvorba projektu a prezentačné zručnosti.

**CIELE VYUČOVACIEHO PROCESU**

Primárnym cieľom vyučovania cudzích jazykov je podpora vzájomného porozumenia medzi ľuďmi rôznych krajín a umožnenie komunikácie s nimi. Anglický jazyk má najvyššie špecifické postavenie ako internacionálny úradný jazyk v obchode, technike, cestovnom ruchu, vede, diplomacii, ako aj v mnohých iných oblastiach ľudských aktivít. Vyučovanie anglického jazyka má teda poskytnúť pevný základ na úspešné uplatnenie sa žiakov v osobnom živote a v profesii. Preto základným princípom jazykového vzdelávania na báze kompetencií je zabezpečiť, aby učiaci sa:

* Dokázal riešiť každodenné životné situácie v cudzej krajine a v ich riešení pomáhal cudzincom, ktorí sú na návšteve v jeho krajine,
* Dokázal vymieňať si informácie a nápady s mladými ľuďmi a dospelými, ktorí hovoria iný jazykom a sprostredkúvajú mu svoje myšlienky a pocity v jazyku , ktorý si učiaci sa osvojuje,
* Viac a lepšie chápal spôsob života a myslenia iných národov a ich kultúrne dedičstvo.

Špecifikácia cieľov zahrňuje: počúvanie, ústny prejav (hovorenie), čítanie, písomný prejav (prácu so slovnou zásobou a slohotvorné činnosti- práca s projektom).

**Počúvanie**

Učiaci sa na úrovni A2 má rozvinuté zručnosti na úrovni A1 a ďalej ich zdokonaľuje tak, aby za predpokladu, že reč je jasne a zreteľne formulovaná:

* dokázal naplniť konkrétne potreby na základe porozumenia podstaty počutého,
* porozumel slovným spojeniam a výrazom vzťahujúcim sa na bežné oblasti každodenného života,
* porozumel základným informáciám v krátkych zvukových záznamoch, v ktorých sa hovorí o predvídateľných každodenných záležitostiach,
* vedel identifikovať tému vypočutej diskusie,
* porozumel základným bodom v prejave na témy, ktoré sú mu známe,
* rozumel jednoduchým pokynom informatívneho charakteru,
* pochopil vety, výrazy a slová, ktoré sa ho priamo týkajú.

**Ústny prejav**

*Dialóg*

Počas tercie a kvarty učiaci sa dokáže komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy, ktoré súvisia s prácou a voľným časom. Dokáže zvládnuť krátku spoločenskú konverzáciu, ale nie vždy je schopný ju aj viesť a rozvíjať.

Učiaci sa na úrovni A2 má rozvinuté zručnosti na úrovni A1 a ďalej ich zdokonaľuje tak, aby dokázal:

* zapojiť sa do krátkych rozhovorov na témy, ktoré ho zaujímajú,
* používať jednoduché zdvorilostné formy oslovení,
* sformulovať pozvania, návrhy a ospravedlnenia, reagovať na ne,
* povedať, čo sa mu páči a čo nie,
* požiadať o rôzne jednoduché informácie, služby a veci, alebo ich poskytnúť.

*Monológ*

Učiaci sa dokáže podať jednoduchý opis alebo charakteristiku ľudí, podmienok v rodine a v škole, opis každodenných zvyklostí a toho, čo má alebo nemá rád, atď. vo forme krátkeho sledu jednoduchých slovných spojení a viet.

Učiaci sa na úrovni A2 má rozvinuté zručnosti na úrovni A1 a ďalej ich zdokonaľuje tak, aby dokázal:

* v jednoduchých pojmoch vyjadriť svoje pocity a vďačnosť,
* jednoduchým spôsobom sa rozprávať o každodenných praktických otázkach,
* komunikatívne zvládnuť jednoduché a rutinné úlohy s použitím jednoduchých spojení a viet,
* vyrozprávať príbeh, podať krátky jednoduchý opis udalostí a činností, zážitkov zo školy a voľnočasových aktivít v jednoduchom slede myšlienok,
* opísať svoje plány a osobné skúsenosti.

**Čítanie**

Učiaci sa dokáže porozumieť krátke jednoduché texty, ktoré obsahujú frekventovanú slovnú zásobu.

Učiaci sa na úrovni A2 má rozvinuté zručnosti na úrovni A1 a ďalej ich zdokonaľuje tak, aby:

* dokázal vyhľadať konkrétne informácie v jednoduchých printových materiáloch, akými sú napríklad prospekty, jedálne lístky, programy a časové harmonogramy,
* vedel vyhľadať špecifické informácie v zoznamoch a vybrať z nich potrebné informácie,
* rozumel bežným orientačným tabuliam, označeniam a nápisom na verejných miestach, akými sú ulice, reštaurácie, železničné stanice, atď.,
* pochopil konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke články,
* porozumel jednoduché osobné listy,
* z kontextu krátkeho prečítaného textu pochopil význam niektorých neznámych slov,
* vedel nájsť potrebné informácie v krátkych časopiseckých textoch.

**Písomný prejav**

Učiaci sa na úrovni A2 má rozvinuté zručnosti na úrovni A1 a ďalej si ich zdokonaľuje tak,

aby vedel:

* napísať krátke jednoduché poznámky z okruhu jeho záujmov,
* napísať jednoduché osobné listy,
* zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie,
* stručne a krátkymi vetami predstaviť a charakterizovať osoby a veci,
* napísať jednoduché vety a spojiť ich základnými konektormi,
* jednoducho opísať aspekty všedného dňa (ľudia, miesta, škola, rodina, záujmy).

Pri vyučovaní cudzieho jazyka je veľmi dôležité využívanie projektovej práce, ktorá tvorí základ našej hlavnej učebnice. Poskytuje žiakom možnosť jednoducho a tvorivo vyjadriť svoje myšlienky a názory a predovšetkým umožňuje činnostné vyučovanie. Podporuje všestranný rozvoj osobnosti, učí žiakov spolupracovať i pracovať samostatne, preberá zodpovednosť za všetky výsledky svojej práce. Projekty poskytujú príležitosť na uplatnenie širokých medzipredmetových vzťahov.

**VÝCHOVNÉ A VZDELÁVACIE STRATÉGIE**

Vyučujúci využíva vybrané formy a metódy práce k tomu, aby žiak dosiahol požadované kompetencie.

*Kompetencie k učeniu:*

* žiaci vyberajú a využívajú vhodné spôsoby a metódy pre efektívne učenie,
* vedome získavajú nové vedomosti a zručnosti,
* opakujú si osvojené vedomosti a dopĺňajú si ich,
* uvedomujú si stratégie učenia sa pri osvojovaní si cudzieho jazyka,
* opisujú rôzne stratégie učenia sa s cieľom pochopiť ich a používať,
* pochopia potrebu vzdelávania sa v cudzom jazyku,
* využívajú vedomosti v situáciách, v ktorých čelia novým jazykovým situáciám,
* poznávajú zmysel a cieľ učenia v jazykových situáciách s ohľadom na vplyv spoločenských podmienok,
* podieľajú sa na získavaní novej skúsenosti a využívajú schopnosť jej začlenenia do systému existujúcich jazykových a všeobecných znalostí,
* zamýšľajú sa nad vlastnými komunikačnými potrebami pri objavovaní rozdielov a  odlišností na základe jazykového citu a komunikačného povedomia.

Postup: Učiteľ

* vhodne motivuje žiakov k využívaniu odhodlanosti a schopnosti v komunikačných situáciách,
* zadáva také úlohy a postupy, pri ktorých žiaci sami vyhľadávajú informácie a kombinujú ich,
* vedie žiakov k overovaniu výsledkov,
* vedie žiaka k vnímaniu a používaniu cudzieho jazyka ako mnohotvárneho prostriedku k spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

*Kompetencie k riešeniu problémov*

* žiaci vnímajú najrôznejšie problémové situácie s jazykom používaným odlišnými kultúrami,
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za pomoci vhodných spôsobov riešenia,
* myslia kriticky s ohľadom na situáciu a obmedzenia, za ktorých komunikácia prebieha.

Postup: Učiteľ

* umožňuje voľný prístup k informačným zdrojom,
* vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť,
* zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov,
* podporuje využitie IKT vo výučbe, a to vyhľadávanie informácií na Internete, precvičovanie učiva na cvičeniach, riešenie testov, počúvanie piesní a čítanie krátkych zábavných textov.

*Kompetencie komunikatívne*

* žiaci komunikujú na základe osvojených jednoduchých hovorových a frazeologických štruktúr v bežných situáciách každodenného života,
* žiaci v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku,

Postup: Učiteľ

* navodzuje komunikačné situácie zodpovedajúce záujmom, vedomostiam, skúsenostiam žiakov,
* precvičuje nielen pohotové, ale i správne reakcie v daných situáciách.

Žiaci

* pracujú v skupinách
* sú schopní sebakontroly
* rešpektujú názory ostatných

Učiaci sa na úrovni A2 má rozvinuté zručnosti na úrovni A1 a ďalej ich zdokonaľuje tak, aby dokázal:

* komunikovať v bežných spoločenských situáciách,
* jednoducho sa vyjadrovať pomocou základných funkcií jazyka, akými sú napr. výmena informácií, žiadosť, jednoduché vyjadrenie vlastných názorov a postojov, pozvanie, ospravedlnenie atď.
* udržiavať a rozvíjať základnú spoločenskú konverzáciu prostredníctvom jednoduchších bežných výrazov.

Učiaci sa vie vyjadriť v situáciách jednoduchej a priamej výmeny informácií, týkajúcich sa známych a bežných vecí a záležitostí, ale z hľadiska limitovanej slovnej zásoby a gramatiky, ktorú si osvojil, je nútený podstatne zjednodušiť obsah svojej výpovede.

Postup: Učiteľ

* motivuje žiakov k argumentácii,
* vedie žiakov k sebahodnoteniu podľa vymedzených kritérií,
* vedie žiakov k vnímaniu vlastného pokroku,
* pobáda žiakov k aktívnej diskusii a k obhájeniu vlastného stanoviska adekvátnou argumentáciou,
* vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

*Kompetencie občianske*

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup : Učiteľ

* vedie žiakov k prezentácii ich myšlienok a názorov,
* vedie žiakov k vzájomnému počúvaniu sa,
* vedie žiakov k diskusii,
* nabáda žiakov, aby sa nebáli spýtať, keď niečomu nerozumeli, aby sa nehanbili za prípadné chyby a tolerovali postupy druhých,
* zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny,
* nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

Najdôležitejšie a pravdepodobne rozhodujúce kompetencie „učiacich sa“ a „učiteľov“ pri

vytváraní a udržovaní interaktívneho učebného prostredia v škole potom sú:

* *kritické myslenie,* t. j. schopnosť nachádzať, analyzovať a vyberať informácie využívaním

interdisciplinárnych znalostí, rozmanitých zručností a kritického prístupu; prijímanie

informovaných rozhodnutí založených na dôkazoch a zmena pozícií zoči voči presvedčivým

a pádnym argumentom;

* *kreatívne myslenie,* t. j. schopnosť nachádzať nové, nezvyčajné spôsoby spájania faktov

v procese riešenia problémov, ktoré minimalizujú nežiaduce zovšeobecnenia, predsudky

a stereotypy;

* *prosociálne a prospoločenské myslenie,* t. j. schopnosť analyzovať fakty a problémy a vyberať si v súvislosti s potrebami iných a spoločnosti ako celku, boj proti sebectvu a etnocentrizmu; otvorenosť pri komunikácii s inými a schopnosť poučiť sa zo skúseností iných;
* *myslenie orientované na budúcnosť,* t. j. schopnosť vnímať problémy a hodnotiť rozhodnutia s ohľadom na skúsenosti s cieľom vybudovať spravodlivejšiu budúcnosť.

**STRATÉGIA VYUČOVANIA**

Pri vyučovaní anglického jazyka v príme sa používajú rôzne metódy a formy práce ako prostriedky motivácie a usmernenia žiakov, s ohľadom na vek prevládajú jednoduché metódy s princípom názornosti.

Z relevantných metód použijeme:

*Podľa zdroja poznania:* Slovné metódy: výklad, vysvetľovanie, rozhovor, diskusia a dramatizácia

Písomné metódy: písomné práce-( písanie pohľadnice, listu, opis) a práca s textom- dopĺňanie chýbajúcich informácií, spájanie, výber z možností

Demonštračné metódy

Praktické metódy- nácvik zručností

*Podľa miery samostatnosti žiaka:* Oznamovacie

Problémové

Tvorivé

*Podľa fázy vyučovacieho procesu:* Motivačné: rozcvička, rolová hra

Fixačné: opakovanie učiva, súťaž

Expozičné: projekt

Diagnostické: test

*Podľa spôsobu interakcie:* Frontálne- skúšanie

Dialogické- rozhovory

Skupinové- tvorba plagátu

Individuálne- opis, riešenie úloh a cvičení

**UČEBNÉ ZDROJE**

Zdrojom informácií pre žiakov sú učebnice, odborná literatúra, časopisy, slovníky, príručky, mapy, video a DVD nahrávky, magnetofónové kazety, obrazový materiál, pexesá, hry, CD ROM nosiče, internetové stránky, e-beam tabuľa.

Konkrétne pre tento ročník používame tieto zdroje z uvedenej prílohy:

|  |  |  |  |  |  |  |
| --- | --- | --- | --- | --- | --- | --- |
| B. Wetz, J. Styring, N. Tims | English Plus 2 – Student´s Book  Workbook  Teacher´s Book  + CD | | | Oxford University Press, 2010 |  | |
| M.Andričík, J. Gresty | | Anglicko-slovenský a slovensko-anglický slovník | | Pezolt PVD, 2005 | |
| E.Haraksimová, R.Mokrá, D.Smrčinová | | Anglicko-slovenský a slovensko-anglický slovník | | Ottovo nakladatelství | |
| Busy Bee – Obrázkové karty | | | Juvenia Education Studio, 2005 | | |
| Časopis Hello | | |  | | |

**OBSAH VZDELÁVANIA**

**III. ročník (TERCIA) Celkový počet hodín : 4 hodiny týždenne, 132 hodín ročne**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Rodina a spoločnosť**  **13 hodín**  **II. Vzdelávanie a práca**  **13 hodín**  **III. Voľný čas a záľuby**  **13 hodín**  **IV. Odievanie a móda**  **13 hodín**  **V. Obchod a služby**  **13 hodín**  **VI. Náš domov**  **13 hodín**  **VII. Kultúra a umenie**  **13 hodín**  **VIII. Vzory a ideály**  **13 hodín**  **IX. Krajiny, mestá a miesta**  **14 hodín**  **X. Krajina, ktorej jazyk sa učím**  **14 hodín** | NÁRODNOSŤ/ŠTÁTNA PRÍSLUŠNOSŤ  TLAČIVÁ/DOKUMENTY  VZŤAHY MEDZI ĽUĎMI  *Prierezové témy: Osobnostný rozvoj*  UČEBNÉ PREDMETY  PRACOVNÉ ČINNOSTI A  PROFESIE  ŠKOLSKÝ SYSTÉM  Mediálna výchova: Osobnostný rozvoj, Tvorba projektu a prezentačné zručnosti    ZÁĽUBY  LITERATÚRA, FILM, DIVADLO  ROZHLAS, TELEVÍZIA A INTERNET  Prierezové témy: Mediálna výchova  ZÁKLADNÉ DRUHY OBLEČENIA  ODEVNÉ DOPLNKY  VÝBER OBLEČENIA NA RÔZNE PRÍLEŽITOSTI  Prierezové témy: Tvorba projektu a prezentačné zručnosti  NÁKUPNÉ ZARIADENIA  NAKUPOVANIE A PLATBY POŠTA A TELEKOMUNIKÁCIE  MÔJ DOM / BYT  ZARIADENIE BYTU  DOMOV A JEHO OKOLIE  DRUHY UMENIA  KULTÚRA A JEJ FORMY  SPOLOČNOSŤ - KULTÚRA -  UMENIE  ČLOVEK, JEHO VZORY A IDEÁLY  POZITÍVNE A NEGATÍVNE VZORY  KRAJINY A SVETADIELY  MOJA KRAJINA A MOJE MESTO  GEOGRAFICKÝ OPIS KRAJINY  Prierezové témy: Environmentálna výchova - ochrana životného prostredia  GEOGRAFICKÉ ÚDAJE  HISTÓRIA  TURISTICKÉ MIESTA A  KULTÚRNE PAMIATKY  Prierezové témy: Multikultúrna výchova | Slovosled v anglickej vete v prítomnom a minulom jedn. čase  Tvorenie záporu, otázky a odpovede  Sloveso byť v prítomnom čase  Krátka prídavná otázka – sloveso byť  **Slovná zásoba:**  krajiny, národnosti  osobné údaje, vzťahy  medzi ľuďmi  Nesamostatné pri-  vlastňov. zámená  Samostatné privlastň. zámená mine, yours..  Have got -časovanie  Väzba there is / are  Množné číslo neprav. podst. mien  Určitý a neurčitý člen  Pravidel. stupňovanie prídav. mien  Neprav. stupňovanie prídav. mien  **Slovná zásoba:** školy, predmety, povolania, pracovné činnosti  Jednoduchý prítomný  čas – oznam. kladná veta, zápor, otázka, krátka odpoveď  Príslovky frekvencie,  ich pozícia vo vete  Opytovacie zámená, zámeno whose  Neurčité zámená some, any, no a ich zloženiny  **Slovná zásoba:** aktivity vo voľnom čase, kultúra, knihy, filmy, hudba, moderné technológie  Počítateľné a nepočít. podstatné mená  Vyjadrenie množstva – a lot of, all, none, enough, (a) few  Slovesá s predložkov. väzbami  Písanie veľkých písmen, interpunkcia  Radové číslovky  Väzby I´d like / love to + sloveso, I want to + sloveso  Internetový profil  **Slovná zásoba:**  druhy oblečenia (dámske, pánske, zimné, letné) doplnky  Prítomný priebehový čas – oznam. kladná veta, zápor, otázka, krátka odpoveď  Porovnanie jednod. a priebeh. prít. času  Prítom. prieb. čas na  vyjadrenie budúcnosti  Zdvorilá otázka so slovesom can  Spojky and, but, because  Prídavné mená na vyjadrenie pocitov a opis vecí  Číslovky nad 100  **Slovná zásoba:**  druhy obchodov, nákupy, služby  Opis miesta  Sloveso byť v minulom čase  Jednoduchý minulý čas–oznam. klad. veta  zápor, otázka, krátka odpoveď  Časové výrazy  Výslovnosť prípony  -ed  Príslovky miesta, spôsobu a času  **Slovná zásoba :**  dom/byt, zariadenie miestností, okolie bydliska  Tvorenie prísloviek príponou –ly  Vyjadrenie časovej následnosti v príbehu  Minulosť vyjadrená pomocou used to  Krátke prídavné otázky v prít. a min. čase  Opis udalosti  **Slovná zásoba :**  kultúra, druhy umenia  kultúrne akcie  Minulý priebehový čas - kladné oznam . vety, zápor, otázka, krátka odpoveď  Jednoduché určujúce vzťažné vety s who, which, that, where  Súvetia s použitím when a while  **Slovná zásoba :**  kladné a záporné črty,  celebrity, vzory správania sa  Bežné frázové slovesá  Jednod. rozprávanie  Modálne slovesá can, could, may, must  Opisné tvary to be able to, to have to, to be allowed to  **Slovná zásoba :**  názvy kontinentov a krajín, opis mesta a krajiny  **Slovná zásoba :**  časti V. Británie, zákl.  zemepisné názvy, prírodné krásy, kultúrne pamiatky | S1 Pozdraviť, odpovedať na pozdrav, poďakovať a vyjadriť svoje uznanie, rozlúčiť sa  S2 Informovať sa, potvrdiť, začleniť informácie, odpovedať na žiadosť  S3 Opísať, identifikovať  S7 Vyjadriť radosť z niečoho, šťastie, uspokojenie; vyjadriť smútok, skľúčenosť  S14 Žiadať od niekoho niečo  S20 Začať rozhovor, ujať sa slova, vypýtať si slovo, vrátiť sa k nedopovedanému, zabrániť niekomu v rozhovore  S24 Uistiť sa, že účastníci komunikácie pochopili moje vyjadrenia  S25 Začať príbeh, historku, anekdotu; zhrnúť príbeh, historku  S3 Jednoduchý pracovný postup  S4 Vyjadriť presvedčenie  S5 Vyjadriť svoje plány (blízke a budúce)  S6 Vyjadriť vedomosti/poznatky/zistenia, vyjadriť neznalosť, vyjadriť svoju schopnosť vykonať nejakú činnosť  S7 Vyjadriť fyzickú bolesť  S9 Vyjadriť, čo mám rád, čo sa mi páči, čo uznávam; vyjadriť, že niekoho, niečo nemám rád  S12 Ospravedlniť sa  S20 Začať rozhovor  S24 Uistiť sa, že som dobre pochopil to, čo bolo povedané; požiadať o pomoc pri vyjadrovaní, nahradiť zabudnuté/neznáme slovo, hľadať slovo/vetu, opraviť sa, vrátiť sa k rozhovoru  S3 Potvrdiť/odmietnuť, opraviť  S4 Vyjadriť stupeň istoty  S5 Vyjadriť svoje plány (blízke a budúce)  S8 Vyjadriť nádej  S14 Ponúknuť pomoc, navrhnúť, že niečo požičiam/darujem, odpovedať na návrh niekoho iného  S3 Opísať  S8 Ubezpečiť  S25 Povedať príbeh, začať príbeh, historku, anekdotu; zhrnúť príbeh, historku  S2 Informovať sa  S3 Opísať  S4 Vyjadriť svoj názor  S5 Vyjadriť svoje plány  S7 Vyjadriť sympatie  S8 Vyjadriť spokojnosť/nespokojnosť  S9 Vybrať si z ponúknutých možností najobľúbenejšiu  S4 Vyjadriť presvedčenie, vyjadriť svoj súhlas, nesúhlas; vyjadriť vzdor, protestovať  S9 Vybrať si z ponúknutých možností najobľúbenejšiu  S14 Odpovedať na žiadosť, navrhnúť niekomu, aby niečo vykonal, navrhnúť niekomu, aby sme spoločne niečo vykonali, odpovedať na návrh niekoho iného  S1 Upútať pozornosť  S4 Vyjadriť stupeň istoty  S5 Vyjadriť svoje želania/túžby  S7 Utešiť, podporiť, dodať odvahu  S11 Získať povolenie, súhlas  S15 Poradiť, dodať odvahu, podporiť, adresovať niekomu svoje želanie  S18 Ukončiť list  S4 Vyjadriť presvedčenie  S8 Vyjadriť spokojnosť  S9 Vybrať si z ponúknutých možností najobľúbenejšiu  S14 Žiadať od niekoho niečo, odpovedať na žiadosť, navrhnúť niekomu, aby niečo vykonal, navrhnúť niekomu, aby sme spoločne niečo vykonali, odpovedať na návrh niekoho iného | PH: Ústne skúšanie  5 minútovka- slovná zásoba  PH: Ústne skúšanie  Ústna pochvala  VH: test  PH: Ústne skúšanie  Ústna pochvala  5 minútovka- slovná zásoba  PH: Ústne skúšanie  Ústna pochvala  Test  VH: preklad  Tvorba krátkeho príbehu v minulom čase  PH: Ústne skúšanie  5 minútovka- slovná zásoba  Test na P.C.  PH: Ústne skúšanie  Ústna pochvala  5 minútovka- slovná zásoba  Test  VH: dobrov. DÚ  PH: Ústne skúšanie  Ústna pochvala  5 minútovka- slovná zásoba  Test- dopĺňanie do medzier  VH: cvičenia na CD Rom  PH: Ústne skúšanie  5 minútovka- slovná zásoba  Test  VH: práca s časopisom |

**OBSAH VZDELÁVANIA**

**IV. ročník (KVARTA) Celkový počet hodín : 4 hodiny týždenne, 132 hodín ročne**

|  |  |  |  |  |
| --- | --- | --- | --- | --- |
| Tematický celok | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **I. Profesia a pracovný život**  **12 hodín**    **II. Človek a príroda**  **12 hodín**  **III. Mládež a jej svet**  **12 hodín**  **IV. Veda a technika v službách ľudstva**  **12 hodín**  **V. Šport nám, my športu**  **12 hodín**  **VI. Ľudské telo, starostlivosť o zdravie**  **12 hodín**  **VII. Človek a spoločnosť, komunikácia**  **12 hodín**  **VIII. Uprostred multikultúrnej spoločnosti**  **12 hodín**  **IX. Človek na cestách**  **12 hodín**  **X. Výživa a zdravie**  **12 hodín**  **XI. Slovensko**  **12 hodín** | VÝBER PROFESIE  ZAMESTNANIA  **Projekt : Moje ideálne povolanie**  *Prierezové témy: Osobnostný rozvoj*  *Tvorba projektu a*  *prezentačné zruč*nosti  POČASIE, KLÍMA  ČLOVEK A JEHO ŽIVOTNÉ PROSTREDIE  GENERAČNÉ VZŤAHY  PREDSTAVY MLÁDEŽE O SVETE  TECHNICKÉ VYNÁLEZY  VEDECKÝ POKROK  VÝZNAM ŠPORTU PRE ROZVOJ OSOBNOSTI  NOVÉ SMEROVANIA V ŠPORTE  ČESTNOSŤ ŠPORTOVÉHO ZÁPOLENIA  *Prierezová téma: Osobnostný rozvoj*    ĽUDSKÉ TELO  FYZICKÉ CHARAKTERISTIKY  CHARAKTEROVÉ VLASTNOSTI ČLOVEKA  CHOROBY A NEHODY  ZDRAVÝ SPÔSOB ŽIVOTA  **RH: Dialógy u lekára**  *Prierezová téma: Ochrana človeka a zdravia*  JAZYK AKO DOROZUMIEVACÍ PROSTRIEDOK  FORMY KOMUNIKÁCIE  KULTÚRA KOMUNIKÁCIE  Prierezová téma :  Osobnostný rozvoj  ZVYKY A TRADÍCIE V RÔZNYCH KRAJINÁCH  ZBLIŽOVANIE KULTÚR A REŠPEKTOVANIE TRADÍCIÍ  PRÍPRAVA NA CESTU A CESTOVANIE  TURISTIKA A CESTOVNÝ RUCH  STRAVOVACIE NÁVYKY  STRAVOVACIE ZARIADENIA  PRÍPRAVA JEDÁL  **RH: DVD**  *Prierezová téma: Ochrana človeka a zdravia*  MOJA KRAJINA A MOJE MESTO  SLOVENSKO  TURISTICKÉ MIESTA A KULTÚRNE PAMIATKY  **RH: projekt o životnom prostredí v našom meste**  *Prierezové témy:*  *Environmentálna výchova - ochrana životného prostredia*  *Regionálny rozvoj* | Tvorenie podstatných mien príponami  Schopnosti ľudí  Výrazy vyjadrujúce množstvo  Slovesá can, could na vyjadrenie schopnosti  Otázky s opytovacím zámenom how  Neurčitý člen pri povolaniach  **Slovná zásoba:** osobné údaje, povolania, prídavné mená, miesta práce, zložené podstatné mená  Akostné prídavné mená  Prídavné mená opačného významu  Stupňovanie prídavných mien  príponami a opisom  Porovnávanie osôb, zvierat, javov  **Slovná zásoba :**  ročné obdobia, typy počasia, ekológia  Modálne slovesá should a must  Slovesá might, have to, mustn´t  Písanie životopisu  Projekt  Časové výrazy  Vyššie zložené číslovky  Základné a radové číslovky  Počtové výrazy plus, minus, times, multiplied by, divided by  Dátumy, vzdialenosti, ceny  **Slovná zásoba :**  členovia rodiny, povinnosti, vzťahy, voľný čas mládeže  Podstat. mená na označenie času  Budúci čas pomocou will, won´t, tvorenie otázky a záporu  Tvorenie otázok a krátkych odpovedí  Predpoveď budúcich udalostí, dejov  **Slovná zásoba :**  vynálezy, prístroje, spotrebiče, IKT  Charakteristika osoby  Prvý kondicionál a nulový kondicionál  Prítomný a budúci čas  Vyjadrovanie pravdepodobnosti  Výrazy probably a definitely  Písanie správy na základe prieskumu  Projekt  Výrazy na vyjadrenie kvantity  Nobody a everybody  Rozkazovací spôsob v príkazoch, zákazoch  Interview, tvorenie otázok  **Slovná zásoba :**  druhy športov, miesta na športovanie, výstroj  Budúcnosť s going to  Will na vyjadrenie budúcnosti  Vyjadrenie modality – possibly,probably, perhaps  Porovnanie will a going to  **Slovná zásoba :**  časti tela, orgány, prídavné mená, choroby, strava  Prítomný prieb. čas na vyjadrenie budúcnosti  Sloveso hope+vyjadr. budúceho deja  Zložené podstatné mená  Plánovanie aktivít  Formálny list – časti, jazyková stránka  **Slovná zásoba :**  jazyky, typy komunikácie, IKT  Intenzifikátory – very, really, quite (so), a bit  Predprítomný čas jednoduchý, tvorenie otázky, odpovede, záporu  Prídavné mená s koncovkou –ed, -ing  Pravidelné a nepravid. slovesá  Výrazy ever a never  Spojky so a because  Písanie e-mailu  Trpné príčastie  Wh – otázky v predprítomnom čase  Príslovky for a since s predprítomným časom  **Slovná zásoba :**  názvy krajín, sviatky, zvyky, jedlá, odevy  **Slovná zásoba:**  dopravné prostriedky,  možnosti ubytovania a stravovania  Zložené podstatné mená  Bežné frázové slovesá  Modálne slovesá shall, would, needn´t  Sloveso + neurčitok  Sloveso + ing  Vyjadrenie účelu pomocou neurčitku  **Slovná zásoba:**  zdravá strava, nápoje, stravov. zariadenia, ingrediencie, slovesá  **Slovná zásoba:** počasie, svetové strany, geografické názvy, kultúra | S9 Vyjadriť, čo mám rád, čo sa mi páči, čo uznávam; vyjadriť, že niekoho, niečo nemám rád  S3 Jednoduchý pracovný postup  S2 Informovať sa, potvrdiť, začleniť informácie  S3 Opísať, identifikovať  S6 Vyjadriť vedomosti, poznatky, zistenia  S14 Žiadať od niekoho niečo -napísať inzerát, žiadosť o prácu, odpovedať na žiadosť  S17 Predstaviť niekoho, seba, reagovať na predstavenie niekoho  S20 Začať rozhovor, pokračovať v rozhovore, poďakovať  S18 Začať a ukončiť formálny list  S3 Jednoduchý pracovný postup  S9 Vyjadriť, čo mám rád, čo sa mi páči, čo uznávam, vyjadriť, že niekoho, niečo nemám rád  S20 Začať rozhovor, pokračovať v rozhovore  S1 Poďakovať a vyjadriť svoje uznanie  S5 Vyjadriť svoje túžby, želania  S4 Vyjadriť svoj názor  S2 Informovať sa, začleniť informáciu  S25 Povedať príbeh, začať príbeh, historku, anekdotu, zhrnúť príbeh, historku  S3 Opísať  S4 Vyjadriť svoj názor -možnosť, nutnosť  S11 Získať povolenie, súhlas, dať súhlas, odmietnuť, zakázať  S24 Uistiť sa v rozhovore, že moje slová boli pochopené  S5 Vyjadriť svoje plány (blízke a budúce)  S3 Potvrdiť/odmietnuť, opraviť  S8 Ubezpečiť  S9 Vybrať si z ponúknutých možností najobľúbenejšiu  S3 Opísať  S2 Informovať sa  S15 Poradiť, varovať  S7 Vyjadriť smútok, skľúčenosť, sympatie, fyzickú bolesť, strach, znepokojenie, obavu  Negatívne pocity  S8 Vyjadriť spokojnosť/nespokojnosť  S1 pozdraviť sa, odpovedať, rozlúčiť sa  S17 Predniesť prípitok  S14 Ponúknuť pomoc, dar  S7 Vyjadriť sympatie  S9 Vyjadriť, čo mám a nemám rád, čo sa mi páči, nepáči, čo uznávam  S19 Telefonovanie-odpovedať, začať telefonický rozhovor, udržiavať a ukončiť  S3 Pýtanie sa na informáciu  S9 Vybrať si z ponúknutých možností najobľúbenejšiu  Dávanie správy, reakcia na novinku  pocity  S5 Vyjadriť svoje želania/túžby  S1 Upútať pozornosť  predvídať  S4 Vyjadriť presvedčenie, súhlas, nesúhlas, vyjadriť vzdor, protestovať  S11 Získať povolenie, súhlas, vyhrážať, sľúbiť  S14 Odpovedať na žiadosť, navrhnúť niekomu, aby niečo vykonal, navrhnúť niekomu, aby sme spoločne niečo vykonali, odpovedať na návrh niekoho iného  S8 Vyjadriť spokojnosť  S9 Vybrať si z ponúknutých možností najobľúbenejšiu  S14 Žiadať od niekoho niečo, odpovedať na žiadosť, navrhnúť niekomu aby niečo vykonal, navrhnúť niekomu, aby sme spoločne niečo vykonali, odpovedať na návrh niekoho iného  S12 Ospravedlniť sa  S25 Začať príbeh, historku, anekdotu, zhrnúť príbeh, historku | PH: Ústne skúšanie  5 minútovka- slovná zásoba  PH: Ústne skúšanie  Ústna pochvala  VH: test  PH: Ústne skúšanie  Ústna pochvala  Test na PC  PH: Ústne skúšanie  Ústna pochvala  Test – dopĺňanie do medzier  VH: preklad  Tvorba krátkeho príbehu v minulom čase  PH: Ústne skúšanie  5 minútovka- slovná zásoba  Test na P.C.  PH: Ústne skúšanie  Ústna pochvala  5 minútovka- slovná zásoba  Test – výber z možností  PH: Ústne skúšanie  5 minútovka- slovná zásoba  Test- dopĺňanie do medzier  VH: cvičenia na CD Rom  PH: Ústne skúšanie  5 minútovka- slovná zásoba  Test  VH: práca s časopisom  PC testy a hry  Ústne skúšanie |

**PROSTRIEDKY HODNOTENIA**

**(podľa** **Metodického pokynu č. 8/2009-R zo 14. mája 2009 na hodnotenie a klasifikáciu žiakov stredných škôl)**

* + Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch, v súlade s učebnými osnovami a vzdelávacími štandardami.
  + Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
  + Pri hodnotení v predmete cudzí jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
  + Kritériá klasifikácie musia byť v súlade s požadovanou úrovňou ovládania cudzieho jazyka a náročnosť sledovaných javov musí zodpovedať náročnosti definovanej v učebných osnovách a vzdelávacích štandardoch.
  + Výchovno-vzdelávacie výsledky žiaka sa v predmete cudzí jazyk na úrovni **A2** klasifikujú podľa kritérií uvedených v odsekoch 12 až 16 v primeranom rozsahu pre príslušný ročník štúdia.
  + **Stupňom 1** – výborný sa žiak klasifikuje, ak na sledovanej úrovni cudzieho jazyka má osvojenú príslušnú slovnú zásobu, naučenými krátkymi slovnými spojeniami správne reaguje na základné komunikačné situácie a je schopný primerane nadviazať a rozvíjať základnú spoločenskú konverzáciu. Obsah prejavu je jednoduchý v dôsledku limitovanej slovnej zásoby a gramatiky, ale zrozumiteľný a plynulý. Reč je jasne a zreteľne formulovaná. Žiak sa aktívne zapája do krátkych rozhovorov na témy, ktoré ho zaujímajú. Písomný prejav je jednoduchý a gramaticky správny. Žiak správne rozumie informáciám v krátkych zvukových záznamoch, správne chápe jednoduché pokyny a dokáže na ne zareagovať. Žiak rozumie prečítanému textu, vie vyhľadať špecifické informácie v zoznamoch, vybrať z nich potrebné informácie a z kontextu dokáže pochopiť i význam niektorých neznámych slov.
  + **Stupňom 2** – chválitebný sa žiak klasifikuje, ak na sledovanej úrovni cudzieho jazyka má primerane osvojenú príslušnú slovnú zásobu, na základe ktorej je schopný takmer vždy správne reagovať na podnety v základných komunikačných situáciách a primerane nadviazať a udržiavať základnú spoločenskú konverzáciu. Žiakov prejav je zrozumiteľný, prerušovaný občasnými krátkymi prestávkami, spôsobenými menšími lexikálnymi a gramatickými nedostatkami. Žiak je aktívnym účastníkom komunikácie, drobné gramatické nedostatky neovplyvňujú zrozumiteľnosť jeho výpovede. Písomný prejav je jednoduchý a stručný, prípadné nedostatky v slovnej zásobe žiaka neprekážajú pri jeho zrozumiteľnosti. Žiak takmer vždy správne chápe a reaguje na pokyny krátkeho zvukového záznamu, rozumie slovným spojeniam a výrazom, vzťahujúcim sa na bežné oblasti každodenného života. Žiak chápe konkrétnu informáciu v jednoduchších písaných materiáloch, s ktorými prichádza do styku.
  + **Stupňom 3** – dobrý sa žiak klasifikuje, ak na sledovanej úrovni cudzieho jazyka reaguje na základné komunikačné situácie, je však málo aktívny. Nevyužíva v plnej miere príslušnú slovnú zásobu a zrozumiteľnosť jeho prejavu sťažujú častejšie krátke prestávky, spôsobené jazykovými nedostatkami. Žiak používa nesprávne výrazy a chýbajúce výrazy dokáže len sporadicky opísať. Obsah výpovede je zväčša primeraný, žiak potrebuje na udržanie rozhovoru pomoc učiteľa. Žiak nedokáže vždy porozumieť zvukovému záznamu a v dôsledku toho neadekvátne reaguje na pokyny. Písomný prejav je poznačený častými gramatickými nedostatkami, zrozumiteľnosť výpovede však zostáva zachovaná. Žiak dokáže pochopiť krátke jednoduché texty.
  + **Stupňom 4** – dostatočný sa žiak klasifikuje, ak na sledovanej úrovni cudzieho jazyka dokáže reagovať na základné komunikačné situácie len s pomocou učiteľa, do jednoduchej komunikačnej diskusie sa takmer nezapája. Povinnú slovnú zásobu ovláda obmedzene, nedokáže primerane používať krátke slovné spojenia. Zrozumiteľnosť prejavu je značne narušená dlhými prestávkami, nesúvislými vetami a nesprávne použitými lexikálnymi prostriedkami. V písomnom prejave len s ťažkosťami dokáže podať informáciu, pričom zrozumiteľnosť sa stráca i v dôsledku častých gramatických nedostatkov. Žiak má problém porozumieť krátku zvukovú nahrávku a často nesprávne reaguje na pokyny. Žiak len sčasti dokáže porozumieť jednoduchému textu.
  + **Stupňom 5** – nedostatočný sa žiak klasifikuje, ak na sledovanej úrovni cudzieho jazyka nie je schopný reagovať na podnet, na základné komunikačné frázy nedokáže odpovedať ani s pomocou učiteľa. Žiak si neosvojil základnú slovnú zásobu, v dôsledku čoho nie je schopný vytvoriť písomný text. Neadekvátna a chýbajúca slovná zásoba bráni porozumeniu. Pri zvukovom zázname nie je schopný porozumieť krátkym pokynom. Čitateľská kompetencia absentuje.