**Atraktívnosť filozofie vo verejnom priestore**

**Dominik Valeš ( DeFiB 2)**

Vo svojom príspevku by som sa chcel venovať problémom atraktívnosti filozofie vo verejnom priestore.   Chcel by som načrtnúť základné problémy, ktoré spôsobujú nezáujem o filozofiu ako aj navrhnúť riešenia týchto problémov.

Problém klesajúcej atraktívnosti filozofie je veľmi aktuálny a bude aktuálny ešte dlhšiu dobu. Problémy, ktoré vznikajú pri vnímaní filozofie sú totiž dosť ťažko riešiteľné hlavne teda jazyková bariéra textov.

 Záujem o filozofiu za posledné roky kolesá čím ďalej tým viac. Možno je to aj vplyvom komerčnosti a ekonomiky, kde sa viac propaguje literatúra orientovaná na umelecký zážitok ako literatúra sústredená na rozvoj myslenia. Avšak ja verím, že toto povedomie sa dá aspoň čiastočne zmeniť. Ale ak s tým chceme niečo urobiť musíme zakročiť teraz. Preto sa budem snažiť vysvetliť svoju víziu zlepšenia tohto povedomia o filozofii.