***Anotácia – Dominik Valeš (DeVoM)***

**Mikuláš Jančura / Alžbeta Bojková (eds.)**

**Dejiny tvoríš Ty! História – škola – verejný priestor**

BOJKOVÁ, Alžbeta. „My“ historici a „Oni“ učitelia dejepisu. Public history ako nástroj na narušenie status quo. In: JANČURA, Mikuláš a Alžbeta BOJKOVÁ. *Dejiny tvoríš Ty!: História – škola – verejný priestor*. Univerzita Pavla Jozefa Šafárika v Košiciach, 2019, s. 9-23. ISBN 978-80-8152-718-0.

Autorka tohto článku sa s pomocou argumentov z výskumov a citácii vyjadruje k veľmi často diskutovanej téme a to k duálnemu vnímaniu historikov a učiteľov dejepisu. Článok rozoberá toto nazeranie na profesie obsiahnuté v sektore historického záujmu z viacerých hľadísk. V prvom rade, ide o samotnú separáciu učiteľov dejepisu od hromadenia a spracovávania faktov do učebných osnov. Podľa autorky článku, by sa mali učitelia dejepisu podieľať na tvorbe učebných osnov a učebných materiálov v oveľa väčšej miere. V druhom prípade hovorí o spolupráci aj medzi jednotlivými predmetmi medzi sebou navzájom. Spolupráca a vzájomná výmena informácii medzi historikmi a učiteľmi dejepisu by mala prebiehať pravidelne. V jednej časti sa autorka venuje aj modernej výučbe dejepisu a teda „public history“. Zamýšľa sa či táto inovácia vnáša do výučby pozitívny alebo negatívny aspekt. Podľa autorky by sa malo diverzifikovanie ľudí zaoberajúcich sa v rámci historickej komunity štúdiom, ale hlavne výučbou dejepisu znížiť len na nevyhnutné minimum. V závere autorka navrhuje spoluprácu aj na tvorbe stratégií a metodológií výučby dejepisu. Hlavnou myšlienkou článku teda ostáva to, aby sme nebrali dejiny len ako naučené poučky, ale aby sme skrze lepšie vypracovanú didaktiku pochopili a sprostredkovali to o čom je podstata našich dejín.