***Anotácia – Dominik Valeš (DeVoM)***

***VERBUM HISTORIAE***

*VERBUM HISTORIAE: Vedecký internetový časopis Katedry histórie Pedagogickej fakulty UK v Bratislave* [online]. Bratislava, 2021. ISSN 1339-4053. Dostupné také z: <https://www.fedu.uniba.sk/sucasti/katedry/katedra-historie/casopis-verbum-historiae/>

VIRŠINSKÁ Miriam, Transformácia dejepisného vyučovania podľa školskej reformzy z roku 1849 na vybraných slovenských školách. *VERBUM HISTORIAE: Vedecký internetový časopis Katedry histórie Pedagogickej fakulty UK v Bratislave*. Bratislava, 2021, 2021(2), 33-46. ISSN 1339-4053.

Autorka v úvode svojho článku poukazuje na absenciu vzdelávania v školskom vzdelávacom systéme pred rokom 1918. Podľa hĺbkového výskumu sa výučba sústredí najmä na politickú základňu Československého štátu po roku 1918. Absentuje samotné reflektovanie dejepisu ako aj samotného vzdelávania v tejto oblasti. Veľká časť článku sa venuje metodickým otázkam vyučovacieho procesu a vyučovania dejín po roku 1849, a jeho následnej aplikácii na prvom slovenskom gymnáziu (1862) vo Veľkej Revúcej. V texte je viac krát poukázané na dva texty, ktoré boli katalyzátorom zmien vo vyučovaní a to: Entwurf der Organisation der Gymnasien und Realschulen in Oesterreich, vydaný ministrom školstva a náboženstva grófom Leom Thunom v septembri 1849 a dekrét z 9. októbra 1849 publikovaný pod názvom Grundsätze für die provisorische Organisation des Unterrichtswesens in dem Kronlande Ungarn. Jednou z najpodstatnejších odlišností v porovnaní s dnešnou výučbou bolo to, že dejepis bol podľa dekrétu vyučovaný spolu zo zemepisom ako jeho neodmysliteľná súčasť, a teda nebol samostatným predmetom. Článok podrobne popisuje jednotlivé zmeny, ktoré nastali vo výučbe dejepisu po roku 1849. Okrem zmien, ktoré sa týkajú priamo vyučovania predmetu dejepis sú v texte spomenuté aj zmeny, ktoré sa týkali všeobecného vzdelávania  samotných stredných škôl a gymnázií. Práve od roku 1849 sa šesť-ročné gymnáziá stali osem-ročnými. V závere článku autorka zhrnula a usúdila, že dejepis bol orientovaný na získanie vedomostí o zemskom povrchu a prehľadu o osobnostiach a udalostiach z národných dejín, a to konkrétne najmä z rakúskych dejín.