**SVO – SVET V OBRAZOCH**

„Mimoriadna hodnota geografie spočíva

v tom, že dokáže myseľ vyživovať myšlienkami

a predstavivosť obrazmi.“

Svet okolo nás je plný krás, výziev, ale aj hádaniek. Cieľom predmetu Svet v obrazoch je ich

prostredníctvom rôznorodých inovatívnych vyučovacích metód dešifrovať.

V snahe pochopiť zložitosť tohto sveta sa prostredníctvom voliteľného predmetu SVO dostaneme ďalej ako len po čítanie máp. SVO nám pomáha objavovať komplexnosť sveta, spoznávať príbehy jednotlivcov aj celých národov. Ukazuje nám dopady ľudského správania na prírodu, či už v lokálnom, alebo globálnom meradle. Otvára otázku, ako sa vysporiadať s problémami dneška s ohľadom na budúcnosťplanéty.

Svet je v pohybe a my sa budeme snažiť s ním držať krok.

Nemáme odpovede na všetky otázky, ktorým ako ľudstvo čelíme. Budeme sa snažiť ich však nachádzať spolu s vami.

Vďaka predmetu Svet v obrazoch neškatuľkujeme svet do jednotlivých merateľných kategórií, ale prepájame rôzne dimenzie, ktoré sa navzájom ovplyvňujú a sú na sebe závislé. Učíme sa, že konanie jedného mení svet toho druhého.

Ešte stále uvažuješ, či je tento predmet práve pre teba? Skús zodpovedať na tieto otázky.

*Máš rád/a spoločenské hry, z ktorých sa niečo nové naučíš?*

Na predmete SVO si ich vytvoríš so spolužiakmi podľa svojich predstáv, čím si upevníš svoje získané vedomostí.

*Mal/a si niekedy myšlienku, či predstavu o vysnívanej, či ideálnej krajine? Že taká krajina nie je?*

Na hodine si takú krajinu navrhneš a vytvoríš presne podľa svojich predstáv.