Anotácia krúžku slovenských a svetových dejín

Krúžok slovenských a svetových dejín je určený pre študentov 4. ročníka. Cieľom tohto krúžku je prehĺbiť už nadobudnuté vedomosti z našich i svetových dejín, ako i obohatiť vedomosti o nové známe i menej známe skutočnosti histórie. Dôležitou súčasťou nadobúdania vedomostí je i rozvíjanie kritického myslenia, hľadania historických súvislostí a spoločenských fenoménov, ktoré ovplyvnili a stále ovplyvňujú i súčasnosť. Nie len poznanie, ale i chápanie už prežitého nám pomôže lepšie sa orientovať v súčasnom komplikovanom a zložitom svete. Hlavnou úlohou krúžku je pripraviť študentov na úspešné zvládnutie maturitných skúšok z dejepisu.