Maturita zo SJL – spolu to zvládneme!

(Príprava na maturitný test zo SJL, slohovú prácu a ústnu maturitnú skúšku)

Krúžok je určený študentom 4.A a oktávy,  naším spoločným cieľom bude príprava na maturitnú skúšku zo slovenského jazyka a literatúry (externá forma ‒ test, interná forma ‒ slohová práca, ústna forma internej časti).

Na krúžku budeme pracovať s konkrétnymi maturitnými testami (čítanie s porozumením, analýza jednotlivých typových úloh, práca na čas), práca s konkrétnymi témami a slohovými žánrami, nácvik jednotlivých žánrov, analýza vytvorených slohových prác a taktiež práca s cvičnými maturitnými zadaniami.

Krúžok má časovú dotáciu 90 minút (2 vyučovacie hodiny týždenne) a bude sa realizovať po vyučovaní po vzájomnej dohode vyučujúcej a študentov oboch tried.

Na stretnutie s Vami sa teší vyučujúca SJL Mgr. Blahovská.