**Prešovská univerzita v Prešove**

**Filozofická fakulta**

**Inštitút histórie**

**Dominik Valeš (DeFiB)**

**Obrázok, na ktorom je text

Automaticky generovaný popis**

**Autor: Tomáš Garrigue Masaryk**

**Názov: Ideály humanitní**

*MASARYK, Tomáš Garrigue. Ideály humanitní: Problém malého národa ; Demokratism v politice. 2. vyd. Praha: Melantrich, 1990. ISBN 80-7023-036-3.*

Je nespochybniteľné, že T. G. Masaryk bol veľmi rozhľadený človek. V tejto knihe narážame na zásadné otázky problémov spoločnosti. samotný text ponúka množstvo nadčasových myšlienok, ktoré sú aj po dosadení do dnešného sveta reálne.

V úvode nás autor uvádza do obrazu a zoznamuje nás so základnými pojmami z oblasti politiky a society. Pojmy socializmus, individualizmus či pesimizmus a mnohé iné, sú interpretačným problémom dodnes. Autor poukazuje nielen na základné znaky a definíciu, ale prináša na tieto skutočnosti, ktoré hýbu spoločnosťou novú perspektívu. Ako je už u diel, T.G. Masaryka zvykom, aj v tomto diele sa nachádza mnoho odkazov na filozofické diela. V tejto časti taktiež používa Nietzscheho ako príklad individualizmu. Z hľadiska filozofického ide o naozaj vhodný príklad, dokonca, krajného individualizmu.

Celou knihou rezonuje päť základných pojmov: národ, politika, demokracia a humanita. V tejto publikácii môžeme nájsť rôzne prvky náučného štýlu. Napríklad autor využíva výkladový slohový postup, v texte sa nachádzajú definície pojmov, v texte sa nachádza aj exemplifikácia daných pojmov, a to pomáha pojem si osvojiť, Hoci sa v niektorých pasážach môže zdať text zložitý, ide len o to pozrieť sa na text z iného pohľadu. V takomto duchu sa nesie aj štruktúra celej publikácie. Nazeranie na problémy, ktoré sú nám už dobre známe v rámci spoločnosti, či v rámci národa je produktívnou formou kreovania odpovedí na otázky, ktoré si kladie samotná societa v súčasnosti, a rovnako si ich kládla aj v Masarykových časoch. A práve preto má toto dielo vysoký nadčasový charakter. Masarykov pohľad na národ či demokraciu je inovatívny, hoci nie tak úplne jeho. Sám sa odvoláva na rôznych autorov, ktorí pomohli kreovať jeho perspektívu.

V jednotlivých kapitolách a podkapitolách sa nám stále odkrýva nový pohľad a svojim spôsobom aj nová téma. Jednotlivé témy sú analyzované dosť podrobne. Na niektorých miestach sú vysvetlenia trocha prehnane dlhé, ale vzhľadom na štýl a štruktúru diela je to v rámci pochopenia myšlienok dôležité.

Podkapitoly majú medzi sebou čiastočný obsahový presah, a tak má text logickú štruktúru. Ideály a tvrdenia sú väčšinou podložené argumentami.

Samotný text je písaný jednoduchým a zrozumiteľným štýlom, ktorý si nájde cestu ku každému čitateľovi, avšak niektoré komplikovanejšie myšlienky v texte vyžadujú zamyslenie a vnímavého čitateľa. Je koncipovaný z časti ako prednáška, a z časti ako rozprávanie. Táto kombinácia utvára pomyselnú priateľskú tvár textu. Samozrejme text sa zameriava na zložité problémy ako rozbor národa alebo rozbor pojmu a podstaty demokracie, avšak príklady, ktoré Masaryk uvádza pomáhajú lepšie pochopiť podstatu jeho myšlienok. V závere textu získavame komplexný pohľad na Masarykove myšlienky a postrehy v rámci humanity a spoločnosti.