**Prešovská univerzita v Prešove**

**Filozofická fakulta**

**Inštitút histórie**

**Dominik Valeš (DeFiB)**

**Obrázok, na ktorom je text

Automaticky generovaný popis**

**Autor: Tomáš Garrigue Masaryk**

**Názov: Ideály humanitní**

*MASARYK, Tomáš Garrigue. Ideály humanitní: Problém malého národa ; Demokratism v politice. 2. vyd. Praha: Melantrich, 1990. ISBN 80-7023-036-3.*

Je nepochybné, že T. G. Masaryk bol veľmi rozhľadený človek. V tejto knihe sa stretávame a narážame na zásadné otázky problémov spoločnosti. samotný text ponúka množstvo nadčasových myšlienok, ktoré sú aj po dosadení do dnešného sveta reálne.

V úvode nás autor uvádza do obrazu a zoznamuje nás so základnými pojmami z oblasti politiky a society. Pojmy socializmus, individualizmus či pesimizmus a mnohé iné, sú interpretačným problémom dodnes. Autor poukazuje nie len na základné znaky a definíciu ale prináša na tieto skutočnosti, ktoré hýbu spoločnosťou novú perspektívu. Ako je už u diel, T.G. Masaryka zvykom, aj v tomto diele sa nachádza mnoho odkazov na filozofické diela. V tejto časti taktiež používa príklad Nietzscheho ako príklad krajného individualizmu. Z hľadiska filozofického ide o naozaj vhodný príklad dokonca krajného individualizmu.

Celou knihou rezonuje päť základných pojmov: národ, politika, demokracia a humanita. Na tejto publikácii môžeme nájsť rôzne prvky náučného štýlu. Hoci sa v niektorých pasážach môže zdať text zložitý, ide len o to pozrieť sa na text z iného pohľadu. V takomto duchu sa nesie aj štruktúra celej publikácie. Nazeranie na nám už dobre známe problémy a pojmy v rámci spoločnosti ako národa je produktívnou formou kreovania odpovedí na otázky, ktoré si kladie samotná spoločnosť vtedy, ale aj dnes. Preto toto dielo má vysoký nadčasový charakter. Masarykov pohľad na národ či demokraciu je inovatívny hoci nie tak úplne jeho. Sám sa odvoláva na rôznych autorov, ktorí pomohli kreovať jeho perspektívu.

V jednotlivých kapitolách a podkapitolách sa nám stále odkrýva nový pohľad a svojim spôsobom aj nová téma. Jednotlivé témy sú analyzované dosť podrobne. Na niektorých miestach sú vysvetlenia trocha prehnane dlhé, ale vzhľadom na štýl a štruktúru diela je to v rámci pochopenia myšlienok dôležité.

Jednotlivé podkapitoly majú medzi sebou čiastočný obsahový presah, a tak má text logickú štruktúru. Ideály a tvrdenia sú väčšinou podložené argumentami.

Samotný text je písaný jednoduchým štýlom, ktorý si nájde cestu ku každému čitateľovi. Je vedení z časti ako prednáška a z časti ako rozprávanie. Táto kombinácia utvára pomyselnú priateľskú tvár textu. Samozrejme text sa zameriava na zložité problémy ako napríklad rozbor národa alebo pojmu a podstaty demokracie, avšak príklady, ktoré Masaryk uvádza pomáhajú lepšiemu pochopeniu podstaty jeho myšlienok. V závere textu teda získavame komplexný pohľad na Masarykove myšlienky a postrehy v rámci humanity a spoločnosti.