**Apponyiho školské zákony**

Zo sčítania ľudu v roku 1900 vyplynulo, že vyše 80 % obyvateľov nemaďarskej národnosti po maďarsky nehovorí a ani maďarčine nerozumie. Preto vznikli v roku **1907 Apponyiho školské zákony**, zjednodušene nazývané **„Lex Apponyi“**. Zákony **č. 26**. a **č. 27** hovorili, že ten, kto študentov nevychovával v dostatočnom vlasteneckom duchu, musel zo školstva odísť. Zákony zavádzali maďarčinu ako povinný vyučovací jazyk, nielen do štátnych, ale aj do obecných a cirkevných škôl. V roku **1909** bolo nariadené aj vyučovanie **náboženstva** v maďarskom jazyku.

**Prvý školský zákon (č. 26 z roku 1907)**sa týkal**štátnych škôl a miestneho dozoru na nich.** Okrem iného obsahoval charakteristiku trestného činu, ktorého sa dopustil učiteľ, ak znevažoval ústavu, štátne zriadenie až po zaoberanie sa vysťahovaleckými vecami.  
To znamenalo, že učiteľ sa dopustil trestného činu, ak rozprával žiakom o štátoch, do ktorých sa chystali odsťahovať desaťtisíce uhorských občanov, napríklad rodičia oných žiakov. Trestné oznámenie na štátneho učiteľa mohol podať dozorný výbor školy alebo hociktorý jeho člen. Stačilo jednoduché udanie na zničenie spoločenskej existencie učiteľa.

**Druhý školský zákon (č. 27 z roku 1907) -**sa týkal**učiteľov neštátnych obecných a cirkevných škôl**. Nariaďoval,**aby každý učiteľ a každá škola pestovali ducha prítulnosti k maďarskej vlasti.**

Pokiaľ zostal vyučovací jazyk pôvodný, teda zväčša slovenský, učiteľ bol povinný dosiahnuť, aby všetci žiaci**po štyroch rokoch dochádzky do školy dostatočne ovládali maďarčinu slovom i písmom.**

**Učiteľ mohol dostávať príplatky, iba ak vyučoval podľa učebníc schválených ministrom školstva, ak dodržiaval určený počet hodín na vyučovanie maďarčiny a iných predmetov v maďarskej reči.**

**Za trestateľný skutok sa pokladalo aj nedosiahnutie želateľného výsledku pri vyučovaní maďarčiny, čo sa trestalo od pokarhania až po prepustenie učiteľa a zatvorenia školy. V takom prípade učiteľ nesmel vykonávať pedagogickú činnosť na území Veľkého Uhorska. Zákon rovnako postihoval kňazov, vyučujúcich náboženstvo. Stačilo, aby školský inšpektor našiel v škole niekoľko detí, ktoré mu nevedeli odpovedať na otázku v maďarčine a mohol klasifikovať učiteľa ako pedagóga, ktorý nedosiahol želateľný výsledok - čiže zbaviť ho miesta. Za jedenásť rokov platnosti oboch zákonov úrady pozbavili miesta niekoľko tisíc učiteľov a viac ako tisíc obecných a cirkevných škôl bolo zrušených.**

**Dôsledky maďarizácie**

V dôsledku maďarizácie upadala národnostná sieť škôl a zvyšoval sa počet občanov hlásiacich sa k maďarskej národnosti (niektorí Slováci si pomaďarčovali mená a priezviská). Maďarizácia dosahovala najsilnejší účinok v mestách. Slovenské školstvo sa z maďarizácie dlho spamätávalo, po rozpade Rakúsko-Uhorska (1918) na Slovensku neboli takmer žiadne slovenské školy a učitelia.

**Udalosti v Černovej**

**Na youtube.com máte krátke video s názvom Tragédia v Černovej. Môžete si ho pozrieť i kliknutím na odkaz** <https://www.youtube.com/watch?v=A0yygIkOteA>.

**Otázky:**

1. Dopustil sa učiteľ trestného činu, ak užil žiakov slovenskej národnosti o krásach a láske k Veľkému Uhorsku?
2. Za aký čas mal učiteľ povinnosť naučiť žiakov maďarský jazyk?
3. Mohol učiteľ na hodinách náboženstva používať namiesto maďarského jazyky, jazyk latinský?
4. Prečo obyvatelia Černovej chceli , aby kostol vysvätil práve A. Hlinka?
5. Ako sa nazýval biskup, ktorý dal príkaz vysvätiť kostol do 27. októbra 1907?
6. Prečo sa o takej malej obci písalo i v zahraničných novinách, čo bolo na tej udalosti poburujúce a šokujúce?
7. Priznali si Maďari vinu?
8. Zisti, čo znamená výraz Felvidék