**BIO – GEO – CHE úspechy našich študentov...**

.... alebo keď *„Chuť k práci je prvou podmienkou úspechu, vytrvalosť druhou.“*

Aj napriek pre všetkých novej, neštandardnej a neľahkej situácii, sa naši študenti okrem domácich študijných povinností príkladne zapájali do dištančných foriem predmetových olympiád a súťaží a naozaj s obdivuhodnými výsledkami 👍.

V rámci Stredoškolskej odbornej činnosti (SOČ) sa na krajskom kole zúčastnili práce troch študentiek, **Aleny Kaľavskej** (4.A), **Tamary Jakubišinovej** a **Jennifer Plachetkovej** (3.A). Tamarka v svojej kategórii obsadila 2. miesto a postúpila na celoslovenské kolo tejto tradičnej prehliadky odborných prác stredoškolákov.

Oceňujeme aj študentov, ktorí príkladne reprezentovali naše gymnázium v Geografickej olympiáde, a to na krajskej úrovni. V kategórií Z v konkurencii vyše 200 súťažiacich sa stal **Michal Saxa** (2.A) úspešným riešiteľom a v kategórií B s obhajobou práce **Viktória Augustiňáková** (4.A) obsadila 4. miesto.  
 Úspešnými riešiteľmi na okresnej aj krajskej úrovni Chemickej olympiády v kategórii D sa stala **Soňa Tomečková** (IV.O) a v náročnejšej kategórii C v krajskom kole aj **Thomas Tomaga** (1.A). **Soňa Tomečková** prezentáciou svojho projektu s témou Bielenie zubov pomocou prírodných látok patrí aj k úspešným riešiteľom Biologickej olympiády v kategórii C.   
 V projektovej časti Biologickej olympiády v kategórii B vybojoval svojím projektom 3.miesto na krajskom kole **Štefan Boršodi** (2.A) a v najvyššej kategórii A, obsadila 5.miesto **Jennifer Plachetková** (3.A).  
 Študenti II.O sa účasťou na interaktívnych prednáškach a riešením online úloh zapájili do týždenných kôl Detskej univerzity Komenského. Najlepšie výsledky a najvyššie ocenenie vo forme Diplomov absolventov získala **Nina Dzurendová** (II.O) a **Klaudia Krauzsová** (II.O).

Všetkým spomínaným študentom, ktorí počas týchto neštandardných a náročných dní urobili kus práce navyše, patrí obdiv a gratulácia za príkladnú reprezentáciu školy.

Mgr. Ivana Richnavská a RNDr. Lenka Škarbeková