**SPRÁVA učiteľa**

**o priebehu dištančnej výučby počas II. vlny koronakrízy**

**v školskom roku 2020/2021**

**Meno a priezvisko učiteľa: Mgr. Radúz Burčák**

V období počas úplného alebo čiastočného prerušenia prezenčného vyučovania (pri tzv. kombinovanom vzdelávaní) z dôvodu prevencie výskytu ochorenia COVID-19 približne v čase od 19.10.2020 do 16.05.2021 prebiehalo dištančné vzdelávanie v súlade *Vnútorným pokynom riaditeľa školy č. 14/2020 (Usmernenie ku kombinovanému vzdelávaniu počas trvania mimoriadnej situácie)* z 21.10.2020 a s *Vnútorným pokynom riaditeľa školy č. 04/2021 (Usmernenie ku vzdelávaniu podľa COVID školského automatu)* z 24.4.2021. Na základe uvedených pokynov vyučovanie neprebiehalo v týchto mojich **neklasifikovaných predmetoch**:

* predmet (triedy),
* predmet (triedy).

Učivo v **klasifikovaných predmetoch** odučené počas vzdelávania na diaľku je podrobne zaevidované v mojich pracovných výkazoch pedagogického zamestnanca z mesiacov 11/2020-04/2021 a v ETK na gymgl.edupage.org. V nasledujúcich tabuľkách je zapísané iba učivo z TVVP na šk. rok 2020/2021, ktoré nebolo prebraté alebo bolo prebraté naviac (napr. z vyšších ročníkov), lebo bolo vhodnejšie na dištančné vzdelávanie.

**Tab.č.1: Neprebraté učivo zo schváleného TVVP 2020/2021**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Riešenie** |
| DEJ | I.A | Christianizácia Európy | Nebude odučené – nepodstatné učivo, okrajová téma |
| DEJ | I.A | Stavovská spoločnosť - nevoľník  Komitáty , župy | Nebude odučené – nepodstatné učivo, okrajová téma |
| DEJ | III.A | Izraelsko- arabské spolužitie  Globálne problémy súčasného sveta | Nebude odučené – nepodstatné učivo, okrajová téma |
| DEJ | II.O | Mimoeurópske civilizácie | Presun na začiatok nasledujúceho ročníka v rámci opakovania |
| OBN | II.O | Vojny a iné globálne spoločenské problémy | Presun na začiatok nasledujúceho ročníka v rámci opakovania |
| OBN | III.O | Rodinné právo | Presun na začiatok nasledujúceho ročníka v rámci opakovania |

**Tab.č.2: Učivo prebraté naviac oproti schválenému TVVP 2020/2021**

|  |  |  |  |
| --- | --- | --- | --- |
| **Predmet** | **Trieda** | **Tematické celky/témy** | **Zdôvodnenie** |
| ‒ | ‒ | **‒** | ‒ |

**Tab.č.3: Absolvované dištančné vzdelávania**

|  |  |  |  |
| --- | --- | --- | --- |
| **Názov** | **Poskytovateľ** | **Forma** | **Výstup** |
| ‒ | ‒ | ‒ | ‒ |

**Poznámky:**

*Na tomto mieste môže učiteľ zhrnúť vlastné poznámky k zmenám v dištančnom vzdelávaní oproti I. vlne koronakrízy:*

* *v najčastejšie využívaných metódach a formách,*
* *v najčastejšie využívaných prostriedkoch hodnotenia,*
* *vo vlastnom postoji ku dištančnému vzdelávaniu (klady/zápory, najčastejšie riešené problémy z hľadiska časového manažmentu a psychohygieny, technického riešenia, komunikácie s rodičmi/žiakmi/kolegami, ...*

Dištančné vzdelávanie, ktoré prebiehalo v období od 19.10.2020 do 16.05.2021 v predmetoch DEJ a OBN sa nieslo výlučne  online komunikáciou v programe ZOOM. Sporadicky sa stalo, že technický problém neumožnil odučiť celý vyučovací čas. V tomto prípade vyučovanie prebiehalo prostredníctvom školského portálu EDUPAGE. No až na tých pár výnimiek komunikácia bola bezproblémová. V tomto smere to bolo pre mňa obohatenie a prínos, ktorý sa mi v mojej pracovnej, ale i nepracovnej činnosti určite niekedy zíde. Úlohy, previerky a testy som zadával prostredníctvom EDUPAGE a individuálne niekedy i cez Facebook. Žiaci sa prihlasovali načas, ak bol nejaký problém, s neskorším príchodom alebo odchodom z vyučovania, bol som vopred informovaný alebo neskôr upozornený na príčinu. Účasť na hodinách bola vysoká, neskôr mierne klesala. Najviac chýbajúcich bolo v 3. A, ale je to i z dôvodu vysokého počtu žiakov v tejto triede. Žiaci spolupracovali, odpovedali na zadania a písali testy, neskôr sa tá aktivita znížila, počet vypracovaných testov klesal a niektorí žiaci ani nereagovali na upozornenia. Iní boli zase aktívni, vypracovali i úlohy nad požadovaný rámec.

Pochopiteľne iný rozmer nesie úroveň získaných vedomostí, keďže pri takejto absencii bezprostredného kontaktu chýba  priama spätná väzba a možnosť zistenia, či žiaci skutočne učivo i pochopili. Najviac sa to prejavovalo pri výučbe filozofii v 4. A. Najaktívnejší a najspontánnejší boli žiaci prímy (I. O), pre ktorých bola takáto komunikácie i formou zábavy, zodpovedne a svedomito si plnili svoje úlohy i žiaci posledného maturitného ročníka. Celkovo môžem zhrnúť bolo dištančné vzdelávanie v mojom prípade oproti prvej vlne omnoho efektívnejšie a účinnejšie. I tak, žiadne aplikácie, žiadne vylepšené možnosti online interaktívneho režimu, nemôžu nahradiť bezprostrednú interakciu učiteľa a žiaka.

V Gelnici dňa ........................ Meno a priezvisko